
Sega um Grette Aasmundsson finst i mange gamle hand¬ 
skrifter, baade i skinnbøker og i papiravskrifter; men ingi hand¬ 
skrift er eldre enn fraa det 15. hndr. Dei beste handskrifterne 
finst i den store Arnamagnæanske samlingi i Kjøpenhamn, 551 
fol. og 556 a fol. Det er handskrift^ 551 som ligg til grunn 
for alle utgaavor, med rettingar og utfyllingar fraa 556 a. 

Det var Bjørn Marcusson som fyrste gongen gav ut Grette- 
soga i Holar i 1756. Seinare hev Gfsli Magnusson og Gunn- 
laugr iMrctørson gjeve soga ut i 1852 — 59 med dansk umsetjing, 
og hollendaren ,R.C.Boer i 1900 i „Altnordische Sagabibliothek“,og 
so Valdimar Asmundarson i 1900 i Reykjavik. Her er soga 
r.msett etter Reykjaviksutgaava med rettingar etter den vitskap- 
lege utgaava til Boer. 

Det hev vore og er noko strid um kor gamall Grettesoga er. 
Giifibrandr Vigfusson meinte ho er fraa det 12. hndr. og um- 
arbeidd i det 14. hndr. Boer meiner den eldste soga er fraa 
ikr. 1250, og so er ho umarbeidd tvo gonger ikr. 1300. Han 
hev i utgaava si freista aa syna det som han trur er sett til 
seinare. Finnur Jonsson kann ikkje vera samd i det. Det finst 
ikkje noko i soga som avgjort tyder paa at det er seinare inn- 
skot. Heller ikkje kann han gaa med paa at det hev vore ei 
eldre soga enn den me no hev. „Naturligvis er det vel tænke- 
ligt, at en saadan har eksisteret, men vor saga giver ingen sær¬ 
lig grund til at antage det, og jeg kender ellers intet, der kunde 
tale derfor." 

F. J. meiner det utan tvil er ein prestlærd mann fraa Mid- 
Ijorden som hev sett soga saman ikr. 1300. Han hev nytta 
mange andre sogor, Landnåm a, Laxdæla, Bjarnars., Bandamannas., 
Heimskringla, Eirik jarlss., Njåla, Vatnsdæla, Reykdæla og tru- 
leg andre. Fleire av dei nemner sogemannen sjølv. Han hev 
og etterlikna andre sogor; t. d. minner forteljingi um Grette og 
Eirik jarl mykje um Egil Skallagrimsson hjaa Eirik blodøks i 
Egilssoga. Siste luten i soga — Spesar 1’åttr dei hev kalla — 
minner um forteljingi um Tristan og Isolde, og skriv seg visse- 
leg fraa ein midaldersroman. 

Likevel byggjer sjølve soga um Grette paa forteljingar som 
hev livt paa folketunga um han, tilsett med ymse drag fraa 
folkesegner og eventyr. Folket hev samla i han alt det som 
høyrer med til manns mod og manns styrke og gjort han til 
ei folkekjempa mot alle slag vonde vette. Sogemannen hev 
greidt aa teikna eit heilt, fast bilæte av Grette. „Grettir er eu 
af de eiendommeligste sagaskikkelser. En fredløs, af lykken for- 
ladt og af fjender forfulgt mand, der altid er rede til at hjælpe 
andre og „løse andres vanskeligheder," der aldrig tabte sit gode 
humør, der altid havde en vittighed eller bidende spot paa 
læben, altid ordsprogsagtige, rammende svar paa tungen, eu 
mand, som i virkeligheden var meget godmodig — det er det 
billede, sagaen giver os af Grettir, og der er ingen grund til at 
antage, at hans karakter i det hele og store af traditionen ikke 
er rigtig fastholdt og overleveret, ligesom sagaens skildring af 
den i alle maader er mesterlig." (F. J.). Mange av ordtaki og 
fyndordi hans minner um Håvamål, men dei taper seg i um- 
setjing. Sogemannen hev og teke med mange andre sogemotiv, 
berserkdraap, trolldom, attergangarar, haugbuar, hestestrid, leikar, 
mannrøyne, kvalstrid, rettstrættor og ineir. 

Grettesoga er soleis ikkje ei historisk soga i vanleg meining, 
men meir ein historisk roman. Det er ikkje underlegt ho hev 
vore ei av dei sogorne folk mest hev lese og tykt best um. Ho 
skal og vera den mest „islendskc soga i ord og aand, eit liv- 
ande bilæte paa landet". (Vigfusson). 

Grette var skald, og ikkje so faae vers i soga er egte tiuleg. 
Her er alle versi tekne med og umsette, mest med tanken paa 
at meiningi er tydeleg. Det er og freista noko med bokstavrim 
og nokre faa kjenningar, medan hendingarne er heilt uppgjevne. 

Dei folkesegnerne um Grette som finst surne stader i Norig, 
er ikkje so gamle, og skriv seg alle fraa folk som hev lese 
Grettesoga. 

O. Af. 

Onund heitte ein mann. Han var son til Ufeig 
burlefot, son til Ivar bøytel. Onund var bror 
til Gudbjørg, mor til Gudbrand kula, far til Aasta, 
mor til kong Olav den heilage. Onund var upp- 
lending paa morssida; men farsætti hans var mest 
paa Rogaland og Hordaland. Onund var ein stor 
viking og herja vest um havet. Balke Blæings- 
son fraa Sotanes, Orm den rike og Hallvard var 
med Onund i herferd. Dei hadde 5 vel utreidde 
skip. Dei herja kring Sudrøyarne, og daa dei 
kom til Barrøyarne, var der ein konge som heitte 
Kjarval; han hadde og 5 skip. Dei la til strid 
med honom, og det vart ein hard bardage. Men- 
nerne hans Onund var dei villaste. Det fall 
mange paa baae sidor; men det enda med at kon¬ 
gen flydde med eitt skip. Mennerne hans Onund 
tok mange skip og mykje gods og var der um 
vinteren. Tri sumrar herja dei kring Irland og 
Skotland. Sidan for dei til Norig. 



Raa den tidi var det stor ufred i Norig. Harald 
luva, son til Halvdan svarte, slo aat seg riket. 

Burlefot — med skrale, vanskapte fø ter. Bøytel — stivt 
gras, red- Barrøyarne — dei synste Sudrøyarne (Ilebridarne). 
Luva — han som er fødd med sigerhuva. 

Han var fyrst konge paa Upplandi. Sidan for han 
nord i landet og hadde der mange slag, men vann 
jamnan siger. So herja han søretter landet og la 
alt under seg kvar han for. Men daa han kom 
til Hordaland, kom det mot honom ein mannsterk 
aalmuge. Kjotve den rike, Tore haklang og sør- 
rygjerne Sote og kong Sulke var førarar. Geirmund 
heljarskinn var daa vestanfor havet og var ikkje 
med i denne striden, endaa han aatte rike paa 
Hordaland. Denne hausten kom Onund og fela- 
garne hans vestanfraa. Daa Tore haklang og 
Kjotve den rike frette det, sende dei menner til 
møtes med deim og bad um hjelp, og lova deim 
heider og æra. Dei skipa seg daa med Tore, for 
dei var mykje huga paa aa røyna seg, men dei 
sa dei vilde vera der ota var hardast. 

Striden millom kong Harald og smaakongarne 
stod i Hafsfjorden paa Rogaland. Det var mykje 
folk paa baae sidor. Dette slaget er eit av dei 
største som hev vore i Norig, og det er og nemnt 
i dei fleste sogor; for det er jamnan fortalt mykje 
um deim soga helst tek til med. Det kom folk dit 
fraa heile landet, og mykje or andre land og mange 
vikingar. Onund la skipet sitt attmed sida paa 
skipet hans Tore haklang, umlag midt i heren. 
Kong Harald tok paa skipet hans Tore haklang, 
for Tore var ein stor berserk og ein djerv kar. 
Dei stridde godt paa baae sidor. Daa eggja kon¬ 
gen berserkarne sine til framgang. Folk kalla 
deim ulvhednar, og det beit ikkje jarn paa deim. 
Daa dei storma fram, var det ingen som kunde 
staa seg. Tore varde seg djervt, men fall til slutt 
som ein mann. Sidan rudde dei skipet hans radt 


Haklang — med lang hoka. Heljarskinn — med skinn 
svart som Hel. Ulvhednar — ulveskinnsstakkar. 

til stamnarne og hogg av togi som batt det til 
dei hine skipi, so det seig att imillom deim. 

No la kongsmennerne mot skipet hans Onund; 
han stod framme og slost som ein kar. Daa sa 
kongsmennerne: »Han gjeng fast fram paa skipet. 
Lat honom faa noko til minning um at han hev vore 
i-striden.« Onund stod ute paa skipsbordet med 
den eine foten og hogg etter ein mann. Nett 
med same stakk dei etter han med eit spjot, og 
daa han bøygde undan stikket, kikna han attyver. 
I det same hogg ein av stamnbuarne aat kongen 
til Onund nedanfor kneet og tok foten av. Onund 
vart ufør til strid med ein gong, og storparten av 
folket hans fall. Onund fekk daa koma um bord 
til Traand Bjørns son , bror til Øyvind austmann. 
Han var og imot kong Harald og laag jamsides 
med Onund. 

No la heile flokken til rømings. Traand og dei 
andre vikingarne hadde seg burt, so snøgt kvar 
mann kunde, og siglde vest um havet. Onund og 
Balke og Hallvard sugande fylgde Traand. Saaret 
til Onund grodde att, og han gjekk sidan med 
trefot. Difor vart han kalla Onund trefot so lenge 
han livde. 


3 . 

I den tidi var det vestanfor havet mange gjæve 
menner, som hadde rømt fraa odelet sitt i Norig 
for kong Harald. For han gjorde alle utlæge som 
hadde stridt imot honom, og la under seg eig- 
nerne deira. Daa saari hans Onund var grodde, 
for han og Traand til Geirtnund heljarskinn; for 
han var daa den frægaste av vikingarne vestanfor 

havet. Dei spurde um han vilde fara attende til 
det riket han aatte paa Hordaland, og baud ho- 
nom fylgje. Dei hadde og eigedomar aa sjaa um 
der, tykte dei; for Onund var storætta og rik. 
Geirmund svara at no hadde kong Harald so 
mykje magt at det var liti von um aa vinna æra 
i herferd mot honom; for han hadde vunne paa 
deim, endaa mest heile landslyden var samla. Geir¬ 
mund vilde heller ikkje verta kongens træl og beda 
um det han sjølv aatte. Daa vilde han heller 
vinna seg magt paa onnor vis; for han var ingen 
ungdom lenger. Onund og Traand for daa atter 
til Sudrøyarne og raaka mange av venerne sine der. 

Ufeig heitte ein mann, og dei kalla han grette. 
Han var son til Einar, son til Olve barnekar. Han 
var bror til Oleiv breid, far til Tormod skafte. 
Andre sonen hans Olve barnekar heitte Steinolv, 
far til Una som fekk Torbjørn laksekar. Tridje 
sonen til Olve var Steinmod, far til Konaal, far 
til Alvdis den barrøyske. Son til Konaal var 
Steinmod, far til Halldora som fekk Eiliv, son 
til Kjetill einhendt. Ufeig grette fekk Aasny, 
dotter til Vestar Hæingsson. Aasmund skjegglaus 
og Aasbjørn var sønerne hans Ufeig grette, og 
døtterne hans var Alvdis og Aasa og Aasvor. 

Ufeig hadde rømt vest um havet for ufreden 
hans kong Harald, og like eins Tormod skafte, 
frenden hans. Dei hadde med seg skyldfolket sitt. 
Dei herja kring Skotland og vide i Vesterhavet. 
Traand og Onund trefot etla seg vest til Irland 
og vilde finna Øyvind austmann, bror til Traand. 
Han skulde verja Irland. Mor hans Øyvind var 
Liv, dotter til Rolv, son til Ingjald, son til kong 
Frode; men mor hans Traand var Helga, dotter 


Grette — <len som grin, viser tenner, poet. ogso orm. 

til Ondott kraaka. Far til Øyvind og Traand 
heitte Bjørn Rolvsson fraa Aam. Bjørn rømde 
fraa Gautland for det at han hadde brent inne 
Sigfast, maagen til kong Solve. So hadde han 
fare til Norig, og var um vinteren hjaa Grim 
herse, son til Kolbjørn snøype. Han vilde myrda 
Bjørn so han kunde faa godset hans. Derifraa 
for Bjørn til Ondott kraaka, som budde i Kvines- 
fjorden paa Agder. Han tok godt imot Bjørn, 
og han var hjaa honom um vinteren, men i her- 
ferd um sumaren, alt til Liv, kona hans, døydde. 
Daa gifte Bjørn seg med Helga, dotter hans On¬ 
dott, og slutta so med herferderne. 

Øyvind fekk daa herskipi aat far sin, og han 
vart no ein stor hovding vestanfor havet. Han 
var gift med Ravarta, dotter til Kjarval irekonge. 
Sønerne deira var Helge den magre og Snøbjørn. 

Daa Traand og Onund kom til Sudrøyarne, 
raaka dei Ufeig grette og Tormod skafte, og det 
vart stor venskap millom deim. For kvar tykte 
at den som livde yver den store ufreden i Norig, 
han var liksom henta fraa Hel. Onund var so 
tagall, og daa Traand vart var det, spurde han 
etter kva han gjekk og bar paa. Onund svara 
og kvad ei visa: »Eg er ikkje glad sidan eg var 
i bardagen. Mangt kjem uventa paa. Eg fekk 
mein av vaapni. Eg tenkjer dei fleste menn tyk- 
kjer det er liti hjelp aa koma til meg. Det er 
meg mest til vantrivnad.« Traand sa han vilde 
verta halden for ein rask kar kvar han so kom. 
»No skulde du setja bu og gifta deg,« sa Traand, 
»og eg skal leggja inn eit godt ord for deg og 
stydja deg av all mi magt, naar eg veit kvar du 
hev hugen din.« Onund sa han tala som ein kar. 


Snøype — den soin vanærer. 

Men han meinte, at fyrr hadde det vore betre 
von um eit godt gifte. Traand svara: »Ufeig hev 
ei dotter som heiter Aasa. Dit kann me fara um 
du vil.« Onund vilde det. 

Sidan tala dei med Ufeig um dette. Han svara 
vel, og sa han visste at mannen var storætta og 
rik paa gods. »Men jordi hans reknar eg ikkje 
stort. Eg tykkjer heller ikkje han retteleg kann 
gaa. Og dotter mi er berre barnet.« Traand sa 
at Onund var raskare enn mange som var god i 
foterne. Og med Traand si hjelp vart festarmaalet 
gjort. Ufeig skulde gjeva dotter si lausøyre i 
heimanfylgja; for den jordi som var i Norig vilde 
ingen gjeva noko for. 

Lite seinare fekk Traand dotter aat Tormod 
skafte. Gjentorne skulde sitja i feste 3 vintrar. 
Sidan for Traand og Onund i herferd um sum- 
rarne, men var i Barrøyarne um vintrarne. 


4 . 

Vigbjod og Vestmar heitte tvo vikingar. Dei 
var sudrøyingar og var i viking baade vinter og 
sumar. Dei hadde 13 skip og herja mest i Ir¬ 
land og gjorde mykje vondt, til dess Øyvind aust¬ 
mann vart landeverjar der. Sidan strauk dei til 
Sudrøyarne og herja der og radt inn i Skotlands- 
fjordarne. Traand og Onund for til møtes med 
deim og frette at dei hadde siglt inn til ei øy som 
heiter Bot. Traand og Onund kom med 5 skip. 
Daa vikingarne saag skipi deira og saag kor mange 
dei var, tyktest dei hava nok folkemagt. Dei tok 
til vaapni og la skipi sine millom tvo ham rar. 
Der var eit smalt og djupt sund, der ein kunde 
søkja aat berre fraa ein kant, og ikkje med meir 

Jiot — no Bute i Clyde-fjorden, aust for Glasgow. 

enn 5 skip i senn Onund var ein umtenkt mann 
og lét leggja dei 5 skipi fram i sundet soleis at 
dei straks kunde hamla attende, for det var rom 
sjø attanfor deim. Det var ein holme paa eine 
sida, og attunder den lét han eit skip liggja. Fram 
paa hamaren ovanfor bar dei mykje stein til ein 
stad dei ikkje kunde sjaa fraa vikingskipi. 

Vikingarne la hardt aat og tykte dei hine var 
rædde. Vigbjod spurde kven det var som no var 
sette i kvi. Traand sa at han var bror til Øyvind 
austmann, »og dessutan er felagen min her, Onund 
trefot.« Daa lo vikingarne og sa: 

»Troll take heile trefot! 

Trolli støype deim alle! 

og me hev sjeldan sét, at vanføre menner fe r 
til strid.« Onund sa at det kunde dei ikkje vita 
fyrr det var røynt. Etter det la dei skipi mot 
kvarandre. 

Det vart ein hard strid, og alle gjekk godt fram. 
Daa striden vart hardare, let Onund skipet sitt 
siga aat hamaren. Og daa vikingarne saag det, 
tenkte dei at han vilde fly og la etter skipet hans 
inn under hamaren so godt dei kunde. I det 
bilet kom dei fram paa berget, dei som var sette 
til det, og velte so store Steinar ned paa vikin¬ 
garne at inkje stod imot. Daa fall det mange av 
vikingarne, men surne vart so skamslegne at dei 
ikkje var vaapnføre. Daa vilde vikingarne leggja 
fraa, men kunde ikkje; for skipi deira var daa 
komne dit sundet var smalast. Baade skipi og 
straumen meinka deim i aa koma undan. Onund 
og hans menner la fram med djervskap mot Yig- 
bjod, og Traand la imot Vestmar, men fekk liten 
framgang der. Daa folket minka paa skipet hans 
Vigbjod, budde Onund og mennerne hans seg til 

aa ganga upp paa skipet. Vigbjod saag det og 
eggja mennerne sine hardt. Sjølv snudde han seg 
mot Onund, og dei fleste stokk fraa daa. Onund 
bad mennerne sine sjaa paa korleis det gjekk med 
deim, for han var ovleg sterk. Dei sette ein stabbe 
under kneet hans, og han stod heller traust. Vi¬ 
kingen for fram etter skipet alt til han kom aat 
Onund og hogg til honom med sverdet. Hogget 
raaka skjolden og tok av ein mole. Sidan for 
sverdet i stabben som Onund hadde under kneet, 
og vart sitjande fast der. Vigbjod bøygde seg 
daa han kipte aat seg sverdet. Med same hogg 
Onund honom i oksli so armen gjekk av, og vi¬ 
kingen vart ufør til strid. Daa Vestmar fekk vita 
at felagen hans var fallen, sprang han upp paa 
det skipet som laag ytst og flydde. Det same 
gjorde alle som kunde koma til. 

Etter dette ransaka dei valen. Vigbjod laag 
daa i andlaatom. Onund gjekk til honom og 
kvad: 

»Ser du kor saari dine bløder? 

Saag du meg hopa undan ? 

Ikkje den einføtte mannen 
mein eller saar fekk av deg. 

Mang ein mann er laga 
meir til skrøyt enn til vit. 

Denne karen ikkje duger 
naar det røyner paa.« 

Der tok dei mykje herfang og for heim att til 
Barrøyarne um hausten. 


5 . 

Sumaren etter budde dei seg til aa fara vest til 
Island. Daa reiste Balke og Hallvard vestan um 

havet og for ut til Island; for det var fortalt at 
det skulde vera godt aa faa seg land der. Balke 
tok land i Rutefjorden og budde paa baae Balke- 
stad-gardarne. Hallvard tok Sugandefjorden og 
Skaalevik til Stige, og budde der. 

Traand og Onund kom til Øyvind austmann, 
og han tok vel imot bror sin; men daa han fekk 
vita at Onund var komen dit, vart han sint og 
vilde taka paa honom. Traand bad at han ikkje 
maatte gjera det, for det sømde seg ikkje aa gjera 
ufred med norrøne folk, og aller minst mot deim 
som ikkje for med ufred. Øyvind sa at Onund 
fyrr hadde fare med ufred mot kong Kjarval, og 
det skulde han faa svara for no. Brørne tala so 
lenge um dette til Traand sa at eitt skulde ganga 
yver Onund og honom. Daa spakna Øyvind. 
Dei var der lenge um sumaren og for med Øy¬ 
vind i herferd. Øyvind tykte Onund var ei 
kjempa til kar. 

Um hausten for dei til Sudrøyarne. Øyvind 
gav Traand heile arven etter far deira, var so 
Bjørn andast fyre Traand. Dei var no paa 
Sudrøyarne til dei vart gifte, og nokre vintrar 
sidan. 


6 . 

So er det aa fortelja at Bjørn, far hans Traand, 
døydde. Og daa Grim herse frette det, for han 
til Ondott kraaka og kravde arv etter Bjørn; men 
Ondott sa at Traand aatte arven etter far sin. 
Grim sa at Traand var vestanfor havet, og dess- 
utan var Bjørn av gautsk ætt, og kongen aatte 
arven etter alle utlendingar. Ondott sa han vilde 
halda godset til handa for Traand, dottersonen 

sin. Med det for Grim burt og fekk inkje av 
kravet sitt. 

Traand frette no at far hans var slokna, og for 
straks fraa Sudrøyarne i lag med Onund trefot. 
Men Ufeig grette og Tormod skafte for til Island 
med husfolket sitt og kom til Øyrar paa Sørlandet 
og var fyrste vinteren hjaa Torbjørn laksekar. 
Sidan tok dei Gnupverjereppen. Ufeig tok den 
ytste luten millom Tveraa og Kalvaa og budde 
paa Ufeigsstad ved Steinsholtet. Tormod tok den 
øystre luten og budde paa Skafteholt. Døtterne 
hans Tormod var Torvor, mor til Torodd gode 
paa Hjalla, og Torvé, mor til Torstein gode, far 
til Bjarne den spake. 

No er det aa fortelja urn Traand og Onund 
at dei siglde aust um havet til Norig. Og dei 
fekk slik strjukande bør, at ingen fekk vita um 
ferdi deira fyrr dei kom til Ondott kraaka. Han 
tok vel imot Traand og fortalde honom at Grim 
herse hadde kravt arven etter Bjørn. »Men eg 
tykkjer det er betre, frende,« sa han, »at du erver 
far din enn at kongstrælarne skal gjera det. Det 
hev og gjenge so heppeleg med deg, at ingen 
veit um ferdi di; men eg ottasi: at Grim vil 
stemna aat ein av oss um han kann. Eg vil at du 
tek arven din og fer til andre land.« Traand sa 
han vilde so gjera. Han tok imot godset og laga 
seg tjl aa fara burt fraa Norig so snart han kunde. 
Fyrr Traand styrde til havs, spurde han Onund 
trefot um han ikkje vilde fara til Island. Onund 
sa han fyrst vil finna frendarne og venerne sine 
sør i landet. Traand sa: »Daa lyt me skiljast 
no. Eg vilde gjerne at du skulde hjelpa frendarne 
mine, for hemnen snur seg mot deim, um eg 
kjem meg undan. Eg vil fara ut til Island, og det 

same vilde eg at du skulde gjera.« Onund lova 
det, og dei skildest med kjærleik. 

Traand for ut til Island, og Ufeig og Tormod 
skafte tok vel imot honom. Traand budde i 
Traandarholt vestanfor Tjorsaa. 

7 . 

Onund for sør paa Rogaland og raaka der mange 
av frendarne og venerne sine. Han heldt seg i 
løynd hjaa ein mann som heitte Kolbein. Onund 
frette at kong Harald hadde slege under seg eige- 
domarne hans og gjeve deim til ein som heitte 
Haarek. Han var aarmannen aat kongen. Onund 
for til honom um natti og ringa inn huset, og 
Haarek vart hoggen i hel. Onund tok daa all 
lausøyren han fann og brende garden. Um vin¬ 
teren var han paa ymse stader. 

Denne hausten drap Grim herse Ondott kraaka, 
for di han ikkje fekk arv til kongen. Men Signy, 
kona hans Ondott, førde godset deira um bord i 
eit skip same natti og for med sønerne sine, Aas¬ 
mund og Aasgrim, til Sigvat, far sin. Lite sei- 
nare sende ho sønerne sine til Hedin, fosterfar 
sin, i Soknedal, men der unte dei berre ei liti 
rid og vilde so attende til mor si. Sidan for dei 
og kom til jol til Ingjald trygge i Kvin. Han tok 
imot deim, mest for di Gyda, kona hans, talde til, 
og dei var der um vinteren. 

Om vaaren kom Onund nord til Agder, for han 
hadde spurt at Ondott var drepen, og daa han 
fann Signy, spurde han henne kva studnad dei 
vilde hava av honom. Ho sa at dei vilde gjerne 
hemna seg paa Grim herse for draapet paa On- 


trygge — den trugne. 

dott. Det vart sendt bod etter Ondott-sønerne, 
og daa dei møtte Onund trefot, slo dei lag med 
honom og njosna etter kva Grim tok seg fyre. 

Um sumaren var det stor ølbryggjing hjaa Grim, 
for han hadde bede heim Audun jarl. Daa Onund 
og Ondott-sønerne frette det, for dei til garden 
hans Grim og sette eld paa husi — for dei kom 
uventa — og brende inne Grim herse og mesta 
30 mann. Der tok dei mange gode eignaluter. 
Onund for til skogs, men brørne tok baaten hans 
Ingjald, fosterfar deira, og rodde burt og løynde 
seg tett ved garden. Audun jarl kom til veitsla 
som etla var, og sakna der venen sin straks. 
Han samla daa folk til seg og var der nokre 
næter; men dei spurde ingen ting til Onund og 
felagarne hans. Jarlen sov i eit loft sjølv tridje. 
Onund visste um alt som hende paa garden og 
sende bod etter brørne. Daa dei møttest, spurde 
Onund um dei vilde vakta garden eller um dei 
heller vilde ganga paa jarlen. Dei valde aa taka 
paa jarlen. Dei rende ein stok mot loftsdøri so 
ho brotna. So greip Aasmund dei 2 som var med 
jarlen og hivde deim i golvet so hardt at dei 
fekk bane. Aasgrim sprang mot jarlen og bad 
honom greida ut bøter for draapet paa faren; for 
jarlen hadde vore med Grim herse i raad og 
daad daa Ondott vart drepen. Jarlen sa han 
hadde ikkje noko av godset med seg og bad ho¬ 
nom venta etter betalingi. Daa sette Aasgrim 
spjotsodaen for brjostet paa jarlen og bad honom 
greida det straks. Jarlen tok daa av seg eit hals¬ 
bånd og tri gullringar og ei kaapa av gud vev. 1 ) 
Aasgrim tok imot det og gav jarlen namn og 
kalla honom Audun geit. 


') eit slag fint dyrt ty, truleg fløyel eller purpur. 

Daa bønderne og bygdefolket vart vare med 
at det var ufred, gjekk dei ut og vilde hjelpa jar¬ 
len. Daa vart det ein hard strid, for Onund 
hadde mykje folk. Der fall mange gjæve bønder 
og mange av hirdmennerne aat jarlen. 

No kom brørne og fortalde korleis det hadde 
gjenge med deim og jarlen. Onund sa det var 
ille at jarlen ikkje var drepen. »Det hadde vore 
noko hemn mot kong Harald, for det me hev 
mist av gods og frendar for hans skuld,« sa han. 
Dei meinte dette var større svivyrding for jarlen. 

Sidan for dei burt og inn i Surndalen til lend¬ 
mannen Eirik ølfus. Han tok imot alle um vin¬ 
teren. Dei hadde samdrykkja i joli med ein mann 
dei kalla Hallstein hest. Eirik laga fyrst til eit 
raust gilde. Sidan gjorde Hallstein eit gilde, men 
daa vart det trætta millom honom og Eirik. Han 
slo Eirik med eit drikkehorn. Eirik fekk ikkje 
hemnt seg og for so heim. Ondott-sønerne lika 
dette ovleg ille. Og ei stund seinare for Aasgrim 
til garden hans Hallstein, gjekk inn aaleine og gav 
honom eit djupt saar. Dei som inne var, sprang 
upp og sette paa Aasgrim; men han varde seg 
vel og kom seg fraa deim i myrkret. Dei meinte 
dei hadde drepe honom. Dette frette Onund og 
Aasmund, og dei trudde at Aasgrim var daud; 
men dei tykte dei kunde ikkje magta noko mot 
Hallstein. Eirik raadde deim til aa fara til Island, 
og sa det dugde ikkje for deim aa vera der i 
landet, fyrst kongen kunde faa tak i deim. Dei so 
gjorde og budde seg til Islands-ferd og hadde 
kvar sitt skip. Hallstein lagdest ned av saari sine 
og andast fyrr Onund og fylgjet siglde. Kolbein, 
som fyrr er nemnd, var med paa skipet hans 
Onund. 


Soga um Grette Aasmundsson. 

8 . 

Onund og Aasmund la til havs daa dei var 
budde, og dei fylgdest aat. Daa kvad Onund: 
»Eg og Sugande tyktest vera hæve i heitaste 
striden. No gjeng eg einføtt ut paa skipet og 
skal vitja Island. Med denne skalden gjeng det 
nedetter.« Dei hadde ei hard sjøreis, og vinden 
var mykje fraa sør, so det bar noko langt nord. 
Dei fann Island og var komne nordanfor Lange¬ 
nes, daa dei fekk landkjenning. Daa var dei sa 
nær saman at dei talast ved. Aasmund raadde 
til at dei skulde sigla til Øyafjord, og det vart 
dei samde um. So beitte dei under land; daa 
tok det til med ein landsynningsstorm. Daa 
Onund laag slik og naudbeite, brotna skipsraai 
hans. Dei laut taka ned seglet, og dermed bar 
det undan véret til havs med deim. Aasmund 
kom seg upp under Risøy og bia der til han fekk 
bør inn gjenom Øyafjorden. Han fekk heile Kræk- 
lingalid hjaa Helge den magre og budde ved søre 
Gleraai. Aasgrim, bror hans, kom ut nokre vintrar 
seinare, og budde ved nødre Gleraai. Han var 
far til Ellida Grim, far til Aasgrim Ellida-Grimson.*) 

9 . 

No er det aa fortelja um Onund trefot, at dei 
rak undan véret nokre døger. Sidan gjekk vinden 
meir til havs, og dei siglde aat land. Daa kjende 
dei seg att, dei som hadde fare der fyrr, og fann 
at dei var komne vest um Skage. Dei siglde 
daa inn paa Strandefloen og heldt seg nær sør- 
strandi. Daa kom det roande 6 mann paa ein 
tiæring imot deim; dei ropa upp paa havskipet 
og spurde kven som styrde det. Onund nemnde 

*) Ein av hovudmennerne i Njaals-soga. 

seg og spurde kvar dei var ifraa. Dei sa dei var 
huskararne hans Torvald fra Drangom. Onund 
spurde um det var teke alt landet um strenderne. 
Dei sa det var lite uteke paa innstrenderne, og 
nordanfor var det ingenting att. Onund spurde 
daa skipsfolket um dei vilde fara vest med landet, 
eller hava det som baud seg her. Dei valde aa 
sjaa paa dette landet fyrst. Dei siglde inn etter 
fjorden og la aat i viki ved Aarnes. So sette dei 
ut skipsbaaten og rodde til lands. Der budde ein 
rik mann, Eirik snara, som hadde teke land mil- 
lom Ingolvsfjord og Uføra i Veideløysa. Daa 
Eirik fekk vita at Onund var komen dit, baud han • 
honom taka det som han vilde; men det var lite 
land uteke, sa han. Onund sa han fyrst vilde 
sjaa kva det var. So for dei inn yver fjorden, 
og daa dei kom inn til Uføra, sa Eirik: »Her kann 
du sjaa det. Herifraa er landet uteke inn til land- 
naamet hans Bjørn.« Der gjekk eit stort fjell 
fram paa denne sida fjorden og det var snøklædt. 
Onund saag paa fjellet og kvad denne visa: 

No eg flyr og flakkar 
framandt land aa finna. 

Skipet skrid paa sjøen. 

Sjølv eg strauk fraa riket. 

Mange frendar eg miste 
midel og aakrar gode. 

Ille det var um eg alltid 
her paa Kaldbak laut slita. 

Eirik svarar: »Mange hev mist so mykje i No- 
rig at dei fær det ikkje bøtt. Eg tenkjer og at 
det meste landet midt i bygderne er teke. Difor 
kann eg ikkje støra deg til aa fara her ifraa. O.g 
eg skal halda ordet mitt. Du skal faa av jordi 
mi det du treng.« Onund sa han tok imot det, 

og tok sidan landet fraa Uføra og dei tri vikarne 
Byrgesvik og Kolbeinsvik og Kaldbaksvik alt til 
Kaldbakskleivarne. Sidan gav Eirik honom heile 
Veideløysa og Reykjarfjord og heile Reykjaneset 
paa den sida; men um raket var det ikkje avtala, 
for det var so nok av det daa at kvar hadde det 
han vilde. Onund bygde i Kaldbak og hadde 
mykje folk, og daa midelen hans voks, bygde han 
ein annan bustad i Reykjarfjorden. Kolbein budde 
i Kolbeinsvik. Onund sat no kyrr nokre vintrar. 


10 . 

Onund var so fræg ein mann, at faae stod seg 
mot honom, um dei so var helsuge. Han var og 
namngjeten yver heile landet for fedrarne sine. 

Daa vart det trætta millom Ufeig grettc 
og Torbjørn jarlekjempa, og det enda med at 
Ufeig fall for Torbjørn i Grettesgeil ved Hælen. 
Sønerne hans Ufeig samla mykje folk og vilde 
driva fram draapssaki. Dei sende bod etter Onund 
trefot, og han reid sør um vaaren og tok inn paa 
Kvam hjaa Aud den grunnrike. Ho tok godt 
imot honom, for han hadde vore saman med 
henne vestanfor havet. Daa var Olav feilan, 
sonarson hennar, fullvaksen. Aud var daa trøytt 
av alderdom. Ho slo frampaa med Onund um 
at ho vilde gifta Olav, frenden sin, og vilde at 
han skulde fria til Alvdis den barrøyske. Ho var 
systkinbarnet hennar Aasa, som var gift med Onund. 
Onund tykte det var rimelegt, og Olav reid sør 
med honom. Daa Onund raaka venerne og maa- 
garne sine, baud dei honom til seg. So vart det 
tala um draapssaki, som skulde vera fyre paa 

feilan — eit keltisk tilnamn, faelan. 

Kjalarnestinget; for daa var ikkje altinget sett 
enno. Sidan kom draapssaki fram paa tinget, og 
det vart lagt store bøter for draapet; men Tor¬ 
bjørn jarlekjempa vart lyst utlæg.*) Sonen hans 
var Solmund, far til Svide-Kaare. Dei frendarne 
var sidan lenge utanlands. Traand baud heim 
Onund og Olav, og det same gjorde Tormod 
skafte. Dei bar daa fram friingi for Olav. Det 
var snart avgjort, for folk visste kor kjæv kvinna 
Aud var. Festarmaalet vart gjort, og Onund og 
felagarne reid heim. Aud takka Onund for hjelpi 
med Olav. Denne hausten fekk Olav feilan Alv- 
dis den barrøyske. Daa andast Aud den grunn- 
rike, som det er fortalt i Laksdøla-soga.**) 


11 . 

Onund og Aasa fekk tvo søner. Den eldste 
heite Torgeir og den yngste Ufeig grette. Straks 
etter døydde Aasa. Etter det fekk Onund ei kona 
som heitte Tordis. Ho var dotter hans Torgrim 
fraa Gnupe i Midijorden og skyld Midfjord-skegge. 
Med henne hadde Onund ein son som heitte Tor¬ 
grim. Han vart snart ein stor og sterk kar, ein 
gjæv gardstyrar og ein vitug mann. Onund budde 
i Kaldbak til han vart gamall. Han sottdøydde 
og ligg i Trefotshaugen. Han er den frægaste og 
kjappaste einføtte mannen som hev vore paa Is¬ 
land. Torgrim var framum dei hine sønerne hans 
Onund endaa dei var eldre. Men alt daa han var 
25 aar gamall, hadde han hæror (graat haar) i 
hovudet, og difor vart han kalla hærekoll. Tor¬ 
dis, mor hans, vart sidan gift nord i Videdal med 

*) Fredlaus. **) Kap. 7. Laksdøla umsett ved Stefan Frich, 
utgjevi av Det norske samlaget. Gamalnorske bokverk 3. 

Audun skokul. Deira son var Aasgeir fraa Aas- 
geirsaa. Torgrim hærekoll og brørne hans hadde 
alle saman store eigedomar, men skifte deim ikkje 
millom seg 

Eirik budde paa Aarneset, som fyrr er nemnt. 
Han fekk Aalov, dotter aat Ingolv or Ingolvs- 
fjorden. Flose heitte son deira. Han var ein em- 
neleg kar og hadde mange frendar. 

Daa kom det 3 brør ut til Island: Ingolv og 
Ufeig og Øyvind. Dei tok dei tri fjordarne som 
fekk namn etter deim, og der budde dei sidan. 
Son hans Øyvind heitte Olav; han budde fyrst i 
Øyvindarfjorden, men sidan paaDrangom; han var 
mykje til mann. Det var ingi trætta millom folk 
der, medan gamlekararne livde; men daa Eirik var 
daud, tykte Flose at kaldbeklingarne*) hadde ikkje 
lovleg heimel paa den jordi som Eirik hadde gjeve 
Onund. Av dette vart det mykje uvenskap mil¬ 
lom deim; men Torgrim og brørne hans styrde 
det same som fyrr. Men dei hadde ikkje leikar 
saman. Torgrim styrde garden i Reykjarfjorden 
og rodde jamnan til fiske, for daa var fjordarne 
fulle med fisk. 

No la dei upp raad i Viki. Torfinn heitte hus¬ 
karen hans Flose paa Aarneset. Denne mannen 
sende Flose stad til aa drepa Torgeir. Torfinn 
løynde seg i naustet. Same morgonen budde 
Torgeir seg til aa ro paa sjøen og tvo menner 
med honom, Haamund og Brand. Torgeir gjekk 
fyrst. Han bar ei lerflaska med drikka i paa ryg¬ 
gen. Det var svært myrkt, og daa han gjekk 
ovan fraa naustet, sprang Torfinn paa honom og 
hogg med øksi millom herdarne paa honom, og 
øksi sokk nedi so det svakka. So slepte han 


*) Dei som budde ved Kaldbak. 

øksi, for han meinte ein trong ikkje aa binda um 
der, og vilde forda seg snøggast han kunde. 

Det er aa fortelja um Torfinn, at han sprang 
nord til Aarnes og kom dit fyrr det var aalljost. 
Han fortalde at Torgeir var drepen, og sa han 
trong um hjelp av Flose. Han sa og det var 
best aa bjoda forlik. »Det gagnar best saki vaar, 
so my kje som til er gjort.« -Flose sa han fyrst 
vilde fretta nytt, »og eg tenkjer, at du er avskræmd 
etter storverket,« sa han. 

No er det aa segja fraa Torgeir, at han snara 
seg undan hogget so øksi kom i flaska, og han 
fekk ikkje saar. Dei leita ikkje etter mannen, for 
det var myrkt. Dei rodde ut etter fjorden og 
kom til Kaldbak og fortalde denne tilburden. Dei 
laga mange spitord um det og kalla honom Tor¬ 
geir flaskebak, og so heitte han sidan. Daa kvad 
dei dette: 

»Fyrr lauga fræge 
fagnamenner gjæve 
skjoldormen lange (sverdet) 
i kvass-skorne saar. 

No stikk vesalmennet 
vidt i kring ufrægt 
vaapnet i syra 
so spruten stend.« 



I den tidi vart det so store uaar paa Island, 
at det aldri hev vore so gale. Mest alt fisket tok 
av og sameleis raket. Dette stod paa mange aar. 
Ein haust dreiv eit kjøpmannsskip til lands og 
sette til der i Viki. Flose tok imot fire eller fem 
av skipsfolki. Stein heitte styremannen. Hine 

skipsfolki tok seg heimvist vidt umkring der i 
Viki, og etla aa gjera seg skip av skipsbroti, men 
det var ikkje greidt. Skipet vart smalt i skutarne 
og breidt midskips. 

Um vaaren vart det ein hard nordanstorm, som 
varde mest ei vika. Daa det spakna, leita folk rak. 

Torstein heitte ein mann som budde paa Reykja- 
neset. Han fann ein kval framme paa neset, der 
det heiter Rivsskjer; det var ein stor røyrkval. 
Han sende straks folk til Flose i Viki og til næ- 
raste gardarne. 

Einar heitte ein mann, som budde paa Gjogr; 
han var leiglending aat kaldbeklingarne og skulde 
sjaa etter raket deira paa den sida tjorden. Han 
vart var kvalen og tok straks ein baat og rodde 
yver fjorden til Byrgesvik. Derifraa sende han 
ein mann til Kaldbak. Og daa Torgrim og brørne 
frette dette, budde dei seg snøgt og for tolv mann 
paa ein tiæring. Kolbeinsønerne Ivar og Leiv for 
og med deim, og dei var 6 mann. Alle bønder 
som kunde for til kvalen. 

No er det aa fortelja um Flose, at han sende 
bod etter frendarne sine nord i Ingolvsfjord og 
Ufeigsfjord og etter Olav Øyvindson, som daa 
budde paa Drangom. Flose og viksmennerne kom 
fyrst til kvalen. Dei tok straks til aa skjera han 
sund, og dei drog paa land etter kvart dei skar av. 
Dei var nær 20 mann i fyrstningi, men det kom 
snart fleire folk. Daa kom kaldbeklingarne med 
fire skip. Torgrim krav de kvalen for seg og for¬ 
baud viksmennerne aa skjera og skifta eller føra 
burt av kvalen. Flose bad honom prova, at Eirik 
med greide ord hadde gjeve Onund trefot raket 
»elles vilde han verja det med vaapn*, sa han. 
Torgrim tyktest hava lite folk so han vaaga ikkje 
gaa paa deim. Daa rodde eit skip utetter fjorden. 

og skipsfolket rodde hardt, so dei var snart framme. 
Det var Svan fraa Hol i Bjarnarfjorden og hus- 
kararne hans. Straks han kom, bad han Torgrim 
at han ikkje maatte lata dei faa rana kvalen fraa 
seg. Dei var gode vener fraa gamalt, og Svan 
baud honom folkehjelp. Brørne sa dei tok imot, 
og no gjekk dei fram med djervskap. Torgeir 
flaskebak bykste fyrst nedpaa kvalen og sette paa 
huskararne hans Flose. Torfinn, som fyrr er 
nemd, lema sund kvalen. Han var framme ved 
hovudet og stod i det hakket han hadde laga seg. 

Torgeir sa: »Her hev du att øksi di!« So hogg 

han til honom i halsen so hovudet gjekk av. 

Flose var upp paa melen, daa han saag dette. 
Han eggja daa mennerne sine til aa gjere mot¬ 
stand. No slost dei lenge, og kaldbeklingarne 

greidde seg best. Faae av dei hadde andre vaapn 
enn øksarne dei skar sund kvalen med og srnaa- 
sverd. Viksmennerne laut draga seg undan fraa 
kvalen ned i fjøra. Austmennerne hadde vaapn 
og særde mange. Stein styremannen hogg foten 
undan Ivar Kolbeinsson; men Leiv, bror hans Ivar, 
slo i hel felagen hans Stein med eit kvalriv. Daa 
vart det slaasting med kva dei for handi fann, og 
det fall folk paa baae sidor. 

Daa kom Olav fraa Drangom med mange skip. 
Dei hjelpte Flose. Daa vart kaldbeklingarne yver- 
manna. Dei hadde fyrr ladt skipet sitt, og Svan 
bad deim daa ganga umbord. Dei hopa daa 
attende til skipet sitt, og viksmennerne sette etter. 
Daa Svan var komen aat sjøen, hogg han til Stein 
styremannen og gav honom eit stort saar. Sidan 
bykste han ut paa skipet sitt. Torgrim gav Flose 
eit stort saar, og med det kom han undan. Olav 
hogg til Ufeig grette og særde honom til ulivs. 
Torgeir treiv Ufeig i fanget og sprang med honom 

ut paa skipet sitt. So rodde kaldbeklingarne inn 
yver fjordarne, og med det skildest dei. Dette 
vart kvede um møtet: 

»Heller hard, hev eg frett, 
herstriden vait paa Rivskjeret; 
mange vaapnlause menner 
mest med kvalkjøt slo, 
og andre karar 
med kjøtflisar kasta imot. 

Denne ota tyktest oss 
ingi sømd i.« 

Sidan vart det avtala fred, og saki skulde til 
altings. Kaldbeklingarne fekk studnad av Torodd 
gode, Midfjord-Skjegge og mange sørlendingar. 
Flose vart skyldig aa bøta, og mange av deim 
som hadde vore med honom. Det vart svært 
kostesamt for Flose, for han vilde leggja bøterne 
aaleine. Torgrim greidde ikkje prova, at dei hadde 
betala for jordi og raket, som Flose kjærde paa. 
Torkjel maane var lovsegjingsmann daa, og dei 
bad honom um orskurd. Han sa at han skyna 
lovi soleis at noko skulde ein betala, endaa um 
det ikkje var det fulle verdet, »for so gjorde Stein - 
vor den gamle med Ingolv, bestefar min. Daa 
ho fekk av honom heile Rossmaalneset gav ho 
ei flekkut kaapa for det, og det hev aldri vore 
umattgjort, og der var det meir um aa gjera. 
Her gjev eg den raadi,« sa han, »at de skifter 
desse jordstykki so at kvar fær likt, og at de 
sidan fær det lovfest at kvar eig raket fyre si 
jord.« Dette gjorde dei. Det vart daa skift slik 
at Torgrim og frendarne hans lét fraa seg Reykjar- 
tjorden og alt paa den sida; men dei skulde eiga 
Kamb. Ufeig vart bøtt med mykje gods. Tor¬ 
finn vart dømd ugild. Torgeir fekk bøter fordi 
dei hadde fare med svikferd mot honom. So 

vart dei forlikte. Flose budde seg til Norigs-ferd 
med Stein styremann, og seide gjordi sine i Viki 
til Geirmund kviketimbre. Og der budde Geir- 
mund sidan. Det skipet kjøpmennerne hadde bygt, 
var svært breidt. Folk kalla det Trekylle, og 
det hev viki fenge namn etter. Paa dette skipet 
skulde Flose fara utanlands, men rak attende til 
Øksarijord. Det gav høve til soga um Bodmod 
og Grimulv og Gjerpe. 


13 . 

Etter dette skifte brørne Torgrim og Torgeir 
midelen millom seg, og Torgrim tok lausøyren, 
men Torgeir jordi. Torgrim for daa ind til Mid- 
fjord og kjøpte land paa Bjarg etter raadi hans 
Skjegge. Torgrim var gift med Tordis, dotter 
aat Aasmund fraa Aasmundargnup, han som hadde 
teke Tingøyresveiti. Torgrim og Tordis hadde 
ein son som heitte Aasmund. Han var ein stor 
og sterk mand, klok og hadde vænt haar. Han 
fekk tidleg graatt haar i hovudet, og difor kalla 
-dei han hærelang eller hærelagd. Torgrim tok 
seg daa mykje av gardstellet, og folki hadde alltid 
nok aa starva med. Aasmund vilde lite gjera, og 
daa vart det graatt millom far og son. Soleis 
gjekk det til Aasmund var vaksen. Daa bad Aas¬ 
mund um ferdagods av far sin. Torgrim sa det 
munde verta lite det han fekk av honom, men 
gav honom likevel nokon lausøyre. Aasmund for 
utanlands og vart snart ein velstandsmann. Han 
siglde til ymse land og vart ein stor kjøpmann 


Kviketimbre — timber som rører seg, stokk. Trekylle — 
lre s sekk. 

og grunnrik. Han var ein vensæl og greid kar 
og aatte mange gjæve frendar i Norig. 

Ein haust tok Aasmund heimvist aust i Viki 
hjaa ein gjæv mann som heitte Torstein. Han 
var upplending, og hadde ein syster som heitte 
Rannveig. Ho var det beste gifte. Aasmund 
fridde til gjenta og fekk henne med ja-minne hans 
Torstein, frenden hennar. Aasmund var der ei 
rid og var vel vyrd. Han og Rannveig hadde 
ein son som heitte Torstein. Det var ein fager 
og sterk kar, med svært godt maal, stor paa 
vokster, men noko seinfør i all si ferd; difor kalla 
dei han dromund. Fyrr Torstein var framvaksen, 
fekk mor hans sott og doydde. Etter det treivst 
ikkje Aasmund i Norig. Morfrenden hans Tor¬ 
stein tok imot honom og arven hans, men Aas¬ 
mund for atter paa sigling og vart ein namnfræg 
mann. Aasmund kom med skipet sitt til Hunavatn. 

Daa var Torkjel kravla hovding yver vats- 
dølerne.*) Han frette at Aasmund var komen dit» 
og reid ned til skipet og baud Aasmund til seg. 
Torkjel budde paa Maastad i Vatsdalen. Aas¬ 
mund for daa dit paa gjesting. Torkjel var son 
aat Torgrim Kaarnsaagode og var ein ovklok mann. 
Dette var etter Fridrek biskop og Torvald Ko- 
draansson var komne til Island. Dei budde paa 
Løkjemote paa den tid. Dei var dei fyrste som 
tala kristendomen paa Nordlandet. Torkjel lét seg 
primsigna, og mange menner med honom. Det 
gjekk mangt fyre seg millom biskopen og nord- 
lendingarne som ikkje kjem denne soga ved. Hjaa 
Torkjel vaks upp ei gjenta som heitte Aasdis. 


Dromund — stort skip fraa midhavslandi, som truleg gjekk 
noko seint og tungt. Tyder elles »snøggsiglaren«. 

*) Sjaa Soga um vatsdølerne, umsett ved Jorgen Reitan, 
utgjevi av Det norske samlaget, Gamalnorske bokverk 6. 

Ho var dotter til Baard, son til Jokul, son til 
Ingemund den gamle, son til Torkjel, son til Kjetil 
rautn. Mor aat Aasdis var Alvdis, dotter aat 
Ufeig grette, som fyrr er fortalt. Aasdis var ugift 
og galdt for det beste giftet, baade i ætt og midel. 
Aasmund tok til aa leidast siglingi og vilde no taka 
bustad paa Island. Han fridde til denne gjenta. 
Torkjel hadde god greida paa honom, og visste at 
han var ein rik mann og klok til aa samla gods, og 
det vart til det at Aasmund fekk Aasdis. Han vart 
daa trufast ven med Torkjel og ein stor gardsstyrar, 
lovvis og tiltaksam. Lite seinare andast Torgrim 
hærekoll paa Bjarg. Aasmund tok arv etter honom 
og budde der sidan. 


14 . 

Aasmund hærelang sette bu paa Bjarg, stort 
og røselegt. Han hadde mykje folk med seg og 
var ein vensæl mann. Med Aasdis hadde han 
fleire born. Atle var eldst. Han var rettvis og 
mild, greid og spakvoren, og alle lika honom vel. 
Andre sonen deira heitte Grette. Han var mykje 
leid i uppvokstren, tagall og ublid og ofselig 
baade i ord og gjerd. Faren hadde ikkje stor 
kjærleik til honom, men mori lika honom sers godt. 
Grette Aasmundsson var fager i andlitet, breidleitt 
og stuttleitt, raudhærd og noko freknut; han voks 
seint i barneaari. Tordis heitte dotter hans Aas¬ 
mund. Ho vart sidan gift med Glum, sonen til 
Uspak Kjarlakson fraa Skridensenne. Rannveig 
heitte andre dotter hans Aasmund. Ho fekk Gamle 
Toraldsson, vindlending. Dei budde paa Melarne i 
Rutefjorden. Sonen deira var Grim. Son til Glum 
og Tordis Aasmundsdotter var Uspak, som drogst 
med Odd Ufeigsson, som det er fortalt um i 
Bandamanna-soga. 

Grette voks upp paa Bjarg til han var ti aar 
gamall. Han tok daa til aa mannast. Aasmund 
bad honom arbeida noko. Grette sa at det var 
lite høvelegt for honom, men vilde daa vita kva 
han skulde gjera. Aasmund svara: »Du skal 
gjæta heimegjæserne mine.« Grette svara og sa: 
»Arbeidet er baade lite og laakt.» Aasmund sa: 
»Gjer dette vel fraa hand, daa batnar det millom 
oss.« So tok Grette imot heimegjæserne. Det 
var 50 stykke, og mange hadde kjuklingar. Det 
leid ikkje langt fyrr han tykte gjæserne var vande 
aa driva og kjuklingarne seinføre. Dette gjorde 
honom fælande harm, for han tolde ikkje mykje 
motgang. Noko seinare fann nokre rekefantar 
kjuklingarne daude ute paa marki og gjæserne 
vengjebrotne. Dette var um hausten. Aasmund 
lika det ovleg ille, og spurde um Grette hadde 
drepe fuglarne. Han flein og svara: 

»Det gjer eg visst naar det vintrar: 
vrid halsen paa kjuklingarne, 
og um det so og var eldre 
aaleine eg kunde deim kverka.« 

»Du skal ikkje brjota fleire,« sa Aasmund. »Det 
er veneverk aa meinka ein fraa ilt,« sa Grette. 
»Du skal faa anna arbeid,« sa Aasmund. »Mangt 
veit han som mangt røyner,« sa Grette; »kva skal 
eg no gjera ?« Aasmund svara: *Du skal gnika 
ryggen min ved elden, slik som eg vanleg let 
gjera.« »Det vert heitt um hand,« sa Grette; 
»men like laakt er arbeidet for det.« So gjekk det 
ei rid at Grette hadde dette arbeidet. No hausta 
det, og Aasmund vart huga paa varme og eggja 
Grette til aa gnika ryggen hans dugelegt. Det 
var skikken i dei tider at eldskaalarne var store 
paa gardarne, og mennerne sat der ved langelden. 

um kveldarne. Der sette dei matbordi for men- 
nerne, og sidan sov dei attmed elden. Kvendi 
arbeidde og spann der um dagarne. Det var ein 
kveld Grette skulde gnika Aasmund paa ryggen 
Daa sa gamlingen: »No fær du draga latskapen 
av deg, din trave.« Grette sa: »Det er gale aa 
eggja uvitingen.« » Aldri duger du,« sa Aasmund. 
Grette ser at det ligg nokre ullkardor paa benken: 
han tek ei karda og dreg henne nedetter ryggen 
paa Aasmund. Han sprang upp og vart rasande 
og vilde slaå Grette med staven sin, men Grette 
smatt undan. Daa kom husmori til og spurde 
kva dei drogst for. Grette kvad daa denne visa: 

»Husfru, eg veit 
vondt han vil meg: 
paa baae hender 
brenna meg hardt. 

Med uskorne negler 
i han eg tok. 

Ramnarne ser eg 
sankast um saari.« 

Mori tykte ille um at Grette hadde gjort slik 
ei pretta, og sa han var lite fyretenkt. Samlivet 
millom Aasmund og Grette vart ikkje likare etter 
dette. Ei tid etter tala Aasmund um at Grette 
skulde gjæta hestarne hans. Grette sa at han 
lika dette betre enn aa stræva med ryggbakingi. 
»Daa skal du fara so aat som eg byd deg,« sa 
Aasmund. »Eg hev ei svart-aalut merr, som eg 
kallar Kjengaala. Ho hev so godt vit paa ver- 
aatta og regn; det glepp aldri at det kjem ei 
uvérsrid naar ikkje ho vil i marki. Daa skal du 
stengja hestarne inne, men halda deim nord paa 


Kjengaala — merr med svart bugta aal etter ryggen. 

halsen straks vinteren legg til. Eg tykkjer det 
trengst at du greider dette arbeidet betre fraa 
hand enn dei hine tvo som. eg fyrr hev sett deg 
til.« »Dette er kaldt og karslegt arbeid,« svara 

Grette. »Men eg tykkjer det er ilt aa trøysta meg 
til merri, for eg veit ingen som hev gjort det 
fyrr!« 

No tok Grette ved hestegjætingi, og det leid 
so fram yver jol. Daa vart det streng kjøld med 
snø og lite berr mark. Grette hadde lite klæde 
og var ikkje herda enno. Han tok *til aa frjosa; 
men Kjengaala stod der det var vérhardast, i all 
slag styggvér. Aldri kom ho so tidleg i hagen, at 
ho vilde gaa heim fyre dagset. *) Grette kjem daa 
paa at han skal gjera ei pretta, so Kjengaala fekk 
for utegonga si. Det var ein morgon tidleg at 
Grette kom til stallen; han let upp og saag at 
Kjengaala stod aaleine ved krubba. For um hine 
hestarne fekk for og, so tok ho alt. No bykste 
' Grette upp paa ryggen hennar; han hadde ein 
kvass kniv i handi og rispa tvert yver herdarne 
paa Kjengaala og let han so gaa attetter paa 
baae sidor av ryggen. Merri rykte seg hardt av 
det, for ho var feit og sky. Ho spente so hardt 
at hovarne small i veggjerne. Grette datt av 
ryggen, og daa han kom seg paa føterne, 
vilde han koma seg upp paa ryggen att. Det er 
eit stygt basketak, og det endar med at han flær 
av henne heile ryggaalen radt attpaa lendi. Si- 
dan jagar han merri ut i hagen. Kjengaala beit 
ikkje i mark, berre sleikte seg, og daa det leid 
til middags, sprang ho heim til stallen. Grette 
stengjer daa huset og gjeng heim. Aasmund spør 
Grette kvar hestarne var. Grette svarar han hev 


: ) Kvelden. 

late deim inn som vanleg. Aasmund segjer at det 
kom snart ei uvérs*rid, naar hestarne ikkje vilde 
stogga ute i slikt vér. Grette svarar: »Visdomen 
glepp for mange som meir var ventande av.« Natti 
leid, og hardvérsridi kom ikkje. Grette dreiv ut 
hestarne, men Kjengaala tolde ikkje vera i hagen. 
Aasmund tykte det var underlegt; men veraatta 
var den same som fyrr. Den tridje morgonen for 
Aasmund til hestarne. Han gjekk burt til Kjeng-, 
aala og sa: »Eg tykkjer hestarne er i laakt hald, 
so mild som vinteren hev vore. Men du, Svart- 
aala, skulde vera den siste som magrast.« »Det 
kann koma baade det ein ventar og det ein ikkje 
ventar,« sa Grette. Aasmund strauk ryggen paa 
merri og hudi fylgde med. Han undra seg yver 
det, og sa at Grette hadde valda det. Grette flein 
til det og svara ikkje. Bonden for heim og skjelte 
fælt. Han gjekk til eldskaalen og høyrde hus- 
mori sa: »Vel maa no hestegjætingi aat frenden 
min vera røynd.« Aasmund kvad ei visa: 

»Grette fælt hev flaatt 
fljote Kjengaala. 

Han gjer meg prettor. 

Dei prude kvendi tegjer til alt. 

Sløge guten vil visst lenge 
vanagta mine ord. 

Fride husfru, 
høyr paa mi visa.« 

Husmori svara: »Eg veit ikkje kva eg tykkjer 
■er verst, anten at du plaagar honom jamt med 
arbeid, eller at han gjer fraa seg alt paa ei og 
same visi.« »No skal det og vera ende paa dette,« 
sa Aasmund, »men endaa verre vederlag skal han 
faa.« »So fær daa ingen noko aa segja paa den 
andre,« sa Grette. No gjekk det slik ei tid. Aas- 

Soga um Grette Aasmundsson. * 

etter det hende som no er fortalt. Aasmund og 
Aasdis tok imot honom med baae hender. Han 
var der i tri næter, og maagarne tala um mange 
ting seg-imillom Torkjel spurde kva Aasmund 
tykte um sønerne sine, um han trudde dei vart 
noko til arbeidskarar. Aasmund sa han meinte at 
Atle vart ein gild gardmann, umtenkt og velhal- 
den. Torkjel svara: »Ein dugande mann og lik 
deg; men kva segjer du um Grette?« Aasmund 
sa: »Um honom er det aa segja at han vert ein 
sterk og ustyrleg mann; leid og mødesam hev han 
vore for meg.« Torkjel svara: »Det spaar ikkje 
godt, maag. Men korleis skal me skipa tingferdi 
vaar i sumar?« Aasmund svara: »Eg vert tung- 
før no og vilde helst sitja heime.« »Vil du at 

Atle fer for deg?« sa Torkjel. »Han tykkjest eg 
ikkje kunna vera forutan til onn og anna arbeid,« 
sa Aasmund, »for Grette vil inkje gjera. Men han 
er so vitug at eg tenkjer han kunde gjera sin 
skyldnad etter lovi for meg, naar du hjelper til.« 
»Du skal raada, maag,« segjer Torkjel. Han reid 
no heim daa han var ferdig, og Aasmund gav 
honom gode gaavor daa dei skildest. 

Noko seinare budde Torkjel seg til aa fara til 
tings. Han reid med 60 menner. Dei var med 
honom alle som var i hans godord. Han kom til 
Bjarg, og derifraa reid Grette med honom. Dei 
reid sør yver den heidi som heiter Tvidøgra. Det 
var lite hestevangar paa fjellet, og dei reid difor 
heilt ned til bygderne. Daa dei kom ned paa 
Fljotstunga, tykte dei det var tid aa sova og tok 

tri næter var den tidi det sømde seg aa vera gjest i eit hus. 
— skyldnad etter lovi — den fyrste skyldnaden var aa møta paa 
tinget, naar bonden aatte ein viss midel; elles maatte han bøta 
Qbngfararkaup). Dinæst maatte han under heile tinget vera til 
stadar, for han kunde verta lagrettemann. 


Digitized by Google 


Original from 

UNIVERSITY OF WISCONSIN 



37 


beisli av hestarne sine og lét deim ganga med 
sålarne. Dei laag og sov til langt fram paa 
dagen; men daa dei vakna, saag dei etter hestarne 
sine. Hestarne hadde fare kvar sin veg, og surne 
hadde rulla seg. Grette fann sin hest sist Det 
var daa skikken at folk nista seg ut sjølve til tings, 
og dei fleste reidde ein matsekk i sålen sin. Sålen 
var komen under buken paa hesten hans Grette, 
og matsekken var burte. Han fer no og leitar, 
men finn han ikkje. So ser han ein mann som 
gjeng og skundar seg. Grette spør kven han er. 
Han svarar og segjer han heiter Skjegge og er 
huskar nord paa Aas i Vatsdalen. »Eg er i fylgje 
med Torkjel bonde,« sa han »eg hev vore gaa- 
laus og mist matsekken min.« Grette svara: »Eis- 
mall i ulukka er verst. Eg hev og tynt burt 
sekken eg hadde. Lat oss no leita saman.« Det 
lika Skjegge godt, og dei gjekk ei rid. Men med 
eitt legg Skjegge paa sprang upp-etter moarne og 
tek der upp ein sekk. Grette saag han lutte seg, 
og spør kva han tok up. »Sekken min,« segjer 
Skjegge. >Kven vitnar det fleire enn du?« sa 
Grette; »lat meg sjaa, for mangt er anna likt.« 
Skjegge sa, at ingen mann skulde taka fraa honom 
det han aatte. Grette treiv i sekken, og dei drogst 
um han, for baae vilde hava sitt fram. »De mid- 
tjordingar er underlege, de trur ikkje nokon skal 
tora halda paa sitt for dykk, naar han ikkje er so 
rik som de,« sa huskaren. Grette sa at dette 
gjekk ikkje etter rikdom og vyrdnad, um kvar 
fekk det han aatte. Skjegge sa: »Audun er for 
langt burte no til aa kverka deg som ved knatt- 
leiken.« »Vel er det,« sa Grette; »men ikkje 
skal du kverka meg, korleis det hitt hev vore.« 
Skjegge greip daa ei øks og hogg til Grette; men 
Grette saag det og treiv med vinstre handi so 

hans fylgde honom paa vegen, og fyrr dei skil- 
dest, sa ho: »Du er ikkje soleis fraa garden send, 
som eg vilde, frende, so god ætt som du er av. 
Eg tykkjer det er verst at du inkje vaapn hev 
som det er noko gagn i, og hugen min segjer 
meg at du kjem til aa turva det.« Ho tok daa 
fram undan kaapa si eit prydelegt sverd; det var 
ein ovgod eignalut. Daa sa ho: »Dette sverdet 
aatte Jokull, farfar min, og dei gamle vatsdølerne,. 
og det gjorde deim sigersæle. Eg vil no gjeva 
deg sverdet. Og njot det vel!« Grette takka 
henne vel for gaava, og sa han tykte dette var 
betre enn anna gods som kunde vera meir verdt. 
Sidan for han sin veg, og Aasdis ynskte honom 
alt godt. Grette reid sør yver heidi og stana ikkje 
fyrr han kom til skips. Havlide tok vel imot 
honom. Han spurde Grette etter ferdagodset hans. 
Daa kvad Grette ei visa: 

»Sjømann fræge, 
so eg synest 
rike folk meg sende 
heller snaud heiman. 

Gjæve kona med sverdegaava 
det gamle ord sanna: 

,,Moderhjarta 
mildast er barnet“.« 

Havlide sa det var greidt at mori var mest 
vyrk for honom. Dei for til havs so snart dei var 


Dette sverdet — kom til Island med ein nordmand, Ravn; 
Ingemunn i Vatsdalen tok det fraa han, for han hadde gjenge 
inn i hovet med det og brote hovfreden. Ingemunn kalla det 
Ættartange (Soga um vatsdølerne, kap. 17). Etter Ingemunn 
ervde sonen Jokull sverdet, og det vart rekna lrkt med skipet 
Stigande og godordet, som dei tvo andre sønerne, Hogne og 
Tore, fekk (Soga um vatsdølerne, kap. 27). 

budde og fekk bør. Daa dei kom utum alle grun- 
nar, sette dei segl. Grette gjorde seg ei hola 
under skipsbaaten og vilde ikkje røra seg der- 
ifraa anten til aa ausa eller til aa greida med 
seglet, og ikkje vilde han gjera det som han skulde 
gjera paa skipet til liks med dei andre mennerne; 
heller ikkje vilde han kjøpa seg fri. Dei siglde 
sør um Røykjanes og so sør med land, og daa 
landet var or syne, fekk dei stor sjø. Skipet var 
heller lekt og tolde ille brotsjøarne, so dei leid 
mykje vondt. Grette lét det daa fjuka med nid- 
visor, og det lika folket stor-ille. Ein dag var 
véret baade kvast og kaldt. Daa ropa kararne 
paa Grette og bad han hjelpa til, »for me kolnar 
paa klørne.« Grette saag upp og sa: 

»Kunde berre kvar ein finger 

krokna her paa kryparne.« 

Inkje arbeid fekk dei av honom, og dei lika 
honom verre no enn fyrr; dei sa han skulde faa 
svida sjølv for nidvisorne sine og lovløysa han 
gjorde. »Du tykkjer nok betre um«, sa dei, 
»aa klappa kona aat Baard styrmann um livet, 
enn aa gjera din skyldnad paa skipet. Men slikt 
er utolande.« Véret auka stendig paa, og dei 
stod i austren heile døgret. Daa truga dei Grette. 
Daa Havlide høyrde dette, gjekk han dit Grette 
laag og sa: »Eg tykkjer ikkje hopehavet millom 
deg og kjøpmennerne er godt. Du gjer urett mot 
deim, og lagar nidvisor aat deim attpaa, og dei 
trugar med aa kasta deg yver bord. Men slikt 
er ikkje tilraadelegt.« »Kvi skal dei ikkje faa 
gjera som dei vil?« sa Grette; »men det vilde eg, 
at det skulde liggja att ein eller tvo hjaa meg, 
fyrr eg gjeng yver bord.« »Slikt er ugjerande,« 
segjer Havlide; »det gjeng oss ikkje vel dersom 

Sidan sprang han attetter til deim som auste,, 
og spurde kva dei vilde han skulde gjera. Dei sa 
at han kunde visst gjera lite godt. Han sa: »Det 
er mun i mannshjelp.* Havlide bad deim ikkje 
vanda hjelpi hans, »for det kann vera at han tyk- 
kjer han hev gjort sin skyldnad, naar han byd dykk 
hjelpi si,« sa han I den tidi hadde dei ikkje 
pumpor til austren paa havskipi. Folk kalla det 
bytteauster eller stampauster. Det var baade vaas- 
samt og tungt. Dei skulde hava tvo byttor; naar 
ei for ned, for den andre upp. Kararne bad 
Grette fylla byttorne. No skulde dei røyna kva 
han dugde til, meinte dei. Han sa at det kunde 
ikkje vera so gale aa freista. Han for daa ned i 
romet og fyllte byttorne; tvo karar sette dei til 
aa ausa med han. Dei stod der ikkje lenge fyrr 
dei var reint utmødde. So bytte fire andre med 
deim, men det gjekk sameleis. Surne segjer at 
det maatte 8 mann til aa tørna byttorne for han 
fyrr det vart slutt. Men daa var og skipet aust. 
Fraa den gongen tala kjøpmennerne mykje annar- 
leis um Grette, for dei saag kva han kunde magta 
med styrken sin. Sidan var han den gjævaste til 
aa hjelpa kor det trongst. 

No ber det austyver havet, og det legg til med 
myrkeskodda. Ei natt vardest dei ikkje fyrr dei 
siglde skipet upp paa eit skjer so botnen gjekk 
undan Dei sette snøgt ut baaten og flutte inn- 
paa kvinnor og alt som laust var. Det var ein 
liten holme tett attmed, og dit førde dei godset 
sitt so godt dei vann um natti. Daa det tok til 
aa ljosna, tala dei um kvar dei var komne. Dei 
som fyrr hadde fare millom landi, saag at dei var 
komne til Sunnmøre i Norig. Paa landsida var det 
ei øy eit stykke fraa deim som heiter Haramsøy. 
Det var ei stor bygd paa øyi, og ein lendmannsgard. 

18 . 

Torfinn heitte lendmannen som aatte garden der 
paa øyi. Han var son aat Kaar den gamle, som 
hadde butt lenge der. Torfinn var ein stor hov- 
ding. Daa det var aalljos dag, saag øyfolket at 
det var kome kjøpmenner som var stadde i naud, 
og det vart fortalt til Torfinn. Han skunda seg 
og fekk sett ut ei stor skuta, som han aatte; 16 
mann rodde, men dei var nær 30 mann i alt paa 
skuta. Dei rodde so fort dei vann og berga god¬ 
set aat kjøpmennerne; men havskipet sokk ned, 
og dei miste mykje gods. Torfinn førde alle skips- 
folki heim til seg. Dei var der ei vika og turka 
varorne sine. Sidan for kjøpmennerne sør i lan¬ 
det, og dei er ute or soga. 

Grette vart etter hjaa Torfinn og heldt seg 
smaalaaten og var oftast faamælt. Torfinn lét 
honom faa maten, men brydde seg ikkje stort um 
honom. Grette fylgde honom sjeldan og vilde ikkje 
ganga med honom ute um dagen. Det lika Tor¬ 
finn ille; men han nentest ikkje neitta honom 
maten. Torfinn livde flust og var ein gladværug 
mann. Han vilde og at andre skulde vera glade. 

Grette for kringum paa vitjing i dei andre tuni 
der paa øyi. Audun heitte ein mann som budde 
paa Vindheim. Dit for Grette dagleg og gjorde 
seg til vens med Audun og sat der jamt langt 
fram paa dag. Seint ein kveld daa Grette skulde 
gaa heim, saag han ein stor eld gaus upp paa 
neset som ligg nedanfor garden til Audun. Grette 
spurde etter kva nyhending det var. Audun sa 
det var ikkje um aa gjera for honom aa vita det. 
»Um me hadde sét slikt i vaart land, hadde dei 
sagt at det brann yver ein skatt,« sa Grette. Bon¬ 
den svara: »Den mannen som raar for denne el- 

Fort vil nok folk 
frette det grannleg. 

Her grava etter gull 
gled ikkje mange meir.« 

Torfinn svara : »Ikkje er du nokon kveppen kar, 
og ingen hev fyrr fyst etter aa brjota haugen. 
Men for di eg veit at det gods er ille kome som 
er gøymt i jord, eller i haug bore, so vil eg ikkje 
lasta deg for det, no naar du førde det til meg. 
Men kvar fann du det gode sakset?* Grette svara 
og kvad: 

»Saaraukaren skarpe 
or skume haug tok eg. 

Haugbuen fall, 
du gullrike hovding! 

Hjelmlogen dyre, 
som hausarne kløyver, 
aldri kom meg or hand, 
aatte eg han berre!« 

Torfinn svara: »Vel er det mælt, men du skal 
syna eit frægdarverk, fyrr eg gjev deg sakset. 
For eg fekk det aldri av far min mcdan han livde.« 
Grette svara: »Ingen kann vita kven det vert 
mest til gagn, fyrr det er slutt.« Torfinn tok imot 
godset og gøymde sakset attmed sengi si. So 
leid vinteren fram til jol, og det hende ikkje meir 
til aa nemna. 


19 . 

Næste sumaren vilde jarlen Eirik Haakonson 
fara or landet og vest til England til maagen sin, 

Næste sumaren — etter Boer; andre handskr. hev »sumaren 
fyreaat*. — Etter sogorne er det aar 1011 eller 1012, i røyndi 
1014. 

Knut den megtige, og han sette Haakon, son sin, 
til styrar i Norig. Men Svein jarl, bror hans, 
skulde hava tilsyn og vera yverstyrar, for Haakon 
var berre barnet. Fyrr Eirik jarl for or landet, 
hadde han stemnt til seg lendmenner og stor¬ 
bonder. Dei tala mykje um lov og landsskipnad, 
for Eirik tok seg mykje av landsstyringi. Folk 
tykte det var ein stor uskikk i landet at ufreds- 
menner eller berserkar stemnde gjæve menner til 
holmgang um gods eller kvinnor. Den som fall 
for den andre, skulde liggja utan bøter. Mange 
fekk baade skam og skade av dette, og surne 
miste livet med. Difor forbaud Eirik jarl all holm¬ 
gang i Norig. Han gjorde og utlæge alle dei 
ransmenner og berserkar som for med valdsverk. 
I denne raadleggjingi og skipingi var Torfinn Kaars- 
son fraa Haramsøy og med jarlen, for han var ein 
vitug mann og god ven med jarlarne. 

Tvo brør skulde vera dei verste. Ein heitte 
Tore tomb og den andre Ogmund ille. Dei var 
haaløyger av ætt, og var større og sterkare enn 
andre menner. Dei gjekk berserkgang og sparde 
ingen ting naar dei kom i egse. Dei tok burt 
konor fraa mennerne deira og hadde deim hjaa 
seg ei vika eller ein halv maanad, og førde deim 
so heim att til deim som aatte deim. Dei rana 
kvar dei kom og gjorde andre valdsverk. Eirik 
jarl gjorde deim utlæge yver heile Norig. Torfinn 
var den som la seg mest um aa faa deim fred- 
lause. Difor vilde brørne lona honom med full 
fiendskap. Sidan for jarlen or landet, som det 


tomb — utspana mage. Etter Finnur Jonsson same ordet i 
tilnamnet tambeskjelvar; for eit ord J)oml> — boge(streng) finst 
fyrst i rimur fraa ikring 1400, og daa til aa forklaara tilnamnet 
aat Einar. 

Soga um Grette Aasmundsson. 4 

er fortalt i soga hans; men Svein jarl hadde yver- 
veldet og styringi i Norig. 

Torfinn hadde fare heim til garden sin og sat 
heime til fram imot jol, som fyrr er sagt. Burt 
imot jol budde Torfinn seg til aa fara til garden 
sin i Slysfjorden dei kallar; det er paa fastlandet. 
Han hadde bede dit mange av venerne sine. Hus¬ 
frua hans Torstein kunde ikkje fara med, for eldste 
dotter deira laag sjuk, og dei vart baae heime. 
Grette var og heime og aatte drengjer med honom. 
Torfinn for no med 30 frigjevne menner til jole- 
veitsla, og der var den største gaman og gleda. 

No kom jolaftan, og veret var so klaart og stilt. 
Den dagen var Grette mest ute og saag paa skipi 
som for sør og nord med landet; for folk reiste til 
kvarandre, der det var laga til samdrykkja. Dot- 
teri til bonden hadde batna, so ho gjekk uppe 
med mor si. No leid det paa dagen. Daa saag 
Grette at det rodde eit skip til øyi. Det var 
ikkje stort, men tettsett med skjoldar millom stamn- 
arne. Skipet var maala ovansjøs. Dei rodde hardt 
og stemnde aat naustet hans Torfinn. Daa skipet 
tok land, sprang dei yver bord som paa skipet 
var. Grette talde mennerne og fann at det var 
12 i alt. Ikkje tykte han dei saag fredelege ut. 
Dei lyfte upp skipet sitt og bar det paa land. 
Etter det sprang dei til naustet. Der inne stod 
det store skipet hans Torfinn. Det var aldri færre 
enn 30 mann til aa setja det ut, men dei 12 rykte 
det straks ned paa fjøresteinarne. So lyfte dei 
upp skipet sitt og bar det inn i naustet. Daa tykte 
Grette sjaa at dei vilde taka seg sjølve til rette. 
Han gjekk til møtes med deim og fagna deim vel 


Slysfjorden — rettare Slygsfjorden — no Slyngsfjorden (Sunn- 
elvsfjorden). 

og spurde kven dei var og kva formannen deira 
heitte. Han som han tala aat, svara skjott at han 
heitte Tore, tomb dei kalla, og bror hans heitte 
Ogmund, og dei andre var felagarne deira. »Eg 
tenkjer,« sa Tore, »at Torfinn, husbonden dykkar, hev 
hoyrt gjete oss. Er han heime?« Grette svara: »De 
maa vera store lukkefuglar, for de er komne hit i 
ei god stund, um de er dei mennerne eg meiner. 
Bonden er faren heimanfraa med alle heimemen- 
nerne, deim som frie er, og etlar seg ikkje heim- 
att fyrr etter jol. Husmori og dotteri er heime, 
og um eg tyktest hava nokon motgang aa hemna, 
daa vilde eg helst koma paa denne maaten; for 
her er alt det ein treng hava, baade øl og annan 
fagnad.« Tore tagde medan Grette lét munnen 
ganga; so sa han til Ogmund: »Gjekk det ikkje 
som eg gat paa?» sa han. »Eg var huga aa hemna 
at Torfinn fekk gjort oss utlæge. Denne mannen 
er god til aa fretta av, og me treng ikkje um aa 
draga ordi or honom.« »Ordi sine raader ein 
sjølv for,« sa Grette, »og eg skal gjera dykk den 
hjelpi eg kann. Ver no med heim.« Dei sa han 
skulde hava takk for det, og sa dei tok imot til- 
bodet. 

Daa dei kom heim i garden, tok Grette Tore i 
handi og leidde honom til stova. Grette var daa 
mykje munnkaat. Husmori var i stova og heldt 
paa aa hengja upp tjeld og stella fint til. Men 
daa ho høyrde Grette, stana ho paa golvet og 
spurde kven Grette fagna so vel. Han svara: »Det 
er mi raad aa taka godt imot gjesterne. Her er 
bonden Tore tomb komen og 11 mann med ho¬ 
nom, og dei etlar seg til aa vera her i joli. Det er 
gildt, for me var heller faamente fyrr.« »Eg rek- 
nar ikkje deim for bønder eller gode menner,« 
svara ho, »for dei er dei verste ransmenner og 

illgjerningsmenner. Eg vilde gjerne ha gjeve mykje 
av mi eiga til at dei ikkje var komne hit denne 
gongen. Du loner og Torfinn ille for det at han 
tok deg snaud fraa skipsbrotet og hev halde deg 
som ein fri mann i vinter.« Grette svara: »Det 
er betre no fyrst aa taka vaasklædi av gjesterne 
enn aa lasta meg, for det fær du sagte høve til 
seinare.« Daa sa Tore: »Ver ikkje harm, husfru. 
Ingen saknad skal du hava um husbonden din 
ikkje er heime, for du skal faa mann i hans stad, 
og like eins dotter di og alle heimekvinnorne.« 
»Slikt er karsleg tala,« sa Grette; »daa kann dei 
ikkje lenger vera misnøgde.« No rømde alle kvin- 
norne ut, og det kom paa deim stor otte og graat. 
Grette sa til berserkarne: »Lat meg taka det som 
de vil leggja av dykk, vaapn og vaasklæde, for 
kvinnfolki er ikkje medraadlege so lenge dei er 
so skræmde.« Tore sa han vyrde ikkje kva kvin- 
nor rølte, »men me lyt gjera stor skil paa deg 
og dei andre heimemennerne. Det ser ut til at 
me kann hava deg til vaar tillitsmann.« »Det 
fær de sjaa til,« sa Grette, »men ikkje er eg den 
same mot alle.« Sidan la dei fraa seg flestalle 
vaapn. 

Etter det sa Grette: »Det er visst likaste at de 
fe r til bords og drikk noko, for de maa vera tyrste 
etter roren.« Dei sa at det var dei vel huga 
paa, men dei var ukjende med kjellaren. Grette 
spurde um dei vilde lita paa hans tilsyn og um- 
sut. Det vilde berserkarne gjerne. Grette for og 
fann fram øl og gav deim aa drikka. Dei var 
mykje trøytte og drakk dugeleg. Han sparde 
ikkje paa ølet, det sterkaste der var, og soleis 
gjekk det lenge. Han fortalde deim og mange 
løglege sogor. Av alt dette vart dei mykje høg- 
røysta av seg, so heimekararne fyste ikkje etter 

aa koma i lag med deim. Daa sa Tore: »Aldri 
hev eg funne ein ukjend mann som vilde gjera 
oss so vel som denne mannen. Kva løn vil du 
hava av oss felagar for tenesta di ?« Grette svara: 
»Ikkje tenkjer eg aa taka imot noko løn her for 
berre dette, men er me likso gode vener naar de 
fer burt, som det no teiknar til, so vil eg slaa 
meg i lag med dykk. Og um eg magtar mindre 
enn einkvar av dykk, kjem eg visst ikkje til aa 
telja fraa noko vaagestykke.« Dei vart mykje 
glade for dette og vilde straks binda samlaget med 
fast avtale. Grette sa dei skulde ikkje det— Tor 
det er sant som det er sagt, at drukken mann er 
ein annan mann.’ Difor skal me ikkje gjera dette 
i braahast, men lata det vera som eg fyrr hev 
sagt. For me er ikkje noko godgutar nokon av 

oss.« Dei sa dei vilde ikkje ganga attpaa. 

No leid det so langt paa kvelden at det tok 
til aa myrkna mykje. Daa saag Grette at dei 
vart noko mødde av drykken. Daa sa han: 
»Tykkjer de ikkje det er tid aa gaa til sengs ?« 
Tore sa at so var det, »og eg skal halda det eg 

lova husfrua.« Grette gjekk fram i døri og sa 

høgt: »Gaa til sengs kvinnor, soleis vil Tore bonde 
hava det.« Dei ynskte honom ilt imot, og det 
var det verste ulvetot aa høyra fraa deim. I det 
same kom berserkarne fram, og Grette sa: »Lat 
oss ganga ut, so skal eg syna dykk klædebudi hans 
Torfinn.« Dei gjekk med paa det, og dei kom 
til eit ovleg stort bur. Det var eit sterkbygt hus 
med yterdør fyre og sterkt laas til. Attmed var 
eit stort avhus, og millom husi var det berre ein 
bordklædning. Husi stod noko høgt, og det gjekk 
ei tropp upp til dei. Berserkarne vart urolege og 
skumpa til Grette. Han drog seg undan, og daa 
dei minst venta det, sprang han ut or huset, greip 

i hespa og slo so att døri og sette laas fyre. Tore 
og felagarne hans tenkte fyrst at døri hadde gjenge 
att av seg sjølv og brydde seg ikkje um det. Dei 
hadde ljos med seg, for Grette hadde synt deim 
mykje stas som Torfinn aatte, og dei saag paa 
det ei stund. 

Grette for heim til garden, og med det same 
han kom i døri, ropa han høgt og spurde kvar 
husmori var. Ho tagde, for ho torde ikkje svara. 
Han sa: »Her er noko aa veida nær ved. Finst 
det vaapn, som er brukande?« Ho svara: »Vaapn 
er her, men ikkje veit eg kva du vil med deim.« 
»Lat oss tala sidan um det,« sa han, »hjelp no 
til kvar som kann; for det er mindre von sidan.« 
Husmori sa: »No rnaatte Gud sjølv vera paa gar¬ 
den skulde ein kunna bøta vaar vanraad. Yver 
sengi hans Torfinn heng det store krokespjotet 
som Kaar den gamle hev aatt. Der er og hjelm 
og brynja og det gode sakset. Vaapni skal ikkje 
vanta, hev du hug som duger.« Grette treiv hjel¬ 
men og spjotet, men gyrde sakset um seg, og 
skunda seg ut. Husmori ropa paa drengjerne og 
bad deim fylgja so djerv ein mann. Fire tok til 
vaapni, men dei andre fire torde ikkje koma nær 
ein gong. 

No er det aa segja fraa berserkarne, at dei tykte 
det drygde fyrr Grette kom att. Dei undrast paa 
um det ikkje laag svik under. Dei sprang til døri 
og fann at ho var læst. Dei la seg daa mot 
timberveggjerne so det braka i kvar ein stokk. 
Til sist fekk dei brote sund bordveggen og kom 
seg fram i gangromet og derifraa ut paa troppi. 
Berserkgangen kom paa deim, og dei ylte som 
hundar. Nett daa kom Grette att. Han køyrde 
spjotet tvihendes midt paa Tore daa han skulde 
ned troppi, so det gjekk tvert igjenom honom. 

Spjotbladet var baade langt og breidt. Ogmund 
ille gjekk so nær Tore at han skuva honom fram 
paa spjotet like til mothakarne. Daa stod spjotet 
ut millom herdarne paa Tore og fram i brjostet 
paa Ogmund. Dei stupte daa baae daude ned. 
Daa sprang alle ut fraa troppi der dei stod. Grette 
sette mot kvar einskild og gjorde ymist: anten 
hogg han med sakset eller stakk med spjotet; 
men dei varde seg med trelurkar som laag paa 
vollen, og alt det dei fekk tak i. Det var den 
største livsfaare aa faast med deim endaa dei 
ikkje hadde vaapn, for dei var so sterke. Grette 
drap daa tvo av haaløygerne der paa tunet. No 
kom dei fire huskararne til; dei hadde ikkje vorte 
samde um kva vaapn kvar skulde hava. Dei sette 
fram straks berserkarne drog seg undan, men daa 
dei snudde seg imot, rømde huskararne upp under 
husi. Der fall seks vikingar, og Grette var bane- 
mann til deim alle. Daa sprang dei andre seks 
undan ned til naustet og inn i det; der varde dei 
seg med aararne. Grette fekk daa store slag av 
deim so det var nær dei hadde skamslege han. 
Huskararne for daa heim og skrøytte av karsstykki 
sine. Husmori bad deim sjaa etter kvar det vart 
av Grette, men det fekk ho deim ikkje til. Grette 
drap tvo i naustet, men hine fire kom seg ut ifraa 
honom. Dei for daa kvar sin veg, tvo og tvo, 
og han elte deim som var nærast honom. No var 
det myrke natti. Dei sprang til ei kornløda paa 
garden Vindheim som fyrr er nemnd. Der slost 
dei lenge, men um sider drap Grette baae. 

No var han daudtrøytt og styrd. Det leid langt 
paa natti, og véret var mykje kaldt med snøfok. 
Han nentest ikkje leita etter dei tvo vikingarne 
som daa var att, men gjekk heim til garden. Hus¬ 
mori lét setja ljos ved gluggarne i øvste loftet, so 

han hadde det til rettleiding. Det gjekk og so 
at han fann heim, for han saag ljoset. Men daa 
han kom i døri, gjekk husmori til honom og bad 
honom vera velkomen - »og du hev,« segjer ho, 
»vunne mykje frægd og loyst meg og husfolket 
mitt fraa ei skam som me aldri hadde fenge 
bott, hadde ikkje du berga oss « Grette svara: 
»Eg tykkjer eg er mest den same no som daa 
de fyrr i kveld tala svivyrdelegt til meg.« Hus¬ 
mori sa: »Me visste ikkje at du var slik ein gjæv- 
ing som me no hev røynt. Du skal hava sjolv- 
bede alt her paa garden som eg hev aa raada 
yver og som du tykkjer sømd i aa faa. Men eg 
trur at Torfinn løner deg endaa betre naar han 
kjem heim.« Grette svara: »Eg treng lite um løn 
for det fyrste, men eg tek imot tilbodet ditt til 
bonden kjem heim. Elles tenkjer eg de fær sova 
i fred for berserkarne i natt.« Grette drakk lite 
um kvelden og laag med vaapni sine paa seg um 
natti. 

Um morgonen straks det lyste, stemnde men 
nerne saman paa øyi So for dei og leita etter 
dei berserkarne som hadde kome seg undan um 
kvelden. Fram paa dagen fann dei deim under 
ein stein. Dei hadde sett til av saari og av kul¬ 
den So vart dei førde ti! ei urd ved strandi og 
nedrøysa der. Etter det for dei heim, og øybu- 
arne tykte dei var trygge paa freden. Daa Grette 
kom heim til husmori kvad han denne visa: 

»Tolv kjempor tynte 

ved tjotande havet grov me. 

Eismall eg deim unnte 
alle dauden vel. 

Kva gjerning gjer ein daa gild, 
du gull-gjevande viv, 

um dette verk eg eine vann, 
vesalt reknast her?« 

Husmori sa: »Det er visst du er faa menner 
lik av deim som no liver.« Ho sette honom i 
høgsætet og stelte um han paa beste visi. 

Soleis leid det no fram til at Torfinn var vent- 
ande heim. 


20 . 

Etter jol budde Torfinn seg til heimferd, og gav 
mange gode gaavor til deim han hadde bede til 
seg. Sidan for han med fylgjet sitt til han kom 
nær til nausti sine. Dei saag at det laag eit skip 
paa sanden, og bar braatt kjensl paa, at det var 
det store skipet hans. Torfinn hadde daa ikkje 
høyrt um vikingarnc. Han bad kararne skunda 
seg til lands. »Eg ottast,« sa han, »at det ikkje 
er vener som hev vølt um her.« Torfinn gjekk fyrst 
paa land og for upp aat naustet. Han saag det 
stod eit skip der, og han kjende at det var skipet 
aat berserkarne. Han sa daa til mennerne sine: 
»Eg ottast det hev hendt eitkvart som eg vilde 
gjeva øyi og alt her stend imot at det ikkje hadde 
hendt.« Dei spurde kva det kunde vera. Daa 
sa han: »Her hev dei verste vikingar eg veit i 
heile Norig kome, Tore tomb og Ogrnund ille. 
Dei hev nok ikkje laga det hyggjelegt for oss, og 
islendingen lit eg ikkje mykje paa « Og mangt 
anna tala han til felagarne sine um dette. 

Grette var heime, og det var hans skuld at 
folk gjekk so seint ned aat strandi. Han sa han 
var like sæl um bonden vart noko skjelven for 
kva som kunde ha hendt paa garden. Men daa 
husmori bad um lov, sa han at ho raadde sjølv 

for um ho vilde gaa eller ikkje, men ikkje vilde 
han gaa. Ho skunda seg til møtes med Torfinn 
og fagna honom vel. Han vart glad ved det og 
sa: »Gud vere lov for at eg ser deg frisk og glad 
og like eins dotter mi. Korleis hev de havt det 
sidan eg for heimanfraa?« Ho svara: »Det gjekk 
vel til slutt. Men det hadde so nær gjenge yver 
oss so stor svivyrding, at me aldri hadde fenge 
bøtt det, um ikkje vintergjesten din hadde hjelpt 
oss.« Daa sa Torfinn: »No skal me setja oss 
ned, og du skal fortelja tidend « Ho fortalde daa 
greinleg alle tilburder som der hadde hendt, og 
kytte my kje av styrken og djervskapen hans Grette. 
Torfinn tagde imedan. Daa ho hadde fortalt alt, 
sa han: »Det er sant som det er sagt at 'lenge 
skal mannen røynast!’ Kvar er Grette no?« Hus¬ 
frua sa: »Han er heime i stova.« So gjekk dei 
heim til garden. 

Torfinn gjekk til Grette, vende seg mot han og 
takka honom med mange fagre ord for den mann¬ 
dom han hadde synt. »Og det vil eg segja til 
deg — endaa det er faae som talar so til venen 
sin — at eg vilde gjerne du trong til hjelp. Daa 
kunde du faa sjaa, um eg kunde vera mann til 
aa hjelpa deg eller ikkje,« sa Torfinn, »men aldri 
fær eg lønt deg for velgjerningi di, um du ikkje 
kjem i naud. Men hjaa meg kann du vera so 
ofte du treng det, og av sveinarne mine skal du 
alltid haldast i den største æra.« Grette sa han 
skulde ha mykje takk for det — »og eg hadde 
teke imot det um du hadde bode det fyrr.« 

No var Grette der um vinteren, og det var den 
største venskap med honom og Torfinn. Han 
vart no og namnfræg for verket sitt i heile Norig, 
men mest der som berserkarne hadde gjort verste 
skaden. 

Um vaaren spurde Torfinn Grette kva han vilde 
taka seg til. Han sa han .tenkte aa fara nord til 
Vaagan, naar der vart kjøpstemna. Torfinn sa han 
skulde faa so mykje pengar som han vilde hava. 
Grette svara, at denne gongen turvte han ikkje 
meir enn litt reisepengar. Torfinn sa at det skulde 
han faa, og fylgde honom til skipet. Daa gav 
han Grette det gode sakset, og Grette bar det so 
lenge han livde; det var ein dyr eignalut. Tor¬ 
finn bad honom koma att so snart han trong hjelp. 

Grette for no nord til Vaagan, og der var det 
ovleg folksamt. Det var mange han aldri hadde 
sét fyrr, som fagna honom vel for det frægdar- 
verket han hadde gjort daa han drap vikingarne. 
Mange gjæve menner bad honom heim til seg, 
men han vilde fara attende til Torfinn, venen sin. 
Han fekk daa fylgja eit handelsskip som ein mann 
som heitte Torkjel aatte. Han budde i Salten i 
Haalogaland og var ein gjæv mann. Men daa 
Grette kom heim til Torkjel, tok han imot honom 
ovleg vel og bad Grette vera der um vinteren, og 
la attaat mange gode ord. Grette tok imot det 
og var hjaa Torkjel denne vinteren i gleda og 
gaman. 


21. 

Bjørn heitte ein mann som heldt til hjaa Tor¬ 
kjel. Han var braalynd, men av god ætt og noko 
skyld Torkjel. Han var ikkje vensæl hjaa folk; 
for han slarva mykje um folk som var hjaa Torkjel, 
og dreiv soleis mange burt. Det vart lite av mil- 
lorn Bjørn og Grette; for Bjørn vyrde ikkje Grette 
stort, og Grette var strid og tverr, so det vart 
fiendskap millom deim. Bjørn var mykje stor paa 

det og gjorde seg breid. Difor fekk han mange 
unge gutar med seg, og dei for ofte ute og slong 
um kveldarne. Det hende seg tidleg paa vinteren, 
at ein sinna hibjørn rende ut or hiet sitt, og han 
vart so morsk at han sparde korkje folk eller fe. 
Folk meinte at han vakna av den sjauen som 
Bjørn og felagarne hans hadde gjort. Dyret vart 
no so gramt at det tynte buskapen for folk. Torkjel 
hadde meste skaden av dette, for han var den 
rikaste mannen i dette bygdelaget. 

Ein dag bad Torkjel mennerne sine fylgja med 
og leita upp hiet aat bjørnen. Dei fann det i 
nokre sjøhamrar. Der var ein høg klett og ein 
heller framme i kletten; dit gjekk det berre ein 
stig. Det var flogbratt under helleren og ei urd 
nede ved sjøen. Den som rapa utyver, var viss 
paa dauden. Bjørnen laag i hiet um dagen, men 
gjekk jamt ut naar det kvelda. Daa heldt ingi 
grind honom fraa feet, og hundarne vart til ingi 
hjelp. Folk tykte dette gjekk reint paa skade. 
Bjørn, frenden hans Torkjel, sa det verste var 
gjort no dei hadde funne hiet. »Eg skal no prøva,« 
sa han, »korleis leiken kann gaa millom oss namn- 
arne.« Grette lest ikkje vita kva Bjørn tala um 
dette. 

Um kvelden hende det jamnan at Bjørn gjekk 
ut, naar folk la seg. Det var ei natt at Bjørn 
gjekk til hiet. Han vart var at bjørnen var der 
og grein fælsleg. Bjørn la seg ned paa den tronge 
stigen og hadde skjolden yver seg, og tenkte aa 
bia der til dyret skulde burt som vanleg. Bamsen 
hadde vér av mannen og drygde med ferdi. Bjørn 
vart so svevnug der han laag og kunde ikkje halda 
seg vaken. Men daa dreg dyret or hiet og ser 
mannen ligg der. krøkjer til med framlabben og 
rykkjer av honom skjolden og kastar han utfor 

fjellet. Bjørn vaknar, sprett upp og tek til føterne 
og spring heim. Det var so nær at dyret skulde 
ha gripe honom. Dette visste felagarne hans; for 
dei njosna etter kvar Bjørn for. Dei fann skjolden 
um morgonen og gjorde fælt gjøn av dette. 

I joli for Torkjel sjølv til hiet; dei var aatte 
mann, Bjørn og Grette og andre av fylgjesmen- 
nerne hans Torkjel. Grette hadde yver seg ei 
lodi kaapa, og han la henne av seg medan dei 
søkte aat dyret. Det var ulagelegt aa søkja aat, 
for dei kunde ikkje koma til med anna enn spjot, 
og deim beit dyret av seg. Bjørn eggja deim 
daa mykje til aa ganga paa, men sjølv gjekk han 
ikkje so nær at det var nokon faare for honom. 
Best det var, treiv Bjørn kaapa til Grette og kasta 
henne i hiet til bjørnen. Dei fekk ikkje noko 
gjort, og vende heimatt daa det leid paa dag. 
Men daa Grette skulde gaa heim, sakna han kaapa 
si. Man fekk daa sjaa at bjørnen hadde drege 
kaapa under seg. Daa sa han: »Kven hev havt 
meg til ap og kasta kaapa mi i hiet?« Bjørn 
svara: »Den hev gjort det som torer ganga ved 
det.« Grette sa: »Eg heldt ikkje slikt for noko 
karsstykke.« No snudde dei heimetter. Daa dei 
hadde gjenge ei rid, slitna hosebandi for Grette 
Torkjel sa dei skulde bia paa honom, men Grette 
meinte det trongst ikkje. Daa sa Bjørn: »De 
maa ikkje tru at Grette renner fraa kaapa si; han 
vil hava frægd av aa drepa aaleine det dyret som 
me aatte hev gjenge ifraa. Daa var han slik som 
det er sagt um honom, men i dag hev han vore 
fælande stakarsleg av seg.« »Eg veit ikkje kva 
du duger til,« sa Torkjel; »men ikkje er de tvo 
like djerve menner, og last ikkje honom.« Bjørn 
sa at ingen av deim raadde for kva han skulde 
segja eller ikkje. 

No var det eit leite millom deim. Daa snudde 
Grette attende til stigen, og no slapp han trætta 
med nokon um kven som skulde taka paa bjør¬ 
nen. Han drog daa sverdet Jokulsnaut, og han 
hadde ei honk paa handtaket, og den smøygde 
han upp yver handi si; dette gjorde han for di han 
tykte han daa fekk betre taka til det han vilde, 
naar handi var fri. Han gjekk straks fram den 
tronge stigen. Daa dyret saag mannen, sprang 
det upp i illsinne mot Grette og slo til honom 
med den framlabben som var lengst fraa berget. 
Grette hogg imot med sverdet og raaka labben 
ovanfor klørne og tok han av. Daa vilde bjørnen 
slaa med den labben som var frisk; han studde 
seg paa stuven, men daa var han lægre enn han 
tenkte, og dyret fall beint i fanget paa Grette. 
Han treiv daa millom øyro paa dyret, og heldt 
det soleis fraa seg so det ikkje naadde aa bita 
honom. Grette hev sjølv sagt, at han tykte han 
der gjorde den største styrkeprøva daa han heldt 
dyret. Men bjørnen braut hardt paa, og romet 
var lite, og so rauk dei baae utfor berget. No 
var dyret tyngre, og kom fyrst i urdi. Grette 
kom øvst; men bjørnen lamslo seg paa den sida 
som snudde ned. Grette treiv sakset og la det 
gjenom hjarta paa bjørnen og det vart banen hans. 
Etter det for Grette heim og tok med seg kaapa 
si som var heilt sundrivi. Han hadde og med 
seg det han hadde hogge av labben. Torkjel sat 
ved drykken daa Grette kom i stova. Dei lo aat 
den sundslitne kaapa han hadde yver seg. So la 
han upp paa bordet det han hadde hogge av lab¬ 
ben. Torkjel sa: »Kvar er no Bjørn, frenden min? 
Aldri saag eg jarni bita so for deg. og eg vil du 
skal bjoda Grette sømd for den svivyrdingi du 
hev gjort honom.« Bjørn sa det kom til aa drygja 

med det, »og eg vyrder aldri anten han likar det 
vel eller ille.« Grette kvad denne visa: 

»Ofte kom um kvelden 
kraumen seint til husar 
vilde bamsen vitja, 
vart aldri saara. 

Ingen saag meg sitja 
seint ved bjørnehiet, 
likevel braut eg bamsen 
burt fraa bergehola.« 

»Du hev nok synt deg som ein kar,« sa Bjørn, 
»men du fortel ikkje soga rett um oss baae. Eg 
skynar du vil stinga meg med desse sneidordi.« 
Torkjel sa: »Eg vil det, Grette, at du ikkje hemner 
deg paa Bjørn. Men eg vil gjeva deg full mann- 
bot for honom, og so skal de vet a forlikte.« 
Bjørn meinte han kunde bruka pengarne sine betre 
enn aa bøta for dette. »Eg tykkjer det er best 
at den eine eiki fær det ho skjev av hi, naar eg 
og Grette ryk i hop.« Grette sa han lika dette 
ovleg godt. »Gjer det for mi skuld, Grette,« sa 
Torkjel, »at du ikkje gjer Bjørn noko medan de 
er her hjaa meg.« »Det skal so vera,« sa Grette. 
Bjørn sa han skulde gaa urædd for Grette, kvar 
dei so fanst. Grette flein til det, og han vilde 
ikkje taka pengebot for Bjørn No var dei der 
um vinteren. 


22 . 

Um vaaren for Grette nord til Vaagan med 
skipsfolket. Han og Torkjel skildest med ven- 
skap. Men Bjørn for vest til England og styrde 
det skipet til Torkjel som for dit. Bjørn var der 

um sumaren og kjøpte aat Torkjel dei ting som 
han var tilsagd um. Daa det leid paa hausten, 
siglde han vestanfraa. Grette var i Vaagan til 
dess handelsskipi siglde burt. Sidan siglde han 
sor etter med nokre ferdafolk, til dei kom til ei 
hamn som dei kallar Gartarne, ut for Trondheims¬ 
fjorden, og der tjelda dei yver seg. Daa dei hadde 
laga seg til, siglde eit skip sunnanfraa inn paa 
hamni. Dei saag med ein gong at det var ein 
Englandsfarar. Dei la til ytst ved strandi og gjekk 
paa land. Grette og felagarne hans gjekk til 
møtes med deim. Og daa dei møttest, saag 
Grette at Bjørn var der i fylgjet, og sa: »Det er 
bra at me finst her. No skal me skilja den gamle 
usemja vaar. No vil eg røyna kven av oss som 
er den beste.« Bjørn lét um at dette var noko 
gamalt no — »men um det hev vore noko, daa 
vil eg bota, so du tykkjest vera vel halden av det.« 
Grette kvad daa ei visa : 

»Fordum vann eg bjørnen; 
vidspurd eg vart av det. 

Men fælt han flakte 
feiden min side. 

Skuldi hev du, din skarv; 
no skal du svara for det! 

Sjeldan eg tykkjest aa skreppa 
naar mine storverk eg segjer.« 

Bjørn sa det hadde vore bøtt med pengar for 
større saker enn denne. Grette sa det var faae 
som hadde vaaga aa spotta honom, og aldri hadde 
han teke mot pengebøter, og det vilde han ikkje 
her etter heller. »Me skal ikkje baae ganga heile 
herifraa um eg maa raada. Eg kallar deg ein 
ræddhuga stakar, um du ikkje torer slaast.« Bjørn 
saag no at det nytta ikkje aa beda seg undan og 

tok vaapni sine og gjekk paa land. So sprang 
dei paa kvarandre og tok til aa slaast, men det 
var ikkje lenge fyrr Bjørn vart saara, og straks 
etter fall han daud til jordi. Men daa fylgjes- 
mennerne til Bjørn saag det, gjekk dei umbord i 
skipet og skunda seg nord med landet til møtes 
med Torkjel og fortalde honom um denne tilbur- 
den. Han sa det kom ikkje fyrr enn ventande 
var. Straks etter dette for Torkjel sør til Trond¬ 
heim og fann Svein jarl der. 

Grette for sør paa Møre etter draapet paa Bjørn 
og raaka Torfinn, venen sin, og fortalde honom 
det som hadde hendt. Torfinn tok vel imot honom. 
»Det er godt du treng um venehjelp,« sa han. 
»Du skal vera hjaa meg til denne saki er ende.« 
Grette takka honom for tilbodet og sa at han tok 
imot det. 

Svein jarl sat paa Steinkjer inne i Trøndelagen, 
daa han spurde at Bjørn var drepen. Daa Hjar- 
rande, bror hans Bjørn, med honom og var hird¬ 
mannen hans. Han vart fælande vreid daa han 
spurde draapet paa Bjørn, og bad jarlen um hjelp 
i saki. jarlen lova honom det og sende menner 
til Torfinn, og stemnde baade han og Grette til 
møte med seg. Baae budde seg straks etter bo¬ 
det fraa jarlen og for inn til Trøndelagen og skulde 
møta honom. Jarlen hadde daa møte um saki og 
bad Hjarrande vera til stadar. Hjarrande sa han 
vilde ikkje bera bror sin i pengepungen. »Anten 
skal eg fara same ferd som han eller hemna ho¬ 
nom,» sa han. Daa no jarlen hadde skoda saki, 
fann han at Bjørn hadde gjort Grette mykje vondt; 
og Torfinn baud pengebøter etter det som jarlen 
tykte var sømelegt aa gjeva ervingarne. Han tala 
lenge um kor stor velgjerning Grette hadde gjort 
mot mennerne nord i landet, daa han drap ber- 

5 — Soga um Grette Aasmundsson. 

serkarne, som fyrr er sagt. Jarlen svara: »Det er 
sant du segjer, Torfinn. Det var radt ei land- 
reinsing, og det somer oss vel aa taka penge- 
bøter naar du bed um det. Grette er og ein vid¬ 
gjeten kar for styrke og manndom.» Hjarrande 
vilde ikkje taka mot forlik, og motet slutta. Tor¬ 
finn fekk Arnbjørn, frenden sin, til aa fylgja 
Grette kvar dag, for han visste at Hjarrande sat 
etter livet hans. 


23 . 

Det var ein dag at Grette og Arnbjørn gjekk 
etter gata for moro skuld. Daa dei kom fram 
for eit gardsled, sprang ein mann fram or ledet 
med lyft øks og hogg til Grette mod baae hen- 

* v* no 

der. Han vart ikkje var det og gjekk i mak. 
Arnbjørn fekk sjaa mannen, treiv til Grette og 
skuva honom so hardt framyver at han fall paa 
knei Øksi kom paa herdebladet og rende ut un¬ 
der armen; det vart eit stort snar. Grette braa- 
snudde seg og drog sakset I Inn saag det var 
Hjarrande som var der. Oksi stod fast i gata og 
han vart sein til aa kippa ho aal seg I det same 
hogg Grette til Hjarrande og tanka armen uppe 
ved oksli so han gjekk av Daa sprang fylgjes- 
mennerne hans Hjarrande fram. fem i alt. Det vart 
strid millom deim. Det vart snart avgjort Grette 
og Arnbjørn drap deim som var med Hjarrande; 
men ein kom seg undan og for til jarlen og for- 
talde honom desse tidender. 

Jarlen vart ovleg vreid daa han frette dette, og 
stemnde til ting dagen etter. Torfinn og Grette 
kom paa tinget. Jarlen reiste saki mot Grette for 
draapet. Han gjekk ved det, og sa at han maatte 

berga livet. »Eg hev og merke paa meg,« sa 
Grette. »og eg hadde fenge bane av det, hadde 
ikkje Arnbjørn berga meg.« Jarlen sa det var 
ille han ikkje vart drepen, »det vert mange manns 
bane at du liver.« 

Daa var Berse, son til Skald-Torva, komen 
til jarlen; han og Grette var vener og felagar. 
Torfinn og han gjekk fram for jarlen og bad um 
grid for Grette; dei baud jarlen aa døma aaleine 
i denne saki, naar berre Grette kunde faa grid og 
landvist*). Jarlen var traud til alt forlik; men han 
gav daa etter for bønerne deira> Grette skulde 
hava grid til vaaren, men jarlen vilde ikkje gjeva 
fullt forlik fyrr Gunnar, bror til Bjørn og Hjarrande, 
var til stadar. Gunnar aatte gard i Tunsberg. 

Um vaaren stemnde jarlen Grette og Torfinn 
aust til Tunsberg; for han etla aa vera der naar 
dei fleste skipi siglde inn der aust. Dei for daa 
austyver dit. Jarlen var komen til byen fyre deim. 
Grette fann der Torstein dromund, bror sin. Han 
tok imot honom ovleg vel og bad honom til seg. 
Torstein aatte gard der i byen. Grette fortalde 
honom um sakerne sine, og Torstein lova aa 
hjelpa; han bad Grette vera var um seg for Gun¬ 
nar. No leid tidi til fram paa vaaren. 


24 . 

Gunnar var i byen og sat etter Grette um 
det kunde verta høve til aa drepa han. Det bar 
til ein dag at Grette sat og drakk i ei bud, for 
han vilde ikkje koma ut for Gunnar. Daa han 
minst venta det, sprang einkvar mot døn so hardt 
at ho brotna sund. Fire velvæpna menner sprang 
inn. Det var Gunnar og fylgjesmennerne hans. 


*) Trygd for livet og løyve til aa vera i landet. 

Dei sette paa Grette. Han treiv vaapni sine som 
hekk yver honom, og hopa upp i kraai og varde 
seg derifraa. Skjolden heldt han fyre seg og hogg 
med sakset. Det gjekk ikkje snart for deim; Grette 
fekk hogg paa ein av fylgjesmennerne til Gunnar, 
so han trong ikkje meir. Grette trengde so fram 
paa golvet, og dei rømde ut etter budi. Der fall 
ein mann. til for Gunnar. Daa vilde Gunnar og 
siste fylgjesveinen hans hava seg undan. Men daa 
denne karen kom til døri, snaava han i treskalden, 
so han datt so lang han var og kom seg seint upp. 
Gunnar hadde skjolden fyre seg og hopa undan 
Grette, men han søkte djervt etter og sprang upp 
paa tverpallen ved døri. Daa hadde Gunnar hen- 
derne sine og skjolden innanfor døri. Grette hogg 
ned i millom Gunnar og skjolden og tok av baae 
henderne hans i uvledarne. Gunnar fall att aa bak 

i 

ut or døri, og Grette hogg honom banehogg. 
Med det same kom han som hadde fylgt Gunnar 
seg paa føterne og for straks til jarlen og for- 
talde honom denne tidendi. Svein jarl vart bren¬ 
nande sinna daa han høyrde dette, og stemnde 
straks til ting i byen. 

Daa Torfinn og Torstein dromund fekk vita 
dette, kalla dei til seg skyldfolk og vener og samla 
mykje folk til tinget. Jarlen var øgjeleg harm, 
og han vilde lite høyra paa det dei sa til honom. 
Torfinn gjekk fyrst fram for jarlen og sa: »Eg 
er komen hit, for di eg vil bjoda Dykk forlik og 
sømd for dette draapet som Grette hev gjort, og 
De aaleine skal skifta og skipa alt, um mannen 
fær grid.« Jarlen svara i fullt sinne: »Seint vert 
du leid av aa beda um grid for Grette; men eg 
tvilar for at her hev du ingi god sak. No hev 
han drepe tri brør, den eine etter den andre. Dei 
var so rauste menner, at ingen av deim vilde bera 

den andre i pungen. No nyttår det deg ikkje, 
Torfinn, aa beda for Grette. For eg vil ikkje 
føra slik lovløysa inn i landet og taka bøter for 
slike illverk.« 

Daa gjekk Berse Skald-Torveson fram og bad 
jarlen taka imot forlik. »Eg vil,« sa han, »bjoda 
mitt gods til det, for Grette er ein storætta mann 
og min gode ven. De kann skyna det, herre 
konge, at det er betre aa gjeva ein mann grid og 
faa takk for det fraa mange menner og dertil aa- 
leine faa raada for pengeboti, enn aa setja seg imot 
si eigi sømd og vaaga paa um De i det heile fær 
tak i mannen eller ikkje.« Jarlen svara: »Du 
fer fint fram i dette, Berse, og du syner jamt at 
du er ein djerv kar; men eg nenner likevel ikkje 
brjota landslovi so eg gjev deim grid som hev 
forbrote livet.« 

Daa gjekk Torstein dromund fram og helsa jar¬ 
len og baud bot for Grette med mange fagre ord. 
Jarlen spurde kva som dreiv han til aa beda for 
denne mannen. Torstein sa at dei var brør. Jar¬ 
len sa han hadde ikkje visst det, »men det er 
karslegt av deg at du vil hjelpa honom. Men 
etter di me hev tenkt aa ikkje taka pengebøter i 
denne saki, so vil me her halda alle like mæte. 
Grette sitt liv skal me hava kva det so kostar 
so snart me kann koma til det.« Jarlen sprang daa 
upp og vilde ikkje høyra meir um forlik. 

Torfinn og dei hine gjekk daa heim til garden 
hans Torstein og budde seg til. Daa jarlen saag 
dette, lét han heile hirdi væpna seg og gjekk so 
dit i fylka flokk. Fyrr flokken kom dit, skipa dei 
hine seg og vilde verja gardsledet. Torfinn og 
Torstein og Grette og Berse stod fremst kvar med 
ein stor flokk menner. Jarlen bad deim sleppa 
fram Grette og ikkje koma i uføre. Alle tri baud 

det same som fyrr; men jarlen vilde ikkje høyra 
paa det. Torfinn og Torstein meinte at det 
skulde kosta honom meir aa faa livet av Grette — 
»for eitt skal ganga yver oss alle; og folk vil segja 
at ein manns liv vart deg dyrt naar me alle er 
lagde paa vollen.« Jarlen svara at ingen av deim 
skulde sparast; daa var det nære paa at det hadde 
bore i hop med deim. 

Daa gjekk det mange rettviljuge menner fram 
til jarlen og bad honom ikkje valda so stor van- 
raad; dei sa at dei kom til aa gjera rnykje man- 
nespille fyrr dei var drepne. Jarlen fann at dette 
var ei god raad og lét det heller verta ro. So 
kom dei til forlik, og Torfinn og Torstein var fuse 
paa det, naar Grette fekk grid. Jarlen sa: »Det 
skal de vita, at um eg gjev etter i desse draaps- 
sakerne, so kallar eg det ikkje forlik; men eg 
nennest ikkje slaast med mine eigne menner, endaa 
um eg ser de vyrder meg lite i denne saki.« 
Daa sa Torfinn: »L)ette er større sømd for Dykk, 
herre konge; for De skal aaleine raada for penge- 
boti.« Jarlen sa daa at Grette skulde fara i fred 
for honom ut til Island, so snart det gjekk skip, 
um dei lika det soleis. Dei sa dei tok imot det. 
Dei gav jarlen pengar, so mykje at han vart for¬ 
nøgd med det, og so skildest dei med liten kjærleik. 

Grette for med Torfinn. Fraa Torstein, bror 
hans, skildest dei i stor venskap. Torfinn vart 
namnfræg for det fylgjeskapet han hadde gjort 
Grette, slik yvermagt som han hadde havt med 
aa gjera. Ingen av dei mennerne som hadde 
hjelpt Grette vart godvener med jarlen atter so 
nær som Berse aaleine. 

Grette kvad soleis 

»Torfinn gjæve, Tors jamning, 
var alen oss til hjelp, 
daa dokke Hel, i daud manns heim 
læst og stengd, livet mitt kravde. 

Det var Regins skaale og Raudehavs 

o n 

storskip og staalguds bane 

som millom menn mest meg berga 

fraa Byleists broderdotter. 

Lysste daa lite fulla 
kongsmennerne møta oss, 
daa leoparden med skalde-logen 
bragde borgi benna vilde.« 

Grette for med Torfinn nord att og var hjaa 
honom til Torfinn fekk honom far med nokre kjøp- 
menner som etla seg til Island. Dei skildest i 
venskap, og Grette fekk mange gode klæde og 
ein maala sål og beisl med. Torfinn bad honom 
koma paa vitjing, um han kom til Norig att. 


25 . 

Aasmund hærelang budde paa Bjarg rnedan 
Grette var utanlands, og galdt for aa vera gilda* 
ste bonden i Midfjorden. Torkjel kravla andast 
i den tidi daa Grette var burte fraa Island. Tor- 
vald Aasgeirsson budde paa Aasen i Vatsdalen og 
var ein stor hovding. Han var far til Dalla, som 
Isleiv vart gift med, han som sidan vart biskop i 
Skaalholt. Torvald var til mykje hjelp for Aas- 


Regiris skaale — dverge-heimen = stein; staalgud — Rugnes- 
bane = Tor; altso Torstein. Raudehavs storskip — dromund- 
Byleists bror — Loke; dotteri = Ilel. Leoparden —for bjørn = 
Berse. Skjolde-logen — sverdet. Bragde-borgi — staden der ein 
paa bragd, list, knip — h«vudet. Desse versi er tjru^g sette 
finn seina8^. tized b V VjOOQlC UNIVERSITY OF WISCONSIN 




7 2 


mund, baade i rettssaker og paa mange andre 
maatar. 

Hjaa Aasmund voks det upp ein mann som 
heitte Torgils. Dei kalla han Torgils Maaksson, 
og han var nærskyld Aasmund. Torgils var ein sterk 
kar og med Aasmunds hjelp samla han seg mykje 
gods. Aasmund kjøpte land aat Torgils ved Løkje- 
mot, og han budde der. Torgils var ein stordrivar 
og for paa Strenderne kvart aar. Der fann han 
baade kvalar og onnor fengd. Torgils var ein 
heilhuga kar, og for yver heile øystre aalmen- 
ningen. 

I denne tidi var det at fosterbrørne Torgeir Haa- 
varsson og Tormod Kolbrunarskald var paa sittspræ- 
kaste*). Dei aatte ei stor ferja og for vidt um- 
kring, og samla det dei trong, og folk heldt dei 
ikkje for mykje rettvise menner. 

Det bar til ein sumar at Torgils Maaksson fann 
kval paa aalmenningen, og han og felagarne hans 
tok straks til aa skjera upp. Men daa fosterbrørne 
frette det, for dei dit, og i fyrstningi tala dei 
sømeleg med kvarandre. Torgils baud deim hava 
helvti av det som var uskore av kvalen. Men dei 
vilde hava det aaleine som uskore var, eller skifta 
likt baade det skorne og det uskorne. Torgils 
neitta tvert aa lata noko av det som skore var. 
Daa tok dei til med truging, og so væpna dei seg, 
og tok so til aa slaast. Torgeir og Torgils slost 
lenge utan at nokon la seg upp i det for deim, 
og ville var dei baae. Striden var baade lang og 
hard, men enden vart at Torgils fall daud til jordi 
for Torgeir. Men Tormod og dei andre fylgjes- 


Strenderne — Hornstrenderne og strenderne vest for Ilorn-neset 
(sjaa kap. 9). Øystre og vestre aalmenning laag paa baae sidor 
av Horn-neset. Det maatte vera djerve karar som var med og 
samla rak, for det kom ofte til strid. 

Dei er hovudmennerne i Fosterbrødresoga. 

mennerne hans Torgils slost paa ein annan stad. 
Tormod sigra i denne striden, og tri av felagarne 
hans Torgils fall for honom. Daa Torgils var 
drepen, snudde fylgjesmennerne hans attende til 
Midfjorden og flutte liket hans med seg. Folk 
tykte det var eit stort tap aa missa honom. Foster- 
brørne tok heile kvalen til seg. Dette møtet nem- 
ner Tormod i den ervedraapa som han dikta um 
Torgeir. 

Aasmund hærelang frette um draapet paa Tor¬ 
gils, frenden sin. Han var hovudmannen i søks- 
maalet etter Torgils. Han for av stad og tok 
vitne paa saari og stemnde saki til altings; for det 
var so etter lovi, naar saki var uppkomi i ein 
annan tjordung. No leid tidi frametter. 


26 . 

Ein mann er nemnd Torstein. Han var son til 
Torkjel kugge, son tik Tord gjelle, son til Olav 
feilan, son til Torstein raude, son til Aud den grunn- 
rike. Mor til Torstein Kuggeson var Turid, dotter 
til Aasgeir ødekoll. Aasgeir var farbror til Aas¬ 
mund hærelang. Torstein Kuggeson hadde søks- 
maal um draapet paa Torgils Maaksson likso vel 
som Aasmund hærelang. Aasmund hadde no bod 
til Torstein at han skulde koma til honom. Tor¬ 
stein var ei stor kjempa og mykje ustyrleg. Han 
for straks til møtes med Aasmund, frenden sin, og 
dei tala um draapssaki. Torstein var berre ofsen, 
og meinte at her skulde det ikkje takast penge- 
bøter. Han sa at dei hadde nok frendestyrke til 


Kugge — eit særskilt slag (hanseatisk) handelsskip. Gjelle — 
stut, eig. beljaren. Um dei andre sjaa kap. 10 og il. Aud 
den grunnrike skulde helst (etter I.aksdøla og Øyrbyggja-soga) 
vore: den djuptenkte. Ødekoll — det rasande hovud. 

at det vart anten fredløysa eller so mannehemn 
for draapet. Aasmund lova aa fylgja honom 
"korleis han vilde fara fram. Dei reid nord til Tor- 
vald, frenden sin, og bad honom um folkehjelp, 
og han sa ja med ein gong. Dei fyrebudde no 
saki mot Torgeir og Tormod. Torstein reid heim 
til garden sin. Han budde i Ljaaskogarne i 
Kvamssveit. Skjegge budde i Kvam. Han vart 
og med Torstein i saki. Skjegge var son til Tora- 
rin fylsenne, son til Tord gjelle. Mor til Skjegge 
var Fridgjerd, dotter til Tord fraa Hovde. Dei 
samla mykje folk til altings og vilde driva saki 
fram med stor styrke. Aasmund og Torv al d reid 
nordanfraa med 60 mann og stogga i Ljaasko¬ 
garne i mange næter. 


27 . 

. Torgis budde paa Røykholar. Han var son til 
Are Maaksson, son til Atle den raude, son til Ulv den 
skjalge, som tok Røykjanes. Mor til Torgils Are- 
son var Torgjerd, dotter til Alv fraa Dalarne. Ei 
onnor dotter til Alv var Torelv, mor til Torgeir 
Haavarsson. Torgeir hadde mykjen studnad av 
frendarne sine der; for Torgils var den største 
hovdingen i Yestfjords-tjordungen. Han var so raust 
ein mann, at han gav kvar fri mann mat so lenge 
som dei vilde taka imot. Difor var det jamt folk- 
samt paa Røykholar. Torgils hadde stor æra av 
gardsbruket sitt. Han var ein rettvis og klok 
mann. Torgeir var hjaa Torgils um vintrarne, 
men for paa Strenderne um sumrarne. 

Daa Torgils Maaksson var drepen, for Torgeir 
til Røykholar og fortalde Torgils denne tidendi. 


Skjalg — skjegløygd. 

Torgils sa han, at hus og kost kunde han faa der 
hjaa han; >men eg tenkjer det,< sa han, »at du 
vil gaa fram med tyngd i denne saki, og eg er 
ikkje fus etter aa auka vanskarne *). No vil eg 
senda ein mann til Torstein og bjoda pengebøter 
for draapet paa Torgils; men um han ikkje vil 
taka mot forlik, daa vil eg ikkje driva cfenne saki 
med magt.« Torgeir sa han vilde lita seg med 
det han gjorde. 

Um hausten sende Torgils ein mann til Torstein 
Kuggeson og vilde faa forlik. Men han var tverr 
paa aa taka pengar for draapssaki etter Torgils, 
men med dei andre draapi skulde han gjera so 
som skynsame menner raadde til, sa han. Daa 
Torgils frette dette, kalla han Torgeir til seg, og 
spurde kva slag hjelp han no helst vilde hava 
Torgeir sa han helst vilde fara utanlands fyrst 
han vart fredlaus. Torgils sa han skulde freista 
paa den maaten. Det stod eit skip uppe i Nordaa 
i Borgartjorden. Torgils kjøpte i løynd farløyve 
for fosterbrørne paa det skipet. Leid so vinte¬ 
ren av. 

Torgils frette at Torstein og dei samla mykje 
folk til altings og at dei heldt til i Ljaaskogarne. 
Difor drygde han med aa rida heimanfraa, for 
han vilde at Torsteins-fylgjet skulde rida undan 
søretter, naar han kom vestanifraa, og soleis vart 
det. Torgils reid sør og fosterbrørne med honom. 
Paa denne ferdi drap Torgeir boggul-Torve ved 
Maaskjelda. Daa drap han og Skuv og Bjarne 
i Hundedal. Tormod segjer so i Torgeirsdraapa: 

Boggul — ein liten bylt. 

*) ved det at han sette seg imot ei domsavgjerd. 

»Torgeir det lukkast 
Maakssonen lika aa gjera, 

Reistest daa striden. 

Raatt kjøtt aa riva 
Ramnane fekk. 

Farmannen sidan 
drap Skuv og Bjarne; 

. striddest han gjerne.« 

Torgils gjorde straks forlik der i dalen for 
draapi paa Skuv og Bjarne, og han dvalde lenger 
der enn han hadde etla seg til. Torgeir for til 
skips og Torgils til tings, og han kom ikkje dit fyrr 
retten var sett. Daa bad Aasmund hærelang deim 
koma med forsvar i draapssaki etter Torgils 
Maaksson. Torgils gjekk fram til domarane og 
baud pengebøter for draapet, um Torgeir vart fri 
daa. Han nemnde til vern i saki: um dei ikkje 
aatte fritt all veiding i aalmenningarne r Daa vart 
lagmannen spurd um dette var lovleg vern. Skafte 
var daa lagmann, og han hjelpte Aasmund for 
frendskap skuld. Han sa at det var lov um dei 
var likemenner, men at bønder hadde rett framum 
lauskarar. Aasmund sa at Torgils hadde bode 
fosterbrørne aa skifta kvalen jamt, det som uskore 
var daa dei kom til; soleis dugde ikkje dette til 
vern. Torstein og frendarne hans dreiv daa hardt 
paa og vilde ikkje lata seg nøgja med anna enn 
at Torgeir vart gjort fredlaus. Torgils saag at 
det var berre eitt av tvo aa gjera, anten aa gaa 
paa med mannemagt — og daa var det uvisst kor 
det kom til aa gaa — eller so lata deim faa det 
som dei vilde. Og med di Torgeir alt var komen 
seg paa skip — brydde ikkje Torgils seg um aa 
halda fram med saki. Torgeir vart gjort fredlaus; 
men for Tormod tok dei pengebøter, og han skulde 

vera fri. Aasmund og Torstein tykte dei hadde 
vakse mykje av dette søksmaalet. Folk reid daa 
heim av tinget. 

Surne tala um at Tofgils hadde gjort lite for 
saki, men han brydde seg ikkje um det og let deim 
tala som dei vilde. Men daa Torgeir frette um 
utlægdi si, sa han: »Eg vilde at dei som hev 
gjort meg utlæg, fær full attergjeld for det fyn¬ 
det er slutt, um eg maa raada.« 

Gaut heitte ein mann og var kalla Sleitason. 
Han var frenden hans Torgils Maaksson. Gaut 
skulde vera med paa det skipet som Torgeir skulde 
sigla med. Han yvde seg mykje med Torgeir og 
var svært morsk. Men daa kjøpmennerne vart var 
det, tykte dei ikkje det var raadelegt at dei for 
paa same skipet. Torgeir sa han vyrde ikkje um 
Gaut drog paa brunerne; men det vart daa avgjort 
so, at Gaut for fraa skipet og for nord i bygderne. 
Det vart ikkje slaasting med honom og Torgeir 
denne gongen. Men av dette kom den usernja 
som førde til strid seinare *). 


28 . 

Grette Aasmundsson kom denne sumaren ut i 
Skagefjorden. Han var daa so namngjeten for 
styrke og manndom, at ingen av dei unge men- 
nerne tyktest vera slik. Han reid straks heim til 
Bjarg, og Aasmund tok sømeleg imot honom. Atle 
styrde daa garden, og brørne kom vel ut av det 
med einannan. 

No vart Grette so stormodig, at ingen ting tyk¬ 
test honom umoglegt. Daa var det mange staute 
karar av deim som var unge daa Grette var med 

*) Det fortel fosterbrødre-soga um; Gaut var fyrst dreper» og 
so Torgeir ti) hemn. 

og leika ball paa Midfjordvatnet, fyrr han for fraa 
Island. Ein av deim var Audun, som daa budde 
paa Audunstad i Videdal. Han var son til 
Aasgeir Audunson, son til Aasgeir ødekoll. Audun 
var ein god bonde og ein rettvis mann; han var 
den sterkaste av alle deim der nord, og han var 
halden den gjævaste der i bygdelaget. 

Grette kom no i hug at han tykte han hadde lide 
urett av Audun ved ball-leiken, som fyrr er sagt,*) og. 
han vilde no røyna kven som hadde gjenge best 
fram sidan. Difor for Grette heimanfraa og til 
.Audunstad. Det var fyrst i slaatten. Grette bar 
seg paa storvis, var fint klædd og reid paa ein 
staseleg maala sål, den som Torfinn hadde gjeve 
honom. Han hadde og ein god hest og vaapn 
av beste slag. Grette kom tidleg dags til Audun¬ 
stad og kakka paa døri. Det var lite folk heime. 
Grette spurde um Audun var heime Dei sa at 
han var faren til støls etter mat. Grette tok beislet 
av hesten. Tunet var uslege, og hesten gjekk dit 
det var mest gras. Grette gjekk til skaalen og 
sette seg ned paa benkjestokken, og sidan sovna han. 

Lite seinare kom Audun heim. Han saa^ at det 
gjekk ein hest med maala sål i tunet. Audun 
førde mat paa tvo hestar og skyr paa ein. Skyrct 
var i hitar med band fyre ovantil. Folk kalla det 
skyrsekkjer. Audun tok av hestarne og bar inn 
skyrsekkjerne i fanget sitt, so han saag ikkje kvar 
han steig. Grette rette foten fram fraa stokken, 
og Audun fall framyver, so skyrsekken vart under 
honom og bandet spratt av Audun sprang upp 
og spurde kva skjelm som var der. Grette nemnde 
seg. Audun sa: »Dette var uvisleg fare. Kva 
er ærendi di?« »Eg vil slaast med deg,« sa 


*) i kap. 15. 

Grette. »Fyrst vil eg greicla med maten min,« sa 
Audun. »Vel maa du det,« sa Grette, mm du 
ikkje lit nokon annan til det « Audun lutte seg 
ned og treiv upp skyrsekken og slengde fram i 
fanget paa Grette, han bad honom fyrst taka imot 
det som vart sendt honom. Grette vart skymt 
yver det heile. Han tykte det var storre skam 
enn um Audun hadde gjort honom stor skade. 
So rauk dei paa og tok tak um ryggen heller hardt. 
Grette tek i med ofse, men Audun fer undan, og 
han finn daa at Grette hev vunne framum honom. 

Alt som kom i vegen vart sparka undan, og det 

bar rundt i heile skaalen med deirn. Ingen sparde 
seg, men Grette vart den drjugaste, og Audun 
fall til slutt. Han hadde slite alle vaapni fraa 
Grette. Dei tokst hardt, og det var mykje braak 
med deim. 

Daa vart det ein sterk dyn ute paa gar¬ 

den, og Grette høyrde at einkvar reid upp aat 
huset og steig av hesten og gjekk snøgt inn. Han 
ser det er ein drusteleg mann, i raud kyrtel og 
med hjelm paa hovudet. Han gjekk til skaalen, 
for han høyrde stort braak der, daa dei slost. 

Han spurde kva som var i skaalen. Grette nemnde 
seg, — »men kven spør?« »Barde heiter eg,« sa 
han som komen var. »Er du Barde Gudmundsson 
fraa Aasbjørn-neset ?« »Du raaka det,« sa Barde, 
»men kva held du paa med?« sa han. Grette 
svara: »Eg og Audun hev gamanleik her.« »Eg 
veit ikkje um det er gaman,« sa Barde, »for de 
er ikkje jamgode. Du er stridsam og stormodig, 
men han er gjæv og godsleg. Lat honom standa 
upp, og det fort!« Grette svara: »Mange tøygjer 
seg yver døri etter loka! Eg tykkjer det ligg 
nærare for deg aa hemna Hall, bror din, enn aa 
bry deg um kva eg og Audun tekst um.« »Jamnan 

høyrer eg det,« sa Barde, »men eg veit ikkje um 
det nokon gong vert hemnt. Likevel vil eg at du 
let Audun vera i fred; for han er ein spak mann.« 
Grette gjorde som Barde sa, men lika det ille. 
Barde spurde kva som var imillom deim. Grette 
kvad ei visa: 

»Eg veit inkje aa segja • 
utan Audun deg teker 
kverketak kjøve 
for kautleit og orka. 

Verk det valdar. 

Vardest eg det fordom; 
hardt meg Audun herde 
daa heime eg sveima.« 

Barde sa det var til aa orsaka, naar han hadde 
noko aa hemna. »Men eg vil no gjera det so med 
dykk,« sa han, »at de skilst med so gjort, og at 
det er upp og avgjort millom dykk.« Det vart 
med dette, for dei var skylde; men Grette lika 
heller ille Barde og brørne hans 

No reid dei burt alle saman, og daa dei var 
komne paa vegen, sa Grette: »Eg hev spurt det, 
at du etlar deg sør til Borgarfjorden i sumar*). 
No vil eg bjoda deg, Barde, at eg fer sør med 
deg, og det tykkjer eg er meir enn du er verd.« 
Barde vart glad for dette og slo til med det same, 
og sa han skulde hava takk for tilbodet. So skil- 
dest dei. Daa snudde Barde attende og sa: »Det 
vil eg leggja til, at du fer ikkje utan Torarin, 
fosterfar min, vil det; for han skal raada for ferdi. 
»Eg tenkte du raadde aaleine for det du gjorde, < 
sa Grette, »eg hev ingi andre til aa raada for fer- 
derne mine; men eg tykkjer det er ille um du 
vandar fylgjet mitt.« No for kvar si leid, og Barde 

*) Der budde Torgautsønerne, motmennerne til Barde. 

sa han skulde segja visst fraa til Grette — »um 
Torarin vil du skal fara« — elles skulde han 
si tja i ro. Grette reid heim til Bjarg, og Barde 
til garden sin. 

29 

Um sumaren kom mykje folk til hestestriden 
ovanfraa Røykjerne til Langefit. Atle paa Bjarg 
aatte ein hest med molita ryggaal, undan Kjengaala. 
Bjargfolket tykte mykje mun i hesten. Brøderne 
Kormaak og Torgils paa Mel aatte ein brun hest, 
urædd i slaasting. Dei og Atle fraa Bjarg skulde 
etja hestarne sine saman. — Der var mange 
andre gode hestar. — Odd umageskald, frenden 
til Kormaak, skulde fylgja hesten til frendarne 
sine. Odd var sterkvaksen, og han var storlaaten 
og rang og vyrdlaus. Grette spurde Atle bror sin, 
kven skulde fylgja deira hest. »Eg veit ikkje so 
visst,« sa han. »Vil du eg skal vera der?« spurde 
Grette. »Ver visleg daa frende!* sa Atle. »For 
her er det ærekjære folk aa vera i lag med.« — 
»Dei fær sjølve greida ovmodet sitt,« sa Grette, 
»er so dei ikkje styrer det.« 

No vart hestarne framleidde, men merrarne 
stod framarleg paa elvemelen, og var bundne 
saman; det var ein stor hyl ned-under melen. — 
Hestarne beitst godt, so det var mykje moro. Odd 
fylgde fast, og Grette veik undan; han tok i tag¬ 
let med eine handi, og med den andre heldt han 
staven som han dreiv hesten med. Odd stod 
framarleg hjaa sin hest, og det var ikkje fritt han 
stakk hesten til Atle so han slepte tak; men Grette 
lést ikkje sjaa det. Hestarne drog seg fram aat elvi. 
Daa stakk Odd til Grette med staven, og det kom 
paa herdebladet, for Grette snudde oksli til honom; 
det var drive so hardt at holdet seig, og Grette 

Soga um Grette Aasmundsson 6 < 

fekk ei liti skeina. I det bilet reis hestarne høgt upp*. 
Grette sprang under laaret paa hesten sin og dreiv 
staven i sida paa Odd so hardt at tri sideriv 
brotna. Odd ramla ut i hylen, og hesten med, og 
alle merrarne som stod bundne der. Folk sumde 
daa ut til han og drog han upp or elvi. No vart 
det gjort stort rop um dette. Kormaak*folket sprang 
til vaapni, og Bjargsmennerne like eins. Men daa 
Rutfjordingarne og Vatsmennerne saag det, gjekk 
dei imillom. Dei vart daa skilde, og for heim. 
Dei lova kvarandre ilt, men sat likevel i ro ei rid. 
Atle tala lite um dette, men Grette var heller arg, 
og sa dei skulde finnast ein annan gong, um han 
fekk raada. 



Torbjørn heitte ein mann som budde paa Tor- 
oddsstad i Rutefjorden. Han var son til Amor 
Toroddsson hynase, som hadde teke Rutetjorden 
paa den sida til mots med Bakken. Torbjørn var 
ein overlag sterk mann, og dei kalla han ukse- 
magt. Torodd heitte bror hans. Han var kalla 
draapestuv. Mor deira var Gerd, dotter til Bodvar 
or Bodvarsholarne. Torbjørn var ein hardhaus, 
og hadde mykje folk hjaa seg. Det gjekk det 
ordet at han hadde verre for aa faa tenarar enn 
andre folk og at han mest aldri gav folki sine 
løn. Han var ingen umgjengeleg mann. Torbjørn 
heitte frenden hans og var kalla ferdelang. Han 
var siglingsmann, og desse tvo namnarne dreiv 
handel i lag. Han var jamnan paa Torodds- 
stad, men det var ikkje likt til at han gjorde 

hynase — dun-nase, vaksi med fine haar. draapestuv — draa- 
pe-stubbe, truleg for han hadde dikta eit kvad — Ufeigsvisor 
— som ikkje var ei draapa, men ein flokk. 

Torbjørn betre. Han var aatfinnsam og for med 
spott til ymse menner. 

Tore heitte ein mann, son til Torkjel paa Bord- 
øyri. Tore budde fyrst paa Melar i Rutefjorden. 
Dotter hans var Helga som fekk sleite-Helge. Men 
etter striden paa Fagrebrekka for Tore sør til 
Haukedal og budde paa Skard, men seide jordi 
paa Melar til Torhalle, son til Gamle vinlending. 
Sonen hans var Gamle som fekk Rannveig, dotter 
til Aasmund hærelang, syster til Grette. Paa denne 
tidi budde dei paa Melar og sat godt i det. Tore 
paa Skard hadde tvo søner. Ein heitte Gunnar, 
den andre Torgeir. Dei var emnelege menner, og 
dei hadde daa teke imot garden etter far sin; 
men likevel var dei jamt hjaa Torbjørn uksemagt. 
Dei vart meir og meir storlaatne av seg. 

Den sumaren det no er fortalt um, reid Kor- 
maak og Torgils og Narve, frenden deira, sør til 
Nordaadal i ærendi sine. Odd umageskald var 
og med deim paa ferdi. Han hadde batna no av 
styrdleiken, som han hadde fenge paa hestetinget. 
Medan dei var sunnanfor heidi, for Grette heiman- 
fraa Bjarg og med honom tvo av huskararne hans 
Atle. Dei reid yver til Burfell og derifraa yver 
halsen til Rutefjorden og kom til Melar um 
kvelden. Tri næter var dei der. Rannveig og 
Gamle tok godt imot Grette og baud honom vera 
der, men han vilde rida heim. 

Daa frette Grette at Kormaak og dei var 
komne sunnanfraa og hadde lege i Tunga um 
natti. Grette budde seg snøgt til aa fara fraa 

sleite -Helge — han som dreg seg undan, eller snyltrar; han 
var ein norsk viking, som heldt til paa Melar med 11 mann. 
Dei fall yver Romund halte i Fagrebrekka, men maatte draga 
seg undan. Daa dei so vilde fara fraa Island, leid dei skipbrot 
og drukna (955 — 960). 

Melar. Gamle baud honom menner til fylgje. 
Grim heitte bror til Gamle, og det var ein over¬ 
lag spræk kar. Han og ein annan reid med 
Grette. Dei var fem saman. Dei reid til dei kom 
paa Rutefjordshalsen vest fraa Burfell. Der stend 
ein stor stein som dei kallar Gretteshav. Han 
bala lenge um dagen med aa hevja steinen, og 
soleis bar det til at han stogga der til Kormaak 
og dei kom. Grette reid imot deim, og baae 
partar sprang av hesteryggen. Grette sa at no 
sømde det ein fri mann betre aa hogga stort enn 
aa slaast med stavar som rekefantar. Kormaak 
bad deim gaa paa mannslegt og gjera det dei 
kunde. Etter det rende dei i hop og slost. Grette 
var fremst av mennerne sine og bad deim agta 
paa at ingen kom bakpaa honom. Dei slost ei 
rid, og paa baae sidor vart nokre saara. 

Den dagen hadde Torbjørn uksemagt ride yver 
halsen til Burfell, og daa dei reid attende, saag 
han striden. Der var daa med honom Torbjørn 
ferdelang og Gunnar og Torgeir Toresøner og 
Torodd draapestuv. Daa dei kom til, ropa Tor¬ 
bjørn paa mennerne sine og bad deim ganga imil- 
lom. Dei hine var so uppøste at dei ansa inkje. 
Grette slo um seg som ein kar. Toresønerne kom 
i vegen hans, og dei fall baae daa han skauv deim 
fraa seg. Dei vart so galne for dette, at Gunnar 
hogg huskaren hans Atle banehogg. Daa Torbjørn 
saag det, bad han deim skiljast. Han sa han 
vilde hjelpa deim som vilde lyda etter hans ord. 
Daa var tvo av huskararne hans Kormaak fallne. 
No saag Grette at det snaudt vilde nytta, dersom 
Torbjørn hjelpte motparten, og difor slutta han 
bardagen. Alle som hadde vore med i striden 
var saara. Grette tykte det var ille at dei vart 

Gretteshav — Gretteslyft. Steinen syner dei enno. 

skilde. Etter det reid dei heim baae partar, og 
dei gjorde ikkje forlik i denne saki. 

Torbjørn ferdelang spotta mykje med dette. 
Difor tok det til aa versna med Bjargsmennerne 
og Torbjørn uksemagt, so det vart til full fiend¬ 
skap. Det vart ikke bode Atle bøter for huskaren 
hans. Han lést som han ikkje visste det. Grette 
sat paa Bjarg fram til tvimaanaden. Det er ikkje 
fortalt at han og Kormaak fanst sidan, det nokon 
veit. 


31 . 

Barde Gudmundsson og brørne hans reid heim 
til Aasbjørnneset, daa han og Grette skildest. 
Dei var sønerne til Gudmund Solmundsson. Mor 
til Solmund var Torlaug, dotter til Sæmund den 
suderøyske, fosterbror til Ingemund den gamle. 
Barde var ein stor gjæving. Han reid no straks 
og vilde finna Torarin den spake, fosterfar sin. 
Han fagna Barde vel, og spurde korleis han hadde 
ordna med folkehjelp; for dei hadde fyrr lagt 
raad um ferdi hans. Barde svarar at han hadde 
fenge den mannen til fylgje med seg som han 
tykte det var meir hjelp i enn tvo andre. Torarin 
tagna, og so sa han: »Det maa vera Grette 
Aasmundsson«. »Fullklok mann er fyre vis,« sa 
Barde; »nett den mannen er det, fosterfar min.« 
Torarin svara: »Det er sant at det er noko stor- 
gjævt med Grette framfor andre menner her i 
landet no. Og seint mun dei naa honom med 
vaapn, um han er frisk. Men eg tvilar paa um 
han fær hava lukka med seg, og du kann turva 
at det ikkje er berre usælingar med i ferdi di. 

tvimaanaden = kornskurdmaanaden, femte sumarmaanaden, 
fraa umlag 27. august til 25. september. 


Digitized by Google 


Original from 

UNIVERSITY OF WISCONSIN 



86 


Det vil verta store nok hendingar, um ikkje han 
og er med. Han skal slett ikkje fara, um eg fær 
raada.« »Ikkje kom eg det i hug, fosterfar min,« 
sa han, »at du vilde ovunda meg djervaste man- 
men, — kva som no hender. Ein kann ikkje 
sjaa so nøgje paa alt, naar ein vert so vanstadd 
som eg tykkjest vera.« »Det er best for deg at 
eg raader,« sa Torarin. Det vart no so som 
Torarin vilde, at Grette ikkje vart bodsend. Barde 
for sør til Borgarfjorden, og so hende draapi Hei- 
darviga-soga fortel um. 

Grette var paa Bjarg, daa han frette at Barde 
var riden søretter. Han vart svært sint for di 

dei ikkje hadde sendt bod etter honom, og meinte 
paa at dei skulde ikkje skiljast med so gjort. 

Han hadde daa spurning av naar dei var ven- 
tande sunnanfraa; daa reid han ned til Torøyar- 
gnup og tenkte aa sitja der paa lur etter Barde 
og dei hine naar dei kom ridande sunnanfraa. 
Han for fraa garden upp i lidi og bia der. 

Same dagen reid Barde og dei sunnanfraa 
Tvidøgra fraa heiddraapi. Dei var seks mann i lag 
og alle var mykje* saara. Daa dei kom framum 
garden, sa Barde: »Det er ein stor, velvæpna 

mann uppe i lidi. Kjenner de kven det er?« 

Dei sa dei visste ikkje kven det var. Barde sa: 
»Eg tenkjer det er Grette Aasmundsson, og um 
so er, daa vil han finna oss. Eg gjet paa at han 
mislika at han ikkje fekk fara med oss. Men eg 
tykkjer me er ikkje no vel budde um han tenkjer 
paa noko vondt. Eg skal senda bod til Torøyar- 

Heidarviga-soga — fortel um Barde og dei draapi han gjorde 
paa heidi (heidarvig) til aa hemna bror sin. Hall- Han drap 
Gisle Torgautson. Folk sette etter Barde og naadde hån paa 
heidi, og der drap han fleire menner. 

gnup etter folk, so me slepp leggja oss under 
vyrdløysa hans.« Dei sa det var best so, og det 
vart gjort. Sidan reid Barde vidare. 

Grette saag ferdi deira og for straks imot 
deim Daa dei møttest, helsa dei paa kvarandre. 
Grette spurde um tidend, og Barde fortalde heil¬ 
huga slik som det var. Grette spurde kva folk 
som var i fylgje med honom. Barde sa det var 
brørne hans og Øyolv, maagen hans. »Du hev 
no fria deg fraa skammi,« sa Grette, »men no 
stend det att at me røyner kven som er beste 
karen av oss.« Barde sa: »Eg hev nyttigare 
arbeid aa gjera heime enn aa slaast med deg for 
inkjevetta, og eg tykkjer no eg hev gjort det 
ifraa meg.« Grette svara: »Ræddhuga tykkjer eg 
du er, Barde, um du ikkje torer slaast med meg.« 
»Du kann kalla det kva du vil,« sa Barde; »men 
eg vilde du skulde faa fram raadrikenskapen din 
paa ein annan stad enn her med meg. Det er 
ikkje uliklegt, for no gjeng storlætet ditt yver all 
maate.« Grette tykte ille um spaadomen hans, 
og eva seg um han skulde taka paa nokon av 
deim. Han tykte det var uvarlegt, naar dei var 
seks og han aaleine. I det bilet kom folk heiman- 
fraa Torøyargnup og skulde hjelpa Barde. Grette 
drog seg daa fraa deim og snur til hesten sin. 
Men Barde og felagarne hans for sin veg, og dei 
helsast ikkje daa dei skildest. Barde og Grette 
kom ikkje fleire gonger i kast, det nokon 
veit. 

Grette hev sagt det, at han kjende seg trygg 
til strid mot dei fleste menner um dei var tri 
saman. Han vilde ikkje fly for fire urøynt, men 
med fleire vilde han ikkje strida aaleine utan 
han Jiadde livet aa verja, som han segjer i denne 
visa: 

«Hermann hæve, 
paa hildetinget 
mot tri aa strida 
eg vel meg trøystar; 
men fleire enn fire 
eg er kje fus aa møta 
i ota harde, 
um eg fær raada.« 

Etter skilnaden med Barde for Grette attende 
til Bjarg. Grette tykte det var stor skade at han 
ikkje fekk prøva styrken sin, og frette etter um 
det ikkje var noko han kunde røyna seg paa. 



Torhall heitte ein mann som budde paa Tor- 
hallsstad i Forsøledal. Forsøledal er upp fraa 
Vatsdalen. Torhall var son til Grim Torhallsson, 
son til Fridmund, som tok Forsøledal. Torhall 
hadde ei kona som heitte Gudrun. Grim heitte 
son deira, og dotteri heitte Turid. Dei var mest 
vaksne dette bilet. Torhall var ein rik mann og 
mest paa fe, so ingen mann der ikring aatte so 
my kje gangande fe som han. Han var ikkje 
hovding, men var ein truverdug bonde. Det var 
mykje skrymt der paa garden, og han fekk difor 
snaudt saugjætar som han tykte dugde. Han 
spurde mange menner til raads um kva han skulde 
gjera med dette,' men ingen fann paa raad som 
hjelpte. Torhall reid til tings kvar sumar. Han 
hadde gode hestar. 

Det var ein sumar paa altinget at Torhall gjekk 
il budi hans Skafte Toroddsson, lagmannen. Skafte 
var ein vis mann og god tH aa gjeva raad,*naar 
dei bad han. Det var skilnad paa han og faren. 

soleis. Torodd var framsynt, og sume sa han 
var ein fuling. Skafte gav alle gode raad, og 
meinte at det skulde ganga godt, dersom dei 
fylgde raadi. Difor sa dei han var betre enn far 
sin. Torhall gjekk i budi til Skafte. Han fagna 
Torhall vel, for han visste at han var rik paa fe. 
Skafte spurde etter tidende. Torhall sa: »Ei god 
raad vilde eg faaavDykk.« »Det er eg lite før til,« 
sa Skafte. »Kva stend paa med deg?« Torhall 
sa: »Def er so laga at eg fær ikkje saugjætarar 
til aa stogga hjaa meg. Sume kjem so lett til 
skade, og sume løyp or tenesta fyre tidi. No vil 
ingen festa seg, som kjenner til korleis det er.« 
Skafte svara: »Det maa vera eitkvart meinvette, 
siaan folk traudare vil gjæta fe aat deg enn aat 
andre folk. Men med di du hev søkt raad hjaa 
meg, skal eg faa deg ein saugjætar som heiter 
Glaam og er ætta fraa Sylgsdalarne i Sverike. 
Han kom ut fyrre sumaren og er stor og sterk 
og ikkje mykje til vens med aalmugen.« Torhall 
sa at han brydde seg ikkje um det, berre han 
saag vel til feet. Skafte sa det nytta lite for 
andre, um han ikkje gjætte feet vel; for han var 
baade sterk og djerv. Torhall gjekk daa ut. Dette 
var siste tingdagen. 

Torhall sakna tvo ljosbleike hestar og for sjølv 
og leita. Av det tyktest folk vita at han ikkje 
var nokon stormann. Han gjekk upp under Sle- 
deaasen og sør med fjellet som heiter Aarmanns- 
fjell. Daa saag han ein mann for ovan or Gode- 
skogen og førde ris paa ein hest. Dei møttest 
straks. Torhall spurde han etter namnet, og han 
sa han heitte Glaam. Denne mannen var stor 
paa vokster og underleg aa sjaa til, graaøygd og 
storøygd, med ulvgraatt haar. Torhall drog noko 
paa brunerne daa han saag denne mannen, men so 


Digitized by Google 


Original from 

UNIVERSITY OF WISCONSIN 



90 


■hugsa han at det vel var denne mannen det var 
meint. »Kva er du best hendt aa gjera?« sa 
Torhall. Glaam sa han kunde godt med aa gjæta 
sauer um vintrarne. »Vil du gjaeta sauerne mine,« 
sa Torhall; »Skafte gav deg i mitt vald.« »Det 
er best for deg at eg fær raada meg sjølv; for eg 
er vond i hugen um eg likar meg ille,« sa Glaam. 
»Ikkje vert det meg til meins,« sa Torhall, »og 
eg vil at du fer til meg.« »Eg skal gjera det,« 
sa Glaam; »eller er det noko vandhøve hjaa deg?« 
»Det tykkjest vera skrymt der,« sa Torhall. »Ikkje 
er eg rædd skymtet der,« sa Glaam, »det vert 
mindre dauvlegt daa.« »Det kann koma deg vel 
med,« sa Torhall, »og der er det godt at ein 
ikkje er altfor lite for seg.« Etter det gjorde dei 
det visst, og Glaam skulde koma ved vinternæterne. 
Sidan skildest dei, og Torhall fann hestarne sine 
der han nyst hadde leita. Torhall reid heim og 
takka Skafte for hans velgjerning. 

Sumaren leid av, og Torhall frette inkje til 
saugjætaren, og ingen kjende noko til honom; men 
til fastsett tid kom han til Torhallsstad. Bonden 
tok vel imot honom; men alle dei andre lika 

honom ikkje, husfrøya allra minst. Han tok til 

med gjætingi, og arbeidet fall honom lett. Han 
var høgmælt og tjukkmælt, og alt fe stokk saman 
so snart han hua. 

Det var kyrkja paa Torhallsstad, men Glaam 
vilde ikkje fara dit. Han korkje bad eller trudde 
paa Gud, men han var tverr og ill aa koma ut 
for, so alle mislika honom. 

No leid det fram til jol. Jolaftan stod Glaam 
tidleg upp og bad um maten sin. Husfrøya sa: 

»Det er ikkje sed for kriste folk aa eta i dag; 

for i morgon er det fyrste joledag. Difor lyt me 
fasta i dag.« Han svara: »Mangt trollskap hev 

<ie som er til ingi nytte. Eg veit ikkje av at det 
gjeng folk betre no enn daa dei ikkje for med slikt. 
Eg tykte det var betre sed daa folk var heidnin- 
gar dei kallar; no vil eg ha maten min og ingi 
pretta.« Husfrøya sa: »Eg veit visst at du fer 
ille i dag, um du gjer eit slikt illverk.« Glaam 
bad henne henta mat, elles kunde ho venta seg 
noko verre. Ho torde ikkje anna enn aa gjera 
som han vilde. Daa han var mett, gjekk han ut 
og var heller vond. 

Véret var myrkt, snødrivet flagra, og vinden 
taut. Det versna mykje daa det leid fram paa 
dagen. Folk høyrde saugjætaren fyrstundes paa 
dagen, men mindre daa det leid ut paa. Det tok 
daa paa aa fjuka, og um kvelden var det stygge- 
vér. Folk gjekk til kveldsong, og det leid so 
fram til dagset. Glaam kom ikkje heim. Det 
vart daa tala um dei ikkje skulde leita etter 
honom; men sidan det var uver og nidmyrker, 
vart det inkje av leitingi. Han kom ikkje heim 
jolenatti, og folk bia til etter gudstenesta. 

Ved full dag for folk paa leiting, og dei fann 
feet vidt um fennerne, lamde av uvéret eller dei 
hadde sprunge upp paa fjellet. So kom dei burt 
paa ei stor trokk øvst i dalen. Dei tykte det var 
likt til at nokon hadde tekest heller hardt der, 
for grjotet var uppkasta vidt umkring og like 
eins jordi. Dei saag vel etter og fann Glaam 
liggjande ikkje langt undan. Han var daud og 
blaa som Hel, men diger som eit naut. Det 
baud deim mykje imot, og dei raus i hold naar 
dei saag paa honom. Likevel freista dei aa føra 
honom til kyrkja, men dei fekk honom ikkje 
lenger enn fram paa kanten av eit gil tett nedan- 
for. Dei for daa heim med so gjort og fortalde 
bonden denne tilburden. Han spurde etter kva 

Glaam hadde fenge bane av. Dei sa dei hadde 
rekt far so store som etter ein kjeraldsbotn, heilt 
nedan fraa der trokki var og upp under bergi øvst 
i dalen, og heile vegen var det store blodflekkjer. 
Det la folk i hop soleis at det meinvettet som 
hadde vore der fyrr, maatte ha drepe Glaam; men 
det maatte ha fenge so mykje skade sjølv at det 
hadde til fullnads nok; for dei hev ikkje vorte 
fyre det trollet sidan. 

Annan dag jol freista dei 6g føra Glaam til 
kyrkja. Dei beitte øykjer fyre, men dei greidde 
ikkje aa føra honom so snart dei kom paa slett- 
lendet, og det ikkje var aa fara undan bakke. 
Dei maatte fara heim med so gjort. 

Tridje dagen for presten med deim, og dei 
leita heile dagen, men fann ikkje Glaam. Presten 
vilde ikkje fara oftare; men saumannen fanst so 
snart presten ikkje var med. Dei gav daa upp 
aa føra honom til kyrkja, og røysa honom ned 
der han var komen. 

Lite seinare vart folk var at Glaam laag ikkje 
kyrr. Dei fekk mykje mein av det, so at mange 
fall i uvit, naar dei saag honom, og surne miste 
vitet. Straks etter jol tyktest folk sjaa honom 
heime der i huset. Dei vart livrædde, og mange 
rømde burt. Daa tok Glaam til aa rida husi um 
næterne so dei vilde brotna sund; han gjekk dei 
næstan baade natt og dag. Folk torde snaudt 
fara upp i dalen um dei so hadde sers ærend. 
Og dei tykte dette var mykje til meins der i 
heradet. 



Um vaaren fekk Torhall seg husfolk og sette 
i stand garden sin att. Det tok daa til aa minka 

•med attergangen medan soli stod høgst, og soleis 
gjekk det fram til midsumaren. 

Denne sumaren kom det eit skip til Hunevatnet. 
Paa det var ein mann som heitte Torgaut. Han 
var utlending av ætt, stor og sterk. Han hadde 
tvo manns styrke, var laus og ledug og vilde faa 
seg noko arbeid; for han aatte ingen ting. Torhall 
reid til skips og fann Torgaut, og spurde um han 
vilde arbeida hjaa honom. Torgaut sa det kunde 
han gjerne det, han skulde ikkje vanda det. 
»Men du skal vera budd paa det,« segjer Torhall, 
»at det høver ikkje veslingar aa tena hjaa meg, 
for attergangarar som hev vore der ei rid. Eg 
vil ikkje lura deg.« Torgaut svara: »Eg gjev 
ikkje upp um eg ser smaaskrymt. Det maa ikkje 
vera huglegt for andre naar eg skal verta rædd, 
og ikkje gjeng eg or tenesta for dette.« Dei 
vart snart samde um vilkaari og Torgaut skulde 
gjæta sauerne um vinteren. 

No leid sumaren, og Torgaut tok imot feet ved 
vinternæterne. Alle lika honom vel. Glaam kom 
jamnan heim og reid husi. Toigaut tykte det 
var mykje moro, og sa at trælen trong koma 
honom nærare skulde han verta rædd. Torhall 
bad honom tala lite um det; »det er best de ikkje 
røynest,« sa han. Torgaut sa: »Sanneleg er alt 
mod skjeke or dykk, men eg dett ikkje straks for 
slikt skvaldr.« 

No gjekk det slik frametter vinteren til jol. 
Jolaftan for saugjætaren til feet Daa sa husfrøya: 
»Det vøre vel um det ikkje gjekk paa den gamle 
visi.« Han svara: »Ver ikkje rædd, husfrøya. 
Det skal verta eitkvart aa fortelja, um ikkje eg 
kjem att.« So gjekk han til feet sitt. Véret var 
heller kaldt og mykje fok. Difor var Torgaut van 
aa koma heim, naar det var halvmyrkt, men no 

kom han ikkje til den tid. Folk kom som vanleg 
til kveldsong, og dei tykte straks at dette skapte 
seg mykje sameleis som fyrr. Husbonden vilde 
faa deim til aa leita etter saugjætaren, men kyrkje- 
folket drog seg undan, og sa dei vilde ikkje vaaga 
seg ut i trollhender um næterne. Husbonden 
trøysta seg ikkje til aa fara, so det vart inkje av 
leitingi. 

Joledag daa folk var mette, for dei stad og 
leita etter saugjætaren. Fyrst gjekk dei til røysi 
hans Glaam; for folk trudde han var skuld i at 
saugjætaren var burte. Men daa dei kom nær 
steinrøysi, saag dei eit stort hende. Der fann dei- 
saugjætaren. Halsen var broten, og kvart bein i 
honom var sundslege. Sidan førde dei honom til 
kyrkja, og ingen fekk seinare mein av Torgaut. 

Men Glaam tok til aa magnast paa nytt. No 
gjorde han so mykje av seg, at alle folk stokk 
burt fraa Torhallsstad so nær som bonden og hus- 
frøya. Fjøskaren hadde vore der lenge, og Tor- 
hall vilde ikkje sleppa honom fraa seg, for han 
var so tru og agtsam. Han var mykje upp i aari„ 
og tykte det var so vondt aa fara burt. Han 
saag at alt som bonden aatte vart øydelagt, naar 
ikkje nokon saag til det. 

Etter midvinter skulde husfrøya ein morgon ut 
og mjølka kyrne som . vanleg. Det var aalljost;. 
for ingen trøysta seg aa koma ut fyrr, so nær 
som fjøskaren. Han for ut so snart det lyste. 
Kona høyrde stort brak i fløset og øgjeleg beljing. 
Ho sprang skrikande inn og sa ho skyna ikkje 
kva slag forunderlegt der var i fjøset. Bonden 
gjekk ut og kom til nauti som heldt paa og stan- 
gast. Han tykte der var ikkje godt aa vera, og 
gjekk inn i løda. Daa saag han ijøskaren laag 
med hovudet i ein baas og føterne i ein annan; 

han laag att aa bak. Bonden gjekk burt aat og 
treiv i honom og saag daa straks at han var daud. 
Ryggen var broten yver baashella. No tykte bon¬ 
den det var ikkje verande der og for burt fraa 
garden med alt som han kunde flytja med seg; 
men alt feet som var att drap Glaam. Dinæst 
for han kring heile dalen og øydde all gardarne 
upp fraa Tunga. Torhall var daa hjaa ymse av 
venerne sine resten av vinteren. Ingen kunde 
fara upp i dalen med hest eller hund, for dei vart 
straks drepne. 

Men daa det vaarast, og solgangen var høgst, 
minka det med skrymtet. Torhall vilde fara att¬ 
ende til gjordi sine. Det var ikkje lett for honom 
aa faa tenarar, men likevel tok han bustad paa 
Torhallsstad. Alt gjekk som fyrr. Daa det hausta, 
auka det paa att med skrymtet. Daa var det 
mest bondedotteri som vart ettersøkt, og det enda 
med at ho døydde av det. Dei freista med mange 
raader, men det nytta inkje. Folk tykte det 
maatte enda med at heile Vatsdalen vart øydd, 
um det ikkje vart raadbot paa det. 



No er det aa taka til med at Grette Aas- 
mundsson sat heime paa Bjarg um hausten 
etter han og Viga-Barde skildest paa Torøyargnup. 
Daa det leid til vinternæterne, reid Grette heiman- 
fraa nord yver halsane til Videdal til gjestings 
paa Audunstad. Han og Audun vart fullt forlikte, 
og Grette gav honom ei god øks, og dei vilde 
vera vener. Audun budde lenge paa Audunstad 
og hadde ei stor ætt. Son hans var Egil, som 
var gift med Ulvheid, dotter aat Øyolv Gudmunds- 
son. Son deira var Øyolv, som vart drepen paa 

altinget. Han var far til Orm, som var kapellan 
hjaa bispen Torlak. 

Grette reid nord til Vatsdalen og kom paa 
gjesting i Tunga. Der budde daa Jokul Baardsson, 
morbror til Grette. Jokul var ein stor og sterk 
mann og mykje framfus. Han var farmann 
og noko vrang, men elles ein gagns kar. Han 
tok godt imot Grette, og han var der i tri næter. 

Daa vart det tala so mykje um attergangen 
til Glaam, at folk tala ikkje um stort anna. Grette 
spurde nøgje etter um tilburdarne som hadde 
hendt. Jokul meinte det, at folk fortalde ikkje verre 
enn som sant var. »Er du forviten etter aa koma 
dit, frende ?c Grette sa han var so. Jokul bad 
honom ikkje gjera det — »for det er eit vaagalt 
verk, og frendarne dine hev mykje aa missa i deg,« 
sa han. »Me tykkjer at ingen av dei unge menner 
er som du. Men av »ilt kjem ilt«, der Glaam er. 
Det er og mykje betre aa faast med menneskje 
enn med slike uvette.« Grette sa han hadde hug 
paa aa koma til Torhallsstad og sjaa korleis det 
stod til der. Jokul sa: »Eg ser no, at det nyttår 
ikkje aa telja deg fraa. Men det er sant som 
det er sagt, at »lukka er eitt, dugleik nokoanna«. 
»Den eine ventar paa ulukka, naar den andre er 
upp i henne, det spørst korleis det gjeng deg 
sjølv fyrr det er slutt,« sa Grette. Jokul svara: 
»Det kann henda at me baae er noko framsynte, 
men ingen kann fly lagnaden.« Etter det skildest 
dei, men ingen av dei lika spaadomen aat den 
andre. 


35 . 

Grette reid til Torhallsstad, og bonden fagna 
honom vel. Han spurde kvar Grette etla aa fara. 
Grette sa han vilde vera der um natti, um bonden 

ikkje hadde noko imot det. Torhall sa han var 
takksam for det at han var der. »Men faae ser 
vinning i aa gjesta her no,« sa han. »Du hev 
visst høyrt gjete kva som her stend paa? Eg 
vil ikkje at du skal koma i noko vandhøve for 
mi skuld. Men um du sjølv kjem heil burt, so 
veit eg visst at du misser hesten din; for ingen 
som kjem her bergar farskjoten sin,« sa han. Grette 
meinte at hestar var lette aa faa, kor det gjekk 
med denne her. Torhall vart glad daa Grette 
vilde vera der, og tok imot honom med baae 
hender. Hesten hans Grette vart læst inne i eit 
sterkbygt hus. Dei gjekk og la seg og sov, og 
natti leid, men Glaam kom ikkje heim. Daa sa 
Torhall: »Det vart eit godt skifte sidan du kom. 
For kvar natt er Glaam van aa f ida husi eller 
brjota upp dører, som du og ser merke etter.« 
•Grette sa: »Eitt av tvo vil henda: Anten vil han 
ikkje sitja still lenge, eller han vil halda upp 
med trollskapen meir enn ei natt. Eg skal vera 
ei natt til og sjaa korleis det vil gaa.« Sidan 
gjekk dei til hesten hans Grette, og det var ikkje 
gjort honom nokor pretta. Bonden tykte at alt 
peika i ei leid. 

No er Grette der andre natti, og trælen kom 
ikkje i heimehusi. Daa tykte bonden det saag 
mykje vonfullt ut. Han gjekk daa og skulde sjaa 
-um hesten hans Grette. Daa bonden kom dit, 
var huset uppbrote, og hesten var dregen aat 
døri, og kvart bein i honom var sundslege. Tor¬ 
hall fortalde Grette kva som hadde hendt og bad 
honom koma seg burt; »for dauden er viss, um 
du biar paa Glaam,« sa han. Grette svara: »Eg 
kann ikkje hava mindre for hesten min enn at eg 
fær sjaa trælen.« Bonden sa det var ingen vinning 
i aa sjaa honom — »for han er ulik all manne- 

skapnad. Men eg er glad for kvar stundi du vi! 
vera her.« So leid det til kvelds. Daa folk skulde 
leggja seg, vilde Grette ikkje fara or klædi, men 
la seg paa pallen midt imot sengkoven aat bonden. 
Han hadde raggfeld yver seg og knepte eine 
skautet ned under føterne sine, men det andre 
snara han under hovudet og saag ut gjenom ho- 
vudsmotta. Framanfor pallen var det ein traust, 
sterk benkjestokk, og den spente han i. Heile 
dørkarmen var broten fraa yterdøri, og so var det 
bunde eit hurdflak uvandsleg fyre. Heile tverrpa- 
nelingi som var millom skaalen og fordøri, var 
broti fraa baade yver og under tverrbjelken. Alle 
sengjerne var flutte, og det var heller utrivelegt 
der. Det brann ljos i skaalen um natti. Daa 

tridjeparten av natti var umme, høyrde Grette 
store dyn ute. Eitkvart for upp paa huset og 
reid skaalen og hælgjekk tekkja so det braka * 
kvart tre. Slik gjekk det lenge. Daa høyrde Grette 
at det for ned av taket og gjekk til døri. Daa 
døri var upplati, saag Grette at trælen rette ho¬ 
vudet inn, og Grette tykte det var avskræmeleg 
digert og underleg storskore. Glaam for seint og 
rette seg upp daa han kom inn i fordøri. Han 
rakk høgt upp i raustet. Han snudde seg aat 

skaalen og la handleggjerne upp paa tverrbjelken- 
og rette seg inn yver skaalen. Bonden knatt ikkje 
i seg, for han hadde nok med aa høyra kva som 
var ute. Grette laag kyrr og rørde seg ikkje. 
Glaam saag det laag ein dunge i pallen og for 
innar i skaalen og treiv fast i feiden. Grette spente 
i stokken so han losna ikkje. Glaam rykte andre 
gongen mykje fastare, men feiden rikka seg ikkje. 
Tridje gongen treiv han i med baae henderne so 
fast at han reiste Grette upp or pallen. No sleit 

dei feiden sund millom seg. Glaam saag paa 

stykket han heldt i, og undrast mykje paa kven 
som kunde dragast so fast med honom. Med det 
same sprang Grette under armarne hans, treiv ho¬ 
nom um midja og klemde aat um ryggen so fast 
han vann. Han tenkte at Glaam skulde kikna; 
men trælen treiv um handleggjerne hans Grette 
so fast at han raga under taket. Grette for daa 
undan fraa benk til benk. Stokkarne losna, og 
alt som var i vegen brotna. Glaam vilde koma 
seg ut; men Grette spente med føterne mot alt 
han kunde; men lei fekk Glaam drege honom 
ut or skaalen. Daa tokst dei som hardast, for 
trælen etla aa faa honom ut or husi. Men so ilt 
som det var aa slaast med Glaam inne, skyna 
likevel Grette at det var verre aa faast med ho¬ 
nom ute. Difor braut han imot av all magt so 
dei ikkje skulde koma ut. Glaam tok hardare i 
og knepte honom aat seg daa dei kom i forstova. 
Og daa Grette skynar at han ikkje fekk spent 
imot, ser han berre den raadi at han spring i 
fanget paa trælen og spenner med føterne mot 
ein jordfast stein som stod i døri. Dette var ikkje 
trælen budd paa; for han hadde slite med aa draga 
Grette aat seg; difor kikna Glaam att aa bak og 
rauk attlenges ut gjenom døri so at herdarne tok 
upp i dørtreet, og taket gjekk sund, baade timbringi 
og den frosne tekkja. Han fall so vidopen og 
ovug ut or huset, og Grette ovan paa. Ute var 
det klaart maaneskin, og skydraatt; stundom drog 
det fyre, stundom fraa. Med det same Glaam fall, 
rak skyerne fraa maanen, og Glaam kveste augo 
upp imot. Grette hev sjølv sagt at det er det 
einaste synet han hev skift liter for. Daa seig 
det so aat honom av alt saman — møda og det at 
Glaam nidstirde paa honom — at han vann ikkje 
svinga sakset; han laag liksom millom heim og 

hel. Men det var større trollmagt i Glaam enn i 
dei fleste andre attergangarar, for han sa: »Du 
hev tevla mykje etter aa finna meg, Grette; men 
du ska) ikkje tykkja det er underlegt um du ikkje 
fær mykje heppa av meg. Men det skal*egsegja 
deg, at du hev no fenge helvti av den styrke og 
manndom som var etla deg um du ikkje hadde 
funne meg. No fær eg ikkje teke fraa deg den 
styrken som du fyrr hev fenge; men det skal eg 
raada for, at du vert aldri sterkare enn du er no. 
Du er sterk nok, det fær mange merka. Du hev 
vorte fræg av verki dine til no. Men heretter 
vil du koma burt i saker og draapsverk, og flestalle 
verki dine vil verta deg til ulukka og vanlagnad. 
Du vert lyst utlæg, so du jamnan lyt bu aaleine. 
Daa legg eg det paa deg, at desse augo mine 
skal jamnan syna seg. Daa vil du tykkja det er 
tungt aa vera aaleine, og det vil draga deg til 
dauden.« Daa trælen hadde sagt dette, rann van- 
magti som hadde tyngthonom av Grette. Han svinga 
sakset, hogg hovudet av Glaam og sette det ved 
enden hans. No kom bonden ut. Han hadde 
klædt seg paa medan Glaam tala, men han torde 
ikkje koma ut fyrr Glaam var fallen. Torhall 
lova Gud for det og takka Grette vel for han 
hadde vunne paa denne ureine anden. Dei for daa 
stad og brende Glaam til kalde kol. Etter det bar 
dei oska hans i ei hit og grov henne ned langt 
fraa fehagar og mannevegar. Etterpaa gjekk dei 
heim, og det leid daa langt paa dagen. Grette 
la seg, for han var mykje styrd. 

Torhall sende bod til næste gardarne etter 
folk, og synte og sa korleis dei hadde fare. Alle 
som hoyrde tykte dette var eit storverk. Det 
vart eit ordtak at ingen mann i heile landet var 

slik som Grette Aasmundsson, i styrke og mann¬ 
skap og dugleik til alt. Torhall løyste Grette vel 
fraa seg og gav honom ein god hest og søme- 
lege klæde, for dei var sundrivne alle dei han 
gjekk med fyrr. Dei skildest i venskap. 

Grette reid derifraa til Aas i Vatsdal, og 
Torvald tok vel imot honom og spurde nøgje 
etter striden med Glaam. Grette fortalte um 
slaastingi deira, og sa han aldri hadde vore i slik 
styrkerøyning so lenge som dei tokst. Torvald bad 
han maatte fara vislegt aat, — »daa gjeng det 
vel; elles vert det faarlegt for deg.« Grette sa 
at huglyndet hans var ikkje mykje betre enn fyrr, 
for no var det endaa verre aa styra seg, og han 
tolde lite motlegg. Ein stor skilnad fann han i 
det at han hadde vorte so myrkrædd at han torde 
slett ikkje fara aaleine so snart det myrkna. Han 
tyktest sjaa allskyns skræmsle. Det er sidan 
havt til ordtøke, at Glaam laanar augo eller gjev 
glaamsyn til deim som ser annarleis enn det er. 
Grette reid heim til Bjarg, daa han hadde fullført 
ærendet sitt, og sat heime um vinteren. 

36 . 

Torbjørn uksemagt hadde stort haustgilde, og 
det kom mykje folk. Det var medan Grette for 
nord til Vatsdalen um hausten. Torbjørn ferdelang 
var der i laget, og det var mangt paa tale. Rut- 
fjordingarne spurde etter striden deira med Grette 
paa Halsen um sumaren. Torbjørn uksemagt for- 
talde berre godt um Grette. Han meinte Kormaak 
hadde vorte ille ute um ingen haddekome ogskilt deim 
Daa sa Torbjørn ferdelang: »Baade var det so,« 
sa han, »at eg saag ikkje Grette gjorde noko 

frægdarverk, og so trur eg modet hans minka 
daa me kom_til; han var mykje fus paa aa skil- 
jast, og eg saag slett ikkje han freista faa hemn, daa 
huskaren hans Atle var drepen. Difor trur eg det 
aldri finst mod i honom naar han ikkje hev 
nøgdi folkehjelp.« Torbjørn gjorde mykje spott 
med dette. Mange tykte at dette var gjøn i 
utrengsmaal, og Grette vilde ikkje tola det um 
han frette desse ordi. Elles hende ikkje noko 
merkelegt i gjestebodet. Folk for heim. Det var 
mykje uvenskap millom deim um vinteren, men 
dei tok ikkje paa kvarandre. Og det hende ikkje 
noko sers. 


37 . 

Tidleg um vaaren etter kom det ut eit skip 
fraa Norig. Det var fyre tingtid Dei kunde for- 
telja mange tidender. Fyrst det at det hadde 
vorte hovdingskifte i Norig. Kong Olav Haralds¬ 
son var komen til riket, men Svein jarl var rømd 
or landet um vaaren nett etter Nesjastriden. Dei 
fortalde mange merkelege ting um kong Olav, og 
so det at han tok best imot deim som var dugande 
karar paa einkvar maaten og gjorde deim til sine 
handgjengne menner. Dette vart mange unge 
menner glade for, og fekk hug til utferd. Daa 
Grette spurde denne tidend, vart han og huga 
paa aa reisa; for han venta seg heider og æra 
hjaa kongen, han som dei hine. 

Det stod eit skip uppsett paa Gaasar i Øyefjor- 
den. Der fekk Grette seg far og budde seg til 
utferd. Han hadde ikkje mykje ferdagods. Aas¬ 
mund var no gamall og ufør og var mykje sengje- 
liggjande. Han og Aasdis hadde ein ung og em- 
neleg son, som heitte Illuge. Atle tok no heile 

gardsstyret og krøterhaldet. Daa tykte dei det 
batna mykje, for han var gjæv og forsjaaeleg. 

Grette for til skips. Paa det same skipet hadde 
Torbjørn ferdelang tinga far, fyrr dei visste at 
Grette vilde vera med der. Mange talde Torbjørn 
fraa aa reisa paa same skip som Grette, men 
Torbjørn sa han vilde fara nett like godt for det. 
Han budde seg til ferdi og kom seg heller seint 
i stand. Han kom ikkje nord paa Gaasøyri fyrr 
skipet laag sigleferdigt. Fyrr Torbjørn for aust¬ 
etter, hadde Aasmund hærelang vorte sjukleg og 
kom ikkje or sengi. Torbjørn ferdelang kom seint 
paa dag til strandi. Daa skulde mennerne nett 
gaa til bords og stod og vaska henderne sine ute 
ved budi. Daa Torbjørn reid fram millom buderne, 
helsa dei paa honom og spurde um tidender Han 
visste ingi sa han, »utan det at eg tenkjer kjempa 
Aasmund paa Bjarg er daud no.« Mange sa daa 
som sant var, at der for ein gild bonde or heimen. 

Korleis bar det til?« spurde dei. Han svara: 
»Det skulde ikkje mykje til no for kjempa. Han 
kovna i stoverøyken som ein hund. Men det var 
ingen skade i det, for han var no gamall og ør.« 
Dei svara: »Du talar uhøvelegt um slik ein mann, 
og Grette vilde visst ikkje lika det um han høyrde 
det.« »Eg kann tola det,« sa Torbjørn, »og Grette 
fær no bera sakset høgre enn i fjor sumar paa 
Rutetjordhalsen, skal eg verta rædd honom.« Grette 
høyrde godt kva Torbjørn sa, men let seg ikkje 
merka medan Torbjørn fortalde. Men daa han 
slutta, sa Grette: »Det spaar eg deg, ferdelang, 
at du døyr ikkje i stoverøyken, og det kann henda 
at du ikkje døyr av alderdom heller; men det er 
underleg gjort aa tala svivyrdsleg um saklause 
menner.« Torbjørn sa: »Eg vil ikkje attra meg 
i dette, og eg tykte ikkje du var so braa av deg 

den gongen me berga deg for Melsmennerne, daa 
dei slo deg som eit naut.« Grette kvad denne 
visa: 

Ofte mæler 
mannen vyrdlaust. 

Surne maa svida 
saart for tunga. 

Mange hev mindre 
meinord tala, 

Ferdelang, enn du. 

Fort kjem løni. 

Torbjørn sa: »Eg er visst ikkje feigare enn fyrr, 
for det um du skraalar!« Grette svara: »Spaado- 
marne mine hev ikkje havt lang alder til dessar, 
og det vert vel slik heretter og. Vara deg um 
du vil. Det vert ikkje betre seinare.« Dermed 
hogg Grette til Torbjørn, men han tok imot med 
handi og etla aa bera hogget av seg soleis. Hog¬ 
get raaka handi ovanfor uvleden, og sidan raaka 
sakset halsen, so hovudet fauk av. Kjøpmennerne 
sa han var storhoggande, og slikt høvde kongs- 
menner. Dei tykte ikkje det var nokon skade 
i at Torbjørn var drepen, for han hadde vore 
baade kivsam og eglesam. 

Straks etter drog dei til havs og kom ut paa 
sumaren til Norig sør ved Hordeland. Daa frette 
dei at kong Olav var i Trondheim; Grette fekk 
seg far nordetter med nokre handelsmenner; for 
han vilde finna kongen. 


38 

Tore heitteein mann som buddepaaGard i Adaldah 
Han var son til Skjegge Botolvson. Skegge hadde 
teke Kjeldekverv uppe til Kjeldenes. Han var 
gift med Helga, dotter til Torkjel paa Fiskeløk. 

Tore, son hans, var ein stor hovding og farmann. 
Han hadde tvo søner. Ein heitte Torgeir og den 
andre Skjegge. Dei var baae emnelege karar og 
mest fullvaksne no. Tore hadde vore i Norig den 
sumaren kong Olav kom vestanfraa England og 
kom seg godt i venskap med kongen og like 
eins med bispen Sigurd. Det er til merke paa 
det: Tore hadde bygt eit stort skip i skogen 
og bede bispen Sigurd vigja det, og det hadde 
han gjort. So for Tore ut til Island og let ski¬ 
pet hogga upp, daa han var leid av siglingi. Brani 
dame*) sette han yver utedøri si, og der stod de- 
lenge sidan; dei var so vérvise at det taut i den 
eine for sunnanvér, og i den andre for nordanver. 
Daa Tore spurde at kong Olav hadde fenge ein- 
veldet yver heile Norig, meinte han at der kunde 
han venta seg venskapsord. Difor sende han 
sønerne sine til Norig, so dei og skulde finna 
kongen og verta hans handgjengne menner. Dei 
tok land noko i sør seinhaustes, fekk seg ei ror- 
skuta og for nord med land og etla seg til kon¬ 
gen. Dei kom inn paa ei hamn sunnanfor Staden 
og laag der nokre næter. Dei heldt seg godt 
med mat og drykk og var ikkje ute naar véret var 
stygt. 

No er det aa fortelja at Grette og hans fylgje 
for nord med landet og fekk ofte hardvér; for 
dette var tidleg paa vinteren. Daa dei kom nord 
mot Staden, fekk dei fælt illver med fok og frost, 
og tok med naudi land ein kveld, alle mykje 
vaastrøytte. Dei la til attmed ein bale og fekk 
berga godset sitt og forraadi. Kjøpmennerne bar 
seg ille for dei ikkje fekk upp eld. Dei tykte det 


*) uppstandarane attmed framstamnen. 

spela um helsa og livet. Dei laag der um kvelden 
reint ille stadde. 

Daa det leid ut paa kvelden, saag dei at det 
kom upp ein stor eld paa andre sida av 
sundet dei var komne til. Daa lagsmennerne 
hans Grette saag elden, sa dei at den var heppen 
som naadde den; dei eva seg um dei skulde løysa 
skipet. Men alle tykte det var for vaagsamt. 
Dei tala mykje um det fanst nokon mann so spræk 
at han kunde naa i elden. Grette blanda seg lite 
i røda deira, men sa at det hadde vel vore dei 
menner som ikkje kviddest for aa gjera slikt. 
Kjøpmennerne sa at det var liti hjelp for deim 
det som hadde vore, naar det ikkje var nokon 
no som kunde gjera det. »Kanskje du, Grette, 
trøyster deg til det?« sa dei, »for du heitest no 
vera den mest dugande islendingen, og du veit 
godt kva det gjeld for oss.« Grette svara: »Eg 
tykkjer ikkje det er noko stort karsstykke aa faa 
tak i elden, og eg veit ikkje um de løner meg 
betre enn han ynskjer seg som gjer det.« Dei sa: 
»Tenkjer du me er slike travar at me ikkje vil 
løna det godt?« »Eg skal gjera ein freistnad, naar 
so er de tykkjer det gjeld so mykje. Men eg 
trur ikkje at eg fær stor gleda av dette verket,« 
sa Grette. Dei meinte at slikt skulde ikkje henda 
og bad lukka og velsigning yver han. Etter dette 
klædde Grette av seg og laga seg til aa symja. 
Han for i ei kappa og ei vadmaalsbrok. Han 
stytte um seg kappa, knytte tog um midja og 
tok med seg eit kjerald. So sprang han yver 
bord. Han sumde tvert yver sundet og gjekk paa 
land. Der saag han stod eit hus og der høyrde han 
mannemaal og mykje staak inne. Dit gjekk han. 

No er det aa fortelja um deim som var der, at 
det var Toresønerne som fyrr var nemnde. Dei 

hadde lege der mange næter og venta paa betre 
vér, so dei kunde koma nord um Stad. Dei hadde 
sett seg til aa drikka og var tolv i lag. Dei laag 
i storhamni, og der var bygt eit herbyrge til aa 
~vera i for folk som for frammed land. Det var 
bore mykje halm inn i huset, og det brann ein 
stor eld paa golvet. Grette gjekk no inn i huset 
og visste ikkje kven som var der. Kappa hans 
hadde frose seg heilt til med isjøklar straks han kom 
paa land, og han var furdeleg stor aa sjaa til, 
mest som eit troll. Dei som inne var, stokk i av 
dette og tenkte det maatte vera eit uvette. Dei 
slo til honom med alt dei fekk tak i, og det vart 
stort brak inne. Grette slo godt fraa seg med 
armarne. Surne slo honom med brandar so gneist- 
arne spraka yver heile huset. Men han kom seg 
ut med eld og for so attende til felagarne sine. Dei 
rosa mykje ferdi hans og djervleiken hans og sa 
at ingen var hans jamlike. So gjekk natti, og 
dei tyktest vera hjelpte daa dei fekk eld. 

Morgonen etter var det godt vér. Kjøpmennerne 
vakna tidleg og budde seg til ferd. Dei tala um 
at dei skulde finna deim som hadde raadt for 
elden og faa vita kven dei var. Dei løyste skipet 
og for yver sundet. Skaalen fann dei ikkje, men 
berre ein stor oskedunge, og der nedi fann dei 
mange mannebein. No tyktest dei vita at heile 
herbyrget hadde brunne upp, med dei mennerne 
som hadde vore der. Dei spurde um Grette hadde 
valde denne ulukka og let at det var ei stygg 
ugjerning. Grette sa at no var det gjenge som 
han hadde ottast, at dei vilde løna honom ille for 
eldhentingi. »Det er vondt vesalmannen aa hjelpa,« 
sa han. Dette vart Grette til mykjen skade; for 
kjøpmennerne fortalde kvar dei kom, at han hadde 
ibrent desse mennerne inne. 

Det spurdest snart at Toresønerne fraa Gard r 
som fyrr er nemnde, og fylgjesmennerne deira 
hadde late livet der. No jaga dei Grette burt 
fraa skipet og vilde ikkje hava honom med seg. 
Alle vanvyrde honom, og mest ingen stad fekk 
han hjelp. Daa tykte han det saag vonlaust ut, 
og no vilde han plent fara og finna kongen; han leita 
daa nord til Trondheim. Der var kongen til stades 
og hadde spurt alt dette fyrr Grette kom; dei 
hadde nedtala han mykje hjaa kongen. Grette 
var nokre dagar i byen fyrr han fekk koma til. 
kongen. 

39 . 


Det var ein dag daa kongen sat i tingstova, at 
Grette gjekk fram for kongen og helsa honom 
vyrdeleg. Kongen saag paa Grette og sa: »Er 
du Grette den sterke?« Han svara: »Dei hev 
kalla meg so. No er eg komen hit av di eg 
vonar letting av Dykk til aa fri meg fraa det ill- 
mælet som er paa meg sett. Eg kjenner meg 
saklaus.« Kong Olav sa: »Du er sanneleg vel- 
vaksen, men eg veit ikkje kva lukka du kann. 
hava til aa faa denne saki av deg; det er mest 
rimelegt at du uviljande hev brent mennerne inne.<c 
Grette sa han gjerne vilde faa av seg dette uordet 
um kongen meinte det var raad. Kongen badi 
honom segja sanneleg korleis det hadde gjenge 
for seg. Grette sa daa alt som fyrr er utgreidt,. 
og la til at dei livde alle daa han kom seg ut 
med elden. »No byd eg meg til aa løysa av meg 
denne skuldingi soleis som De tykkjer logi tilsegjer.« 
Daa sa kongen: »Me vil unna deg aa bera jarn- 
for denne saki, um du hev lukka med det.« Grette 
lika det ovleg godt. 

No tok Grette til aa fasta til jarnburden, og 

•det leid til den dagen han skulde i skirslingi. 
Daa gjekk kongen til kyrkja og biskopen og mykje 
folk. For mange var forvitne etter aa sjaa Grette, 
so mykje som det var fortalt um honom. So 
vart Grette leidd til kyrkja, og daa han kom til 
kyrkja, saag dei paa honom alle som var der fyrr, 
og dei sa han var ulik dei fleste menner i styrke 
og vokster. Grette gjekk inn etter golvet. Daa 
sprang det fram ein heller svipleg gut nett vaksen 
og sa til Grette: »Det er ei underleg vis no her 
i dette landet, der folk skulde heitast kristne, at 
illgjerningsmenner og ransmenner og tjuvar skal 
fara i fred og gjera slike skirslingar. Men kva 
for eit illmenne vil ikkje berga livet naar han 
kann? Her er no ein udaadsmann som er saka i 
illgjerder. Han hev brent inne skuldlause menner, 
og likevel skal han faa lov til aa fria skuldingi av 
seg. Det er ein stor used.« Han for burt til 
Grette og rette fingrar etter honom og skar andlit 
og kalla honom marmæleson og gav honom mange 
andre stygge utnamn. Grette vart mykje vond 
for dette og kunde ikkje styra seg. Han lyfte 
neven og slo guten under øyra so han straks 
laag i uvit; surne segjer han var daud straks. Men 
ingen tyktest vita kvar guten kom fraa eller kvar 
det vart av honom; det tenkte folk helst, at det 
hadde vore ein urein ande som var send Grette 
til ulukka 

No vart det stort uppstyr i kyrkja, og dei for- 
talde kongen at han som jarnet skulde bera, heldt 
paa og slost. Kong Olav gjekk fram i kyrkja og 
fekk sjaa kva det var. Daa sa han; »Du er ein 
stor usæling, Grette, naar ikkje skirslingi vart av 
denne gongen daa alt var tilbudt; det maa ikkje 
vera lett aa bøta paa vanlagnaden din.« Grette 
svara: »Eg hadde tenkt eg skulde vinna større 

heider hjaa Dykk, herre, enn det snur seg til no,, 
etter ætti mi aa rekna,« og no fortalde han det 
som fyrr er nemnt her, korleis han hadde høyrt 
kong Olav tok imot menner. »Eg vilde so gjerne 
De skulde taka mot meg,« sa Grette, »De hev 
mange med Dykk som visst ikkje er betre i strid 
enn eg.« »Eg ser det,« sa kongen, »at det er 
faa som er like deg i styrke og manndom; men 
du hev alt for stor vanlagnad til at du kann vera 
med oss for det. No skal du fara i fred for meg 
kvar du vil heile vinteren, men far ut til Island til 
sumars. For det er deg lage aa kvila dine bein 
der.« Grette svara: »Eg vilde fyrst kvitta meg 
med brandsaki, um det var raad, for det var uvil- 
jesverk.« »Det er rimelegt,« sa kongen, »men for 
det du gjorde til inkjes skirslingi med tol-løysa di 
so kann du ikkje faa denne av deg løyst meir 
enn det som no er gjort. Ein fær jamt skade av 
tankeløysa; men um nokon mann hev vore fødd 
til ulukka, so hev du vore framum alle andre.« 
Grette var sidan i byen ei stund, men fekk ikkje 
meir hjelp hjaa kongen enn som no er fortalt. 
Sidan for han sør i landet og etla seg aust til 
Tunsberg og vilde finna Torstein dromund, bror 
sin. Det er ikkje noko fortalt um ferdi hans fyrr 
han kom aust til Jæren. 

40 . 

Ved joletid kom Grette til ein bonde som heitte 
Einar. Han var ein rik mann og gift og hadde 
ei giftande dotter, som er nemnd Gyrid. Ho var 
ei fager kvinna og tyktest vera eit hardla godt 
gifte. Einar baud Grette vera der i joli, og det 
tok han imot. 

Daa hende det mange stader i Norig, at skog- 
menner og illgjerningsmenner sette ned or skogarne 

og kravde kvinnor av folket; eller dei tok gods 
fraa folk med vald, naar det ikkje var ein folke- 
fjølde til aa taka imot. 

Her bar det soleis til at ein dag i joli kom 
mange illgjerningsmenner til Einar bonde. Føraren 
deira heitte Snækoll, og han var ein stor berserk. 
Han baud Einar bonde at han skulde anten gjeva 
fraa seg dotteri si, eller verja henne um han tyk- 
test vera mann til det. Men bonden var daa 
komen noko upp i aari og var ingen stridsmann,, 
so han tykte han var komen i stor vande. Han 
spurde Grette stilt, kva han vilde raada til, »for 
du er halden for ein fræg mann,« sa han. Grette 
bad honom berre samtykkja i det som han tykte 
skamlaust. Berserken sat paa ein hest og hadde 
hjelm paa hovudet, og kinnskjermarne var ikkje 
ihopspente. Han hadde eit jarnkanta skjold fyre 
seg, og han let skræmeleg. So sa han til bonden: 
»Vél snøgt eitt av tvo. Kva raad gjev han deg, 
den lange slampen som stend attmed deg? Det 
er no vel ikkje so at han vil leika med meg?« 
Grette sa: »Me er like, eg og bonden, for ingen 
av oss er stridsdjerv.« Snækoll sa: »Heller ræd- 
dast de for aa faast med meg, um eg vert vreid.« 
»Daa veit ein det naar ein hev røynt det,« sa 
Grette. Berserken fann daa at dei drog saki ut 
og tok til aa grenja høgt og beit i skjoldrandi. 
Han sette skjoldet upp i munnen paa seg og 
gapte yver hyrna og let fælslegt. Grette spratt 
burtetter vollen, og daa han kom paa sida aat 
hesten, spente han upp under skjoldsporden so 
hardt at skjoldet gjekk heilt inn i munnen; kjeften 
rivna, og kjakarne datt ned paa bringa. Og i 
same snuingi treiv han i hjelmen med vinstre handi 
og rykte vikingen ned av hesten. Med den høgre 
handi drog han sakset han var gyrd med og sette 

i halsen so hovudet gjekk av. Daa fylgjesmen- 
nerne hans Snækoll saag dette, flydde dei kvar 
sin veg. Grette nente ikkje aa elta deim; for 
han saag det var nokre stakarar. Bonden og 
mange andre menner takka honom mykje for 
dette verket, og dei tykte det var gjort baade 
snøgt og djervt. Grette var der i joli og hadde 
det godt, og bonden gav honom gode gaavor 
daa han reiste. Sidan for Grette aust til Tunsberg 
og fann Torstein, bror sin. Han tok venleg imot 
Grette og spurde etter ferderne hans og at han 
vann paa berserken. Grette kvad ei visa: 

»Skoen snerte 
hermanns-skjoldet, 
støytte i munnen 
hans djerve Snækoll. 

Tviskifte skoldet 
tanngardstufti; 
kjelkarne kløyvdest, 
kom ned paa bringa.» 

Torstein sa: »Du dugde til mangt, frende, berre 
ikkje ulukka fylgde med.« Grette svarar: »Det 
■vert no gjetord av det som gjort er.« 



No var Grette hjaa Torstein det som att var 
av vinteren og fram etter vaaren. Ein morgon 
laag brørne Torstein og Grette i svevnloftet sitt. 
Grette hadde lagt henderne fram under klædi. 
Torstein vakte og saag det. Lite seinare vakna 
Grette. Daa sa Torstein: »Eg hev sét handleg- 
gjerne dine frende, og eg tykkjer ikkje det er 
underlegt at hoggi dine vert tunge for mange. 
For eg hev aldri sét nokon mann hava slike hand- 

l e ggj er .« »Du maatte daa vita det,« sa Grette, 
»at eg kunde ikkje gjort slike verk som eg hev 
gjort um eg ikkje var ovleg sterk.« »Eg tykte 
det vilde vore betre um dei var noko mjaaare, 
og det fylgde meir lukka med,« sa Torstein. 
Grette sa: »Sant er det som sagt er at »ingen 
mann skaper seg sjølv«. Lat no meg faa sjaa 
dine handleggjer.« Torstein gjorde so. Han var 
ein lang og grannvaksen mann. Grette lo og sa: 
»Ein treng ikkje sjaa paa dette lenger. Side- 
rivi dine er ihopkrøkte, og eg veit ikkje eg hev 
sét slike tenger som du ber. Eg trur du snaudt 
hev kvinnemagt.» »Det kann so vera,« sa Tor¬ 
stein, »men du skal likevel vita, at desse mjaae 
handleggjerne skal hemna deg, elles vert du aldri 
hemnt.« »Kven kann vita kor det vert til sist,« 
sa Grette, »men lite rimelegt tykkjest det meg 
vera.« 

Det er ikkje fortalt meir um samtalen deira. 
No leid det paa vaaren. Grette vart med eit skip 
til Island um sumaren. Brørne skildest med ven- 
skap, og dei saag ikkje kvarandre sidan. 

42 . 

No er det aa taka til der det fyrr slutta, at 
Torbjørn uksemagt spurde draapet paa Torbjørn 
ferdelang, som fyrr er fortalt. Han for upp i 
sinne og lova paa at ymse munde koma til aa hogga 
i annans gard. Aasmund hærelang laag lenge sjuk 
um sumaren. Og daa han tykte det drog etter med 
honom, henta han til seg frendarne og sa at han 
vilde at Atle skulde styra med heile eigedomen 
etter hans dag. >Men eg er rædd for,« sa han 
»at du snaudt fær sitja i ro for urettvise folk. 
Og det vilde eg at alle mine skyldfolk hjelpte 

o 

Soga um Grette Aasmundsson ° 

honom som best. Grette kann eg ikkje segja 
noko um, for eg tykkjer hans lagnad er liksom 
paa rullande hjul. Endaa han er ein sterk mann, 
er eg rædd for at han fær fleire vanskar aa 
vinna yver, enn tid til aa hjelpa frendarne sine noko. 
Men um Illuge enno er ung, vil han verta ein 
dugande mann, dersom han fær hava helsa.« Daa 
Aasmund hadde skipa det som han vilde med 
sønerne sine, tok sotti hardare paa honom, og han 
andast straks etter. Han vart jorda paa Bjarg, 
for Aasmund hadde bygt ei kyrkja der. Mennerne 
i heradet tykte det var ein stor saknaddaude. 

Atle vart ein gild bonde og hadde mykje folk 
hjaa seg. Han raadde dugleg til hushaldet. Daa 
det leid ut paa sumaren, for han ut paa Snøfjells- 
nes og skulde faa seg skreid. Han for heiman- 
fraa med mange hestar og reid til Melar i Rute- 
fjorden, til Gamle, maagen sin. Grim Torhallsson, 
bror til Gamle, og ein til vart med Atle. Dei reid 
vest yver Haukedalsskardet og utyver til Nes. 
Der kjøpte dei mykje skreid som dei førde paa 
7 hestar. Daa dei var reiduge, snudde dei heim. 

43 . 

Torbjørn uksemagt frette at Atle og Grim var 
farne heimanfraa. Gunnar og Torgeir, sønerne til 
Tore fraa Skard, var daa hjaa Torbjørn; han var 
ovundsjuk paa Atle for han var so vensæl. Tor¬ 
bjørn eggja Toresønerne til aa sitja etter Atle, 
naar han kom utan av Neset. Dei reid heim til 
Skard og bia der til Atle og fylgjet for framum 
med føringi. Daa dei kom framum husi paa 
Skard, saag brørne deim og reid fort etter med 
huskararne sine. Daa Atle saag dei kom, bad 
han mennerne sine taka klyvjarne av hestarne. 

»Dei vil truleg bjoda meg bøter for huskaren 
min som Gunnar drap i fyrre sumar. Me skal 
ikkje fyrst byrja strid, men tek dei paa oss, skal 
me verja oss.« No kom dei hine til og sprang 
av hestarne. Atle fagna deim og spurde etter 
tidender, »eller vil du Gunnar gjeva meg noko 
i bot for huskaren min?« Gunnar svara: »De var 
anna verde, Bjargsmenner, enn at eg bøtte med 
godo. Det var og meir verdt at de gav bot for 
Torbjørn som Grette drap.« »Det hev ikkje eg 
aa svara for,« sa Atle, »og heller ikkje er du ho- 
vudmannen i den saki.« Gunnar meinte at no 
fekk dei hemna draapet, dat oss taka paa deim 
og nøyta høvet, no naar Grette ikkje er med,« sa 
han. Dei sprang paa Atle og var 8 i alt, men 
Atle og hine var berre seks. Atle gjekk fram 
fyre mennerne sine og drog sverdet Jokulsnaut, som 
Grette hadde gjeve honom. Daa sa Torgeir: 
»Mangt er likt med deim som vil vera glupe, men 
Grette bar sakset høgt i fyrre sumar paa Rute- 
fjordshalsen.« Atle svara: »Han er og meir van 
med storverk enn eg.« . So slost dei. Gunnar 
sette paa Atle med ofse og var reint rasande. 
Daa dei hadde slegest ei stund, sa Atle: »Me 
vinn ingi æra med aa drepa huskararne for ein- 
annan. Difor skal me tvo leikast, for eg hev 
aldri slegest med vaapn fyrr.« Gunnar vilde ikkje 
det. Atle bad huskararne sine sjaa til klyvjarne; 
»men eg skal sjaa kva dei tek seg til.« Dermed 
gjekk han so hardt fram, at fylgjet hans Gunnar 
hopa undan. Atle drap daa tvo av fylgjesmennerne 
til brørne. So snudde han seg mot Gunnar og 
hogg til honom so skjoldet rauk tvert av nedan- 
for handfanget, og hogget kom i foten nedanfor 
kneet. Han hogg straks eit hogg til, og det 
vart banesaar. 

No er det aa fortelja um Grim Torhallsson at 
han la imot Torgeir. Dei slost lenge, for baae 
var rauste karar. Daa Torgeir saag at Gunnar 
bror hans fall, vilde han røma. Grim sprang etter 
honom og elte honom til han snaava og datt 
framyver. Daa hogg Grim øksi millom herdarne 
hans, so ho gjekk langt inn. Daa gav dei grid 
til dei tri fylgjesmennerne deira som var att. 
Etter dette batt dei um saari sine og la klyvjarne 
paa hestarne. So for dei heim og lyste draapi. 

Atle sat heime med mykje folk um hausten. 
Torbjørn uksemagt lika det ovleg ille, men kunde 
inkje gjera, for Atle var vår um seg Grim var 
hjaa honom um vinteren, og like eins Gamle, 
maagen hans. Der var og Glum Uspakson, andre 
maagen hans. Han budde daa paa Øyr i Bitra. 
Det var soleis folksamt paa Bjarg um vinteren, 
og der var mykje gaman. 

44 . 

Torbjørn uksemagt tok paa seg søksmaalet for 
draapet paa Toresønerne. Han la sak mot Grim 
og Atle; men dei vilde føra som vern at Tore¬ 
sønerne hadde lagt seg i bakhald og gjort fyrste 
aataket. Difor fall dei uhelga. Saki vart lag til 
Hunevatsting, og baae partar samla mykje folk. 
Det var lett for Atle aa faa folk, for han hadde 
ein megtig frendeflokk. Venerne paa baae sidor 
gjekk daa saman og tala um semja. Alle sa at 
Atle var ein bra mann, som ikkje egla seg inn 
paa nokon, men likevel heilhuga i strid. Torbjørn 
tyktest sjaa at det var ikkje annan vyrdnad aa 
vinna enn aa taka imot forlik. Atle sette til vil- 
kaar at han korkje skulde verta utlæg i heradet 
eller i landet. Til skilsdomsmenner for Atle vart 

teke Torvald Aasgeirsson, og for Torbjørn Solve 
den prude. Han var son til Aasbrand Torbrand- 
son, son til Harald ring som hadde teke heile 
Vatsnes alt vestan fraa Ambaattaraa og aust til 
Tveraa og tvert yver til Bjargos og alt paa 
denne sida fjelli ut til sjøen. Solve var mykje 
storlaaten og ein vitug mann. Difor valde Tor¬ 
bjørn honom til skilsdomsmann for seg. Skilsdo- 
men gjekk ut paa, at for Toresønerne skulde det 
verta bøtt halv bot, men den andre halve fall 
burt for dei laag i bakhald og tok paa Atle og 
vilde drepa honom. Huskaren hans Atle som 
vart drepen paa Rutetjordshalsen skulde verta bøtt 
likt med baae deim som fall saman med Toresø¬ 
nerne. Grim Torhallsson skulde røma heradet, men 
Atle vilde leggja pengebøterne aaleine. 

Denne avgjersla lika Atle godt, men Torbjørn 
heller ille; likevel skildest dei forlikte aa kalla. 
Men Torbjørn let at det skulde ikkje vera slutt 
med dette, um det gjekk som han vilde. 

Atle reid heim fraa tinget og takka Torvald 
mykje for hjelpi. Grim Torhallsson for sør til 
Borgarfjorden og budde paa Gilsbakke og var ein 
gild bonde. 



Ein mann som heitte Aale var huskar hjaa 
Torbjørn uksemagt. Han var lite umgjengjeleg 
og lat. Torbjørn bad honom arbeida meir, elles 
vilde han dengja honom, let han. Aale sa han 
var ikkje huga paa det, og var berre eglesam. 
Torbjørn tolde honom ikkje og slo honom under 
seg og for ille med honom. Etter dette for Aale 
burt or tenesta og strauk nord yver halsen til 
Midfjorden og stana ikkje fyrr han kom til Bjarg. 

Atle var heime. Han spurde etter kvar Aale etla 
seg. Han sa han søkte tenesta. »Er du ikkje 
arbeidsmannen hans Torbjørn?« sa Atle. »Me 
vart ikkje forlikte,« sa Aale; »eg var ikkje lenge 
der, men eg tykte det var ilt so lenge eg var 
der. Me skildest med det at han nær hadde 
kverka meg. Dit vil eg aldri, kva det so vert av 
meg. Det er 6g sant, at det er so stor skilnad 
paa kor lett de tvo kann faa tenestfolk. No vil 
eg gjerne arbeida hjaa deg um eg fær lov.« Atle 
svara: »Eg hev nok av arbeidsfolk, og eg treng 
ikkje krenkja Torbjørn med aa draga fraa honom 
dei folki han hev tinga seg. Elles trur eg du er 
ei dugløysa, so du kann berre fara attende til 
honom.« Aale sa: »Dit kjem eg ikkje godviljes.« 
Og Aale vart der ei stund. 

Ein morgon gjekk han til arbeids saman med 
huskararne hans Atle, og han arbeidde som han 
hadde hundrad hender. Slik dreiv Aale paa til 
fram paa sumaren. Atle tala ikkje til honom, men 
let honom faa mat; for han lika arbeidet hans 
godt. 

Torbjørn frette at Aale var paa Bjarg. Daa 
reid han dit med 2 mann og bad um aa faa tala 
med Atle Atle gjekk ut og helsa paa deim. 
Torbjørn sa: »Vil du nya uppatt fiendskapen og 
aagangen mot meg, Atle? Kvifor hev du teke 
huskaren min? Slikt er aa gjera uskil.c Atle svara: 
»Det er ikkje prova at han er huskaren din; 
men eg vil ikkje halda paa honom, dersom * du 
syner skilleg at han er din tenar. Men eg nenner 
ikkje aa draga honom ut or husi.« »Du fær raada 
denne gongen,« sa Torbjørn, »men eg krev man¬ 
nen attende og forbyd honom aa arbeida. Eg 
skal koma ein gong til, og daa er det ikkje visst 
at me skilst so gode vener som no.« Atle svara: 

»Eg vil bia heime og taka imot det som kjem.« 
Sidan reid Torbjørn heim. 

Daa arbeidskararne kom heim um kvelden, for- 
talde Atle um samtalen med Torbjørn og bad 
Aale fara sin veg, for han vilde ikkje oftare trætta 
um uppheldet hans der. Aale svara: »Sant er det 
gamle ordet: >Storskrøytarar svik ein mest!« Eg 
tenkte ikkje at du vilde jaga meg burt, naar eg 
hev arbeidt paa spreng i sumar. Eg vona at du 
vilde hjelpa meg noko, men soleis fer de aat, de 
storbønder, endaa de lovar so godt. No skal eg 
lata meg dengja framfor augo dine, um du ikkje 
vil gjeva meg nokon studnad eller hjelp.« Atle 
skifte hug ved talen hans og nente ikkje aa jaga 
honom burt fraa seg. No leid det fram til slaatten. 

Ein dag nyst fyre midsumar reid Torbjørn ukse- 
magt til Bjarg. Han hadde hjelm paa hovudet 
og sverd ved sida og spjot i handi. Det var eit 
fjørspjot*) med mykje breidt blad. Det regnde 
den dagen. Atle hadde sendt huskararne sine til 
slaatten, og surne av mennerne hans var ved Horn 
og skulde sanka i hop ved og anna rak. Atle 
var heime og nokre faae menner. Torbjørn kom 
dit ved middagsleite. Han var aaleine og reid 
burt til ytterdøri. Ho var attlati, og det var ingen 
ute. Torbjørn banka paa døri og for so attum 
husi, so ingen kunde sjaa honom fraa døri. Hei- 
memennerne høyrde at nokon banka paa, og ei 
kvinna gjekk til døri. Torbjørn saag ein skimt 
av henne, men ho fekk ikkje sjaa honom, for han 
emna paa noko anna. Kvinna gjekk inn i stova. 
Atle spurde etter kven som kom. Ho hadde ikkje 
sét nokon sa ho. Nett daa slo Torbjørn eit hardt 
slag mot døri. Daa sa Atle: »Det er meg han 


*) spjot med flatt blad. 

vil raaka; han hev vel ei ærend til meg, kor 
turvande ho so kann vera.« Han gjekk fram til 
døri, men saag ingen ute. Det stridregnde, so 
han gjekk ikkje ut, men heldt henderne i dør- 
skiorne og saag seg ikring. I det bilet sprang 
Torbjørn fram fyre døri og la med baae hender 
spjotet gjenom Atle. Daa Atle fekk styngen, sa 
han: »No brukar dei breide spjot.« So fall han 
fram yver dørstokken. Daa kom dei fram kvendi 
som hadde vore i stova og saag at Atle var daud. 
Torbjørn var alt komen paa hesten og lyste 
draapet paa seg. So reid han heim. Aasdis sende 
bod etter folk og budde um liket. Atle vart 
jorda attmed far sin. Det var ein saknaddaude, 
for han hadde vore baade vitug og vensæl. Det 
vart ikkje gjeve nokor bot for draapet paa Atle, 
og ingen kravde heller. For det var Grette som 
hadde søksmaalet um han kom til Island. Det 
var kyrt um sumaren. Torbjørn vart ille lika for 
dette verket, men han sat i fred paa garden sin. 

46 . 

Denne sumaren som det no er fortalt um kom 
eit skip ut til Gaasar fyre tinget. Daa frette dei 
um ferderne hans Grette, og det vart og fortalt 
um branden. Tore paa Gard vart ovleg harm 
daa han høyrde dette og vilde hemna seg paa 
Grette, for di sønerne var innebrende. Tore reid 
mannsterk til tings og bar fram brandsaki. Men 
folk tykte at saki kunde ikkje verta avgjord, naar 
det ikkje var nokon til aa verja. Tore sa han 
kunde ikkje nøgjast med mindre enn at Grette 
vart dømd fredlaus um heile landet for eit slikt 
uverk. Daa svara Skafte lovsegjemann: »Visst er 
det ilt verk dersom det er slik som det er fortalt. 

Men jamt er soga halvsagd naar berre den eine 
parten fortel. For dei fleste vil helst leggja alt 
ut til det verste der som det finst tvo ulike mei- 
ningar um ei sak. Eg vil ikkje døma Grette 
fredlaus no med det same.« Tore var vyrd i 
heradet og ein stor hovding og ven med mange 
stormenner. Han søkte so hardt aat at ingen 
kunde berga Grette. Tore fekk lyst Grette utlæg 
yver heile Jandet, og var sidan den faarlegaste 
motmannen hans som det ofte synte seg. Han 
sette straks upp ein slump pengar for hovudet 
hans Grette, slik som dei gjorde med skoggangs- 
menner. So r$id han heim. Mange sa at dette 
var meir gjort med magt enn etter loverne, men 
det fekk so vera. Det hende ikkje noko sers 
frametter sumaren. 



Daa det leid ut paa sumaren, kom Grette Aas- 
mundsson ut i Kvitaa i Borgarfjorden. Folk fraa 
heradet for til skipet. Desse tidender kom alle i 
senn til Grette. Det fyrste at far hans var daud, 
det andre at bror hans var drepen, det tridje at 
han var lyst utlæg yver heile landet. Daa kvad 
Grette denne visa: 

»I senn eg fekk alt fretta: 
fredlaus er eg, skalden 
bøygd i sorg lyt bera 
brors og faders daude. 

Hermenner! i morgon 
mange av dei djerve 
sellar sorgall vert for 
sorgi dei meg valda.« 

Folk segjer at Grette skifte ikkje huglag ved 
denne fretnad, men var like glad som fyrr. Han 
heldt seg ved skipet ei rid, for han fekk ingen 
farskjot som han lika. 

Svein heitte ein mann som budde paa Bakke 
upp for Tingneset. • Han var ein gjæv bonde og 
kvik, og kvad ofte for gaman skuld. Han aatte 
ei brun merr. Ho var svært snarføtt, og Svein 
kalla henne Sadelkolla. Grette for *ei natt fraa 
Vollarne, utan at kjøpmennerne ansa det. Han fekk 
seg ei svart kaapa og drog yver klædi, og soleis 
løynde han seg. Han gjekk upp med Tingneset 
og so upp til Bakke. Daa hadde det vorte ljost. 
Han saag ein brun hest ved tunet, og for stad 
og la beisl paa honom. So steig han paa heste- 
ryggen og reid upp med Kvitaai nedanfor Bø, so til 
Flokedalsaa, og kom so paa vegen ovanfor Kalv- 
nes. Arbeidsfolki paa Bakke stod upp nett daa, 
og dei sa til bonden at nokon hadde teke merri 
hans. Han stod upp, smaa-lo og kvad dette: 

»Hermenn! stamnhest-styraren 
strauk med Sadelkolla, 
tett ved garden tjuven 
tok min gjæve gangar. 

Fullsterk er han til fleire 
farkestrik og valdsverk; 
prettevis og vaagall 
vonleg lyt han vera.« 

Sidan tok han hesten sin og reid etter. Grette 
reid til han kom framum Kropp-garden. Der fann 
han ein mann som kalla seg Halle og sa han 
skulde fara ned til skipet paa Vollarne. Grette 
kvad denne visa: 


Digitized by Google 


Original from 

UNIVERSITY OF WISCONSIN 


123 


»Seg du i breide bygder, 
braalynde hermann! 

Sadelkolla saag du 
snøgt til Kropp fara; 
klædd i svartan kaapa 
kjempa sat paa he6ten, 
lenge hev lukka han freista. 

Legg til sprangs no, Halle!« 

So skildest dei, og Halle for ned etter vegen 
til Kalvenes. Der møtte han Svein. Dei helsa 
stutt. Daa kvad Svein: 

»Saag du kvar den sløge, 
slakke farken vegen 
hev med hesten teke? — 
harm eg er utav det. — 

Denne rafsaren refsa 
retteleg dei skulde; 
blaa eg skal honom banka, 
berre eg naar tjuven.« 

»Eg kann fortelja deg,« sa Halle, »at eg møtte 
ein mann som sa han reid paa Sadelkolla, og han 
bad meg fortelja det nede i bygdi. Han var stor 
paa vokster og var klædd i svart kaapa.« »Han 
tykkjest vera noko stor paa det,« sa bonden. »Eg 
skal nok faa greida paa kva kar han er.« Der¬ 
med reid han etter honom. Grette kom til Deil- 
dartunga. Der var ei kvinna ute. Han gav seg 
i tal med henne og kvad denne visa: 

»Fagre kvinna! før du 
fram for bonden denne 
gode gaman-visa. 

Grette ser her du fara. 

Snøgt paa Sadelkolla 
skalden no vil rida, 
fyrst vil han fara 
fram til Gilsbakke.« 

Kvinna lærde visa. Han reid vidare. Svein kom 
dit lite seinare. Kvinna var ikkje inngjengi en- 
daa. Straks kvad han denne visa: 

»Kven var vel den kaute 
karen som nyst reid so 
hardt i stormvér herfraa? 

Hesten hev han stole. 

Djerv og duglaus er han. 

Dagen heilt til ende 
etlar eg han elta, 
alt til eg naar tjuven.« 

Ho sa fram diktet som ho hadde lært. Svein 
lydde paa, og so sa han: »Det er trulegt at den 
mannen er ikkje min jamlike, men likevel vil eg 
finna honom.« Han reid no etter Grette og stun¬ 
dom kunde dei sjaa kvarandre. Det baade bles 
og regnde. 

Grette kom til Gilsbakke um kvelden. Daa 
Grim Torhallsson fekk vita det, fagna han honom 
ovleg vel og baud honom vera hjaa seg. Han 
tok imot tilbodet, slepte Sadelkolla og fortalde 
Grim korleis han hadde fenge henne. Daa kom 
Svein og steig av hesten. Han saag merri si og 
kvad: 


»Kven reid so hardt paa hesten? 
Hev kje han løn til bonden? 
Skamlausare skarven 
skal du aldri finna.« 

Grette hadde teke av seg vaasklædi; han høyrde 
visestubben og kvad: 

»Til Grim paa gangarne reid eg; 

gjæv er han mot slik smaa-mann. 

Liti løn eg gjev deg; 

Lat oss forlikte vera.« 

Svein gav seg med det, og dei vart godvener. 
Etter det kvad dei kvar si visa. Grette sa han 
vilde ikkje vera vond paa Svein for visorne hans, 
for han hadde lide urett. Dei var der um natti 
baae og hadde mykje gaman av visorne, som dei 
kalla Sadelkolle-visorne. Morgonen etter reid Svein 
beim, og han og Grette skildest som vener. Grim 
fortalde mangt nordan or Midfjorden, slikt som 
hadde hendt medan han var burte. Han fortalde 
at det var ikkje lagt bøter for Atle, og magti 
hans Torbjørn uksemagt auka slik, at det var 
uvisst um Aasdis fekk ha garden i fred paa Bjarg.« 
Grette var berre faae næter hjaa Grim, for han 
vilde ikkje at dei skulde fretta um honom nordum 
heidarne. Grim bad honom koma dit dersom han 
trong hjelp. »Men eg vil ikkje gjerne verta fred¬ 
laus for di um eg hjelper deg,« sa Grim. Grette 
bad honom liva vel, »men det er trulegt eg treng 
meir studnad sidan.« 

Grette reid nord yver Tvidøgra til Bjarg og 
kom dit um myrke natti. Alle sov so nær som mor 
hans. Han gjekk attum husi og inn gjenom ei 
dør som var der — for han var godt kjend, og 
so inn i skaalen og burt til sengi aat mor si. 
Han trivla for seg, og ho spurde kven det var. 
Grette fortalde det. Ho reiste seg upp, vende seg 
mot honom og sukka og sa: »Ver velkomen 
frende! Men stutt vert sønegleda for meg. Han 
er no drepen som var til mest hjelp for meg, og 

du er gjort utlæg som ein brotsmann. Men 
den tridje er so ung at han lite magtar.c »Dei 
segjer so gamalt,« sa Grette, »at sorgi skal ein 
svala med endaa større sorg. Og det er anna 
enn pengebøter som gled mannen. Atle vert 
truleg hemnd, men anten eg eller uvenerne 
mine fær mest aa gleda seg yver er ikkje godt 
aa segja.« Ho meinte det same. Grette var no 
paa Bjarg ei rid, men faae visste um det. Han 
frette ut kva heradsmennerne tok seg fyre. Folk 
hadde ikkje høyrt at Grette var komen til Mid- 
fjorden. Han frette at Torbjørn uksemagt var 
heime og at det var faament hjaa honom. Dette var 
etter slaattonni. 


48 . 

Ein godvérsdag reid Grette vest yver halsarne 
til Toroddstad. Han kom dit ved middagsleite 
og banka paa døri. Nokre kvinnor gjekk ut og 
helsa paa honom, men dei kjende honom ikkje. 
Han spurde etter Torbjørn. Dei sa han var ute 
i engi og batt høy og hadde med seg Amor son 
sin, som var 16 aar gamall. Torbjørn var ein 
dugande arbeidskar og var mest aldri arbeidslaus. 

Daa Grette hadde spurt dette, bad han dei liva 
vel og reid so burt etter vegen til Reykjerne. Det 
gjeng ei myr ned fraa halsen, og der var det god 
slaatta. Der hadde Torbjørn slege mykje høy 
som no var turt. Han etla aa binda saman høyet 
og føra det heim. Ein gut hjelpte honom, og ei 
kona dreiv paa med etterrakstren. Grette reid 
ned paa teigen, men fedgarne var lenger uppe og 
hadde nett bunde ei klyv og heldt paa med den 
andre. Torbjørn hadde sett skjoldet sitt og sver¬ 
det attmed klyvi, men sveinen hadde handøksi 

attmed seg. Torbjørn saag mannen og sa til 
sveinen: »Det kjem ein mann ridande til oss, og 
me skal slutta aa høya so me kann høyra kva 
han vil.« Dei gjorde so. Grette steig av hesten. 
Han hadde hjelm paa hovudet, eit saks ved sida 
og i handi eit stort sylvslege spjot utan krokar. 
Han sette seg ned og tok ut naglarne som feste 
spjotbladet til skaftet, so Torbjørn ikkje skulde 
senda det attende. Daa sa Torbjørn: »Dette er 
ein stor mann og ikkje kann eg kjenna folk, der¬ 
som dette ikkje er Grette Aasmundsson. Han trur 
visst aa ha grunn til aa raaka oss; men me skal 
verja oss mannelegt og ikkje syna oss rædde. Me 
skal finna paa raad. Eg skal gaa mot honom 
framantil og sjaa korleis det gjeng med oss; for eg 
trøyster meg til aa gaa imot kvar mann, naar eg 
møter honom aaleine. Du skal gaa attum honom 
og taka øksi med baae hender og hogga honom 
millom herdarne. Du treng ikkje vera rædd for 
at han skal gjera deg mein, naar han snur ryggen 
til deg.« Korkje Torbjørn eller sveinen hadde hjelm 
paa hovudet. Grette gjekk fram etter myri. Daa 
han kom paa skotmaal, skaut han spjotet etter 
Torbjørn. Men det var lausare paa skaftet enn 
han meinte, so det skeiva og for av skaftet og 
ned i jordi. Torbjørn tok skjoldet og sette fyre 
seg og svinga sverdet. Daa han kjende Grette, 
tok han paa honom. Grette svinga daa sakset so 
høgt at han raaka Arnor med saksbakken so hardt 
i hovudet at hausen brotna. Og det vart banen 
hans. Daa sprang Torbjørn mot Grette og hogg 
til honom, men Grette sette skjoldet imot med 
vinstre handi. Han kløyvde skjoldet hans Torbjørn 
med sakset og raaka hovudet so hardt at sakset 

stogga i heilen, og Torbjørn fall daud ned. Grette 
gav ikkje Torbjørn fleire saar. 

Daa leita Grette etter spjotet sitt, men fann det 
ikkje. Han gjekk daa til hesten sin og reid ut 
til Reykjerne og lyste der ut draapet. Kona som - 
var med paa slaatteteigen, saag paa draapet. Ho 
sprang forskræmd heim og fortalde at baade Tor¬ 
bjørn og guten var drepne. Dette kom mykje 
uventa paa deim som heime var, for ingen visste 
um ferdi hans Grette. Det vart sendt bod etter 
folk fraa dei næraste gardarne, og det kom braatt 
mykje folk. So førde dei liki til kyrkja. Torodd 
draapestuv tok upp ettermaalet um draapet og 
samla straks ein flokk ikring seg. Grette reid 
heim til Bjarg og raaka mor si, og fortalde denne 
tilburden. Ho vart glad og sa at no likna han 
vatsdølerne, »men likevel vert dette upphavet 
til utlægdi di. Eg veit visst at du fær ikkje vera 
lenge her for frendarne hans Torbjørn. Men no 
kann dei sjaa at du og kann verta vreid.« Grette 
kvad: 


»Reid eg til Rutefjorden, 
raaka uksemagt der; 
vart han søkt med vaapen, 
vegen er Atles bane. 

Hemnt eg hev no Atle, 
han som fyrr laag ubøtt; 
draapsrnannen daud han 
datt paa fagre engi.« 

Aasdis husfrøya sa det var sant; men ikkje veit 
eg kva du etlar deg aa gjera,« sa ho. Grette sa 
han vilde finna venerne og frendarne sine vest i 
bygderne, »for du skal ingen vanske hava for mi 

skuld,« sa han. Han budde seg daa til ferdi, og 
mor og son skildest med stor kjærleik. 

Han for fyrst til Melar i Rutefjord og fortalde 
Gamle, maagen sin, alt det som hadde hendt daa 
Torbjørn vart drepen. Gamle bad honom flytja 
fraa Rutefjorden medan frendarne hans Torbjørn 
hadde flokken samla. »Men me skal hjelpa deg 
med ettermaalet for draapet paa Atle so godt me 
kann.« Etter det reid Grette vest yver Laksaa- 
dalsheidi og stana ikkje fyrr han kom i Ljaa- 
skogarne til Torstein Kuggeson, og var der lenge 
um hausten. 

49 . 

Torodd draapestuv spurde etter kven som hadde 
drepe Torbjørn og son hans. Daa dei kom til 
Reykjerne fekk dei høyra at Grette var komen dit 
og hadde lyst draapet paa seg. Torodd tyktest 
no sjaa korleis det hadde gjenge. Han for daa 
til Bjarg og spurde um Grette var der. Der var 
mykje folk saman. Husfrøya sa at han hadde 
ride burt, og ho vilde ikkje ha gøymt honom um 
han hadde vore der. »De burde vera nøgde no,« 
sa ho. »For dette er ikkje for stor hemn for 
draapet paa Atle. De brydde dykk ikkje mykje 
um min hugverk, men no likar eg meg godt.« So 
reid dei heim og tykte ikkje det var lett aa faa 
hemn. Spjotet som Grette hadde mist, fanst 
ikkje fyrr no i manns minne i den tidi lagmann 
Sturla Tordsson*) var gamall. Torbjørn fall der 
det no heiter Spjotsmyr. Og folk hev det til 
merke at Torbjørn vart drepen der, endaa det er 
fortalt at han vart drepen paa Midfitjar. 

Daa frendarne hans Torbjørn spurde at Grette 
var i Ljaaskogarne, samla dei folk og etla seg 

*) Brorson til Snorre, livde 1214—1284. 

Soga um Grette Aa mundsson 9 

dit. Men daa Gamle paa Melar fekk vita det r 
gav han Torbjørn og Grette tidend um ferdi til 
Rutfjordingarne. Torstein sende daa Grette inn 
til Tunga til Snorre gode, for daa var det ingi 
trætta millom deim. Torstein raadde Grette til aa 
beda Snorre um hjelp, men tok ikkje Snorre imot 
honom, skulde Grette fara vest til Reykholar til) 
Torgils Areson. »Han vil hjelpa deg i vinter,« 
sa han, »og haldt deg i vestfjordarne til saki di 
er greidd.« Grette sa at Torbjørn skulde raada, 
og reid inn til Tunga til Snorre gode og bad 
honom um hjelp. Snorre svara: »Eg held no 
paa og vert gamall og nenner ikkje aa ha utlæge 
menner hjaa meg naar det ikkje er turvande. 
Korleis bar det til at hovdingen paa Ljaaskogarne 
viste deg fraa seg?« Grette sa at Torstein hadde 
gjort vel mot honom, men fleire laut hjelpa til' 
skulde det rouna noko. Snorre sa: »Eg skal) 
leggja eit godt ord inn for deg um det hjelper 
noko; men du fær leita deg heimvist andre sta- 
der enn hjaa meg.« Med det skildest dei. Grette 
for vest til Reykjanes. Rutfjordingarne kom med 
flokken sin til Saamstad, men daa frette dei at 
Grette var burte or Ljaaskogarne, og dei snudde 
attende. 

50 . 

Grette kom til Reykholar ved vinternæterne og; 
bad Torgils um vintervist. Torgils sa at det stod' 
mat ferdig for honom som for andre frie menner, 
»men han er ikkje av beste slag,« sa han. Grette 
sa det var ingen vande med det. »Det er noko- 
som er verre,« sa Torgils. »Det kjem nokre men¬ 
ner hit som ikkje er gode aa gjera til lags Det 
er fostbrørne Torgeir og Tormod. Eg veit ikkje 
korleis de høver i hop, men dei hev fenge Lov til 

aa vera her kva tid dei vil. No kann du og vera 
her; men de fær ikkje gjera kvarandre noko ilt.« 
Grette sa at han skulde ikkje vera den fyrste til 
aa egla seg inn paa nokon, aller minst no daa 
han visste kva bonden vilde. Lite seinare kom 
fostbrørne heim. Torgeir og Grette vart ikkje dei 
beste vener, men det var likare millom Tormod 
og Grette. Torgils bonde sa til fostbrørne det 
same som han hadde sagt til Grette. Og dei 
vyrde so mykje ordi hans at dei ikkje egla seg 
inn paa kvarandre, men nokon venskap vart det 
ikkje. Slik gjekk fyrejolsvinteren. 

Folk segjer at Torgils bonde aatte Olavsøyarne. 
Dei ligg ut i fjorden halvonnor mil fraa Reykjanes. 
Der hadde Torgils bonde ein gild ukse som ikkje 
vart henta um hausten. Torgils tala jamt um at 
han vilde henta uksen fyre jol. 

Det var ein dag at fostbrørne budde seg til aa 
leita upp uksen, dersom dei fekk ein tridjemann 
til hjelp. Grette baud seg til aa vera med. Dei 
let vel yver det, og for so paa ein tiæring. Det 
var kaldt og nordanvind. Skipet stod i Kvalhaus- 
holmen. So siglde dei ut, men vinden tok heller 
til. Dei kom til øyi og tok uksen. Daa spurde 
Grette um dei vilde bera ut uksen eller halda 
skipet, for det var mykje brim ved øyi. Dei bad 
honom halda skipet. Han stod ved midten av 
skipet, paa den sida som snudde fraa land. Sjøen 
rokk under herdebladi hans, men skipet heldt han 
so det ikkje rikka seg. Torgeir lyfte uksen bak 
og Tormod framme. Soleis bar dei honom ut i 
skipet. So sette dei seg til aa ro. Tormod i 
halsen, Torgeir i framromet og Grette i skuten. 
Slik heldt dei inn yver tjorden. Daa dei kom 
inn for Havreklett, auka stormen. Daa sa Torgeir: 
»Bakskuten vert ikkje med.« Grette svara: »Sku- 

ten skal ikkje liggja att, dersom de ror godt 
frami.« Torgeir tok daa so fast i aarane at tol- 
larne brotna. Daa sa han: »Tak no godt i, Grette, 
medan eg lagar til tollarne.« Grette rodde daa 
fast medan Torgeir laga tollar; men daa Torgeir 
tok til aa ro att, var aararne hans Grette so ut- 
slitne, at han riste deim sund paa bordi Tormod 
sa det var betre aa ro mindre og ikkje brjota 
sundt. Grette treiv tvo plankar som laag i skipet, 
og braut store hol paa skipsbordi og rodde so 
hardt at det knaka i heile skipet. Og daa skipet 
var godt og kararne spræke, so naadde dei Kval- 
hausholmen. Grette spurde um dei vilde fara 
heim med uksen eller setja upp skipet. Dei valde 
aa setja upp skipet. Dei sette det upp med all 
austren som i det var og jøklarne innan- og utan- 
bords. Grette leidde uksen. Han var mykje feit 
og vart snart trøytt, so han vilde ikkje gaa. Og 
daa han kom til Titlingstad, rikka han seg ikkje 
av flekken. Fostbrørne gjekk heim, for dei vilde 
aldri hjelpa kvarandre. Torgils spurde etter Grette, 
og dei fortalde kvar dei hadde skilst. Han sende 
folk etter honom, og daa dei kom til Hellesholar, 
saag dei ein mann kom imot deim. Han bar eit 
naut paa ryggen. Det var Grette som kom berande 
med uksen. Atle undrast yver kor sterk han var. 

Torgeir var ovundsjuk paa Grette for di han 
var so sterk. So var det ein dag etter jol at 
Grette for stad og lauga seg aaleine. Torgeir 
visste um det og sa til Tormod: »Lat oss fara 
og sjaa korleis Grette ber seg aat um eg tek paa 
honom naar han kjem fraa lauget.« »Eg er ikkje 
mykje um det,« sa Tormod, »og du kjem ikkje 
til aa faa noko godt av honom.« »Eg vil likevel 

fara,« sa Torgeir og for nedyver brekka og bar 
øksi høgt. Grette kom nett fraa lauget. Daa dei 

møttest, sa Torgeir: »Er det sant, Grette, at du 
hev sagt at du aldri skal renna undan for nokon 
mann?« »Eg veit ikkje det so visst,« sa Grette,. 
»men eg hev ikkje rent langt undan for deg enno,« 
sa han. Torgeir lyfte øksi. Med det same laup 
Grette paa Torgeir og kasta honom hardt aat 
jordi. Daa sa Torgeir til Tormod: »Skal du staa 
attmed og sjaa paa kor trollet bryt meg under 
seg.« Tormod treiv i føterne hans Grette og etla 
aa draga honom av Torgeir, men fekk det ikkje 
til. Han var gyrd med eit saks, og han vilde 
svinga det. Daa kom Torgils bonde til og bad 
dei vera rolege og ikkje faast med Grette. Dei 
gjorde so og snudde alt til gaman. Dei var ikkje 
i nappetak fleire gonger, som gjete er. Folk tykte 
at Torgils var heppen naar han aga slike vill- 
styringar. Daa det vaarast, for dei burt alle. 
Grette for inn til Torskefjorden. Dei spurde honom 
korleis han lika kosten og vinterupphaldet paa 
Reykholar. Han svara: »Der hev det vore so, 
at eg hev vore mest glad i maten, naar eg naadde 
i honom.« Sidan for han yver heidarne. 


51 . 

Torgils Areson reid til tings med mykje folk. 
Stormennerne fraa heile landet kom og dit. Tor¬ 
gils fann straks upp Skafte lovsegjemann og tala 
med honom. »Er det sant, Torgils,« sa Skafte, 
»at du i vinter hev havt hjaa deg dei tri mennerne 
som tykkjest vera dei verste villstvringar og attaat 
fredlause og styrt deim so at dei ikkje hev gjort 
kvarandre mein?« Torgils sa at so var det. 
Skafte sa: »Slikt er hovdinglegt gjort. Men 
korleis er huglyndet og djervskapen og modet 
hjaa desse kararne?« Torgils sa: »Eg tenkjer 


Digitized by 



Original from 

UNIVERSITY OF WISCONSIN 



134 


alle er modige menner. Men eg trur at tvo av 
deim kann verta rædde kvar paa sin maate. For 
Tormod er ein mykje truande mann og ottast Gud, 
men Grette er so myrkrædd, at han torer ingen 
stad fara fyrst det tek til aa myrkna, utan han 
er noydd til det. Torgeir, frenden min, trur eg 
ikkje kann verta rædd.« »Det høyrest rimelegt 
dette,« sa Skafte, og dermed skildest dei. 

Paa dette altinget førde Torodd draapestuv saki 
for draapet paa Torbjørn uksemagt. For han 
hadde ingen veg kome paa Hunevatstinget for 
frendarne hans Atle. Men her meinte han at 
saki ikkje so lett skulde verta spillt. FYendarne 
hans Atle søkte raad hjaa Skafte, og han sa at 
dei truleg skulde faa full pengebot. So gjekk saki 
til doms, og dei fleste meinte at draapi paa Atle 
og Torbjørn skulde gaa upp i upp. Men daa 
Skafte fekk vita det, gjekk han til domsmennerne 
og spurde korleis dei tok det. Dei sa dei drepne 
var jamgode bønder. Skafte spurde : »Kva vart 
fyrst gjort, anten Grette lyst fredlaus eller Atle 
drepen ?« Daa dei hadde rekna, fann dei ut at 
det skilde ei vika. For Grette var lyst fredlaus 
paa altinget, men draapet var straks etter tinget. 
Skafte sa: »Eg gruna paa at de hadde fare for 
fust med saktilbuingi, so de hadde stemnt ein som 
var fredlaus fyrr, og som korkje kunde verja saki 
si eller saksøkja nokon. Eg segjer at Grette hev 
ikkje noko med draapssaki aa gjera, men dei næ- 
raste skyldfolki hans skal taka seg av saki.« Daa 
sa Torodd draapestuv: »Kven skal daa svara for 
draapet paa Torbjørn, bror min?« »Det fær de 
flnna ut sjølve,« sa Skafte, »men ikkje vil frendarne 
hans Grette ausa ut gods for honom eller verki 
hans, naar han ikkje fær fred.« 

Daa Torvald Aasgeirsson skyna af ein ikkje 

kunde saksøkja Grette, tenkte han etter kven som 
var nærast i ætti og fann daa ut at det var 
Skjegge, son hans Gamle paa Melar, og Uspak, 
son hans Glum paa Øyr i Bitra. Dei var nokre 
store hardhausar baae. Det enda no med at 
Torodd skulde bøta tvo hundrad i sylv for draa- 
pet paa Atle. Daa la Snorre gode seg frami: 
»Vil de no, Rutfjordingar,« sa han, »at denne boti 
fell ned, og Grette vert fri? For eg tenkjer han 
gjer mykje skade so lenge han er utlæg.« Frend- 
arne hans Grette lika dette vel, og sa at dei 
brydde seg aldri um godset, dersom han fekk fred 
•og fridom. Torodd saag at dette var det klokaste, 
og var viljug til aa taka imot forlik. Snorre bad 
deim fyrst faa greida paa um Tore fraa Gard gav 
•sitt løyve til at Grette vart fri. Men daa han vart 
spurd, for han upp i sinne og sa at Grette skulde 
aldri koma or utlægdi, og fyrr han skulde verta 
fri, skulde dei leggja meire pengar for hovudet 
hans enn nokon annan skoggangsmann. Daa han 
tok dette so tvert, vart det inkje av frigjevingi. 
Gamle tok og gøymde pengarne. Men Torodd 
•draapestuv fekk ingi bøter for Torbjørn, bror sin. 
Torodd og Tore lova 3 merker sylv kvar for 
hovudet hans Grette. Folk tykte dette var noko 
•nytt. For det hadde aldri vore lagt meir enn 3 
merker fyrr. Snorre sa det var uklokt aa lata 
denne mannen vera fredlaus, han som kunde gjera 
■so mykje ilt. Han meinte og at mange fekk svida 
for det. 

Folk skildest med dette og reid heim fraa tinget. 

52 . 

Daa Grette kom yver Torskefjordsheidi til Lange- 
dal, sette han støkk i smaabønderne og tok fraa 
deim det han vilde. Fraa surne tok han vaapn, 

fraa andre klæde. Dei mislika dette og sa at der 
naudleg let honom fara aat soleis. 

Daa budde i Vatsfjorden Vermund den mjaae r 
bror aat Viga-Styr. *) Han var gift med Torbjørg,, 
dotter til Olav Hoskuldsson Paa. Ho var kalla 
Torbjørg den digre. Vermund hadde ride til tings 
daa Grette var i Langedal. Han for yver halsen 
til Laugebol. Der budde ein mann som heitte 
Helge. Han var den beste av bønderne der. 
Grette tok ein god hest som bonden aatte. Sa 
for han inn til Gjørvedal. Der budde det ein 
mann som heitte Torkjel. Han stod seg godt v 
men var ein stor stakar. Der tok Grette det han 
vilde, utan at Torkjel torde klaga eller leggja 
imot. Derifraa for Grette til Øyr og so ut paa 
denne sida fjorden. Han tok mat og klæde paa 
kvar gard, og mot mang ein bonde for han hardt 
fram, so dei fleste tykte det var utolelegt. Grette 
for vyrdlaust fram og var ikkje var um seg. Daa 
han kom til Vestfjorddalen, gjekk han til ei sæter 
og var der mange næter. Plan laag ute i skogen 
og sov og tenkte ikkje paa aa agta seg. Men 
daa gjætarane vart var honom, for dei til gards 
og fortalde at eit troll var kome til bygdi, og det 
vart ikkje godt aa bitast med det. Daa samla 
bønderne seg, 30 i alt. Dei gøymde seg i skogen, 
so Grette ikkje visste av deim. Ein gjætar skulde 
njosna etter naar det høvde aa taka paa Grette, 
men dei var ikkje visse paa kven mannen var. 

No bar det so til ein dag daa Grette laag og 
sov, at bønderne kom yver honom. Daa dei 

*) Vermund den mjaae og Viga-Styr kjem mykje paa tale i 
«Soga um Viga-Styr« og i «Soga um øyrbyggjerne«, der 
Snorre gode er hovudmannen. «Soga um øyrbyggjerne« 
er umsett til nynorsk av J. Sverdrup og utgjevi av Det 
norske samlaget. (Gamalnorskc bokverk 9). 

saag honom, heldt dei raadleggjing um korleis dei 
skulde taka honom, so det vart minst faare for 
liv og lemer. Dei laga det so at io skulde kasta 
seg yver honom, men surne skulde binda føterne 
hans. Dei so gjorde, men Grette tvinna seg so 
hardt at dei datt til alle kantar. Han kom seg 
paa knei, men daa fekk dei binda føterne hans. 
Daa spente Grette so hardt under øyra paa tvo, 
at dei laag i uvit. Daa sprang alle paa honom, og 
til slutt fekk dei bunde Grette, endaa han slo lenge 
fraa seg. So raadlagde dei um kva dei skulde 
gjera med honom. Dei bad Helge fraa Laugebol 
taka og stella med honom til Vermund kom heim 
fraa tinget. Han svara: »Huskararne mine hev 

o 

anna aa gjera enn aa gjæta Grette, for me hev 
mykje aa stræva med. Eg tek honom aldri.« 
Daa bad dei Torkjel i Gjørvedal taka imot honom, 
for han var ein velhalden mann. Torkjel mælte 
imot og sa det var raadlaust for honom, som 
budde aaleine saman med kjeringi langt fraa an¬ 
dre folk. »De skal ikkje faa narra meg til det,« 
sa han. »Du Toralv paa Øyr,« sa dei, »tak du 
Grette og stell vel med honom til tinget er yver. 
Eller du kann føra honom til næste gard; men 
pass paa at han ikkje slepp laus. Gjev honom 
fraa deg bunden som du no tek imot honom.« 
Han svara : »Eg vil ikkje taka imot Grette, for 
eg hev korkje raad eller magt til aa hava honom. 
Han hev heller ikkje vorte teken paa mine gjorde. 
Og eg tykkjer det er meir vande enn vyrdnad 
med aa taka imot Grette eller gjera noko med 
honom. Og aldri kjem han i mine hus.« Alle 
dei hine bønderne bad seg og undan. Um denne 
samtalen hev lystuge karar laga diktet Grette- 
førsla og auka det med kaate ord til gaman 
for folk. 

Men daa dei hadde tala lenge um dette, vart 
dei samde um at dei skulde gjera heppa til van- 
heppa, og tok til aa reisa ein galge i skogen tett 
attmed og etla aa hengja Grette, og heldt no 
mykje staak yver dette. Daa saag dei 6 menner 
rida upp gjenom dalen, og ein hadde farga klæde. 
Dei gat paa at det maatte vera Torbjørg husfrøya 
fraa Vatsfjorden som for der, og so var det. Ho 
titla seg til sæters. Det var ei storlynd og klok 
kvinna og hadde heradsstyret og ordna alle saker, 
naar Vermund ikkje var heime. No kom ho dit 
mennerne var samla, og dei hjelpte henne av 
hesteryggen. Bønderne fagna henne vel. Daa sa 
ho: »Kva ting held de her? Kven er denne 
halsdigre mannen som sit bunden?« Grette namn- 
gav seg og helsa paa henne. »Kva dreiv deg til 
aa gjera tingmennerne mine mein?« sa ho. »Ein 
ser seg ikkje alltid vel for. Eg maa og vera 
einkvar stad,« sa Grette. »Det var daa mykje til 
uheppa at desse stakararne skulde taka og drepa 
deg,« sa ho. »Kva etlar de no aa gjera med 
honom ?« Bønderne sa at dei etla aa hengja ho- 
nom i galgen for illverki hans. »Det kann so vera 
at Grette hev gjort seg fortent til det,« sa ho, 
»men det er ikkje raadelegt for dykk Isfjordingar 
aa taka livet av Grette. For han er ein fræg 
mann og storætta, um han so ikkje hev lukka 
med seg. Kva vil du gjera til aa berga livet, 
Grette, um eg vil hjelpa deg?« »Kva krev du 
daa?« svara han. »Du skal gjera eid paa at du 
gjer ingi valdsverk her i Isefjord,« sa ho »og du 
skal ikkje hemna deg paa nokon av deim som 
var med og tok deg.« Grette sa ho skulde raada. 
So vart han løyst. Aldri hadde han havt so vondt 
for aa styra seg, sa han, som daa desse staka¬ 
rarne tok til aa skryta av verket sitt. Torbjørg 


Digitized by Google 


Original from 

UNIVERSITY OF WISCONSIN 



139 


t 


bad honom fylgja henne heim og fekk i ein hest 
aat honom. Han for daa heim til Vatsfjorden og 
bia der til Vermund kom heim, og husfrøya stelte 
vel med honom. Ho vart mvkje namngjeti av 
dette kring alle bygder. 

Vermund var ublid, daa han kom heim og 
spurde kvi Grette var der. Torbjørg fortalde alt 
som hadde hendt med Isfjordingarne. »Kvifor 
berga du livet hans?« sa Vermund. »Det er mange 
grunnar for det,« sa Torbjørg. »Folk vil tykkja 
du er større hovding enn fyrr, naar du hev ei 
kona som torde gjera slik. Remna, frenka hans, 
kunde heller ikkje tenkja seg at eg vilde drepa 
honom. Og han er ein sers dugande mann i 
mange maatar.« »Du er ei klok kona,« sa Ver¬ 
mund, »og eg takkar deg for det du hev gjort.« 
Daa sa han til Grette: »Det høvde ille naar du 
som er ei slik kjempa, skulde tapa for vesalmenner. 
Men slik gjeng det med ufredsfuglarne.« Grette 
kvad: 

»Uheppa i Isetjorden 
overlag deim gledde, 
daa dei gamle griserne 
greidde meg aa binda.« 

»Kva vilde dei gjera med deg daa dei hadde 
fanga deg.« Grette kvad: 

»Same løni som Sigar 
maagen sin gav, sa mennerne 
hovdingen skulde hava; 
hovudet snaudt han berga.« 

»Hadde dei hengt deg, um dei hadde raadt 
aaleine?« sa Vermund. Grette kvad: 


løni Sigar gav er galgen; for han hengde Ilagbard, kjæra- 
sten til dotteri, Signy. 

»Visst hadde det vorte min lagnad 
høgt i galgen aa hanga, 
hadde kje Torbjørg meg berga; 
vis er den væne kvinna.« 

»Baud ho deg heim til seg?« sa Vermund. 
Grette kvad : 

»Kvinna baud meg beinka, 
heim til henne for eg; 
godan hest ho gav meg, 
fekk meg fred og fridom.« 

»Du kjem til aa røyna mangt i livet,« sa Ver¬ 
mund. »Berre agt deg for uvenerne dine. Men 
eg nenner ikkje aa hava deg i husi mine og 
koma i uvenskap med mange megtige menner for 
det. Det er best for deg at du finn venerne dine; 
men faae vil taka imot deg, berre dei kann sleppa 
undan. Du er heller ikkje hjelpsam med folk.« 

Grette var i Vatsfjorden ei tid. Han for derifraa 
til vestfjordarne og vitja mange gjæve menner;. 
men jamt kom det noko i vegen, so ingen tok 
imot honom. 


53 . 

Daa det leid ut paa hausten, for Grette sør¬ 
etter att og stana ikkje fyrr han kom i Ljaa- 
skogarne til Torstein Kuggeson, frenden sin. Der 
vart han godt motteken. Torstein bad honom 
vera der um vinteren, og det tilbodet tok han 
imot. Torstein var smed og ein dugleg arbeids¬ 
mann. Han heldt folki sine jamt i arbeid. Grette 
var ingen arbeidskar, og dei høvde difor lite i. 
hop. Torstein hadde bygt ei kyrkja paa garden 
sin. Millom kyrkja og garden var det ei bru, som 

var bygd med stor hagleik. Bruaasarne var gyrde 
med ringår, og i deim hekk dumbjøllor som ringde 
naar nokon gjekk yver brui, so det høyrdest yver 
til Skarvstad ei halv mil burte. Torstein hadde 
my kje kav medan dette smedarbeidet varde, for 
han var ein dugande smed og hadde mykje arbeid 
elles og. Grette var glup til aa arbeida jarnet, 
men var lite trottig. Han var likevel spak um 
vinteren, so det hende ikkje- noko sers. 

Men daa Rutfjordingarne frette at Grette var 
hjaa Torstein, samla dei folk daa det tok til aa 
vaarast. Daa Torstein spurde det, sa han til Grette 
at han laut finna seg eit anna tilhelde. »For eg 
ser at du vil ikkje arbeida, og eg hev ikkje bruk 
for slike karar,« sa han. »Kvar viser du meg 
daa?« sa Grette. Torstein bad honom fara sør i 
landet og finna frendarne sine. »Men du kann 
vitja meg dersom dei ikkje hjelper deg,« sa han. 

Grette for daa sør til Borgarfjorden til Grim 
Torhallsson og var der til altinget var slutt. Grim 
viste honom til Skafte lagmann paa Hjalle. Grette 
for dei nedre heidarne søretter og langt fraa folk, 
og stana ikkje fyrr han kom til Torhall Asgrims- 
son paa Tunga. Han var son til Ellidagrim. Tor¬ 
hall kjende Grette baade av foreldri og karsverki 
hans, for dei var namnspurde yver heile landet. 
Torhall var ein klok mann, og stelte vel med 
Grette; men vilde ikkje hava honom lenge. 

54 . 

Grette for fraa Tunga upp til Haukedal og der 
ifraa nord paa Kjølen og var der lenge um su- 
maren. Det var ikkje fritt for han tok reisetyet fraa 
folk som for nord eller sør yver Kjølen. For det 
var smaatt for honom. 

Ein dag daa Grette heldt til paa Duvenesskeidet,. 
saag han ein mann reid sør etter Kjølen. Han var 
høg i sålen og hadde ein gild hest. Beislet var 
sett med saumar. Ein annan hest leidde han i 
taum. Det var klyvhest. Denne mannen hadde 
ei hetta paa hovudet, so ein kunde ikkje godt sjaa 
andlitet hans. Grette lika godt hesten og varorne 
hans, og for til møtes med honom og helsa og 
spurde etter namnet. hans. Han sa han heitte 
Loft. »Eg veit kva du heiter,« sa han. »Du mun 
vera Grette Aasmundsson hin sterke. Kvar skal 
du no fara?« »Eg hev ikkje gjort av det enno,« 
sa Grette; »men ærendi mi er aa faa vita um du 
vil gjeva meg noko av det som du fører med deg.« 
Loft svara: »Kvi skal eg gjeva deg det som eg 
eig, og kva vil du gjeva for det?« Grette sa: 
»Hev du ikkje høyrt det at eg betalar ikkje? 
Likevel fær eg det oftast som eg vil.« Loft sa: 
»Byd slike vilkor til deim som tykkjer dei er gode, 
men eg vil ikkje lata fraa meg det eg eig paa dei> 
maaten. Lat oss fara kvar sin veg.« Dermed 
jaga han paa hesten og reid frammed Grette. Daa 
sa Grette: »Me skal ikkje skiljast so braatt,« og 
reiv so i taumarne framfor henderne hans Loft og 
heldt med baae hender. Loft sa: »Far din veg! 
Du fær ikkje noko av meg, med min vilje.« »Me 
skal no røyna det,« sa Grette. Loft bøygde seg 
og tok taumen millom ringen og handi hans Grette 
og rykte so hardt til, at han sleit beislet fraa honom. 
Grette glytte inn i loven, og skyna at denne 
mannen maatte hava magt i knokarne. Han ropte 
etter Loft: »Kvar etlar du no aa fara?« Loft kvad: 

»Heim eg fer til hola, 
støyper meg i stormande 
jøtul-gryta ved jøklen; 

Hallmund kann der du hitta.« 


Digitized by Google 


Original from 

UNIVERSITY OF WISCONSIN 



143 


»Det er ikkje greidt aa leita etter heimen din,« 
sa Grette »um du ikkje talar klaarare.« Han kvad:: 

» Lenger eg vil kje løyna, 
vil du der meg vitja: 

Balljøkul min bustad 
Borgtjordings-folket kallar.« 

So skildest dei. Daa saag Grette at han var 
ikkje so sterk som denne mannen, og han kvad: 

»Illuge og Atle 
var undermennerne mine, 
endaa dei var djerve, 
drustelege menner. 

Laut eg undrast daa Loft meg 
lett reiv taumen or handi. 

Harm vert hovding-mori, 

naar hermannen ræddhug syner.« 

Etter dette for Grette fraa Kjølen og til Hjalle. 
Der raaka han Skafte og bad honom um hjelp. 
Skafte svara: »Det er meg sagt at du fer heller 
ufredleg fram og ber deg aat som ein tjuv. Det 
sømer seg ille so storætta som du er. * No hadde 
det vore betre aa hjelpa deg dersom du ikkje rana. 
Men for di eg er lovsegjemann i landet, sømer det 
seg ikkje for meg aa taka imot utlæge og soleis 
brjota lovi. Reis du dit der du slepp aa taka 
gods fraa folk!« Grette sa han gjerne vilde det, 
men det var so leidt for honom aa vera aaleine, 
for han var so myrk-rædd. Skafte sa han fekk 
det ikkje slik som han helst ynskte det. »Men 
tru ingen so vel at det gjeng deg slik som i vest- 
fjordarne. Det hev vorte mang ein til bane at 
han hev vore for trygg .« 

Grette takka honom for den gode raadi og 
snudde attende til Borgarfjorden um hausten. Han 
fann Grim Torhallsson, venen sin, og fortalde honom 
um rettleidingi hans Skafte. Grim bad honom 
fara nord til Fiskevatnet paa Arnarvatsheidi, og 
han gjorde so. 


55 . 

Grette for upp paa Arnarvatsheidi og bygde 
seg ein skaale, som det enno syner merke etter, 
og budde der. Han fekk seg garn og baat og 
fanga fisk til mat aat seg; for no vilde han ikkje 
liva av røving lenger. Han tykte det var dauvlegt 
paa fjellet, for han var mykje myrkrædd. Men 
daa andre skoggangsmenner frette at Grette var 
komen dit, fekk mange hug til aa finna honom. 
For dei kunde faa god studnad der meinte dei. 

Grim heitte ein fredlaus mann fraa Nordlandet. 
Nordlendingarne kjøpte denne mannen til aa drepa 
Grette. Dei lova honom fridom og gaavor dersom 
han kunde greida det. Han for til møtes med 
Grette og bad um upphelde der. Grette svara: 
»Eg tykkjer ikkje du er meir hjelpen um du fær 
vera hjaa meg. De skoggangsmenn er heller ikkje 
til aa tru. Men eg tykkjer det er ilt aa vera aa- 
leine, naar det er høve til aa vera i lag med andre. 
Men den som skal vera hjaa meg, maa gjera kva 
som fyre fell.« Grim sa han hadde ikkje tenkt 
anna, og naudbad um upphelde. Grette let seg 
yvertelja, og tok imot honom. 

Han var der fram paa vinteren og lurde paa 
Grette, men fann ikkje høve til aa taka paa ho¬ 
nom. Grette hadde mistanke til honom, og hadde 
vaapni attmed seg baade natt og dag. Grim torde 
ikkje taka paa honom so lenge han var vaken. 

Ein morgon kom Grim fraa veiding og gjekk 
inn i skaalen. Han trampa med føterne og vilde 
sjaa um Grette sov. Grette leda ikkje paa seg. 
Sakset hekk upp yver honom. No tenkte Grim 
at han aldri maatte faa betre høve. Han staaka 
mykje og tenkte Grette skulde segja noko. Men 
Grette let ikkje i seg. Daa meinte han at Grette 
sov. Han stillte seg varleg burt til sengi, tøygde 
seg etter sakset, tok det ned og svinga det. Daa 
sprang Grette fram paa golvet, greip med den eine 
handi sakset daa Grim svinga det, og med den 
hi i herdi hans Grim og kasta honom ned so 
hardt at han mest uvita »Dette var det som 
laag attum dei gode lovnader,« sa Grette. Grim 
fortalde daa heile greida, og so vart han drepen. 

No saag Grette kva det var aa taka imot skog- 
gangsmenner. Vinteren leid, men det som plaaga 
Grette mest var myrkerædsla. 

56 . 

Tore i Gard fekk no vita kvar Grette var, og 
vilde gjera noko til aa faa honom drepen. Ein 
mann heitte Tore raudskjegg. Han var ein gild 
mann og ein stor draapsmann. Difor vart han 
lyst fredlaus yver heile landet. Tore i Gard sende 
bod til honom. Daa dei fanst, bad han raud- 
skjeggen fara stad og drepa Grette den sterke. 
Raudskjegg sa at dette var ikkje lett gjort, for 
Grette var klok og var um seg. Tore bad honom 
freista. »Det er eit karsverk,« sa han »og høver 
oin so rask mann som du. Eg skal hjelpa deg 
or utlægdi og gjeva deg mykje gods.« Raudskjegg 
let seg yvertelja, og Tore sa honom korleis han 
skulde fara aat naar han skulde vinna paa Grette. 

Etter dette for raudskjeggen fyrst til austlandet, 

Soga um Grette Aasmundsson 10 

so Grette ikkje skulde faa mistanke um at han; 
kom fraa den bygdi der Tore budde. Han kom 
paa Arnarvatsheidi daa Grette hadde vore der ein 
vinter. Daa Grette og raudskjeggen møttest, bad 
han Grette um upphelde. Grette svara: »Eg kann 
ikkje lata fleire leika slik med meg som han som 
kom hit fyrre hausten. Han og var svært smeikjen,. 
men so snart han hadde vore her ei liti rid, sat 
han meg etter livet. No vil eg ikkje vaaga aa 
taka skoggangsmenner oftare.« Tore svara: >Det 
er svært rimelegt at du er uhuga paa aa taka 
imot skoggangsmenner. Du hev vel høyrt um 
draapsferderne mine, men aldri um slik skarveferd,. 
at eg sveik herren min. Den ille trur alltid ilt 
um andre. Eg hadde ikkje fare hit, um eg hadde 
betre vilkaar. No trur eg det vert betre naar me 
hjelpest aat. Sjaa no fyrst etter um du likar 
meg, og finn du nokor udygd med meg, so berre 
jag meg straks.« Grette svara: »Eg skal vaaga 
paa aa taka imot deg. Men det skal du vita, at 
finn eg du fer med svik, vert det din bane.« Tore 
var nøgd med det. 

Etter dette tok Grette imot honom og fann at 
han hadde magt for tvo i kva han tok seg fyre. 
Han gjorde alt det Grette bad honom gjera. Grette 
sjølv slapp aa gjera noko, og han hadde aldri- 
havt so gode dagar sidan han vart fredlaus. Men 
han var likevel so var um seg, at Tore fekk aldri 
tak paa honom. Tore raudskjegg var tvo vintrar 
paa heidi hjaa Grette og vart no leid av aa vera 
der. Han tenkte mykje paa korleis han skulde 
faa tak paa Grette. 

Ei vaarnatt bles det upp ein storm medan dei 
sov. Grette vakna og spurde kvar baaten deira 
var. Tore spratt upp og sprang til baaten, og 
braut honom sund og kasta molarne til alle kantar v 


Digitized by Google 


Original from 

UNIVERSITY OF WISCONSIN 


M7 


so det saag ut som vinden hadde gjort det. So 
gjekk han inn i skaalen og sa høgt: »No hev 
det ikkje gjenge vel, venen min. Baaten vaar er 
sundbroten, og garni er langt utpaa vatnet.* »Hent 
deim daa,« sa Grette; »for eg tykkjer det er di 
skuld at baaten er broten.« Tore svara: »Det 
er slik med meg, at eg er lite hendt til aa symja, 
men i alt anna kann eg kappast med kven det 
skal vera. Du veit og at eg ikkje hev plaaga 
deg med arbeid sidan eg kom hit, og eg hadde 
ikkje bede um hjelp, kunde eg greidt det sjølv.« 
Grette stod upp og tok vaapni sine og gjekk til 
vatnet. 

Der var det so laga, at det stakk ut eit nes 
med ei vik paa eine sida. Vatnet var djupt att¬ 
med land. Grette sa: »Legg ut etter garni og 
lat meg sjaa kva kar du er.« »Eg sa deg det 
fyrr,« sa Tore; »at eg kann ikkje symja. Kvar 
er no ditt mod?« »No skal eg henta garni,« sa 
Grette, »men svik meg ikkje naar eg lit paa deg.« 
Tore svara: »Du maa ikkje tru meg til slik 
skarveferd.« Grette sa: »Du fær sjølv gjeva prov 
paa kva kar du er.« So klædde han av seg, la 
ned vaapni og sumde etter garni. Han sveiper 
deim saman, fer til lands og kastar deim upp paa 
bakken. Daa han skulde gaa paa land, greip Tore 
sakset og svinga det braatt. Han la paa spranget 
imot Grette og hogg til honom. Grette kasta seg 
attyver ned i vatnet og sokk som ein stein. Tore 
saag ned i vatnet og meinte aa verja landet, der¬ 
som han kom upp. Grette sumde tett frammed 
vatskanten, so Tore ikkje saag honom, og kom 
seg inn i viki. Der gjekk han paa land. Tore 
visste ikkje av fyrr Grette lyfte honom yver ho- 
vudet paa seg og kasta honom ned so hardt at 
sakset datt or henderne hans. Grette fekk tak i 

•det, og utan aa segja eit ord hogg han hovudet 
av Tore. Soleis enda han livet. 

Etter dette vilde Grette aldri taka imot skog- 
gangsmenner. Men han kunde ikkje godt vera 
aaleine heller. 


57 . 

Paa altinget frette Tore fraa Gard draapet paa 
Tore raudskjegg. Han tyktest no sjaa at det var 
ikkje so lett aa vinna paa prette. 

Daa tinget var slutt, fann han paa det at han 
reid nedre leidi vest yver heidarne. Dei var nær 
80 mann, og dei etla seg til aa taka livet av 
Grette. Men daa Grim Torhallsson fekk vita det, 
sende han bod til Grette og bad honom vera var 
um seg. Grette saag jamt etter ferdafolk. 

Ein dag saag han det kom ridande mange men- 
ner. Dei stemnde mot huset hans. Daa gjekk 
han upp i eit skard og vilde ikkje røma. For 
han hadde ikkje sét kor mange dei var. Daa 
kom Tore med alt folket sitt. Han bad deim straks 
taka hovudet hans Grette, og let at det var vahde- 
laust aa vinna paa illrnennet. 

»De skal ikkje sleikja dykk fyrr de er smurde,« 
sa Grette. »De hev reist langt for aa finna meg. 
Surne av dykk vil faa merke etter leiken,« sa han. 

Tore eggja deim mykje til aa ganga paa. Skardet 
var trongt, so det var lett for Grette aa verja eine 
sida. Men han undrast yver at ingen tok paa 
honom attanfraa. Surne av mennerne hans Tore 
fall, surne vart saara. Men dei fekk ikkje gjort 
Grette noko. Daa sa Tore : »Eg hev høyrt at 
Grette skulde vera namngjeten for magt og dug¬ 
leik, men eg visste aldri at han var so trollkunnig 
som eg no ser han er. For det fell dubbelt so 

mange der han snur ryggen til. No ser eg at 
me her hev med troll aa gjera, og ikkje med folk.« 
Han bad deim fara burt, og so vart gjort. Grette 
tykte dette var underlegt. Men no var han ov- 
leg trøytt. 

Tore og mennerne hans reid burt nordetter. 
Folk tykte ferdi deira var skamleg. Tore hadde 
mist 18 mann, og sume var saara. 

Grette gjekk upp i skardet. Der fann han ein 
stor mann. Han studde seg mot hamaren og var 
mykje saara. Grette spurde honom etter namnet. 
Han sa han heitte Hallmund. »Det kann du hava 
til atterkjenning,« sa han, »at du tykte eg tok 
fast i taumarne den sumaren me møttest paa 
Kjølen. No tykkjest eg ha gjort det godt att.« 
»Det er visst,« sa Grette, »at du hev synt meg 
stor godleik, berre eg kunde løna deg for det.« 
Hallmund sa: »Eg vil at du skal fylgja meg 
heim. For du tykkjer vel det er langsamt her 
paa heidi.« Grette sa han vilde gjerne fylgja. 

No for dei saman sør under Balljøkul. Hallmund 
budde i ein stor heller der. Han hadde ei gild 
og drusteleg dotter. Dei tok vel imot Grette, og 
dotteri stelte um saari aat baae. Der var Grette 
lenge utetter sumaren. Han kvad ein flokk um 
Hallmund, og der stend det: 

»Høgt set han foten i hallen 
Hallmund i berghola.« 

Dette verset stend og der: 

»Sverdi snøgt me svinga, 
saara mange sellar. 

Høgt paa Arnarvatsheidi 
henta dauden mange. 

Heime kjeldkvervingar 
kunde halda gravøl. 

Kvate Hallmund or hola 
hjelpte meg i naudi.« 

Dei hev sagt at Grette drap 6 mann og Hall¬ 
mund 12 i denne striden. 

Daa det leid ut paa sumaren, lengta Grette 
attende til venerne og frendarne sine nede i bygdi. 
Hallmund bad honom koma paa vitjing naar han 
for sør gjenom landet, og Grette lova det. 

So for han vest til Borgarfjorden og derifraa 
til Breidfjorddalen. Han spurde Torstein Kuggeson 
til raads um kvar han skulde fara. Men Torstein 
tykte motstandarane hans auka, og meinte at faae 
vilde taka imot honom. »Du fær fara sør til 
Myrarne og sjaa um dei der vil hjelpa deg,« sa han. 

Grette fdr sør til Myrarne um hausten. 

58 . 

Bjørn hitdølakappe budde daa paa Holm. Han 
var son til Arngeir, son til Berse gudlaus, son til 
Baalke som tok Rutetjorden, som fyrr er sagt. 
Bjørn var ein stor hovding og hardfengen. Hjaa 
honom var det jamt fredlause menner. 

Grette kom til Holm, og Bjørn tok vel imot 
honom. For det hadde vore venskap millom for- 
federne deira. Grette bad um hjelp. Bjørn sa 
det var so mange klagemaal mot Grette yver heile 
landet, at folk kviddest for aa hjelpa ein sovoren 
kar. »Men likevel skal eg hjelpa deg,« sa han, 
»dersom du let dei mennerne som er under mi 
verja vera i fred. Dei hine kann du fara aat med 
som du vil.« Grette lova det. Bjørn sa: »Eg 
hev tenkt at i fjellet ovanfor Kvitaa maa det vera 

•ein god gøymestad, um ein ber seg klokt aat. 
Og lett er det aa verja seg der. Det gjeng eit 
hol gjenom fjellet. Ein ser det nede fraa aal- 
mannvegen. Nedunder holet er det ein bratt 
sandbakke, og der kann snaudt nokon koma upp, 
dersom ein rask kar passar paa der uppe. No 
raader eg deg helst aa vera der. For derifraa er 
det lett aa henta det du treng, baade fraa Myrarne 
og fraa sjøen.« Grette sa han vilde gjera etter 
hans raad, dersom han elles fekk nokor hjelp. 

So for daa Grette til Fagerskogfjell og stelte 
seg der. Han klædde holet med graatt vadmaal, 
men dei som for nede paa vegen, tykte dei saag 
gjenom fjellet. Han tok det han trong nede i 
bygdi. Myrmennerne tykte dei hadde fenge ein 
faarleg gjest. 

Tord Kolbeinsson budde daa paa Hitarnes. Han 
var ein god skald. I denne tid var det stor fiend¬ 
skap millom Bjørn og Tord. Bjørn saag gjerne 
at Grette var til meins for mennerne hans Tord. 
Grette var jamt hjaa Bjørn, og dei gjorde mangt 
eit karsverk. Soga um Bjørn segjer at dei var 
haldne for jamgode i idtrott. Men dei fleste mei¬ 
ner at Grette hev vore den sterkaste i landet si- 
dan Orm Storolvsson og Toralv Skolmsson slutta 
aa gjera manndomsverk.*) Grette og Bjørn sumde 
heile Hitaraai alt fraa vatnet og til sjøen. Dei la 
steinar i elvi, og dei hev aldri reke burt, korkje 
av vatsflo eller isgang eller skrida. 

Grette var i Fagerskogfjellet denne vinteren, og 
det var ingen som tok paa honom, endaa han 
røva fraa mange. Dei fekk ikkje tak paa honom, 
for han hadde ein god verjestad, og han heldt 
seg jamt til vens med dei som budde nærast. 



I Flatøyarbok stend det ein taatt um dei. 

59 . 

Gisle heitte ein mann. Han var son til Torstein, 
som Snorre gode l e t drepa.*) Gisle var ein stor 
og sterk mann, og hadde gode vaapn og klæde. 
Han var noko braaksam av seg og skrøytte svært. 
Han var farmann og kom denne sumaren ut i 
Kvitaa. Daa hadde Grette vore ein vinter i fjellet. 
Tord Kolbeinsson reid til skipet. Gisle fagna ho- 
nom vel, og baud honom av varorne sine det han 
vilde hava. Tord tok imot tilbodet, og dei gav 
seg til aa talast ved. »Er det sant som det er 
meg sagt,« sa Gisle, »at de ikkje magtar aa faa 
burt denne skoggangsmannen som er dykk so til 
meins?« Tord sa: »Me hev ikkje freista, men 
mange segjer han er vond aa søkja aat, og surne 
hev røynt at det er so.« »Det er rimelegt at det 
vert tungt for deg aa vinna paa Bjørn, naar du 
ikkje jagar denne karen burt,« sa Gisle. »Det er 
berre leidt, at eg vert so langt burte i vinter, at 
eg ikkje kann retta paa dette.« »Det er nok best 
for deg at du berre lærer honom aa kjenna etter som 
ordet gjeng,« sa Tord. »Du treng ikkje fortelja 
meg um Grette,« sa Gisle. »Eg røynde det som 
var verre daa eg var i herferd i vesterhav med 
Knut den megtige. Eg varde romet mitt daa, og 
kjem eg i kast med Grette, vaagar eg meg sjølv 
og vaapni mine.« Tord sa han skulde ikkje stræva 
for inkje, um han vann paa Grette. »Det er og 
lagt meir pengar for hovudet hans enn nokon 
annan skoggangsmann. Eyrr var det 6 merker 
sylv, men i sumar la Tord fraa Gard 3 merker til, 
og folk tykkjer at den som vinn, maa vel hava 
det,« sa han. »Alt kann ein gjera for pengar,« 
sa Gisle, »og ikkje minst me kjøpmenner. Men 
no skal me fara stilt med denne talen. Det kann 

*) Det er fortalt i »Soga um øyrbyggjerne«, kap. 56. 

henda han er varare um seg, naar han veit at eg 
held med dykk. Eg etlar aa vera paa Olderygg 
ute paa Snøfjellsnes i vinter. So kjem eg vel 
frammed bustaden hans paa vegen? Han vil ingen 
mistanke faa. Og ikkje skal eg samla nokon 
folkehop mot honom.« Tord lika vel denne raad- 
gjerdi. Han reid heim og tala ikkje um dette. 

Det gjekk no som det er sagt at »veggjerne hev 
øyro«. Nokre av godvenerne hans Bjørn i Hitar- 
dal hadde høyrt samtalen, og dei gjekk og for- 
talde alt saman. Bjørn fortalde Grette det daa 
dei raakast, og la til at no kunde han faa syna 
kva han dugde. »Det hadde vore gaman um du 
kunde jaga honom som eit naut,« sa Bjørn. »Kann 
du lata vera aa drepa honom, var det best.« Grette 
kaldflirte, men sa ikkje stort. 

Nyst fyre fesankingi um hausten for Grette ned 
til Flysjekvervet og henta seg sauer. Han fanga 
4 gjeldverar. Bønderne vart vare ferdi hans og 
sette etter honom. Dei var é mann, og dei la 
seg i vegen for honom. Daa vart han sint og 
treiv tvo og kasta ned etter bakken, so dei laag 
i uvit. Daa dei hine saag det, miste dei modet 
og heldt seg undan. Grette tok sauerne og krøkte 
saman etter horni og kasta deim yver akslerne 
tvo og tvo. So gjekk han upp til bustaden sin. 
Bønderne vende attende. Dei tykte det hadde 
gjenge ille, og lika seg endaa verre enn fyrr. 

Gisle var ved skipet utetter hausten til han 
hadde fenge det paa lunnarne. Det var mangt 
som hefte honom, so han vart seint ferdig. Han 
reid sunnanfraa nyst fyre vinternæterne, og tok 
inn paa Raun sunnanfor Hitaraa. Um morgonen 
fyrr han reid derifraa, sa han til fylgjesmennerne 
sine: *No skal me rida i farga klæde i dag og 

lata skoggangsmannen sjaa at me er ikkje like dei 

ferdamennerne som rek her dagstødt.« Dei so 
gjorde. Dei var 3 saman. Daa dei var komne 
yver aai, sa Gisle til dei hine: »Det er meg sagt, 
at skoggangsmannen er uppe millom desse tindarne, 
men det er ikkje lett aa koma fram. Vil han ikkje 
lika aa finna oss og sjaa tingi vaare ?« Dei sa 
han var van gjera det. 

Grette stod tidleg upp denne morgonen. Det 
var so kaldt at det fraus, og det hadde kome 
noko nysnø Han saag at 3 menner reid sunnan- 
fraa yver Hitaraa. Det skein i skrudklædi og dei 
steinprydde skjoldi. Grette skyna kven det 
var, og tykte han trong faa seg eitkvart plagget 
hjaa desse kararne. Han var forviten etter aa 
finna desse som briska seg slik, og tok vaapni 
sine og sprang ned etter skrida. Daa Gisle høyrde 
kor det skrangla i steinarne, sa han: »Det fer 
ein mann ovan or lidi. Han er heller stor og vil 
visst finna oss. Lat oss syna at me er trauste 
karar, for her er .veidn aa vinna.« Fylgjesmen- 
nerne hans sa at mannen visst ikkje sprang i 
henderne paa deim um han var rædd. 
skal han faa det han ynskjer seg,« sa 
steig dei av hestarne. 

Med det same kom Grette. Han tok ein klæde- 
sekk som Gisle hadde attum sålen sin og sa: 
»Dette vil eg ha, for eg lyt ofte vera nøgd med 
lite.« »Det skal aldri henda,« sa Gisle; »eller 
veit du ikkje kven eg er?« Grette svara: »Eg er 
ikkje so stød paa det, men eg gjer ikkje manne- 
mun naar eg mæler til so lite.« »Det kann henda 
du tykkjer det er lite,« sa Gisle; »men eg vil 
heller lata 30 hundrad i sylv. Du er no meir 
enn mykje eglesam og. Tak paa karen, gutar, so 
me kann sjaa kva han duger tilL Dei so gjorde. 

Grette hadde seg undan til ein stein som stod 

attmed vegen, og varde seg derifraa. Steinen er 
kalla Gretteshav. Gisle eggja fylgesmennerne sine, 
men Grette saag no at Gisle var ikkje so heilhuga 
som han lést. For han stod jamt bak mennerne 
sine. Grette vart leid av dette maset, og svinga 
sakset og hogg den eine av fylgjesmennerne bane¬ 
hogg. So sprang han fraa steinen, og sette aat 
so hardt at Gisle rømde undan frammed fjellet.. 
Der fall den andre fylgjesmannen. Daa sa Grette: 
»Det ser ikkje ut til at du hev gjenge hardt fram 
der du hev fare, og ille skilst du med felagarne 
dine.« Gisle svara: »Den elden er heitast som 
ligg paa ein sjølv, og det er ilt aa faast med 
heluvar.« Dei skifte ikkje mange hogg fyrr Gisle 
kasta vaapni og la paa spranget undan utmed 
fjellet. Grette gav honom tid til aa kasta det 
han vilde, og kvar gong Gisle saag seg raaderom 
til det, kasta han eitkvart klæde. Grette for aldri 
hardare etter enn det var eit stykke røillom deim. 
Gisle sprang utmed heile fjellet, og so tvert yver 
Kaldaadal og gjenom Aaslaugarlid ovan Kolbeins- 
stad, og so ut i Borgarraun. Daa var han i berre 
linklædi og var ovleg trøytt. Grette for etter so 
nær at han kunde naa honom kva tid han vilde. 
Han reiv upp eit stort ris. 

Gisle stana ikkje fyrr han kom til Havijordsaai. 
Ho hadde gjenge upp so det var ilt aa fara yver. 
Gisle etla seg straks yver aai. Daa skunda Grette 
seg etter og greip honom. Gisle vart daa for 
veik. Grette klemde honom under seg og sa: 
»Kr du den Gisle som vilde finna Grette Aas- 
mundsson?« Gisle svara; »Eg hev no funne 
honom, men eg veit ikkje korleis me skilst. Tak 
no det som du hev fenge, men lat meg fara!« 
-Grette sa: »Daa vilde du ikkje skyna kva eg no 
vil segja deg. Eg vil gjeva ei liti aaminning.« 

Han drog skjorta fram yver hovudet paa hononv 
og til aa dengja yver ryggen og sidorne, men 
Gisle freista jamt aa snu seg undan. Grette dengde 
honom dugleg, og slepte honom so laus. Gisle 
tenkte daa, at fyrr vilde han ingen ting læra av 
Grette, enn aa faa slik ei flengjing ein gong til. 
Det slapp han og; for daa han fekk føterne under 
seg, bykste han ut i ein stor hyl og sumde yver 
elvi. Han kom um natti til ein gard som heiter 
Rossholt. Daa var han mykje forkomen. Der 
laag han ei vika, og han trutna yver heile kroppen. 
Etter det for han til vinterbustaden sin. 

Grette snudde attende og tok upp det som 
Gisle hadde kasta ned og førde med seg heim. 
Og Gisle fekk aldri att noko av det. 

Mange tykte at dette var høveleg gjort mot 
Gisle, av di han skrøytte so fælt. Grette kvad 
slik um hopehavet deira: 

»Hesten lyt tenner hava 
hoggande kvasse i striden, 
skal han urædd standa 
stødt mot dei hine hestar. 

Men fyre meg kring Myrar 
mangmælte mannen rømde, 
fisande for han Gisle. 

Frægd ikkje fanst i honom.« 

Vaaren etter for Gisle til skipet, og ingen fekk 
lov aa føra noko av varorne hans sørmed fjellet. 
»Der budde sjølve fanden f « sa han. Han reid 
sør frammed sjøen heilt til skipet, og raaka aldri 
Grette sidan. Folk brydde seg aldri um Gisle meir. 

Men det versna med Tord Kolbeinsson og Grette,. 
og Tord la mange raader til aa faa Grette burt 
eller drepen. 

Daa Grette hadde vore tvo vintrar i Fagerskog- 
fjellet og den tridje var komen, daa for han sør 
til Myrarne til garden Løkjarbug og tok 6 gjeld- 
verar. Derifraa for han upp sunnanfor Hitaraai. 
Men daa bønderne vart vare ferdi hans, sende dei 
bod til Tord paa Hitarnes og bad uin hjelp til 
aa faa ende paa Grette. Tord vilde ikkje, men 
daa mennerne bad um det, let han Arnor, son 
sin, han som sidan vart kalla jarleskald, fara med 
deim. »Og no maa de ikkje lata- Grette koma 
undan,« sa han. Det vart sendt bod etter folk 
rundt heile bygdi. 

Bjarne heitte ein mann som budde paa Jorva 
i Flysjekvervet. Han samla folk austanfor Hitaraai. 
Dei laga det so, at det skulde koma ein flokk 
paa kvar sida aat aai. Grette var sjølv tridje. 
Øyolv heitte ein som var med honom. Han var 
son aat bonden i Fagerskogarne, og var ein rask 
kai. 

Torarin fraa Aakrar og Torfinn fraa Løkjarbug 
kom fyrst. Dei var nær 20 mann i alt. Grette 
vilde yver aai, Daa kom Torgrim og Arnor og 
Bjarne paa hi sida. Det gjekk eit smalt nes uti 
aai paa den sida som Grette var. Han jaga feet 
ut paa neset daa han saag manneferdi; for han 
vilde ikkje sleppa det han hadde fenge tak i. 
Myremennerne gjekk straks paa og var bause. 
Grette bad fylgjesmennerne sine agta paa so han 
hadde ryggen fri. Det kunde ikkje søkja mange 
aat i senn, og det vart ein hard strid med deim. 
Grette hogg til baae sidor med sakset, og det 
vart ikkje lett for deim aa søkja aat. Surne av 
Myremennerne fall. og surne vart saara. Dei som 
skulde yver aai vart seinka av di vadet ikkje var 

tett ved. Dei hadde ikkje slegest lenge fyrr dei 
hopa undan. 

Torarin fraa Aakrar var ein gamall mann, so 
han var ikkje med i striden. Men daa striden 
var slutt, kom Traand, son hans Torarin, og Tor- 
gils Ingjaldsson, brorson til Tord og Finnboge, 
son til Torgeir Torhallsson fraa Hitardal; og 
Steinolv Torleivsson fraa Raundal. Dei eggja 
mennerne hardt til aa gaa paa. So vart det ein 
hard strid att. Grette saag no at eitt av tvo var aa 
gjera: anten aa fly, eller røyna seg til det ytste. 
Han gjekk no so hardt fram, at ingen stod seg 
mot honom. Dei var so mange at han tykte det 
var raadlaust aa koma undan. Men han vilde 
gjera so mykje skade som mogleg fyrr han fall, 
og daa helst fella nokon som han tykte det var 
manne-verd i. Han sprang imot Steinolv fraa 
Raundal og hogg til honom i hovudet og kløyvde 
honom ned til herdarne. Med det same hogg 
han til Torgils Ingjaldsson og raaka honom i 
midja so han mest gjekk av. Traand vilde daa 
springa fram og hemna frenden sin, men Grette 
hogg til honom paa høgre laaret, so han tok av 
heile vodven, og han vart ufør til strid Etter 
det gav han Finnboge eit stort saar. 

Daa ropa Torarin og bad deim hava seg undan r 
»Det gjeng verre med dykk di lenger de slæst,« 
sa han, »og han vel ut inenner av flokken dykkar.« 
Dei hadde seg daa undan. Der var io menner 
fallne, og 5 var saara til ulivs, eller var vanføre. 
Dei fleste som hadde vore med i striden var noko 
saara Grette var ovleg trøytt, men lite saara. 
Myremennerne hadde seg undan, og dei hadde 
fenge stor mannskade, for mange raske karar fall 
der. 

Dei fraa den andre sida aai kom ikkje fyrr 

striden var slutt. Daa dei saag kva uferd dei' 
hine hadde fare, vilde Arnor ikkje vaaga seg i' 
kast med Grette. Han fekk lastord baade av far 
sin og mange andre for dette. Folk trur han hev 
ikkje vore nokon stridsmann. Det heiter no Gret- 
tesodden der dei slost. 


61 . 

Grette og mennerne hans tok hestar og reid 
upp under fjellet. Dei var alle saara. Daa dei 
kom til Fagerskogarne, vart Øyolv etter der. 
Dotteri i huset var ute og spurde etter tidender. 
Grette fortalde um tilburden og kvad ei visa: 

»Skraama hans Steinolv 
snaudt vil grøda. 

Fleire fall. 

Foten han Torstein 
brotna, ei batnar 
braatt dette meinet. 

Folk no frette r 
fallet av aatte.« 

Etter dette for Grette til bustaden sin og var 
der um vinteren. Men daa han og Bjørn møttest, 
sa Bjørn at no tykte han store ting hadde hendt. 
»Du kann ikkje vera her paa lengdi,« sa han. 
»Du hev no drepe baade frendarne og venerne 
mine; men eg vil ikkje brigda det eg hev lova 
deg, so lenge du er her.« Grette sa .han laut 
berga livet — »men det er ille at du mislikar 
det.« Bjørn sa det maatte so vera. 

Lite seinare kom dei mennerne som hadde 
mist frendarne sine, til Bjørn, og bad at han 
maatte ikkje lata denne ustyrlege mannen vera 

der til harm og skade for deim. Bjørn sa det 
skulde verta eit brigde so snart vinteren var slutt. 

Traand, son til Torarin paa Aakrar, vart god 
att Han var ein dugleg kar og var gift med 
Steinun, dotter til Rut paa Kambsneset. Torleiv 
i Raundal, far til Steinolv, var ein dugande mann. 
Fraa honom ættar raundølerne. 

Det er ikkje fortalt um fleire stridar millom 
Grette og Myremennerne medan han var der paa 
fjellet. Bjørn heldt venskapen med honom. Men 
venerne hans Bjørn vart færre, av di han let 
Grette vera der. For folk lika ille aa hava frendarne 
sine ubøtte. 

Ved tingtid for Grette burt fraa Myrarne. Han 
reiste daa til Borgarfjorden og raaka Grim Tor- 
hallsson, og spurde kva han no skulde finna paa. 
Grim sa han saag ikkje syn med aa taka imot 
honom; difor for Grette til Hallmund, venen sin, 
og var der til det leid ut paa sumaren. 

Um hausten for Grette til Geitland, og var der 
til det vart klaarvér. Daa gjekk han upp paa 
Geitlandsjøkulen og stemnde sør-etter, og hadde 
med seg kjel og kveikje. Folk meinte at han 
hadde fare etter tilvising fraa Hallmund, for han 
var godt kjend vida ikring. Grette for til han 
fann ein lang og smal dal millom jøklarne Dalen 
var gøymd av jøklar, som stakk fram paa alle 
sidor. Grette kom seg ned i dalen paa ein stad, 
og saag daa fagre grasvaksne lider og smaakjørr. 
Der var heite kjeldor, og han meinte jordelden 
munde vajda at jøklarne ikkje fyllte heile dalen. 
Det rann ei liti aa gjenom dalen, med slette øyrar 
paa baae sidor. Der var stutt solgang. Eit utal 
av sauer heldt til der. Dette feet var mykje feitare 
og betre enn det han nokon gong hadde sét. Her 
tok han bustad og bygde seg ei hytta av den 

veden han fann der. Han tok seg sauer til mat, 
og der var ein sau betre til slagt enn tvo andre 
stader. 

Ein graabrun ærsau var der med lambet sitt, 
og det tykte han var avbragsleg stort. Han vart 
forviten etter aa taka lambet, og det gjorde han, 
og so slagta han det. Det var 40 pund talg i 
lambet, og kjøtet var framifraa. Men daa sauen 
miste lambet sitt, for han upp paa hytta hans 
Grette kvar natt og bræka so han fekk ikkje sova. 
Difor angra han at han hadde slagta lambet, for 
han fekk ikkje fred for sauen. Kvar kveld i 
skymingi høyrde han nokon hua uppe i dalen, 
og daa sprang alt feet til same staden. Grette 
hev sagt at eit halvtroll eller ein tusse som heitte 
Tore raadde for dalen, og han hadde hjelpt Grette. 
Etter honom kalla Grette dalen Toresdal. Tore 
hadde døtter, fortalde Grette, og han gantast med 
deim. Men dei tok det ikkje ille upp, for det 
var ikkje folksamt der. 

Daa fasta kom, sa Grette at dei til minne um 
fasta skulde eta mor og livr. Det hende ikkje 
noko sers um vinteren. Grette tykte det var so 
dauvleg at han vilde ikkje vera der lenger, og for 
so burt or dalen. Han gjekk mot sør tvert yver 
jøklen og kom midt paa Skjaldbreid. Der reiste 
han upp ei hella og slo eit hol i henne. »Dersom 
•ein mann la auga til holet i hella,« sa Grette, 
»kunde han sjaa det gilet som fell i Toresdal.« 

Sidan for han til Sørlandet, og so til austfjord- 
arne. Han var paa denne ferdi um sumaren og 
vinteren, og vitja dei fremste menner, men ingen 
vilde gjeva honom vist eller vera. So for han 
til nordlandet og heldt til paa ymse stader. 

Soga um Grette Aasmundsson. I I 

62 . 

Ei stund etter Grette for fraa Arnarvatsheidi,. 
kom ein mann dit som heitte Grim, og var son 
til enkja paa Kropp. Han hadde drepe Eid 
Skjeggeson fraa Aas og vart av di lyst utlæg. 
Han slo seg ned der Grette hadde vore fyrr, og 
fiska godt i vatnet. Hallmund mislika at Grim 
var komen i staden hans Grette, og meinte at 
han skulde hava lite gagn av det um han veidde 
my kje. 

So bar det til ein dag at Grim fekk roo fiskar 
og bar heim til hytta. Han gjorde upp fisken 
ute. Men daa han kom ut um morgonen etter,, 
var all fisken burte. Det tykte han var underlegt, 
og for ned aat vatnet og fanga no 200 fiskar og 
førde heim. Men det gjekk like eins; um morgo¬ 
nen var alt burte. Dette tykte han maatte ha 
same orsak. 

Den tridje dagen fekk han 300 fiskar, som han 
bar heim og vakte yver i hytta si. Grim saag ut 
gjenom dørglytten um nokon kom til hytta. Det 
leid noko fram paa natti. Daa ein tridjung av 
natti var liden, høyrde han nokon gjekk ute, og 
trakka heller hardt. Daa Grim vart var dette, tok 
han øksi si. Det var eit haarkvast vaapn. Han- 
vilde vita kva framandkaren heldt paa med. Grim 
saag ein mann bar ei stor meis paa ryggen. Han 
sette ned meisi og saag seg um, men saag ingen 
ute. Han bauka i fisken og tykte han hadde nok 
aa taka av. Han kasta all fisken upp i meisi, so 
ho vart full. Det var so mykje fisk, at Grim- 
trudde ingen hest kunde bera meir. Mannen bøygde 
seg under byrdi, og daa han vilde standa upp, 
sprang Grim ut og hogg honom med baae hender 
i halsen, so heile øksebladet sokk nedi. Hin kipte 

seg undan og la til sprangs med meisi sør paa 
fjellet. Grim for etter og vilde sjaa korleis det 
gjekk med hon om. 

Dei for alt sør under Balljøkulen, og der for 
mannen inn i helleren. Der inne sat ei stor, men 
skapleg kvinna attmed ein logande eld. Grim 
høyrde at ho helsa far sin og kalla honom Hall- 
mund. Man kasta ned byrdi og sukka tungt. 
Ho spurde kvifor han var blodut. Han svara og 
kvad dette: 

»Klaart eg skynar at banen sin 
ingen kann tru og trøysta; 
naar lukka bilar og banen kjem, 
modet aat kjempa minkar«. 

Ho spurde nøgje etter striden deira, og han 
fortalde alt som hadde hendt. »Du skal høy ra 
etter,« sa han, »skal eg kveda um gjerningarne mine, 
og so skal du rista det paa kjevle«. Ho so gjorde. 
Daa kvad han Hallmundar-kvida. I dette kvædet 
heiter det: 

»Gild tyktest eg, daa taumen strauk 
hardt eg Grette or handi; 
i saarfingra handi saag eg 
laut kjempa lenge skoda. 

Upp paa Arnarvatsheidi 
kom so Tore med kjempor; 

Grette og eg, me greidde 
odd-leik med aatti hal da. 

Gilde var Grettes sterke 
hogg paa hermenns skjoldar ; 

mennerne lei fekk merka, 
fælare saar eg fekk deim. 

Hender og hovud flaug av 
gutar som kom Grette i ryggen; 
att saag eg liggja attan 
kjempor paa Kjeldekvervet. 

Med tussar og allslag troll og 
fjellbuar fælt eg leika; 
vart eg dei vonde vette 
og blendingarne til bane. 

So og alvar og uvette 
alle til ulukka vart eg.« 

Hallmund fortalde um mange av karsstykki sine 
kvædet. Han hadde fare yver heile 1 andet. Daa 
sa dotteri: »Denne mannen hev ikkje vore slepp¬ 
hendt. Og det var trulegt det maatte gaa slik, 
for du egla deg inn paa honom. Kven skal no 
hemna deg?« Hallmund svara: »Det er ikkje 
visset at det vert gjort. Eg trur Grette vil hemna 
meg, dersom han fær høve til det. Men det vert 
ikkje høgleg aa ganga imot slik ein kar, for han 
ihiv lukka med seg.« Daa det leid ut i kvædet, 
ivekna Hallmund meir og meir, og daa det var 
slutt, døydde han. Dotteri syrgde og bar seg ille. 

Daa gjekk Grim fram og bad henne manna seg 
upp. »Kvar maa fara naar han er feig,« sa han. 
»Dette kom paa for framferdi hans. Eg kunde 
ikkje finna meg i at han rana ifraa meg.« Ho sa 
han hadde grunn til aa tala so; for »urett el 
ulukka«. Ho kvikna heller til under samtalen. 

Grim var fleire næter der i helleren og lærde 
kvædet, og dei samdest berre godt. Han var paa 

Arnarvatsheidi um vinteren etter Hallmund døydde. 
Torkjel Øyolvsson kom aat honom paa fjellet, og 
dei slost. Det enda so at Grim hadde Torkjel i 
si magt, men vilde ikkje drepa honom. Torkjel 
tok Grim aat seg og hjelpte honom til aa koma 
utanlands og gav honom mykje gods. Dei tykte 
dei hadde fare vel med einannan. 

Grim vart sidan farmann, og det er mykje for¬ 
talt um honom.*) 


63 . 

No er det aa taka til med at Grette er komen 
fraa austfjordarne. Han for i løynd, for han vilde 
ikkje raaka Tore. Han laag ute paa Mødredåls- 
heidi um sumaren, og elles paa ymse stader. Han 
var og stundom paa Reykjaheidi. 

Tore frette det og samla folk og reid upp paa 
heidi. Han tenkte at no skulde ikkje Grette koma 
undan. Grette saag deim ikkje fyrr dei kom nær 
innaat. Han var daa attmed eit sel, som laag 
tett ved vegen. Han hadde ein mann med seg. 
Daa dei saag flokken, galdt det um aa finna paa 
ei raad straks. Grette sa at dei skulde leggja ned 
hestarne og draga deim inn i selet. Dei so gjorde. 
Tore og hans folk reid nord etter heidi, og daa 
dei ikkje fann honom dei leita etter, snudde dei 
attende. 

Daa flokken var riden vestyver, sa Grette: »Dei 
vil ikkje tykkja ferdi er god utan me finst. No 
skal du passa hestarne vaare, men eg skal fara 
til møtes med deim. Det vert til skam for deim 
um dei ikkje kjenner meg.« Felagen hans raadde 
honom fraa, men han for likevel. Han tok paa 
seg andre klæde, og hadde ein hatt ned yver 
andlitet og stav i handi. So gjekk han imot deim. 

*) i Laksdøla-soga. 

Dei helsa paa honom og spurde um han hadde 
sét nokre menner rida yver heidi. »Eg hev nok 
sét deim de leitar etter,« sa han. »Det vantar no 
lite paa at de finn deim, for dei var her sunnan- 
for myri paa vinstre handi.« 

Daa dei høyrde dette, la dei ut paa myri. Der 
var so blautt at dei kom ikkje fram. Dei laut 
draga hestarne ut or og tøva lenge der framyver dagen, 
og ynskte alt vondt yver denne landlauparen som 
hadde narra deim so. 

Grette for snøgt attende til felagen sin. Og daa 
dei møttest kvad han ei visa: 

»Raske hermenn raaka 
ridande ei eg vaaga, 
snara set dei for meg, 
so eg burt lyt fara. 

Traudt eg torer møta 
Tore og hans menner, 
helst eg held meg undan 
hermannens herflokk.« 

Dei for snøgt vestyver, og var komne langt 
framum Gard fyrr Tore kom av fjellet med flok¬ 
ken sin. Attmed garden raaka Grette ein mann. 
Han kjende deim ikkje. Dei saag at det stod ei 
ung og stasklædd kvinna ute. Den nykomne 
mannen sa at det var dotteri hans Tore. Daa 
kvad Grette ei visa: 

»Mæte moy! no kann du 
melda far din at eg 
for um breide bøen 
berre med tvo drengjer. 

Endaa oftast mine 
ord hev lite paa seg. 

Skalden for med faament 
fylgje yver garden.« 

Av dette tyktest den nykomne mannen skyna 
Even det var, og han skunda seg stad og fortalde 
at Grette var komen langt undan. 

Daa Tore kom heim, tykte mange at Grette 
Eadde narra deim stygt. Tore sette folk til aa 
gjæta etter Grette alle stader. Daa tok Grette 
den raadi, at han sende fylgjesmennerne sine til 
vestbygderne med hestarne. Sjølv klædde han 
seg ut og for til fjells. Soleis slapp han til 
nordlandet mot slutten av vinteren utan at nokon. 
kjende honom. 

Alle tykte at dette var det verste Grette hadde 
gjort mot Tore. 

64 . 

Stein heitte ein prest som budde paa Øyedalsaa 
i Baardardal. Han var ein god gardsstyrar og rik. 
Kjartan heitte son hans, og han var ein rask kar. 

Torstein kvite heitte ein mann som budde paa 
Sandhaug sør for Øyedalsaai. Steinvor heitte 
kona hans, og ho var ung og gladvær. Dei hadde 
born som var unge paa denne tidi. Folk tykte 
det var fælt med skrymt der. 

Det hende tvo vintrar fyrr Grette kom til nord¬ 
landet at Steinvor, kona paa Sandhaug, for som 
vanleg til jolemessa paa Øyedalsaa, men husbon¬ 
den var heime. Folk la seg til aa sova um kvelden. 
Um natti høyrde dei eit stort brak i skaalen att¬ 
med sengi aat husbonden. Ingen torde standa 
•upp og sjaa etter kva det var, for dei var svært 

faamente. Kona kom heim um morgonen, og daa 
var bonden burte. Men ingen visste kvar det 
hadde vorte av honom. Soleis gjekk heile aaret. 

Vinteren etter vilde husfrøya fara til jolemessa 
og bad huskaren vera heime. Han var uhuga 
paa det, men let henne raada. Alt gjekk som 
fyrr, og huskaren kom burt. Folk tykte dette var 
underlegt. Dei saag nokre blodflekkjer i utedøri, 
og dei meinte at eitkvart uvette hadde teke baae. 
Dette frettest vide ikring. 

Grette spurde det og. Og med di han hadde 
godt lag til aa tyna skrymt og attergangarar, for 
han til Baardardal og kom jolaftan til Sandhaug. 
Han tok inn der, og kalla seg Gjest. Kona i 
. huset saag at han var fælande stor, men folket 
paa garden var rædd honom. Han bad um heim¬ 
vist. Husmori sa at mat skulde han faa, »men 
du fær verja deg sjølv,« sa ho. Det skulde han 
nok gjera, meinte han. »Eg skal vera heime, og 
du kann fara til jolemessa um du vil,« sa han. 
Ho svara: »Eg tykkjer du er modig um du 
torer vera heime.« »Ein vinn ikkje gjetord for 
inkje,« sa han. »Ilt tykkjer eg det er aa vera 
heime,« sa ho, »men eg kjem meg ikkje yver 
aai.« »Eg skal fylgja deg yver,« sa Gjest. 

Sidan for dei til messa, kona og den vesle 
dotteri hennar. Det var stor læka og isløysing i 
aai, og mykje drivis. Daa sa kona: »Det er 
uført yver aai baade for folk og hestar.« »Det 
finst vel eit vad,« sa Grette, »ver ikkje rædd.« 
»Ber fyrst møyi,« sa kona, »ho er lettare.« »Eg 
nenner ikkje gjera tvo ferder,« sa Grette, »eg 
skal bera deg paa armen min.« Ho signa seg 
og sa: »Det er uraad; men korleis vil du fara 
aat med møyi?« »Eg skal nok sjaa ei raad med 
det,« sa han. 

Han lyfte baae og sette møyi paa kneet aat 
mor si og bar deim so paa vinstre armen, men 
hadde høgre handi fri. Han la so ut paa vadet. 
Kvendi var so rædde at dei torde ikkje ropa. 
Vatnet rakk upp paa brjostet hans. Det kom 
eit stort isflak rekande, men han skaut det undan* 
med den handi han hadde fri. No vart det so 
djupt, at straumen naadde aksli. Han vod daa 
snøgt til han kom paa andre sida, og sette deim 
paa land. So snudde han attende, og det var 
halvmyrkt daa han kom til Sandhaug. 

Han bad um mat. Og daa han var mett,, 
bad han husfolki fara inn i inste stova. Han tok 
bord og ved og lødde upp til ein bolk tvert yver 
stova, so ingen av husfolki kom seg yver. Dei 
torde ikkje mæla imot, og det skulde ikkje knetta 
i nokon. Døri var paa langveggen innved gav¬ 
len, og der var ein tverpall. Der la Gjest seg ned 
og klædde ikkje av seg. Det brann ljos attmed 
døri. Gjest ligg so fram yver natti. 

Husmori kom til Øyedalsaa til messa, og 
folk tykte det var underlegt at ho var komi yver 
aai. Ho sa at ho visste ikkje um det var ein 
mann eller eit troll som hadde bore henne yver. 
Presten sa det maatte ha vore ein mann, »endaa 
faa er maken hans. Lat oss ikkje tala um dette,« 
sa han. »Kann henda han er etla til aa finna 
paa ei raad for ulukka di.« 

Kona var der um natti. 

65 . 

No er det aa fortelja um Gjest, at daa det leid 
til midnatt, høyrde han store dyn. So kom det 
inn i stova ei stor trollkvinna. I eine handi hadde 
ho eit trog, i hi ein stor kniv. Ho saag seg ikring 

daa ho kom inn, og daa ho fekk sjaa Gjest, fauk 
ho paa honom. Men han varde seg, og dei tokst 
lenge inne i stova. Ho var sterkare. men han var 
spræk til aa fara undan. Alt som fyre deim var 
braut dei, jamvel tvertilet i stova. Ho drog honom 
ut gjenom døri og vilde hava honom ut paa gar¬ 
den, men han tok fast imot. Ho fekk honom ikkje 
ut, fyrr dei hadde rive laus heile karmen um ute- 
døri, so dei bar honom ut paa herdarne sine. So 
dragsa ho honom ned til aai og heilt frampaa 
gluvret. 

Gjest var daa ovleg trøytt; men det var eitt aa 
gjera: aa nøyta seg til det ytste, elles støypte ho 
honom i gluvret. Heile natti tokst dei, og han 
visste aldri han hadde røynt seg slik som daa. 
Ho heldt honom so fast innaat seg at han kunde 
ikkje røra henderne. Han heldt berre fast um 
midja hennar. Daa dei kom ut paa kanten, fekk 
han slengja paa trollkvinna slik at høgre handi 
vart fri. Daa treiv han snøgt sakset han var gjord 
med og svinga det. Han hogg trollet i oksli, og 
tok av høgre handi. Daa kom han seg laus. Ho 
støypte seg utyver gluvret og i fossen Gjest var 
daa baade styrd og mod. Han laag lenge paa 
hamaren. Daa det ljosna, gjekk han heim og la 
seg i sengi. Han trutna upp yver heile kroppen 
og var blaa. 

Daa husmori kom fraa messa, tykte ho det 
saag ruskut ut heime. Ho gjekk til Gjest og 
spurde kva som hadde hendt; for alt var brote 
og øydelagt. Han fortalde alt saman. Ho vart 
storleg forundra og spurde kven han var. Daa 
nemnde han rette namnet sitt og bad henne henta 
presten, for han vilde finna honom. So vart gjort. 
Men daa presten Stein kom til Sandhaug, saag 
han straks at Gjest var ingen annan enn Grette 

Aasmundsson Presten spurde kvar Grette meinte 
det hadde vorte av mennerne som var burtkomne. 
Grette meinte dei hadde fare utfor gluvret. Presten 
sa han kunde ikkje tru paa ordi hans, um han 
ikkje hadde noko prov. Grette sa at sidan skulde 
dei nok faa syn for segn. So fcSr presten heim. 

Grette laag til sengs i mange døger. Husmori 
stelte ovleg vel med honom. Og slik gjekk joli. 
Grette segjer at trollkvinna støypte seg i gluvret 
daa ho fekk saaret; men Baardardalsmennerne 
segjer at det dagast medan dei tokst, og at ho 
sprakk daa han hogg av henne handi. Og no 
stend ho i kvendelikning uppe paa berget. 

Dalbuarne gøymde Grette. 

Ein dag etter jol for Grette til Øyedalsaa. 

Daa han fann presten, sa han: »Eg ser det, 
prest, at du hev liti tru paa ordi mine. No 

vil eg at du fer med meg til aai og ser kva 
likjende der kann vera.« Presten so gjorde. Daa 
dei kom til fossen, saag dei ei hola under ha* 
maren. Berget var so bratt og sleipt at ingen 
kunde koma upp der, og det var mesta io fam- 

nar ned til vatnet. Dei hadde reip med seg. 

Daa sa presten: »Eg tykkjer det er meir enn 
uraad aa fara ned.« Grette svara: »Det let seg 
nok gjera for den som er noko til kar. Eg vil 
hava greida paa kva som er attum fossen, og du 
skal passa toget.« Presten let honom raada, og 
køyrde ned ein paale og la ein stein uppaa og 
sette seg attmed 


66 . 

No er det aa segja fraa Grette at han feste 
ein stein i tog-lykkja og let ho siga ned i vatnet. 
»Korleis vil du no fara aat?« sa presten. »Eg 

vil ikkje vera bunden naar eg kjem i fossen,« sa 
Grette; »eg treng vera laus og ledig daa.« Sa 
laga han seg til. Han var tunnklædd og gyrd 
med sakset, men hadde ikkje fleire vaapn. So 
sprang han fraa berget ned i fossen. Presten saag 
i iljarne hans, men sidan saag han ikkje kvar det 
vart av honom. 

Grette kava under fossen, og det var mødesamt, 
for bakevja var strid. Han laut heilt til botnar 
fyrr han kom seg attum fossen. Der var ei hylla 
i berget, og dit upp kom han seg. Under fossen 
var det ein stor heller, men fossen fall framyver 
berget. Han gjekk inn i helleren, og der brann 
ein stor eld. Grette saag at det sat ein fæl jøtul 
der inne. Han var skræmeleg aa sjaa til. Daa 
Grette kom burtaat honom, sprang jøtulen upp 
og greip eit kastespjot og hogg til honom som 
komen var. Han kunde baade hogga og stinga 
med spjotet, og det var treskaft paa det. Folk 
kalla det heftesaks som var laga slik. Grette hogg 
imot med sakset, og raaka skaftet so det gjekk 
av. Jøtulen vilde daa bøygja seg attyver etter 
eit sverd som hekk i helleren. Men Grette hogg 
honom i brjostet, so han tok mest av bringespor- 
den, og so nedgjenom magen so innvolen valt ut 
i aai og rak med straumen. 

Presten som sat attmed toget, saag det rak nokre 
blodute slintror ned etter straumen. Daa vart han 
laus paa foten og trudde at Grette var daud. Sa 
sprang han heim fraa toget. Kvelden var daa 
komen. Presten sa for visst at Grette var daud. 
Han sa og det var stor skade aa missa ein slik 
mann. 

No er det aa segja fraa Grette at han hogg og 
hogg til jøtulen døydde. Daa gjekk Grette inn 
etter helleren, kveikte ljos og saag seg ikring. Det 


Digitized by Google 


Original from 

UNIVERSITY OF WISCONSIN 



173 


er ikkje sagt kor mykje gods han fekk i helleren, 
men folk trur det hev vore noko. Han var der 
framyver natti og fann beini av tvo menner. Deim 
tok han med i ein sekk. So gjekk han ut or 
helleren og til toget. Han riste det og tenkte at 
presten var der. Men daa han skyna at presten 
var heimfaren, gjekk han etter henderne uppetter 
toget og kom soleis upp paa berget. So for han 
heim til Øyedalsaa og la sekken med beini i 
vaapnhuset og eit rimekjevle der desse tvo visorne 
var ovleg vel riste: 

»Mann! eg gjekk i gluvret, 
gapte fossen vaatkald 
mot hermannen djerve. 

Megtige straum-kvervlen 
braut mot hermanns-brjostet, 
baara slo i troll-sal. 

Ida heilt til oksli 
ogjeleg meg naadde. 

I hola steig det sterke, 
stygge trollet imot meg; 
lenge med ljote risen 
laut hermannen strida. 

Hardt eg hogg, og av rauk 
heftesakset av skaftet; 
bjarte sverdet mitt brjost og 
bringa aat risen kløyvde.* 

Dei sa at Grette hadde med seg desse beini or 
helleren. Daa presten kom til kyrkja um mor- 
gonen, fann han kjevlet og det som fylgde med 
og las runorne. 

Grette hadde daa fare til Sandhaug. 

Daa presten fann Grette, spurde han nøgje 
etter tilburden, og Grette fortalde heile soga um 
ferdi si. Han sa og at presten hadde agta skralt 
paa toget. Presten laut sanna det. 

Folk trudde desse uvetti var skuld i at det kom 
burt folk der i dalen. Dei fekk aldri mein av 
skrymt eller attergangarar der seinare, og dei 
tykte at Grette hadde gjort ei stor landereinsking. 
Presten jorda beini i kyrkje-garden. Sidan var 
Grette paa Sandhaug um vinteren. Han gøymde 
seg for aalmugen. 

Men daa Tore i Gard fekk spurt at Grette var i 
Baardardal, sette han folk til aa drepa honom. Surne 
raadde honom til aa fara burt. Han reiste daa vestyver 
og kom til Gudmund den megtige paa Mødrevollarne.*) 
Der bad han um hjelp, men Gudmund sa det sømde 
seg ikkje for honom aa taka imot ein slik kar. 
»Du lyt finna deg ein stad, der du er urædd for 
livet ditt,« sa Gudmund. Grette sa han visste 
ikkje kvar det skulde vera. »I Skagefjorden ligg 
det ei øy som heiter Drangøy,« sa Gudmund. 
»Ho er lett aa verja, for ingen kann koma upp 
paa henne utan ein hev stige. Kann du koma 
deg dit, so veit eg ikkje av nokon som der kann 
taka paa deg med vaapn eller list, naar du berre 
agtar stigen.« »Eg skal freista dette,* sa Grette, 

»men eg er so myrkrædd at eg kann ikkje vera 
aaleine lenger.« »Det kann so vera,« sa Gud¬ 
mund; »men tru ingen so vel at du ikkje trur 
deg best sjølv. Folk er ikkje lette aa kjenna.« 

*) Gudm. d. m. var den største hovdingen paa nordlandet 
fyrst i det 11. hdr. lian var i røyndi død daa dette hende. 

Grette takka honom for dei gode raaderne og for 
so burt fraa Mødrevollarne. 

Han stana ikkje fyrr han kom til Bjarg. Mor 
hans fagna honom vel, og like eins Illuge. Grette 
var der nokre næter. Der frette han draapet paa 
Torstein Kuggeson. Det hadde gjenge fyre seg 
um hausten fyrr Grette for til Baardardal. Grette 
vart mykje leid ved dette. 

Han reid no sør yver Holtevardeheidi, og etla 
aa hemna Hallmund um han raaka Grim. Men 
daa han kom til Nordaadal, frette han at Grim for 
tvo eller tri vintrar sidan var faren burt, som fyrr 
er sagt. Dette fekk Grette vita so seint, av di 
han hadde gøytnt seg i tri vintrar, den eine i 
Toresdal, og hadde ikkje raaka folk, som kunde 
fortelja honom tidender. 

So for han til Breidfjorddalarne og stana i 
Austraadal og tok paa dei som for yver Bratte- 
brekka. Han røva fraa smaabønderne. Dette var 
ved høgsumarleite. 

Daa det leid paa sumaren, fødde Steinvor paa 
Sandhaug ein gut som fekk namnet Skjegge. 
Fyrst sa dei han var son hans Kjartan, son til 
presten Stein paa Oyedalsaa. Skjegge var ulik 
systkini sine i styrke og vokster. Daa han var 
15 aar, var han den sterkaste der nord. Og daa 
meinte dei han var son hans Grette. Folk hadde 
den trui, at han maatte verta ein framifraa kar. 
Men 17 aar gamall andast han, og det er ikkje 
meir fortalt um honom. 

68 . 

Etter draapet paa Torstein Kuggeson var Snorre 
gode mykje ublid paa Torodd son sin og Saatn 
son til Bork den digre. Men det er ikkje spurt 

kva grunnen var. Snorre hadde kanskje lagt paa 
deim eitkvart storverket som deiikkje vilde gjera. 
Difor jaga han Torodd fraa seg, og sa han skulde 
ikkje koma att fyrr han hadde drepe einkvar 
skoggangsmannen, det var ikkje raad for det. 
Torodd for daa yver til Dalarne. 

Paa Breidebolstad i Sokkolvsdal budde daa ei 
enkja som heite Geirlaug. Ho hadde ein saugjæ- 
tar som var fredlaus for eit valdsverk. Har var 
berre ung. Torodd frette dette og reid til Brei¬ 
debolstad. Han spurde kvar saugjætaren var. 
Kona i huset sa han stelte med sauerne. »Kva 
vil du honom daa?« sa ho. »Eg vil drepa ho- 
nom,« sa Torodd, »for han er ein fredlaus skog- 
gangsmann.« »Det er ingi æra for deg aa drepa 
honom, smaaguten,« sa ho, »slik ein storbrytar 
som du tykkjest vera. Eg skal visa deg eit større 
karsverk, um du hev slik hug paa aa røyna deg.« 
»Kva er det?« sa han. »Her uppaa fjellet ligg 
Grette Aasmundsson«, sa ho. vHonom kann du 
taka paa. Det er meir høvelegt.« Torodd lika 
røda hennar, og let at han skulde fylgja raadi. 
Han køyrde sporarne i hesten og reid upp etter 
dalen. 

Daa han kom til heidi nedanfor Austraa, saag 
han ein ljosbleik hest med sål. Han saag og ein 
stor mann med vaapn. Torodd for straks burt 
til honom. Grette helsa og spurde kven han var. 
Torodd namngav seg og sa: »Kvi spør du ikkje 
heller etter ærendet mitt enn etter namnet?« »Av 
di det hev so lite aa segja,« sa Grette. »Er du 
son til Snorre gode?*< »Dei segjer so,* sa Tor¬ 
odd, »men likevel skal me røyna kven som duger 
mest av oss tvo.« »Det er lett aa vita,« sa Grette ; 
»men hev du ikkje frett det, at eg hev vore til 
liti lukka for deim som hev teke paa meg?« »Eg 

veit det,« sa Torodd, »men likevel skal me vaaga 
noko.« Han svinga sverdet og sette hardt paa 
Grette, men han livde seg med skjoldet og bar 
ikkje vaapn paa Torodd. Slik gjekk det ei stund 
utan at han vart saara. 

Daa sa Grette: »Lat oss slutta med denne 
leiken, for du kjem ikkje til aa vinna likevel.« 
Torodd hogg daa hardare. Grette vart leid av aa 
faast med honom, treiv Torodd og sette honom 
attmed seg og sa: »Eg hev "høve til aa gjera 
med deg kva eg vil, og eg er ikkje rædd du skal 
gjeva meg bane. Men eg ræddast den graahærde 
Snorre gode, far din, og raaderne hans. Dei hev 
lagt dei fleste paa knei. Du skulde halda deg til 
•det du magtar, for det er ikkje barneverk aa 
slaast med meg.« Daa Torodd saag at han ingen 
veg kom, roa han seg, og med det skildest dei. 

Torodd for heim til Tunga og fortalde far sin 
vim striden med Grette. Snorre gode smilte og 
sa: »Mang ein er so stor i sin eigen tanke, og 
millom dykk var det stor mannemun. Du fauk 
paa honom, og han kunde gjera med deg kva 
han vilde. Likevel for Grette klokt aat daa han 
ikkje drap deg. For eg hadde ikkje late deg vore 
uhemnd. No skal eg heller hjelpa honom um eg 
fær noko med saki hans aa gjera.« Det var lett 
aa sjaa paa Snorre, at han tykte Grette hadde 
gjort vel imot Torodd, og sidan hjelpte han Grette. 



Grette reid nord til Bjarg ei stund etter han 
skildest med Torodd, og gøymde seg der ei rid. 
Daa vart det so gale med myrkerædsla hans at 
han torde ikkje fara nokon stad fyrst det tok til 

Soga um Grette Aasmundsion 12 

aa myrkna. Mor hans baud honom vera der r 
men ho sa det vilde hjelpa lite, for han hadde 
uvener yver heile landet. Grette sa ho skulde 
ikkje hava ufred for hans skuld. »Men eg kann 
ikkje halda ut lenger aa vera aaleine/ sa han, 

Illuge, bror hans, var daa 15 aar gamall, og 
ein dugande kar. Han høyrde paa samtalen deira. 
Grette fortalde mor si kva Gudmund den megtige 
hadde raadt honom til, og sa han vilde freista aa 
koma seg til Draflgøy, dersom han fekk med seg 
ein mann som han kunde lita paa. Daa sa Illuge: 
»Eg skal fara med deg, bror, men eg veit ikkje 
um det er noko gagn i meg utan det at eg 
skal vera deg tru og ikkje renna fraa deg so 
lenge du liver. Og eg veit betre korleis du hev 
det naar eg fylgjer deg.« Grette svara: »Du er 
den mannen eg helst vilde hava med meg, og 
dersom mor mi ikkje mistøkar det, vilde eg gjerne 
at du fylgde meg.« Aasdis sa: »Det er kome 
til det at eg ser tvo vanskar aa velja millom. 
Eg tykkjest ikkje vilja missa Illuge, men eg veit 
kor vondt det er for Grette. Og endaa eg tyk- 
kjer det er tungt aa sjaa dykk baae siste gongen,, 
so vil eg at de skal fylgjast aat.« Illuge vart 
glad ved dette, for han var huga aa vera med 
Grette. Mori gav deim mykje gods, og der 
budde seg til ferdi. 

Aasdis fylgde deim fraa garden, og fyrr der 
skildest, sa ho: »Far no burt, mine tvo søner. 
Dykkar daude vert meg ei tung sorg. Men in¬ 
gen kann røma undan lagnaden. Eg kjem ikkje 
til aa sjaa nokon av dykk meir. Lat no eitt ganga 
yver dykk baae. Men eg veit ikkje kva lukka 
de søkjer i Drangøy. De kjem til aa lata livet, 
for mange vil misunna dykk tilhelde der. Sjaa 
dykk vel fyre mot svik. De vert drepne medi 

vaapn, for eg hev drøymt so underlegt. Agt 
dykk vel for trollskap, det er lite som er faarle- 
gare enn det.« 

Daa ho hadde sagt dette, gret ho mykje. 
»Graat ikkje mor,« sa Grette. »Det skal verta 
sagt at du hadde søner, men ikke døtter, um 
me vert aatsøkte med vaapn. Liv vel og sæl!« 
Dermed skildest dei. 

Dei for nord gjenom bygderne og raaka fren- 
darne sine og heldt til der frametter hausten. 
Daa vinteren kom, for dei nord Vatsskardet, Røy- 
kjaskardet og ovan Sæmundslid og Langholt til 
Skagefjorden. Dei kom til Glaumbø daa det leid 
ut paa dagen. Grette hadde slengt hetta si yver 
oksli. Slik gjekk han jamt ute, anten det var 
godvér eller ikkje. So for dei der ifraa. 

Daa dei var komne eit stykke paa vegen, møtte 
dei ein mann. Han var høg og grann, hadde 
stort hovud og var daarleg klædd. Han helsa, 
og dei spurde kvarandre etter namni. Dei namn- 
kjende seg, og han sa han heite Torbjørn. Han 
var lauskar og vilde ikkje arbeida, men kytte 
fælt. Surne heldt honom for eit narr, og hadde 
mykje gaman av honom. Han lest vera ein kjen- 
ning og fortalde mangt um folket i heradet. 
Grette tykte dette var mykje gaman. Han spurde 
um dei ikkje tyktest trenga ein mann som kunde 
arbeida for deim. »Eg vilde gjerne vera med 
dykk,« sa han. Umsider fekk han lovnad paa 
aa fylgja med. Det var daa mykje fok og kaldt. 
Av di denne mannen var mykje staaksam og ein 
stor gaarunge, fekk han utnamnet Glaum. »Paa 
Glaumbø undrast dei mykje yver at du gjekk 
hettelaus i slikt illvér,« sa Glaum, »og dei meinte 
du var so mykje gjævare som du er herdugare 
enn andre. Men der var tvo bondesoner, som 

saugjætaren bad um hjelp. Dei kunde snaudt 
klæda seg nok for kulden. Endaa tru dei seg vera 
framifraa karar.« Grette sa: »Eg saag ein ung 
mann inne i døri, han drog paa seg vottarne. 
Ein annan gjekk millom fjøset og dungen, men 
eg er ikkje rædd nokon av deim.« 

Etter dette for dei ned til Røynenes og var 
der um natti. Derifraa for dei ut etter strandi 
til ein gard som heiter Røykjerne. Der budde ein 
mann som heite Torvald, og var ein gild kar. 
Grette bad honom um hjelp og sa dei etla seg 
til Drangøy. Bonden sa at Skagefjordingarne 
vilde ikkje tykkja det var ei vene-sending, og 
talde ifraa. Grette tok og gav bonden ein pen¬ 
gepung som mor hans hadde gjeve honom. Daa 
vart han blid, og fekk tri huskarar til aa flytja 
deim til øyi um natti i maaneljoset. Fraa Røy¬ 
kjerne er det ikkje langt til øyi, berre ei sjømil. 

Daa dei kom til øyi, lika Grette seg godt der. 
Ho var grasvaksi og so bratt ned til sjøen, at 
ingen kunde koma upp utan stigarne var ned- 
latne. Dersom den øvste stigen var uppdregen, 
var det raadlaust aa koma upp paa øyi. Der 
var og mykje fugl um sumrarne. Paa øyi var 80 
sauer som bønderne aatte. Det var mest verar og 
ærsauer, som Skagefjordingarne skulde ha til slagt. 

Grette tok no upphald der. Daa hadde han 
vore utlæg i 15 vintrar, etter det som Sturla 
Tordsson hev sagt. 


70 . 

Daa Grette kom til Drangøy, var det fleire 
store hovdingar i Skagefjorden. Hjalte budde 
paa Hov i Hjaltedal, son til Tord Hjalteson, son 
til Tord Skalp. Hjalte var ein gjæv hovding og 

vensæl. Torbjørn ongul heitte bror hans. Han 
var stor og sterk, hardfengd og leid. Tord, far 
deira, hadde gift seg i alderdomen, og denne kona 
var ikkje mor aat brørne. Ho var leid med styk- 
borni sine, og verst med Torbjørn, for han var 
vondlynd og ustyren. 

Det var ein gong at Torbjørn ongul sat og 
spela tavl. Daa gjekk stykmor hans burtaat og 
saag at han spela nevetavl.*) Det var stort hale- 
tavl. Ho tykte han spela daarleg og sa det aat 
honom, men han svara illsleg. Ho greip ein 
tavlbrikke og klemde til kinnbeinet hans Tor¬ 
bjørn, og raaka auga, so det spratt ut. Han 
sprang upp og treiv henne so hardt at ho lag- 
dest sjuk og døydde av det. Folk segjer ho 
hadde vore med barn. Sidan vart han den verste 
vyrdløysa. Han tok godset sitt og budde fyrst i 
Vidvik. 

Hallvor Tordsson, son til Tord fraa Hov, budde 
paa Hov paa Hovdestrandi. Han var gift med 
Tordis Tordsdotter, syster til brørne Hjalte og 
Torbjørn ongul. Halldor var ein gild bonde 
og rik. 

Bjørn heitte ein mann som budde paa Hage¬ 
neset paa Fljot. Han var venen hans Halldor paa 
Hov, og dei heldt godt i hop. 

Tunge-Stein heitte ein mann som budde paa 
Steinstad. Han var son til Bjørn, son til Ufeig 
tunnskjegg, son til kraake-Reidar, som Eirik i God- 
dalarne gav tunga ned for Skaalemyri. Stein var 
ein dugande kar. 

Eirik heitte ein mann. Han var son til holm- 
gangs-Storre, son til Eirik i Goddalarne, son til 


*) fyrste brikken var kalla neve, av «.li kjem namnet. 

Roald, son til Geirmund ørdigskjegge. Han budde 
paa Hov i Goddalarne. Desse var dei mest vyrde 
mennerne. 

Tvo brør budde paa Breidaa i Slettelid Dei 
heitte Tord baae og var sterke og gjæve menner. 
Dei aatte alle part i Drangøy. Folk segjer at 
minst 20 mann aatte i øyi, og ingen vilde selja 
sin part. Tordssønerne aatte mest, for dei var 
rikast. 


71 . 

No lid det fram til solhov, og bønderne budde 
seg til aa henta slagtefeet paa øyi. Dei skipa ei 
skuta, surne sende ein mann og surne tvo. 

Daa dei kom til øyi, saag dei folk uppe paa 
fjellet. Dei tykte det var underlegt, og gat paa 
at nokon hadde knustra skipet sitt og kome seg paa 
land der. Dei rodde dit stigarne var, men dei 
hine drog upp stigarne. Bønderne tykte dette var 
endaa underlegare, og ropte aat deim og spurde 
kven det var. Grette nemnde namnet paa seg og 
felagarne. Bønderne spurde etter kven som hadde 
flutt deim ut. Grette svara: »Den flutte meg som 
aatte faret og hadde henderne og var meir min 
ven enn dykkar.« Bønderne svara: »Lat oss faa 
feet vaart, og fylg oss i land. Det som du hev slagta, 
skal du faa fritt.« Grette svara: »Det er vel bode, 
men likevel maa kvar hava det som han hev fenge, 
og det er snart aa segja dykk, at herifraa fer eg 
ikkje utan eg daud vert dregen burt. Eg slepper 
ikkje det som eg hev fenge millom henderne.« 

No tagna bønderne og tykte ein stor vaae-gjest 
var komen til Drangøy. Dei baud honom mange 
vilkor, baade med pengegaavor og fagre lovnader, 

ørdigskjegge — med munnskjegg som stend upp aa ende. 

•men Grette tok ikkje imot noko. Med dette for 
TDønderne burt, og dei lika seg ille. Dei fortalde 
til bygdefolket kva varg som var komen til øyi. 
Dette kom svært uventa, og dei tykte det var 
vandt aa retta paa det. Dei tala um det heile 
vinteren, men fann ingi raad til aa faa Grette 
fraa øyi. 


72 . 

So lid det til vaars daa folk fer til Hegrenes- 
tinget. Dei kom mannsterke fraa alle herad, serleg 
dei som hadde saker aa avgjera. Folk var samla 
lenge, baade for sakerne skuld og for aa gleda 
seg. For det var mange som lika moro. 

Grette spurde at aalmugen var faren til tings; 
for venerne hans fortalde honom kva som hende. 
Elles stod han seg godt med deim som var ho¬ 
nom nærast, og sparde ikkje det han hadde aa 
gjeva. Han sa han vilde fara til lands no, og 
føra heim det han trong; men Illuge og Glaum 
skulde vera att. Illuge tykte dette var vaagsamt, 
men let likevel Grette raada. Han bad deim passa 
stigen, for det trongst. 

So for han til lands og fekk i det mest naud- 
synlege. Han løynde seg kvar han kom, so ingen 
ansa at han var paa land. No frette han fraa 
tinget at der var stor gleda. Daa vart han for¬ 
viten etter aa koma til trngs. Han tok ein gamall 
daaleg klædnad paa seg, og kom fram daa folk 
gjekk fraa logretta heim til buderne. Surne unge 
menner sa at véret var godt og fagert so dei 
kunde ha glimor*) og moro. Dei hine var straks 
•huga paa det. Folk sette seg daa ned framfor 


*) eit slag ryggtaking. 

buderne. Tordssønerne, som fyrr er nemnde, stod 
mest fyre leiken. Torbjørn ongul var ovmodig 
og gjorde det ryddigt til leiken. Alle maatte fara 
som han vilde. Han tok kvar mann i handi, og 
rykte dei fram paa vollen. 

Fyrst glimde dei som veikaste var, og so dei 
hine, og det var stor gleda. Daa dei fleste hadde 
glimt, og berre dei sterkaste var att, tala bønderne 
um kven som skulde takast med Tordssønerne. 
Men det var ingen som vilde. Dei gjekk til ymse 
menner og baud seg fram, men alle drog seg 
undan. 

Torbjørn ongul saag seg ikring, og vart daa 
var ein mykje stor mann, men andlitet hans fekk 
han ikkje sjaa. Torbjørn treiv honom og kipte 
honom fast. Han sat kyrr og rikka seg ikkje. 
Daa sa Torbjørn: »Ingen hev sete so traust for 
meg i dag som du. Kven er denne mannen ?« 
Han svara: »Eg heiter Gjest.« Torbjørn sa: »Vil 
du finna paa noko til skjemt, so skal du vera 
fagna gjest.« Han svara: »Mangt skifter snøgt 
for meg. Men eg kann ikkje laupa i leik med 
dykk, for eg er daa ukunnig i alt.« 

Mange sa at det var gildt um den framande 
mannen vilde finna paa trøyskap aat folk. Han 
spurde kva det skulde vera. Dei bad honom 
glima med einkvar. Han sa det var lenge sidan 
han gjorde det, »men eg tykte gaman i det ein 
gong.c 

Daa han no ikkje sa tvert nei, bad dei honom 
dess meir. Han sa: »Dersom det er so um aa 
gjera at eg vert yvervunnen, daa skal de gjeva 
meg handi paa at eg skal hava fred her paa tinget 
og til eg kjem heim.« Dei sette i alle at det 
vilde dei gjerne. 

Havr heitte den mannen som fyste mest etter 

aa gjeva mannen fred. Han var son til Torarin 1 , 
son til Havr, son til Tord knapp, han som hadde 
teke land upp fraa Stivla i Fljot til Tungeaa. 
Han budde paa Knappstad og var ein mangmælt 
mann. Han las upp freden med stor age. Dette 
er upphavet: 


73. 

»Her set eg fred,« segjer han, »millom alle 
mann, serleg denne mannen Gjest som sit her. 
Sameleis alle godordsmenner og gjæve bønder, 
alle vaapnføre ungdomar, alt bygdefolket i Hegre- 
nesting, og elles kvar ein som er komen hit anten 
nemnd eller unemnd; alle lovar me med hand og 
munn den ukjende framandkaren Gjest grid og 
full fred so lenge han er med her i gaman og 
gleda og gliming, um han held til her eller er 
paa heimferd, um han treng fara paa sjø eller 
land. Han skal hava fred og full trygd paa alle 
stader, nemnde og unemnde, so lenge heimferdi 
varer. Denne freden set eg for oss og vaare 
frendar, vener og skyldfolk, kvende som karar, 
trælkvende og trælar, tenarar og sjølvraadde men- 
ner. Den er fredsbrjotar som skjeplar freden eller 
spiller trygdi. Han vert jaga av Gud og gode 
menner fraa himmelriket og fraa alle heilage men- 
ner og kvar hæv mann. Han vert driven fraa 
alle, so langt folk jagar vargar eller kristne søkjer 
kyrkja, heidningar blotar, eld brenn, jord grør, 
barn segjer mor og mor fær barn, folk kveikjer 
eld, skip skrid, skjold blenkjer, sol skin, snø 
fell, finn skrid, fura veks, falk flyg den lange 
vaardagen med bein bør under baae vengjer, 
himmelen kverv, heimen er bygd, vind fører vatn 
til havet, folk saar korn. Han skal stengjast ute 

fraa kyrkja og kristne menner, heidningar, hus og 
holor, kvar heim so nær som helvite. No skal 
me vera samde og einige kvar mot annan i god¬ 
hug, kvar me so møtest paa fjell eller i fjøra, 
skip eller ski, jord eller jøkul, paa hav eller heste- 
ryggen, som den som venen sin finn i vatnet eller 
bror sin paa vegen, so einige som far og son i 
alle rnaatar. No gjev me kvarandre henderne alle 
og held fred i alt som her er sagt, og tek Gud 
og alle gode menner til vitne og alle dei som . 
høyrer ordi mine eller stend nær ved.« 

74. 

Mange tok til ords, og mykje vart sagt. Daa 
sa Gjest: »Du hev tala godt, dersom du ikkje 
bryt lovnaden. Eg skal ikkje drygja med aa gjera 
mine kunster.« So kasta han kappa av seg og 
sidan alle klæde. Daa saag dei paa kvarandre 
og undrast. Dei tyktest skyna at dette var Grette 
Aasmundsson, for han var ulik andre menner i 
vokster og kraft Alle tagna, og Havr tykte han 
hadde fare uvitugt aat. Tvo og tvo av herads- 
mennerne gjekk og lasta paa kvarandre, og dei 
mest som hadde talt til fred. 

Daa sa Grette: »Gjer greidt for meg kva de 
hev i tankar; for eg sit ikkje lenge klædelaus. 
Det vert større skade for dykk enn meg, um de 
ikkje held freden.« Dei svara lite og sette seg 
ned. Tordssønerne og Halldor, maagen deira, 
tala no millom seg. Surne vilde halda freden, 
surne ikkje. Folk stakk hovudi saman. Grette 
kvad ei visa: 

»Denne morgon mange 

menner hev kje kjent meg; 

visst hermannen veit aa 
visa fram tvo andlit. 

Dei kvassmælte karar 

kunde lett eg narra; 

helst dei kje ordet vil halda, 

Havr hev reint mist mælet.« 

»Tykkjerdu det, Grette?« sa Tunge-Stein. »Kva 
raad hadde hovdingar teke, trur du ? Det er sant 
at du er ein framifraa modig mann, men ser du 
ikkje at dei stikk nasarne i hop?« Grette kvad: 

»Hovudi i hop dei djerve 
hermenner lagde, 
og dei toruge tingmenn 
til kvarandre nikka, 
flokkast dei djerve drengjer, 
daa dei Grette kjende, 
tok til aa trega at dei 
trygd meg hadde gjeve.« 

Daa sa Hjalte Tordsson: »So skal det ikkje 
vera. Me vil halda freden, endaa me for toskut 
aat. Eg vil ikkje me skal hava det ordet paa 
■oss at me sjølve hev gjenge attpaa den freden 
me hev sett og trygda. Grette skal fritt fara dit 
han vil og hava fred til dess han kjem heim fraa 
denne ferdi. Daa er me løyste fraa vaar freds- 
lovnad.« Alle takka honom for dette, og sa det 
var hovdingsleg gjort, slik som saki no stod. 

Torbjørn ongul var tagall. Dei talde daa til 
at ein av Tordssønerne skulde takast med Grette. 
Han bad deim raada. Daa gjekk ein av deim 
fram. Grette stod fast og uppreist. Han treiv 
snøgt i honom, men rikka honom ikkje. Grette 
bøygde seg og treiv Tord i broklaaret bak og 

kipte upp føterne. So kasta han honom attyver 
hovudet paa seg, so han kom ned paa herdarne, 
og det vart eit stort fall. 

Daa sa folk at brørne skulde taka paa Grette 
baae i senn, og dei so gjorde. Det vart mykje 
til slengjingar, og dei vann kvar sin gong. Men 
Grette hadde likevel alltid ein av brørne under 
seg, um han so datt paa knei sume tider. Dei 
tok so fast i kvarandre, at dei vart blaae og 
blodrivne. Alle tykte det var mykje moro. Daa 
dei slutta, takka alle for glimingi, og dei som 
saag paa, dømde at baae brørne var ikkje ster- 
kare enn Grette aaleine; men kvar av brørne 
hadde magt for tvo andre gode karar. Dei var 
so jamsterke, at den eine kunde ikkje vinna paa 
den andre. 

Grette var ikkje lenge paa tinget. Bønderne 
bad honom reisa fraa øyi, men han vilde ikkje 
det, og dei fekk ingen ting gjort med Grette. 
Han for attende til Drangøy, og llluge tok glad 
imot honom. No var det kyrt ei rid. Grette 
fortalde deim um ferdi si. Det leid no fram paa 
sumaren. 

Alle tykte Skagefjordingarne hadde synt seg 
som ordhaldne karar daa dei heldt freden so 
godt, endaa Grette hadde gjort deim mykje mein. 
Dei ringare bønderne tala seg imillom um at det 
var til lite gagn for deim aa eiga ein liten part i 
Drangøy, og dei baud til aa selja aat Tordssø- 
nerne. Men Hjalte sa han vilde ikkje kjøpa, ser- 
leg for di bønderne kravde at den som kjøpte 
skulde anten drepa Grette eller driva honom burt. 

Torbjørn ongul sa han kviddest ikkje mot aa 
taka paa Grette, dersom dei vilde betala for det. 
Hjalte, bror hans, la fraa seg sin part i øyi aat 
honom, og det same gjorde fleire andre. Tor* 

bjørn var stridlynd og ille lika. Han fekk det 
meste av øyi for lite og inkje. Og han batt seg 
til aa faa Grette burt. 


75. 

Sist paa sumaren for Torbjørn ongul med full- 
manna skuta til Drangøy. Grette og kararne 
hans gjekk fram paa berget. Dei talast daa ved. 
Torbjørn bad Grette gjera som han bad honom 
og fara fraa øyi; men Grette let at det gjorde 
han ikkje. »Det kann henda at eg hjelper deg, 
dersom du gjer det,« sa Torbjørn. »No hev 
mange bønder yverlate til meg det dei aatte i 
øyi.« »Der kom du med det som gjer at eg 
aldri fer herifraa, med di du eig største luten av 
øyi. Det er godt at me nappast om kaalet. Men 
det er sant at eg tykte det var stridt aa hava 
alle Skagefjordingarne mot meg. Me treng ikkje 
spara oss, for me kovnar ikkje av vensæla nokon 
av oss. Du kann gjerne spara ferderne dine hit, 
for mi avgjerd stend fast.« »Alt hev si tid,« sa 
Torbjørn, »og du hev ilt i vente.« »Det fær 
vaaga seg,« sa Grette. 

Dermed skildest dei, og Torbjørn for heim att. 

76. 

So er sagt, at daa Grette hadde vore tvo vin- 
trar i Drangøy, hadde dei slagta alle sauerne, so 
nær som ein ver. Han var graa under buken og 
hadde store horn. Dei hadde mykje gaman med 
honom, for han var so spak at han fylgde deim 
kvar dei gjekk. Um kvelden kom han heim til 
hytta og gnura horni mot døri. Dei lika seg 

godt paa øyi ; for der var nøgdi mat. Der var 
fullt av fugl og egg. Verst var det um ved. 

Grette let jamt trælen sjaa etter rak, og han 
fann ofte tremolar i fjøra og bar heim til brenne¬ 
fang. Brørne trong ikkje arbeida, berre fara uti 
bergi naar dei lika det. Trælen vart no mykje 
keid av arbeidet. Han smaatt murra, og agta 
ikkje godt paa. Han skulde sjaa etter elden kvar 
natt, og Grette baud honom sjaa vel etter, for 
dei hadde ikkje skip. 

No hende det at elden slokna for deim ei natt. 
Daa vart Grette harm, og sa det var høvelegt 
um Glaum vart hydd. Men trælen sa det var 
ille aa liggja der i utlægd og verta huta og sle- 
gen for kvart mistaket. 

Grette spurde Illuge kva han trudde dei no 
skulde gjera. Han saag ingi onnor raad enn dei 
fekk vera der til det kom eit skip. Grette sa 
det kunde verta lenge aa venta. »Eg vil heller 
vaaga paa aa koma meg til lands,« sa han. »Det 
er ikkje raadelegt,« sa Illuge; »for hender det deg 
noko er det ute med oss.« »Eg druknar ikkje 
paa sundet,« sa Grette. »Men heretter lit eg 
ikkje lenger paa trælen, naar han var so uvyrden 
med dette.« Det var ei mil til lands paa det 
stuttaste. 



Grette laga seg til aa symja, og tok paa seg 
tronge brøker og ei grov kappa. Han fitja saman 
fingrarne. Véret var godt. Han la fraa øyi daa 
det leid ut paa dagen. Illuge tykte det var eit 
vaadeverk. 

Grette la no inn yver fjorden. Straumen hadde 
han med, og det var blikande stilt. Han sumde 

fast og kom inn til Røykjaneset ved soleglad. So 
gjekk han til gards paa Røykjerne, lauga seg og 
gjekk so inn i stova. Der var mykje heitt, for 
dei hadde brent heile kvelden. Det var noko røyk 
inne. Grette var svært trøytt og sovna fast. Han 
laag der alt til det leid fram paa dagen. 

Daa husfolket stod upp, kom fyrst tvo kvinnor 
inn i stova. Det var tenestgjenta og dotteri i 
huset. Grette laag og sov og strekte føterne fram 
yver golvet. Dei kjende honom straks. 

Daa sa tenestgjenta: «Ser du, syster, at Grette 
Aasmundsson er komen hit? Han ligg berr, og 
eg tykkjer han er bringebreid, men uvanleg liten 
nedantil. Og det høver ikkje med gildleiken hans 
elles.« Bondedotteri svara: «Korleis kann du 
segja slikt? Du maa vera meir enn toskut! Teg 
berre still!« «Eg kann ikkje tegja um dette, 
syster,« sa tenestgjenta; «for eg hadde ikkje trutt 
dette um nokon sa meg det.« Ho for burt til 
honom og gjønte, men stundom sprang ho til 
bondedotteri og skratla og lo. 

Grette høyrde kva ho sa, og best som ho sprang 
inn yver golvet, greip han henne og slengde henne 
upp paa pallen, men bondedotteri kom seg undan. 
Tenestgjenta ropte høgt, men dei skildest soleis 
at ho til slutt ikkje hadde noko aa lasta Grette for. 

Straks etter stod han upp og gjekk til Torvald 
bonde og fortalde um vanraadi si. Han bad bon¬ 
den setja honom ut til øyi, og det gjorde han. 
Grette takka honom for denne beinka. 

Men daa det frettest at Grette hadde sumt ei 
heil sjømil, tykte alle han var framifraa baade 
paa land og sjø. Skagefjordingarne lasta Torbjørn 
ongul mykje for di han ikkje fekk Grette burt 
fraa Drangøy og dei sa dei vilde taka att kvar 

sin part. Torbjørn tykte det høvde ikkje aa 
gjera noko enno, men bad deim vera toluge og 
bia. 


78. 

Denne sumaren kom det eit skip ut i Gange- 
skardsosen. Paa skipet var ein mann som heitte 
Hæring. Han var ung og so spræk at han kleiv 
alle berg. No tok han inn hjaa Torbjørn ongul 
og var der fram yver hausten. Han størde Tor¬ 
bjørn my kje til aa fara til Drangøy, og let at 
han vilde sjaa um bergi var so bratte der at han 
ikkje kunde koma upp. Torbjørn sa han skulde 
ikkje stræva for inkje, dersom han kom upp paa 
øyi og fekk gjort Grette nokon skade eller drepe 
honom. Han gjorde dette reint lokkande for 
Hæring. 

So for dei til Drangøy og sette Hæring i land. 
Han skulde lura seg inn paa Grette, dersom han 
kom seg upp paa øyi. Torbjørn og kararne hans 
la burt til stigen og tala med Grette. Torbjørn 
spurde Grette um han vilde fara fraa øyi, men 
han let at det gjorde han ikkje. »Du hev havt 
oss mykje til ap,« sa Torbjørn, »og me kunde 
nær ha hemnt det. Men det er ikkje mangt du 
fæler for.« Dei talast ved lenge, men vart ikkje 
samde. 

Um Hæring er det aa segja, at han kleiv att 
og fram upp etter berget og kom seg upp paa 
ein stad der det ikkje hev fare folk anten fyrr 
eller sidan. Daa han kom upp paa berget, saag 
han kvar brørne var. Dei snudde ryggen mot 
honom. No skulde han vinna baade fe og frægd 
i ein fart, meinte han. Brørne ansa honom ikkje, 
for dei trudde aldri nokon kunde koma upp utan 


Digitized by Google 


Original from 

UNIVERSITY OF WISCONSIN 



193 

etter stigen. Grette kjekla med Torbjørn, og det 
vanta ikkje skamord fraa nokon kant. 

Daa saag Illuge til sides og fekk sjaa ein mann 
som var komen mest burtaat deim. »Det er ko- 
men ein mann hit aat oss med øksi i véret,« sa 
Illuge, »og han ser ikkje fredeleg ut,« sa han. 
»Snu deg imot honom daa,« sa Grette, »eg skal 
agta stigarne.« Illuge legg imot I læring, og daa 

han saag det, sprang han undan burt etter øyi. 

Illuge elte honom so langt øyi rokk, og daa dei 
kom fram paa berget, sprang Hæring utfyre, og 

kvart beinet i honom brotna. Soleis enda han 

livet. Der han tyntest heiter det sidan Hæringslaup. 

Illuge kom att, og Grette spurde korleis han 
skilde seg fraa den mannen han elte. »IIan leit 
ikkje meg til aa gjera det av med seg,« sa Illuge, 
»og so bykste han ut fyre berget. Bønderne 
kann no beda for honom som er daud.« 

Daa Torbjørn høyrde dette, baud han kararne 
sine leggja fraa øyi. »Eg hev no fare tvo ferder 
mot Grette. Eg skal endaa fara tridje gongen; 
men hev eg ikkje daa betre lukka med meg, daa 
ser det ut til at dei fær sitja i fred paa Drangøy 
for meg. Men det ber meg fyre at Grette her¬ 
etter kjem til aa sitja ei stuttare tid paa øyi, enn 
han alt hev vore der.« So for dei heim, og dei 
tykte denne ferdi var verre enn den fyrre. Grette 
sat denne vinteren i Drangøy, og han og Tor¬ 
bjørn raakast ikkje. 

Skafte lagmann andast dette aaret*), og det var 
til stor skade for Grette. For Skafte hadde lova 
aa hjelpa Grette or utlægdi naar han hadde vore 
fredlaus i 20 aar. Dette var no det attande aaret. 
Snorre gode andast um vaaren, og det aaret hende 
det my kje som ikkje kjem denne soga ved. 

*) «030. 

Soga um Grette Aasumndssou 1 > 

Daa dei var paa altinget sumaren etter, tala 
frcndarne hans Grette mykje um utlægdi hans. 
Sume meinte at utlægdi var slutt um han naadde 
uti det tjugande aaret. Men motmennerne hans 
meinte ikkje det; for han hadde gjort so mange 
ugjerningar sidan han vart fredlaus, at utlægdi 
maatte vara endaa lenger. 

Daa vart Stein Torgjestsson teken til lovsegjings- 
mann. Han var son til Torgjest, son til Stein 
storsiglar, son til Tore haustmyrk. Mor hans 
Stein var Arnora, dotter til Tord gjelle. Stein 
var ein klok mann. Dei bad honom um orskurd 
i saki hans Grette. Stein bad deim røkja etter 
um det var tjugande utlægdsaaret hans Grette 
som tok til denne vaaren. Og so var det. 

No for Tore fraa Gard og leita fram alle van- 
skar han kunde leggja i vegen. Han sa han 
hadde funne ut at Grette hadde kome til Island 
daa det leid ut paa sumaren. Difor hadde Grette 
vore fredlaus berre 19 aar minder dei 3 maana- 
der som gjekk fraa altinget var samla og til han 
kom ut um hausten Daa sa lovsegjingsmannen, 
at ingen skulde vera utlæg lenger enn 20 aar i 
alt, endaa um han gjorde valdsverk i denne tidi. 
»Paa stuttare tid kann ingen verta løyst or ut¬ 
lægdi, « sa han. Soleis enda det denne gongen. 
Men det saag ut til at Grette vilde verta fri 
næste sutnar. 

Skagefjordingarne lika ille at Grette skulde 
sleppa utlægdi. Dei bad Torbjørn ongul gjera 
eitt av tvo: anten lata deim faa att øyi, eller so 
drepa Grette. Han tykte dette var vandt. For 
han saag ingi raad med aa vinna paa Grette, 

men vilde og hava øyi. Kunde han vinna anten 
det var med magt eller sløgskap, var det det same. 

80 . 

Torbjørn ongul hadde ei fostermor som heitte 
Turid. IIo var my kje gamall no, og lite før til 
slikt som folk tykte det var gagn i. IIo kunde 
mangt, og hadde vore trollkunnig daa ho var 

ung og folk var heidne. No trudde dei ho hadde 

gløymt alt. Men endaa landet var kristna, var 

det mange gneistar av heidenskapen att. Det 

hadde vore lov her i landet, at dei kunde blota 
eller frem ja andre heidne skikkar i løynd, men kom 
det upp, kunde ein verta dømd utlæg. 

No gjekk det so med mange, at dei heldt seg 
mest til det som var lært i barneaari. Og no 
daa Torbjørn ongul var plent raadlaus, leita han 
etter hjelp der dei fleste tykte det lite høvde seg. 
Han bad fostermor si um raad. Ho svara: »No 
tykkjer eg det gjeng soleis som sagt er, at »mange 
fer i geithus og bed um ull«. Kva kann eg gjera? 
Det er ringt aa vera millom dei fremste menner 
i heradet og endaa standa raadlaus naar det røy¬ 
ner paa. No ser eg det gjeng verre med deg 
enn med meg, som ikkje kjem or sengi ein gong. 
Men skal eg gjeva deg raad, maa du gjera etter 
det eg segjer.« Han lova det, og sa at ho hadde 
ofte gjeve gode raader. 

No leid det fram til tvimaanaden. Ein godvers- 
dag sa den gamle kjeringi til Ongul: »No er det 
stilt og fint vér. Eg vil at du reiser til Drangøy 
no, og tergar Grette. Eg skal vera med dykk og 
ansa paa um han talar varlcg. Og naar eg fær 
høyra ordi hans, skal eg segja um dei kjem til 
aa hava lukka med seg framleis. Eg vil og segja 

deim eit og anna ordet, etter som eg finn for 
godt.« Ongul svara: »Eg er uhuga paa aa fara. 
For det er verre med meg naar eg kjem att fraa 
Drangøy, enn naar eg fer dit.« Daa sa kjeringi : 
»Ikkje kann eg hjelpa deg, naar du vil raada 
sjølv.« »Du skal faa viljen din fram, fostermor,« 
sa Torbjørn. »Men eg hev lova det, at tridje 
gongen eg kjem til Drangøy skal det verta ei 
avgjerd « »Me fær vaaga paa det,« sa kjeringi; 
»men du lyt taka mangt eit tungt tak, fyrr Grette 
er lagd aat jordi. Ofte ser du ingen utveg, og 
du kjem til aa svida fyrr det er slutt. Men no 

hev du bunde deg so mykje at noko maa du 

gjera.« 

Etter dette let Torbjørn ongul setja fram tiær- 
ingen sin, og gjekk umbord med 11 mann. Kjer¬ 
ingi var og med deim. Dei tok leidi ut til Drangøy. 
Daa brørne saag det, gjekk dei fram til stigarne 
og gav seg til aa tala med Torbjørn. »Eg er 
komen hit med det tilbodet,« sa Torbjørn, »at 
dersom Grette vil reisa fraa øyi og ikkje gjera 
mei r skade, so skal eg ikkje taka noko for alt det 
eg hev mist.« »Eg vil paa ingen maate reisa 

herifraa,« sa Grette; »dct hev eg ofte sagt, so de 

treng ikkje spyrja meg meir. De kann finna 
paa kva de vil. Her vil eg bia paa det som koma 
skal,* sa han. 

No tyktest Torbjørn sjaa at han hadde inkje 
for umaken denne gongen heller. »Eg ser kva 
heluvar eg hev med aa gjera,« sa han, »og det 
er trulegt det gjeng nokre dagar fyrr eg kjem hit 
att.« »Eg reknar ikkje det til skade for meg, 
um du aldri kjem hit meir,« sa Grette. 

Kjeringi laag atti skuten, inntulla i klæde. Ho 
rørde daa paa seg og sa: »Desse mennerne er 
nok rauste, men lukkelause. Det er stor skilnad 

millom dykk. Du Torbjørn byd deim mange 
gode vilkor, men dei tek ikkje imot. Og det er 
eit svært laakt merke, at dei ikkje hev vit til aa 
taka imot eit godt tilbod. Det segjer eg deg, 
Grette, at heretter hev du ikkje lukka med deg, 
og verre vert det di lenger du liver. Eg vonar 
at dagarne dine vert ikkje mindre usæle heretter 
enn fyrr.« 

Daa Grette høyrde dette, for det ilt gjenom 
honom. »Kva for ein djevel er paa skipet deira ?« 
sa han. Illuge svara: »Eg trur det er den gamle • 
fostermor hans Torbjørn.« »Fy for eit trollty!« 
sa Grette. »No kann me venta det verste. Aldri 
hev eg vorte so ilt ved som daa ho tala. Og 
det veit eg, at hennar trollskap fører mykje vondt 
yver meg. Men ho skal ha eit minne um at ho 
heimsøkte oss,« sa han. Dermed treiv han ein 
stor stein og kasta ned paa skipet og raaka 
klædedungcn. Torbjørn trudde ikke nokon kunde 
kasta so langt. Daa høyrde dei eit fælt skrik. 
Steinen hadde raaka kjeringi paa laarbeinet og 
brote det av. Daa sa Illuge: »Du skulde ikkje 
ha gjort dette, bror.« »Last det ikkje,« sa Grette; 
»men eg ottast at eg raaka ikkje godt nok. Det 
hadde ikkje vore for mykje um ho hadde late 
livet for oss baae,« »Kva skade kann ho gjera 
oss?« sa Illuge. »Det vert no vel lite dct,« sa 
han. 

Torbjørn for no heim, og dei sa ingen ting daa 
dei skildest. »Dct gjekk som eg tenkte,« sa 
Torbjørn til kjeringi. »Me kom ikkje til aa gjera 
nokor ærefull ferd til øyi. Du hev fenge eit mein, 
og eg fekk ikkje anna av heile ferdi enn skam og 
svivyrding«. »Dette er upphavet til ulukka deira,« 
svara ho. »Og eg spaar at heretter gjeng det 
ned og ned med deim. Og eg vert nok hernnt, 

skal du sjaa!« »Du er heilhuga du, fostermor,« 
sa Torbjørn. 

No kom dei heim, og kjeringi vart liggjande til 
sengs ein maanad. Daa var leggen attgrodd, og 
ho tok til aa ganga uppe att. 

Folk hadde seg ein god laatt aat ferdi hans 
Torbjørn. Dei tykte Grette hadde greidt seg 
godt: Fyrst paa vaartinget daa dei gav honom 
grid. Andre gongen daa Hæring tyntest. Og no 
tridje gongen daa laarbeinet aat kjeringi brotna. 

Torbjørn tok seg nær av desse ordi. 



No leid det fram paa hausten til det var att 3 
vikor til vinternæterne. Daa bad kjeringi um at 
dei skulde køyra henne ned til sjøen. Torbjørn 
spurdc kva ho vilde der. »Ærendet er lite,« sa 
ho, »men kann henda det vert fyrebod for større 
tidender.« 

Daa ho kom ned til strandi, halta ho frammed 
sjøen til dess ho fann ein stokk med roti paa. 
Det var ei høveleg ryggbyrd. Ho saag paa stok¬ 
ken og bad deim snu honom. Paa hi sida var 
han som sviden og gnidd. So tok ho kniven sin 
og riste runer i stokken og smurde blod og kvad 
galdr yver. So gjekk ho rangsøles kring stokken 
og las mange trolldomsord. Etter det kasta ho 
stokken paa sjøen og sa at han skulde reka ut 
til Drangøy og gjera Grette mykje mein. So for 
ho heim til Vidvik. Torbjørn skyna ikkjc kvi ho 
gjorde dette, men kjeringi sa at det skulde han 
faa vita sidan. 

Vinden stod inn fjorden, men den rune-rista 
stokken gjekk mot v<Vet so snøgt at det var ei 
bisn. 

Grctte og felagarne hans var daa i Drangøy 
som fyrr er sagt, og hadde det godt. Dagen etter 
kjeringi hadde galdra yver stokken, gjekk brørne 
ned fraa berget og leita ved i fjøra. Daa dei kom 
vest um øyi, saag dei det hadde reke i land ein 
stokk. Daa sa Illuge: »Det er mykje brenneved 
i denne stokken, frende. Me maa taka honom 
med heim.« Grette sparka til stokken med foten 
og sa: »Det er ein faarleg stokk, og uvener hev 
sendt honom. Me skal leita oss annan brenneved.-* 
Dermed kasta han stokken ut paa sjøen og bad 
Illuge agta seg for aa bera honom heim,- for det 
var ein ulukke-stokk. So gjekk dei heim til hytta, 
men sa ikkje noko um dette til trælen. 

Dagen etter fann dei stokken. Han laag daa 
nærare stigen enn fyrre dagen. Grette sende ho¬ 
nom ut paa sjøen, og sa at dei aldri maatte bera 
heim denne stokken. 

Det leid no fram paa sumaren. Daa kom det 
uver og væte. Brørne nente ikkje gaa ut, men 
bad Glaum leita upp brenneved. Han lika ikkje 
dette, og sa det var ufyse aa kava ute i alt slag 
illvér. Han for ned stigen og fann der den faar- 
lege stokken, og glad vart han. Han tok og 
strita honom heim til huset. Der kasta han ned 
stokken so det small. Grette høyrde det. »Glaum 
hev funne noko,« sa han. »Eg skal gaa ut og 
sjaa kva det er.« Han tek buløksi og gjeng ut. 
Daa sa Glaum: »Hogg no sund stokken so godt 
som eg hev ført han heim.« Grette vart arg paa 
trælen og hogg tvihendes til trekubben, og ansa 
ikkje kva det var. Med det same øksi naadde 
stokken, skeina ho til sides og raaka høgre foten 
hans Grette ovan kneet. Øksi stod i beinet, oe 

r* 

det vart eit stort saar. Daa saag han paa stokken 
og sa: »Dette vart verre enn me vilde, og det 

dreg meir etter seg. No hev han kome hit den 
same stokken som eg hev kasta ut tvo dagar. 
Uet hev hendt tvo ulukkor for di skuld, Glaum. 
Det eine var at du sløkte elden vaar, det andre 
at du bar heim denne ulukke-stokken. Men der¬ 
som du valdar den tridjc ulukka, vert det baade 
din og vaar bane.« 

Daa tok Illuge og batt um saaret han Grette. 
Det blødde daa lite. Grette sov godt um natti, 
og det gjekk tri døger utan det verkte noko i 
saaret. Men daa dei løyste bandet, var saaret 
samanlope, so det var mesta attgrott. Daa sa 
Illuge: »Eg tenkjer du fær ikkje større mein av 
dette saaret.« »Det vøre vel,« sa Grette, »men 
underlegt hev dette bore til kor som er. Og eg 
ottast ilt.« 


82 . 

No la dei seg um kvelden. Daa det leid fram 
mot midnatt, tok Grette til aa kasta seg i sengi. 
Illuge spurde kvi han var so uroleg. Grette sa 
det gjorde so ilt i foten, og han tykte det var 
gildt um dei vikle sjaa paa han. Dei kveikte eit 
ljos, og daa dei løyste saaret, var foten hoven og 
kolblaa. Saaret hadde gjenge upp, og det saag 
mykje verre ut enn fyrr. Grette verkte so han 
tolde ikkje liggja still, og han fekk ikkje blunda 
ein gong. 

Daa sa han: »Me kann bu oss paa at det 
saaret som eg hev fenge ikkje vert godt att. For 
det er trollkjeringi som er skuld i det, og ho vil 
hemna seg av di eg kasta stein paa henne.« Illuge 
sa: »Det sa eg deg at denne kjeringi kom til aa 
verta leid for oss.« »Det fær gaa som det kann,« 
sa Grette og kvad ei visa: 

»Livet kunde eg lenge 
liva mot djerve hermenn, 
ofte eg uraader 
aat uvener spillte. 

Ei gamall galdre-kjering 
med galdr hev vunne paa meg; 
meinsame er mange 
meinraader aat dei vonde.« 

»Me skal vera vare um oss,« sa han. »For 
Torbjørn ongul og trollkjeringi tenkjer nok ikkje 
aa slutta med dette. Du Glaum skal passa stigen 
kvar dag heretter, og draga han upp um kvelden. 
Og dette maa du agta vel paa, for det er mykje 
som stend paa spel. Men svik du oss, fær du 
snart lida for det.« Glaum lova godt. 

No versna det med veret. Det sette i med 
hard landnøring og kalde. Grette spurde kvar 
kveld um stigen var uppdregen. Glaum sa: »No 
er det lite farande for folk. Og trur du at nokon 
hev so stor hug til aa drepa deg at han vaagar 
livet for det? For i slikt ver er det plent uraad 
aa fara. Eg tykkjer og modet hev minka mykje, 
naar de ottast at alt kann verta dykk til bane.« 
»Aa, du kjem til aa bera deg verre enn me,« sa 
Grette, »kor det so gjeng. Men du skal agta 
stigen anten du vil eller ikkje.« Dei jaga honom 
ut kvar morgon, men han lika det ille. 

Saaret verkte meir og meir, og heile foten og 
laaret hovna upp, so Grette laag for dauden. II- 
luge vakte yver bror sin natt og dag, so han 
ansa ikkje paa anna. No var det yver ei vika 
lide sidan Grette saara seg. 

83 

Torbjørn ongul sat no heime i Vidvik og lika 
ille at han ikkje vann paa Grette. Daa vel ei 

vika var lidi sidan kjeringi hadde trolla yver treet, 
kom ho til Torbjørn og spurde um han vilde vitja 
Grette. Han sa at det vilde han slett ikkje. »Men 
kanskje du vil finna honom, fostermor?« sa Tor¬ 
bjørn. »Eg vil ikkje finna honom,« sa kjeringi, 
»men eg hev sendt honom helsingi mi, og eg 
ventar ho hev kome fram. Det er mi raad, at du 
skundar deg av stad til møtes med honom, elles 
kjem du aldri til aa vinna.« Torbjørn svara: »Eg 
hev no fare so mang ei skjemdarferd til Drangøy, 
at dit kjem ikkje eg. No er det slikt storver, at 
det er ikkje framkjømt kor naudsynt det er.« Ho 
svara: »Du er plent raadlaus, naar du ikkje ser 

utveg til dette. No skal eg enno gjeva deg ei 
raad. Far fyrst og samla folk. Rid ut til Halldor, 
maagen din paa Hov, og spør honom til raads. 
Og so framt eg raader noko for vanhelsa hans 
Grette, var det so utrulegt at det er eg som er 
skuld i denne vindgufsen som no blæs?« 

Torbjørn heldt det ikkje urimelegt at kjeringi 
saag lenger enn han. Difor sende han straks bod 
upp i heradet. Men han fekk snøgt det svaret at 
ingen av deim som hadde gjeve upp sin part, vilde 
hjelpa til. Dei sa at Torbjørn som aatte øyi 
aaleine, skulde taka upp striden med Grette. 

Tunge-Stein sende honom tvo fylgjesmenner. 
Hjalte, bror hans, sende tri mann. Eirik i God- 
dalarne sende ein mann. Sjølv hadde han med 
seg seks mann. Desse tolv reid fraa Vidvik til Hov. 

Halldor baud deim vera der og spurde etter 
ærendet deira. Torbjørn fortalde kva dei vilde. 
Halldor spurde etter kven som hadde funne paa 
dette. Torbjørn sa det var fostermor hans som 
størde honom mest til det. »Dct var ille,« sa 
Halldor; »for ho er trollkunnig, og trollskap er no 
landlyst.« »Ein skal ikkje alltid sjaa paa det,« sa 

Torbjørn; »men no skal det enda paa einkvar 
maaten, dersom eg fær raada. Korleis skal eg no 
fara aat so eg kjem meg til øyi?« »Eg tykkjest 
sjaa det,« sa I lalldor, »at det er noko du trøyster 
deg til, men eg veit ikkje kor godt det er. Dersom 
du no vil halda fram, so far til Hagenes i Fljot 
til Bjørn, venen min. Han eig ei god skuta. Bed 
honom fraa meg at han laaner deg skipet. Der- 
ifraa skal du sigla inn til Drangøy. Men det ser 
ikkje ljost ut for dykk, dersom Grette er frisk og 
ferdig. De skal og vita for visst, at vinn de 
ikkje paa honom paa ærleg maate, so hev han 
nok av deim som hemner seg. Drep ikkje Illuge, 
dersom de ikkje er nøydde til det. Men eg tykkjest 
sjaa at ikkje alt er kristelegt i denne ferdi.« 

No gav Halldor deim seks fylgjesmenner. Ein 
heitte Kaar, ein annan Torleiv, ein tridje Brand. 
Fleire er ikkje nemnde. Derifraa for attan i talet 
ut til Fljot og kom til Hagenes og bar fram 
helsingi fraa Halldor. Bjørn sa at han skulde 
gjera det Halldor bad um. Men han let at han 
var ikkje skyldig Torbjørn nokor hjelp. Han tykte 
at dette var ei galmannsferd, og talde deim mykje 
fraa aa fara. Dei sa dei vilde ikkje snu. So for 
dei til sjøs og sette ut skipet. Segl og alt det 
dei trong fann dei i naustet. So laga dei seg til 
aa sigla. Alle som stod paa land, tykte det var 
raadlaust aa fara. 

Dei vatt seglet, og skipet fekk god fart innetter 
fjorden. Men daa dei kom eit godt stykke utpaa 
djupet, la uvéret seg, so det vart berre ein fin 
graae. Dei kom i skymingi um kvelden inn til 
Drangøy. 

84 . 

No er det aa fortelja at Grette var so sjuk at 
han kunde ikkje staa paa føterne. Illuge sat yver 

honom, og Glaum skulde halda vakt. Han var 
svært uhuga paa det, og gnog jamt um at dei 
var rædde, um det so ikkje var noko aa ræddast 
for. Han drog seg seint um sider ut or huset. 
Daa han kom til stigen, tala han med seg sjølv, 
og sa at han skulde ikkje draga upp stigen. Han 
var trøytt og la seg ned, og sov heile dagen alt 
til Torbjørn kom til øyi. Dei saag no at stigen 
var ikkje uppdregen. 

Daa sa Torbjørn: »Det er ikkje lenger slik 
som det hev vore her, med di stigen er nede og 
ingen agtar paa. Kann godt vera at det hender 
meir paa ferdi vaar enn me trudde fraa fyrst av. 
No skal me skunda oss upp til huset, og lat oss 
ikkje vera tiltakslause. De skal vita for visst at 
dersom dei er friske, treng kvar og ein taka i alt 
han vinn.« 

So gjekk dei upp paa øyi og saag seg um. Dei 
saag ein mann laag og raut og sov tett attmed 
uppgangen. Torbjørn kjende Glaum og gjekk 
burtaat honom. Han slo honom attmed øyra med 
sverdhjaltet og bad slampen vakna. »Sanneleg er 
det ikkje gildt for den som lit paa deg,« sa han. 
Glaum saag upp og sa: »No etlar de aa driva 
paa som vanleg. Tykkjer de det er stort gagn i 
fridomen min, naar eg ligg her i kalden?« Ongul 
sa: »Er du vitlaus, eller skynar du ikkje at 

uvenerne dykkar er komne og vil drepa dykk alle r« 
Daa tagde Glaum eit bil; men daa han kjende 
mennerne, sette han i eit gaul. »No lyt du slutta 
med dette ropet,« sa Ongul, »og fortelja oss kvar 
stova dykkar er, elles drep eg deg.« Daa tagde 
Glaum som han var stukken under vatnet. Tor¬ 
bjørn sa: »Er dei i stova, brørne? Kvi er dei 
ikkje ute?« sa han. »Det er ringt med deim,« sa 
Glaum. »Grette er sjuk og ligg for dauden, og 

Illuge sifc yver honom.« Ongul spurde etter kva 
sjukdom Grette hadde, og korleis han vart si uk. 
Glaum fortalde daa korleis Grette hadde saara seg. 
Daa lo Ongul og sa: »Det er sant det gamle 
ordet »at gamle vener sviktar sist«, og >ilt er aa 
hava ein træl til hjarteven«. Du hev skamleg 
svike husbonden din, Glaum, endaa han ikkje er 
god.« Mange let ille um skarveferdi hans, og dei 
banka honom mest helselaus og let honom liggja. 

So gjekk dei til stova og banka heller fast paa 
døri. Daa sa Illuge: »Veren stangar paa døri, 
bror.« »Ja, heller hardt og ustyrleg,« sa Grette. 
Med det same brotna døri. Illuge sprang daa til 
vaapni og varde døri, so dei kom seg ikkje inn. 
Dei søkte lenge aat og stakk med spjoti; men 
Illuge hogg deim av skafti alle i hop. Daa dei 
saag at dei inkje fekk gjort, sprang dei upp paa 
taket og reiv det av. Daa reiste Grette seg, treiv 
eit spjot og stakk det ut millom timbret. Han 
raaka Kaar, drengen hans Halldor fraa Hov, og 
spjotet stod straks igjenom honom. Ongul bad 
deim fara varleg og agta seg vel, »for me kann 
sigra no, dersom mc fer klokt aat,« sa han. 

Dei braut laust taket attmed aasendarne, og 
ansarne brotna. Grette kom seg ikkje lenger enn 
paa knei. Han greip sakset Kaaresnaut med baae 
hender. Daa sprang Torbjørn og mennerne hans 
ned i stova, og det vart ein hard strid. Grette 
hogg med sakset til Vikar, fylgjesmannen hans 
Hjalte Tordsson, og raaka vinstre oksli og sneidde 
mannen tvert av med det same han kom setjande 
fram. Kroppen datt fram yver Grette, so han 
fekk ikkje lyft sakset so fort som han ynskte. 
Daa hogg Torbjørn ongul honom millom herdarne, 
og det vart eit stort saar. Daa sa Grette: »Berr 
er kvar paa baken, som ingen bror hev!« IlJuge 

la skjoldet yver honom, og han varde «Grette so 
karslegt at alle rosa honom. 

Grette sa daa til Ongul: »Kven synte dykk 
leidi hit?« Ongul sa: »Krist synte oss leidi.« 
»Eg meiner den arme kjeringi hev vore vegvisaren 
dykkar,« sa Grette, »for det er hennar raader som 
hev hjelpt deg.« »Det skal no koma ut paa citt 
for dykk kven som hjelper oss,« sa Ongul. Dei 
sette hardt aat, men Illuge varde baade seg og 
bror sin manneleg. Grette kunde ikkje strida, for 
han var saara og sjuk. 

Daa sa Ongul at dei skulde beta,,skjold paa 
Illuge, »for eg hev ikkje funne hans fjjce, ikkje 
eldre karen han er,« sa han. Dei gjorde ^o. Dei 
klemde honom millom ved og vaapn, so h^n fekk 
ikkje vart seg. Daa fekk dei tak paa h^nom. 
Han hadde gjeve dei fleste som var med i strftden 
einkvar skaden og drepe 3 av fylgjesmenne^ ne 
hans Ongul. \ 

Etter dette gjekk dei til Grette. lian hadde? 
falle framyver og kunde ikkje verja seg, for han'' 
var daud. Heile laaret hadde svolle upp, og fot- y 
saaret vart banen hans. Dei gav honom mange . 
saar; men det var lite eller inkje det blødde. 

Daa dei trudde han var daud, treiv Ongul sakset 
og sa han hadde bore det lenge nok. Men Grette 
hadde knept fingrarne so fast kring skaftet at det 
var ikkje til aa rikka. Dei tok daa i mange, men 
det hjelpte ikkje. Dei gav seg ikkje fyrr 8 stykke 
tok i, men det nytta heller ikkje. 

Daa sa Ongul: »Kvi skal me spara skoggangs- 
mannen?« So legg han handi hans Grette ned 
paa ein stokk og hogg henne av i uvleden. Daa 
gav fingrarne etter og slepte taket. 

So tok Ongul sakset med baae hender og hogg 
Grette i hovudet. Han hogg so hardt at sakset 

stod seg ikkje, men det fekk eit skard midt i eggi. 
Daa kararne saag det, spurde dei kvi han øyde- 
lagde so gild ein eignalut. Ongul svara: »Det 
vert meir audkjent, naar nokon spør etter det.« 
Dei sa det trongst ikkje, for mannen var daud 
fyrr. »Me skal gjera endaa meir,« sa Ongul. 
Dermed hogg han til halsen hans Grette tvo eller 
tri hogg fyrr hovudet gjekk av. »No veit eg 
visst at Grette er daud,« sa Ongul. 

Soleis enda Grette livet, han den raskaste karen 
som hev vore paa Island. Han var 44 aar ga- 
mall daa han vart drepen. Han var 14 aar gamall 
daa han drap Skjegge, og det gjekk all veg fram 
med honom til dess han tokst med udyret Glaam. 
Daa var han 20 aar gamall. 25 aar gamall kom 
han i utlægd, og den varde i 19 aar. Han fekk 
ofte prøva kva han dugde til, og heldt alltid fast 
ved den rette trui so langt han kunde. Han var 
framsynt, men kunde ikkje brigda lagnaden. 



»Her hev me lagt aat ei stor kjempa,« sa Tor¬ 
bjørn. »No skal me hava med oss hovudet til 
lands. For eg vil ikkje missa dei pengarne som 
er lova for hovudet hans. Daa kann' dei ikkje 
tvila paa at eg hev drepe honom.« Dei hine 
let honom raada, men dei sa det var ufint gjort. 

Daa sa Ongul til Illuge: »Det er stor skade at 
ein so gild kar som du kom frami denne ulukka 
og gjorde illverk i lag med ein utlæg mann, so 
du no er skyldig aa missa livet.« Illuge svara: 
»Fyrst naar altinget er slutt i sumar veit du kven 
som er utlæg. Men ikkje kjem du eller fostermor 
di til aa døma i denne saki. For det er galdringi 
dykkar og trollskapen som hev drepe Grette. Og 

dessutan ber de vaapn paa ein daudsjuk mann.« 
Daa sa Ongul: »Du talar karsleg, men det er ikkje 
slik som du segjer. Likevel vil eg syna at eg 
tykkjer det er skade aa drepa deg. Me vil spara 
deg, dersom du vil gjera eiden paa at du ikkje 
hemner deg paa nokon som hev vore med i denne 
ferdi.« Illuge sa: »Me kunde ha tala um dette, 
dersom Grette hadde fenge vart seg, og de hadde 
vunne paa honom som ærekjære karar. Men eg 
vil slett ikkje berga livet mitt slik at eg vert 
rekna for niding som du. Og det kann eg segja 
dykk, at ingen skal vera dykk til meir mein enn 
eg, so framt eg liver. For seint gløymer eg kor¬ 
leis de vann paa Grette. Kg vél mykje heller aa 
døy.« 

Torbjørn samraadde seg med fylgjesmennerne 
um dei skulde lata Illuge liva eller ikkje. Dei sa 
han skulde raada, for han hadde fenge til heile 
ferdi. Ongul sa han vilde ikkje hava denne mannen 
yver hovudet sitt, naar han ikkje vilde gaa med 
paa forlik. Og daa Illuge skyna dei vilde drepa 
honom, lo han og sa: »No tok dc den raadi som 
eg lika best«. 

Daa det ljosna, leidde dei honom aust paa øyi 
og drap honom der. Alle let vel yver kor modig 
han var, og tykte han var ulik alle sine jamal- 
dringar. 

Dei grov ned baae brørne der paa øyi, men 
dei tok med seg hovudet hans Grette og alle 
vaapn og klæde som det var noko verde i. Det 
gode sakset hans Grette tok Ongul sjølv, og han 
bar det lenge. Dei tok med seg Glaum, men han 
bar seg ille. 

Véret var no godt. Um morgonen rodde dei 
til lands. Ongul gjekk i land der han tykte det 
best høvde, men skipet sende han ut til Bjørn. 

Daa dei kom mest ut til Osland, bar Glaum seg 
so ille at dei nente ikkje aa fara med honom len¬ 
ger. Dei drap honom der; men han remja fælt 
fyrr han døydde. 

Ongul for heim til Vidvik. Han tykte det hadde • 
gjenge godt paa denne ferdi. Hovudet hans Grette 
la dei i salt i det buret som er kalla Grettesbur 
der i Vidvik. Der laag det um vinteren. Ongul 
vart mykje lasta for dette verket, fyrst folk fekk 
vita at dei hadde vunne paa Grette med trollskap. 

Ongul sat roleg fram yver jol. Daa for han 
til Tore i Gard og fortalde um draapet, og sa at 
han no tyktest ha rett til godset som var lagt for 
hovudet hans Grette. Tore sa han vilde ikkje 
dylja at han hadde valde utlægdi hans Grette. 
»Eg hev ofte fenge svida hardt for honom,« sa 
han. »Men ikkje vil eg gjera meg til niding som 
du hev gjort for aa vinna paa honom. Eg kjem 
seint til aa betala deg noko. Du var verd aa missa 
livet for galdringi og trollskapen din«. Ongul 
svara: »Slik talar du meir av di di du er girug 
og smaaskoren enn av di du bryr deg um korleis 
me vann paa Grette.« Tore sa: »Det er god 
raad for dette. Me skal bia til altinget og lata 
kvar hava det som lagmannen tykkjer rettast.« 

Dei skildest uvener. 


86 . 

Frendarne aat Grette og Illuge vart ovleg harme 
daa dei frette draapi. Dei vilde hava det til det, 
at Ongul hadde gjort nidingsverk daa han drap 
ein døyande mann, og det endaa med trollskap. 
Dei gjekk til dei visaste menner, og alle svivyrde 
Ongul. 

Han reid vest til Midfjorden daa 4 vikor av 

S~ga um Grette Aasmmulsson 14 

sumaren var lidne. Daa Aasdis høyrde utn ferdi 
hans, stemnde ho folk til seg. Mange av venerne 
hennar kom, soleis Gamle og Glum, maagarne 
hennar, og sønerne deira, Skjegge som var kalla 
• skamhending, og Uspak som fyrr er gjeten.*) Aas¬ 
dis var so vensæl at alle Midfjordingame kom 
med hjelp til henne, jamvel dei som fyrr hadde 
vore uvenerne hans Grette, slike som Torodd 
draapestuv og dei fleste Rutfjordingarne. 

Ongul kom no til Bjarg med tjuge mann. Dei 
hadde hovudet hans Grette med seg. Endaa var 
dei ikkje komne alle dei som hadde lova Aasdis 
hjelp. Dei gjekk inn i stova med hovudet og 
sette det ned paa golvet. Husfrøya var i stova 
og mange andre. Ingen helsa. Ongul kvad daa 
denne visa: 

»Her hev eg Grettes hovud 
henta ifraa øyi; 
mor hans veit eg visst vil 
vaala for hans daude. 
Hermanns-hovudet ser du 
her paa golvet salta, 
elles du ei hadde kjent det; 
æra hev skalden av det.« 

Husfrøya sat roleg medan han kvad visa. Daa 
han var ferdig, kvad ho: 

»Som sauer rømer raskt for 
reven, hadde snøgge 
sauekjempor paa sjøen 
sett, um Grette var helsug. 

Skam og haad du hev av 

*) i kap 51 (s. 135). 

hoggi du gav Grette. 

Kvede hev no kvinna 
hædings-kvad for menner.« 

Daa sa mange at det var ikkje underlegt at ho 
aatte rauste søner, ho som sjølv heldt seg so raust 
i slik motgang. 

Uspak var ute og tala med fylgjesmennerne 
hans Ongul, dei som ikkje hadde gjenge inn. 
Han spurde etter draapet. Alle rosa Illuge. Daa 
fortalde dei korleis Grette hadde halde fast t 
sakset etter han var daud. Dette tykte mange 
var underlegt. 

Daa saag dei mange menner koma ridande 
vestanfraa. Det var Gamle og Skjegge fraa 
Melar, og mange andre av venerne hennar Aas- 
dis. Ongul hadde tenkt aa krevja midelen etter 
Illuge. For alt han hadde aatt, rekna Ongul for 
sitt no. Men daa det kom so mykje folk, saag 
Ongul at han fekk ikkje utretta noko. 

Uspak og Gamle var mest arge og vilde taka 
paa Ongul, men dei som vitugare var, bad deim 
spyrja Torvald frenden sin og andre hovdingar 
til raads, og la til at saki hans Ongul vilde verta 
verre, dess fleire vituge menner kom med i av¬ 
gjersla. Det vart daa til det at Ongul reid burt 
og hadde med seg hovudet hans Grette. Han 
etla hava det med til altings. 

No reid han heim og tykte det saag myrkt ut. 
For dei fleste hovdingarne i landet var anten skylde 
eller i maagskap med Grette og Illuge. 

Denne sumaren fekk Skjegge skamhending dotter 
til Torodd draapestuv. Torodd var ogso med i 
saki for frendarne hans Grette. 


Digitized by Google 


Original from 

UNIVERSITY OF WISCONSIN 



2 12 



No reid folk til altings. Men Ongul fekk færre 
hjelpesmenner enn han venta; for folk tala ille 
um saki hans. Daa spurde Halldor um dei skulde 
hava hovudet hans Grette med til tings. Ongul 
sa han hadde tenkt det. »Det er uraadelegt,« sa 
Halldor; »for mange nok er motmennerne dine, 
um du ikkje fer fram slik at du vekkjer upp har¬ 
men hjaa folk.« Daa var dei komne paa vegen 
og etla aa rida sør yver Sand. Ongul tok daa 
hovudet og grov det ned i ei sandtuva. Der hei- 
ter det Grettestuva. 

Paa altinget var det folksamt. Ongul bar fram 
saki si og skrøytte svært av di han hadde drepe 
den verste skoggangsmannen i landet. Han tyk- 
test hava rett til dei pengarne som var sette upp 
for hovudet hans Grette. Men Tore svara same- 
leis som fyrr. 

Daa bad dei lagmannen døma. Han sa han 
vilde høyra um det kom noko motsøksmaal, so 
Torbjørn kunne missa retten til godset. Kom 
ikkje det, skulde han hava det som var lagt for 
hovudet. 

Torvald Aasgeirsson bad daa Skamhending 
bera fram søksmaal. Han stemde Torbjørn ongul 
til skoggang for di han bruka galdr og trolldom 
daa han drap Grette, ja jamvel tok paa ein halv- 
daud mann. 

No skilde tinglyden seg i flokkar, men faa heldt 
med Torbjørn, so det saag annarleis ut no enn 
han hadde venta. For Torvald og Isleiv, maagen 
hans*), meinte det var ulivsverk aa drepa ein 
mann med trolldom. Men vituge folk la seg 

*) sjaa kap. 25. 

imillom, og det enda med at Torbjørn skulde reisa 
utanlands same sumaren, og ikkje koma til Island 
meir, medan dei livde som hadde rett til aa 
hemna Iiluge og Grette. Det vart og lov at alle 
trollmenner skulde verta utlæge. 

Daa Torbjørn saag korleis saki no stod, strauk 
han fraa tinget; for frendarne hans Grette var 
budde til aa taka paa honom. Han fekk inkje av 
det godset som var lagt for hovudet hans Grette; 
for Stein lovsegjemann vilde ikkje at det skulde 
verta betala for nidingsverk. 

Det vart ikkje lagt bøter for nokon av deim som 
fall paa Drangøy av fylgjet hans Torbjørn. Det 
skulde gaa upp i upp med draapet paa Iiluge. 
Dette lika frendarne hans ille. Folk reid heim 
fraa tinget, og alle saker mot Grette fall no burt. 

Skjegge, som var son hans Gamle og maagen 
hans Draapestuv og systerson hans Grette, for nord 
til Skagetjorden. Torvald Aasgeirsson hjelpte 
honom og like eins Isleiv maagen hans, som sidan 
vart biskop i Skaalholt, og heile aalmugen. Skjegge 
fekk seg skip og for til Drangøy og leita upp 
liki av Grette og Iiluge og førdc deim til Røy- 
kjerne paa Røykjastrandi. Der vart dei nedgravne 
attmed kyrkja. Det er prov for at Grette ligg 
der. For daa Sturlungarne livde, vart kyrkja ført 
fraa Røykjerne, og beini av Grette vart uppgravne. 
Folk tykte ikkje dei var øgjeleg store, men noko 
store var - dei. Beini av Iiluge vart sidan ned¬ 
gravne nord for kyrkja, men hovudet hans Grette 
attmed kyrkja heime paa Bjarg. 

Aasdis budde paa Bjarg, og ho var so vensæl 
at ho aldri leid urett, ikkje medan Grette var fred¬ 
laus heller. Skjegge skamhending hadde Bjarg 
etter Aasdis, og han var ein dugande mann. Son 
hans var Gamle, far til Skjegge paa Skarvstad. 

Skjegge hadde ei dotter som heitte Aasdis og var 
mor til Odd munk*). Mykje folk ættar fraa Skjegge. 



Torbjørn ongul fekk seg skip paa Gaasar, og 
tok med seg alt han kunde av godset sitt. Hjalte, 
bror hans, fekk garden. Ongul gav honom Drangøy 
6 g. Sidan vart Hjalte ein stor hovding, men han 
kjem ikkje meir denne soga ved. 

Ongul for til Norig og slo stort um seg. Han 
tykte han hadde gjort eit karsverk daa han drap 
Grette. Mange trudde og det, serleg dei som 
ikkje visste korleis det hadde bore til. Men mange 
visste kor fræg mann Grette hadde vore. Tor¬ 
bjørn fortalde berre det av tilburdarne som var til 
gagn for honom; hitt tagde han med. 

Dette frettest um hausten aust til Tunsberg. 
Daa Torstein dromund fekk høyra um draapet, 
vart han still og stur. For det vart sagt at Ongul 
var mykje dugande, ja reint ein hardhaus. Tor¬ 
stein mintest samtalen med Grette um handleggen 
og hadde jamt greida paa kvar Ongul for. 

Dei var baae i Norig um vinteren. Torbjørn 
var nord i landet, men Torstein i Tunsberg, og dei 
saag ikkje einannan. Men Ongul fekk greida paa 
at Grette hadde ein bror i Norig og kjende seg 
noko utrygg i eit framandt land. Difor undrast 
han mykje paa kvar han skulde fara. 

I denne tidi for mange nordmenner til Mikle- 
gard og tok seg tenesta. Torbjørn tykte og det 
var gildt aa koma dit og vinna fe og frægd. Han 


*) Livde siste helvti av 12-hdr. i Tingøyre; hev skrive ei 
latinsk soga um Olav Tryggveson. 

torde ikkje vera i Nordlandi for frendarne hans 
Grette. So for han fraa Norig og ut i verdi, og 
stana ikkje fyrr han kom til Miklegard, der han 
tok seg hertenesta. 


89 . 

Torstein dromund var ein megtig mann og 
mykje vyrd. Han frette no at Ongul var faren 
or landet og til Miklegard. Daa skunda han seg 
og yverlet eigedomen sin til frendarne sine, og la 
av stad paa leiting etter Ongul. Han for jamt 
etter der Ongul for fyre, men Ongul visste ikkje det. 

Torstein dromund kom til Miklegard litt seinare 
enn Ongul, og vilde plent drepa honom; men dei 
kjende ikkje einannan. No vilde dei koma seg i 
lag med væringarne, og dei vart straks godt mot- 
tekne, fyrst det spurdest dei var nordmenner. Daa 
var Mikael katalak konge i Miklegard.*) Torstein 
dromund leita etter Ongul alle stader, men det 
var vandt aa finna honom i folkemugen. Han 
laag jamt vaken og lika seg ille, for han tyktest 
ha mist mykje. 

So skulde væringarne fara i herferd ein gong 
og reinska landet for fiendar. Det var ein lovfest 
skikk at fyrr dei for heimanfraa skulde dei hava 
vaapnting. Dei gjorde so no og. Daa vaapn- 
tinget var sett, skulde alle væringarne som etla 
vera med i vaapnferd, koma og syna fram vaapni 
sine. Baade Torstein og Ongul kom dit. Ongul 
bar fram vaapni fyrst. Han hadde sakset Grettes- 
naut. Daa han synte det fram, var det mange 
som undrast og sa det var eit gripa vaapn, men 

*) Michael IV Paphlagonios styrde 1034 — 41. Tilnamnet 
katalak er vel det græske katallaktés — pengevekslaren. Torbjørn 
ongul for til Norig 1032. 

det store skardet i eggi paa det var eit leidt lyte. 
Dei spurde etter korleis det var kome der. 

Ongul tok daa til ords: »Eg karm fortelja,« sa 
han, »at ute paa Island drap eg ei kjempa som 
heitte Grette den sterke. Han var ein hardhaus 
og storbrytar, so ingen vann paa honom fyrr eg 
kom. Han var mykje sterkare enn eg, men det 
var so laga at eg skulde vinna. Eg hogg hovudet 
av honom med sakset, og daa brast det eit skard 
or eggi.« Dei som nærast stod, sa han hadde 
vore hard i hausen, og dei synte kvarandre sakset. 
Av dette tyktest Torstein skyna kven Ongul var. 
Han bad um aa faa sjaa sakset som dei hine. 
Ongul let han det; for dei fleste skrøytte av kor 
dugande og framtøk han var. Han trudde denne 
og vilde gjera det same. Han tenkte aldri at 
Torstein var der, eller nokon av frendarne hans 
Grette. Torstein dromund tok no sakset. Med 
det same lyfte han det upp og hogg til Ongul. 
Han raaka hovudet og kløyvde det til tanngarden. 
Torbjørn fall daud til jordi. 

Ved dette vart mange maallause. Gjaldkjeren*) 
i staden greip straks Torstein og spurde kvifor 
han gjorde slikt illverk der paa fredhelga ting. 
Torstein fortalde at han var bror aat Grette den 
sterke, og at han aldri hadde havt høve til aa 
hemna seg fyrr. Daa var det mange som sa at 
den sterke mannen maatte ha vore mykje til kar, 
sidan Torstein hadde reist so langt for aa hemna 
honom. 

Raadsmennerne i staden trudde Torstein tala 
sant; men daa det ikkje var nokon der til aa 
hjelpa honom, so var det lovi deira at den som 
drap ein mann sjølv skulde ni issa livet. Torstein 


*) byfuten 

fekk domen heller fort, og den som var hard og: 
Han skulde sitja i myrkestova og venta paa dau- 
den, dersom ingen løyste honom ut. 

Daa Torstein kom i fengslet, var det ein mann 
der fyrr. Han hadde vore der lenge og var mesta 
klar av berre naudardom. Der var baade kaldt 
og ufyse. Torstein sa til mannen: »Korleis likar 
du deg her?« Hin svara: »Hardla ille. Ingen vil 
hjelpa meg, og eg eig ikkje frendar til aa løysa 
meg ut.« Torstein sa: »Det er mange raader for 
uraad. No skal me finna paa noko aa gleda oss 
med.« Hin svara at inkje var til gaman for ho¬ 
nom. »Me skal no freista,« sa Torstein. So tok 
han til aa kveda. Han var ein god syngjar, so 
det snaudt fanst hans like. Og no sparde han 
seg ikkje. 

Aalmann-gata gjekk tett attmed fengslet. Tor¬ 
stein kvad so høgt at det ljoma i muren, og 
mannen som fyrr var halvdaud tykte mykje gaman 
i dette. Torstein heldt paa og kvad utetter kvelden. 



Spes heitte ei gjæv gardkona der i staden. IIo 
var mykje rik og storætta. Sigurd heitte mannen 
hennar. Han var rik, men ringare av ætt enn 
ho. Han hadde fenge henne for rikdom. Dei 
heldt ikkje mykje av einannan, og ho tyktest vera 
daaleg gift. Ho var storlynd og stridlynd. 

So hende det daa Torstein song um kvelden, 
at Spes gjekk gjenom gata frammed fengslet. 
Daa fekk ho høyra slik fager song at ho aldri 
hadde høyrt maken. Ho hadde mange sveinar 
med seg, og no bad ho deim ganga burtaat so 
dei kunde faa vita kven som hadde so gild ei 
røyst. Dei ropa inn og spurde kven der var 

innestengd. Torstein namngav seg. Daa sa Spes: 
»Er du so framifraa i alt som til aa kveda?« Han 
sa han dugde lite til det. »Kva er du saka 
i etter som dei vil pina livet av deg her?« sa ho. 
Han sa han hadde drepe ein mann og hemnt 
bror sin. »Men eg kann ikkje vitnefesta noko,« 
sa Torstein. »Difor vart eg sett hit, og ingen 
vil løysa meg ut. Eg hev ikkje skyldfolk her, 
so eg hev liti von.« »Det vilde vera stor skade 
um du vart drepen,« sa ho. »Var bror din som 
du hemnde slik ein frægda mann daa?« Tor¬ 
stein sa: »Han var tvo gonger so god som eg.« 
Ho spurde kva merke han hadde paa det. Daa 
kvad Torstein denne visa: 

»Ikkje kunde 
aatte karar 
sverde snara fraa 
særde Grette. 

Kvinna! Dei kraumarne 
kvidde seg ikkje, 
hogg handi av paa 
hugstore bror min.« 

»Slikt er sjeldsynt,« sa dei som skyna visa 
Daa Spes høyrde det, sa ho: »Vil du eg skal kjøpa 
deg fri dersom det er raad?« »Det vil eg gjerne,« 
sa Torstein, »naar berre felagen min, som sit her, 
vert utløyst samstundes. Elles vil me sitja her 
baae.« Ho svara: »Eg tenkjer det er meir vin¬ 
ning med aa løysa ut deg enn honom.« »Slik 
som no det er,« sa Torstein, »so vil me fylgjast 
burt herifraa, eller me skal verta her baae.« 

Ho gjekk daa dit væringarne var og bad um 
aa faa løysa ut Torstein. Dei var huga paa det. 

Ho var so vensæl og rik at ho fekk det laga 
slik at dei vart utløyste baae. 

Torstein var ikkje fyrr komen or fengslet, fyrr 
han leita upp Spes. Ho tok hononi til seg og 
løynde honom. Men stundom var han med væ* 
ringarne paa herferd. Og alle stader synte han 
seg som ein heilhuga kar. 



I desse tider var Harald Sigurdsson i Miklegard. 
Torstein kom seg i venskap med honom. Han 
vart no mykje til mann, for Spes let honom ikkje 
vanta pengar. Torstein og Spes huglagde ein- 
annan. Ho og mange andre la merke til dug¬ 
leiken hans. Det gjekk mange pengar for henne 
no, for ho var gjevmild og hadde mange vener. 
Mannen hennar tykte at ho skifte hug baade paa 
den eine og andre maaten, serleg øydde ho fælt 
med pengar. Han sakna baade gull og eigna- 
luter som kom burt or gøymslorne hans. 

Ein gong tala Sigurd til henne og sa: »Du ber 
deg aat so underleg no,« sa han; »du ansar ikkje 
eignerne mine, men øyder deim for alle vindar. 
Du gjeng som i ein svevn og vil aldri vera der 
eg er. No veit eg for visst at eitkvart hender.« 
Ho svara: »Baade eg og frendarne mine sa deg 
daa me kom saman, at eg skulde vera fri og 
raada sjølv for alt som det høvde meg aa raada 
for. Difor sparde eg ikkje godset ditt. Eller 
kanskje du vil skulda meg for noko som eg blygjest 
ved aa høyra?« Han svara: »Det er ikkje reint 
tvillaust at det er einkvar mannen du tykkjer betre 
um enn meg.« »Eg veit ikkje,« segjer ho, »um 
du hev stor grunn til aa koma med slike skuldingar 
mot meg. Men me skal ikkje vera tvo eine, um 

du vil bera fram slik mistanke.« Han sa ikkje 
meir denne gongen. 

Torstein og Spes livde som fyrr og agta ikkje 
vel paa ordi sine; for ho leit paa at ho var so 
vensæl at folk tagde seg. Dei sat ofte og talast 
ved og hadde moro. 

Ein kveld sat dei paa loftet der ho hadde eigna- 
tingi sine. Ho bad Torstein kveda litt, for ho 
trudde husbonden sat ved drykken som han var 
van. Ho stengde døri. 

Daa han hadde kvede ei stund, var det nokon 
som braut paa døri og ropa at dei skulde lata 
upp. Det var husbonden som var komen med 
mange sveinar. Spes hadde late upp ei stor kista 
og synt Torstein eignaluterne sine. Daa ho høyrde 
kven som kom, vilde ho ikkje lata upp døri. Ho 
sa til Torstein: »Skund deg og spring ned i 
kista, og laat ikkje i deg!« Han so gjorde. So 
slo ho att kisteloket og sette seg sjølv uppaa. 

Med det same kom husbonden inn paa loftet. 
Dei hadde brote seg inn. »Kvi fer de med so 
mykje staak?« sa Spes. »Kanskje det kjem ufreds- 
menner etter dykk?« Sigurd svara: »Det er vel 
at folk kann sjaa kva kjella du er! Kvar er den 
mannen som røynde mælet sitt so hardt her i 
stad? Du tykkjer visst han hev vænare røyst enn 
eg.« »Den er ikkje reint styven som kann tegja,« 
sa ho. »Men so er det ikkje med deg. Du trur 
du er sløg og meiner aa festa paa meg lygni di. 
Hev du tala sant so tak mannen; for han kann 
ikkje springa gjenom veggen eller taket « 

Sigurd leita no alle stader i huset, men fann 
ingen. Daa sa Spes: »Kvi tek du ikkje honom 
no? Du tyktest vera so viss.« Han tagna daa; 
for han kunde ikkje skyna korleis dette hekk i hop. 
Han spurde fylgjesmennerne sine um ikkje dei og 

tyktest høyra song. Men daa dei saag at hus* 
mori var ublid, torde dei ikkje tala ut. Dei sa 
berre at sume tider kann ein mishøyra seg. 

Daa gjekk Sigurd ut og tyktest vera viss paa 
at Torstein var der, um han so ikkje fann honom. 
No var det lenge at Sigurd ikkje gjætte paa 
kona si. 

Ein gong lenge etter sat Torstein og Spes i ei 
klædebud. Der var baade ty og klæde som hus¬ 
bonden aatte. Ho synte Torstein mange dukar 
som ho vatt upp. 

Daa dei minst venta det, kom husbonden med 
mange menner og braut upp loftet. Men medan 
dei gjorde det, la ho klæde yver Torstein. Ho 
stod og studde seg til klædeladet daa dei kom 
inn. »Vil du enno trætta paa det at ein mann 
var her hjaa deg?« sa Sigurd. »Her er no folk 
som saag dykk baae « »Ver ikkje so braae,« 
sa ho, »men leit lenge og vel. Og lat meg faa 
staa i fred.« Dei leita huset rundt, men fann 
ikkje Torstein, so dei laut gjeva seg til slutt. Daa 
sa Spes: »Det er alltid godt at de fær sjaa det 
er ikkje so gale med meg som de meiner. De 
kann ikkje finna det som ikkje er til. Vil du no, 
Sigurd, ganga ved at du hev bore deg toskut aat? 
Slutt so med aa mistenkja meg!« Han sa: »Seint 
kjem eg til aa tru at du er skuldlaus. For eg 
trur at skuldingarne mine er sanne. Du skal og 
faa høve til aa prova at du er rein.« Og det 
hadde ikkje ho noko imot. Med dette skildest dei. 

Torstein var no jamt med væringarne, og folk 
segjer at han raadspurde seg hjaa Harald Sigurds- 
son. Dei segjer og at Torstein og Spes hadde 
ikkje greidt seg so godt, um dei ikkje hadde fenge 
godt av kongens klokskap og studnad. 

Daa det leid um ei stund, sette Sigurd ut det 

ordet at han vilde reisa burt i eitkvart ærend. 
Kona raadde honom ikkje fraa det. Daa husbon¬ 
den var burte, kom Torstein til Spes, og dei var 
jamt saman. 

Garden hennar var so laga at han var bygd 
framyver sjøen, og surne hus gjekk sjøen upp 
under. Der sat Spes og Torstein jamt. Det var 
ein liten lem i golvet som ingen visste um, utan 
dei tvo. Han skulde standa open um dei trong 
honom i ei snarvending. 

No er det det aa segja um Sigurd, at han rei¬ 
ste ikkje burt; men han gøymde seg og vilde 
lura etter kona si. Ein kveld daa Spes og Tor¬ 
stein sat paa sjøloftet og moroa seg, kom Sigurd 
uventande paa deim med mykje folk. Han tok 
med seg nokre menner burt til ein glugge paa 
huset, og bad deim sjaa etter um det ikkje var 
slik som han sa. Alle sa han hadde tala sant. No 
sprang dei upp paa loftet. Daa dei som inne var 
høyrde braaket, sa Spes til Torstein: »No maa du 
gaa ned her, kva det so kostar. Gjev meg eit 
teikn um du kjem fram undan huset. < Han lova 
det og for ned gjenom golvet, og Spes spente att 
lemen. Han fall so godt i at ingen kunde sjaa 
honom. 

Daa kom Sigurd og mennerne hans upp paa 
loftet. Dei for og leita, men fann inkje, som von 
var. Loftet var audt, so det var inkje anna enn 
slette golvet og benkjer. Kona sat der og leika 
seg med fingerringarne sine. Ho sat som inkje 
hadde hendt, og ansa lite paa deim som kom inn. 

Sigurd tykte dette var mykje underlegt, og spurde 
fylgjesmennerne sine um dei ikkje hadde sét man¬ 
nen. Dei sa dei hadde sét honom. Daa sa kona: 
»No gjeng det so som sagt er, at »alle gode ting 
er tri«. Slik hev det no gjenge, Sigurd,« sa ho. 

»Tri gonger hev du gjort meg ulempa, etter mi 
meining. Og veit de no meir enn fyrr?« »Eg er 
ikkje aaleine um aa vitna denne gongen,« sa Si¬ 
gurd; »og du skal fcr visst reinska deg for denne 
aatferdi di; for eg vil ikkje ha slik svivyrding 
ubøtt*. »Eg tenkjer,« sa kona, »at du bed um 
det eg vil bjoda. For eg vil gjerne faa burt denne 
stygge mistanken. Han er no komen so mykje 
utyver millom folk, at det er ei stor vanæra for 
meg um eg ikkje gjer meg fri.« »Du skal og 
segja deg fri for at du hev sumla burt pengarne 
og eignaluterne mine,« sa Sigurd. »Naar den 
tid kjem, skal eg gjera alle skuldingarne dine til 
inkjes, og fyrst best,« svara ho. Sigurd var vel 
nøgd med dette, og gjekk burt med mennerne 
sine. 

No er det aa fortelja um Torstein, at han 
sumde fram undan husi, og kom seg upp der det 
best høvde. Han tok ei skia som logebrann 
og heldt upp, so Spes kunde sjaa det heime i 
garden. Ho var uppe lenge utetter kvelden og 
natti, for ho vilde vita um Torstein kom paa land. 
Daa ho saag elden, tyktest ho vera viss paa han 
var komen i land, for dette var teiknet dei hadde 
avtala. 

Um morgenen etter sa Spes til mannen sin at 
dei skulde tala til biskopen um saki deira. Han 
var huga paa det. Dei gjekk daa til biskopen, 
og mannen bar fram dei skuldingarne mot kona 
si som fyrr er nemnde. Biskopen spurde um ho 
var kjend for slikt fyrr, men ingen kunde segja 
dei hadde høyrt det. Daa spurde han Sigurd 
kva prov han kunde føra for sine skuldingar. Si¬ 
gurd førde fram menner som hadde sét at ho sat 
i eit læst hus tvoeine saman med ein mann, og 
han trudde denne mannen lokka henne. Biskopen 

sa at ho vel kunde fria seg for desse skuldingarne 
um ho vilde. Det vilde ho gjerne. »Eg trur,« 
sa Spes, »at det er nok av kvinnor som vil vitna 
med meg i denne saki.« 

Dei las upp eiden for henne og nemnde dagen 
daa ho skulde leggja han. So for ho heim og var 
vel nøgd. 

Torstein og Spes kom saman og la upp raad. 

92 . 

No gjekk tidi, og dagen kom daa Spes skulde 
gjera eiden. Daa bad ho til seg alle venerne og 
frendarne sine og tok paa seg dei beste klædi ho 
aatte. Mange velvyrde kvinnor fylgde henne. 
Daa var det mykje til vaat-vér. Vegen var blaut, 
og dei laut yver eit stort dike fyrr dei kom til 
kyrkja. 

Daa Spes og fylgjet hennar kom fram aat di¬ 
ket, var det mykje folk der. Ein fjølde fatige 
menner bad um olmosa, for dette var attmed 
aalmann-vegen. Alle tyktest vera skuldige aa 
fagna Spes, og dei ynskte henne lukka. Ho hadde 
ofte hjelpt deim. Millom dei fatige mennerne var 
det ein stavkall, stor paa vokster og med sidt 

skjegg. 

Kvinnorne stana attmed diket, for hovfolket 
tykte det var stygt aa fara yver. Daa den store 
stavkallen saag at Spes var betre klædd enn an¬ 
dre kvinnor, sa han til henne: »Gode kvinna! 
Ver so smaalaati at eg fær bera Dykk yver 
diket. For me stavkallar er skuldige aa tena 
Dykk i alt me kann.« »Kva! Kann du bera meg, 
som ikkje magtar bera deg sjølv ?« sa ho. »Det 
er ei prøva paa smaalæte,« sa han, »og eg skal 
ikkje bjoda betre enn eg hev. Det vil ganga best 

paa alle vis, naar du ikkje vanmæter fatigman- 
nen.« »Det skal du vita for visst,« sa ho, »at 
ber du meg ikkje godt, daa vert du hudflengd, 
«lier du vert endaa verre svivyrd.« »Fegen vil 
eg vaaga det,« sa han, og la av stad ut i diket. 

Ho let som ho lika ille at han bar henne, men 
hengde seg likevel paa ryggen hans. So stumra 
han seint av stad paa tvo krykkjor. Daa han 
kom midt uti diket, raga han til ymse kantar. 
Ho had honom herda seg. »Du skal aldri ha 
fare verre ferd end denne, dersom du kastar meg 
nedi her,« sa ho. Stavkallen sleit seg fram og 
nøytte seg alt han vann og kom seg mest aat 
land. Daa snaava han paa eine foten og datt 
fram yver, so han kasta Spes upp paa bakken. 
Sjølv datt han ned i diket upp under henderne. 
Som han laag slik, greip han etter Spes. Han 
tok ikkje i klædi, men med dei saurete henderne 
sine treiv han kring kneet hennar og alt upp paa 
berre laaret. Ho spratt upp, banna honom og 
sa: »Jamt fær ein lida ilt av laake rekefantar. 
Det var høvelegt at du vart uppbanka, var du 
ikkje ein stakars kryp.« Han sa daa: »Folk er 
usæle. Eg tenkte gjera vel mot deg, og venta 
paa ei olmosa. Men so fær eg kalling og skam- 
ord og inkje godt.« Han laast vera reint mod- 
fallen. Mange tykte han var ein arming, men 
Spes sa han var den verste fuling. Men daa 
mange bad for honom, tok ho fram pungen sin, 
og der var mange gullpengar. Ho riste ned pen- 
garne og sa: »Tak dette, kall! Det vilde ikkje 
søma seg aa skjenna paa deg ulønt. No skilst 
me slik som du er verd.« Han plukka upp pen- 
garne og takka henne for vel gjort. 

So gjekk Spes til kyrkja. Der var det mykje 
folk. Sigurd dreiv hardt paa at ho skulde fri- 

gjera seg for dei skuldingarne han hadde ført 
mot henne. »Eg ansar ikkje paa dine skuldin- 
gar,« sa ho. »Kva for ein mann hev du sét saman 
med meg i stova? Surne velvyrde menner hev 
ofte kome i huset aat oss, og det reknar ikkje eg 
for nokor skam. Men eg gjer eiden paa, at aldri 
hev eg gjeve nokon mann gull, og ingen mann 
hev kome meg for nær, utan mannen min og den 
stavkallen som tok med sine saurute hender paa 
laaret mitt, daa eg vart bori yver diket i dag.« 

No tok mange under og sa at dette var god 
nok eid; for ein kunde ikkje rekna henne til last 
at denne kallen hadde fingra paa henne i eit 
braahøve. Ho sa at no skulde alt fram. Etter 
det svor ho so fallen eid som fyrr er utgreidd. 
Mange sa at ho kunde nok sanna det som var 
sagt, men noko kunde vera undanteke. Ho let 
daa um at det var synbert for alle vituge menner, 
at det kunde ikke liggja nokon baktanke i det ho 
svor. 

Daa la frendarne hennar seg frami, og sa at 
slike fæle skuldingar mot ei høgætta kvinna kunde 
ikkje gaa ustraffa. For det var daudestraff, um 
det kunde provast at ei kona var utru mot man¬ 
nen sin. Spes bad daa biskopen gjera skilsmaal 
millom henne og Sigurd. For ho sa ho vilde 
ikkje tola lygnerne hans. Frendarne studde henne 
i dette. Og med di dei var so traasøkne, vart 
dei skilde, og Sigurd fekk lite av godset. Han 
laut røma landet. 

Her gjekk det slik som me hev mange døme 
paa: mindre-mannen taper. Sigurd kom ingen veg 
med saki, endaa han hadde rett. 

Spes tok no imot alle pengarne og vart ei vel- 
vyrd kvinna. Men daa folk tenkte betre etter eiden 
hennar, fann dei at det laag noko under. Dei 

meinte at vituge menner hadde sagt henne fyre 
korleis ho skulde leggja eiden. Dei fekk daa 
greida paa at stavkallen som hadde bore henne, 
var Torstein dromund Men endaa fekk ikkje 
Sigurd nokor retting i saki. 



Torstein dromund var med væringarne medan 
folk prata mest um denne saki. Han vart so fræg 
at han vart rekna for ein av dei mest heilhuga 
karar som var komne dit. Harald Sigurdsson 
heidra honom mykje, for dei var av same ætt. 
Og folk trur at Torstein gjekk fram etter hans 
raad. 

Straks etter Sigurd var jaga or landet, fridde 
Torstein til Spes. Ho tok venleg imot honom, 
men let frendarne sine raada. Ætti kom daa saman 
til raadleggjing, og dei vart samde um at ho sjølv 
skulde hava det avgjerande ordet. 

So vart dei gifte, og dei livde godt saman og 
hadde nøgdi rikdom. Folk tykte Torstein hadde 
lukka med seg, daa han kom seg or denne knipa. 
No livde Torstein og Spes saman i tvo aar i Mikle- 
gard. 

Daa sa Torstein til kona si at han vilde sjaa 
um eignerne sine i Norig. Ho sa han skulde 
raada. So seide dei eigedomarne sine, og dei 
hadde daa ovmykjen lausøyre. Dei for or landet 
med godt fylgje og kom til Norig. 

Frendarne hans Torstein tok ovleg vel imot 
deim baae, og dei saag snart at Spes var raust 
paa det og storlynd. Ho vart braatt mykje ven- 
sæl. Dei fekk born saman og sat paa eigedomarne 
sine og livde vel. 

Daa var Magnus den gode konge i Norig. Tor- 

stein for straks til kongen og vart vel motteken. 
For han hadde vorte mykje fræg av det han 
hemnde Grette den sterke. Folk veit snaudt døme 
paa at nokon mann fraa Island hev vorte hemnt 
i Miklegard, utan Grette Aasmundsson. 

Det er sagt at Torstein vart hirdmann hjaa kong 
Magnus. Torstein heldt seg heime i 9 aar etter 
han kom att til Norig, og baade han og kona var 
vel vyrde. 

Daa kom kong Harald Sigurdsson fraa Mikle¬ 
gard, og kong Magnus gav honom halve Norig 
med seg. Dei var daa baae kongar i Norig ei rid. 

Etter kong Magnus andast var det mange av 
mennerne hans som lika seg ille. Mange var 
glade i Magnus, men mislika kong Harald, for han 
var hard og streng. 

Torstein dromund tok til aa aldrast, men var 
like vel ein raust kar. No var det 16 aar sidan 
Grette Aasmundsson vart drepen. 

94 . 

Mange størde Torstein til aa fara til kong Ha¬ 
rald og verta hans handgjengne mann. Men han 
vilde ikkje det. Daa sa Spes: »Eg vil det, Tor¬ 
stein, at du ikkje fer til Harald. For me hev ein 
annan konge som me er meir skyldige. Det treng 
me hugsa. Me vert no baae gamle. Me hev 
gjenge meir etter kjærleiken enn den kristne læra 
og sømeleg rett. No veit eg at korkje frendarne 
eller rikdomen kann løysa oss or denne skuldi. 
Eg vil at me sjølv skal bota. Me skal skjepla 
vaar livevis, og fara or landet til pavebyen.* For 
eg trur at soleis skal cg løysa skuldi mi.« Tor- 

stein svara: »Me kjenner til dette like godt baae. 
Det er rimelegt at du raader med dette, for du 
kann det best. Og du let meg raada, daa me for 
mindre vent aat. No skal det vera slik i alle 
maatar som du segjer fyre.« 

Dette kom mykje uventa paa folk. No var 
Torstein 67 aar gamall, men raust i alle sine til¬ 
tak. Han bad til seg alle frendarne sine og skyld- 
folki og bar fram for deim sitt etland. Vituge 
menner tok vel under dette, men tykte likevel 
det var skade at dei reiste. Torstein sa det var 
uvisst um han kom att. »Eg vil no takka dykk 
alle,« sa han, »for de stelte so godt med godset 
mitt sist eg var utanlands. No vil eg bjoda og 
beda dykk taka imot borni mine og godset deira 
og føda deim upp slik som de tykkjer er some- 
legt. For eg er no so til aars komen at det er 
liti von um at eg kjem att, um eg so fær liva ei 
tid. De maa no stella og styra med alt etter meg 
her, som um eg aldri kjem til Norig meir.« 

Folk sa at det kunde endaa falla lett aa rett- 
leida, naar husmori berre var att. Daa sa Spes: 
»Eg forlet frendar og gods heime i Miklegard og 
for med Torstein ut or landet, og eg vilde at me 
alltid skulde fylgjast. No hev eg havt det godt 
her, men det er ingen hugnad for meg her i 
Norig eller Nordlandi naar han fer burt. Me hev 
jamt livt godt saman og aldri vore usamde. No 
vil me baae fara; for me er best kunnige um det 
som er hendt sidan me møttest fyrste gongen.« 

Daa dei hadde teke denne avgjerdi, bad Tor¬ 
stein rettvise menner skifta godset i tvo helmin- 
gar. So tok frendarne hans Torstein den helmingen 
som borni aatte. Borni vart uppfostra hjaa fader- 
frendarne sine, og dei vart sidan mykje megtige 
menner. Stor ætt er komi fraa deim der i Viki. 

Torstein og Spes skifte sin lut av godset, og 
gav sumt til kyrkja for sjælerne sine. Sumt hadde 
dei med seg. So la dei av stad til Rom, og 
mange ynskte deim lukka paa ferdi. 

95 . 


•So for dei heile vegen til dei kom til Rom. 
Daa dei kom fram til honom som skulde høyra 
skriftemaalet aat folk, sa dei ope og sant alt som 
dei hadde gjort, og kva klokskap dei hadde brukt 
til aa koma sainan. Dei tok audmjuke imot den 
straffi han la paa deim. Men for den skuld at 
dei sjølvminte vilde bøta meinbægjet sitt, utan 
noko paalegg eller forfylgjing fraa tenarane i kyr¬ 
kja, so fekk dei ikkje stor straff. Dei vart bedne 
blidt um aa skipa det so at sjæli fekk fred, og 
dei skulde heretter liva reint. Daa fekk dei for¬ 
lating for alle synderne sine. Dei tykte dei hadde 
fare vel og vitugt fram. 

Daa sa Spes: »No tykkjer eg det hev enda vel 
med saki vaar. Me hev aldri havt noko ubytt 
saman, endaa det kann vera at toskute folk tek 
til fyredøme fyrste tidi av samvera vaar. No skal 
me gjera slikt endelykt paa samlivet vaart at det 
er til eit godt fyredøme for alle. Me skal faa tak 
i hage murarar og lata deim byggja oss kvar sitt 
steinhus. Der skal me bøta det me synda mot 
Gud.« 

No la Torstein pengar til aa byggja hus aat 
deim baae, og like eins til ymist anna som dei 
turvte til livs upphald. Daa arbeidet var gjort 
og alt i stand, tok dei friviljug avskil med kvar- 
andre. Dei enda den timelege samvera, og vilde 
heller njota den heilage samvera i den andre 
heimen. 

So gjekk dei inn i kvar sitt hus, og livde so 
lenge Gud vilde. Soleis enda deira liv. Dei fleste 
hev sagt at Torstein dromund og Spes, kona hans, 
var mykje hepne med aa leggja gode raader. 

Det er ikkje fortalt at borni eller nokon av 
deira avkjøme kom til Island. 

Sturla lagmann hev sagt at ingen fredlaus mann 
hev vore so namngjeten som Grette den sterke. 
Han fører fram tri døme: Fyrst det at han tykte 
Grette hev vore den klokaste. For han var lenger 
fredlaus enn nokon annan, men vart ikkje yver- 
vunnen so lenge han var frisk. Det andre at 
han var den sterkaste i landet av sine jamnaldrin- 
gar, og betre laga enn andre til aa vinna yver 
skrymt og draugar. Det tridje at han vart hemnd 
i Miklegard, og det hev ingen annan islending 
vorte. Og dessutan at Torstein dromund som 
hemnde Grette, vart slik ein lukkefugl paa sine 
gamle dagar. 

Her endar soga um Grette Aasmundsson, sam- 
lendingen vaar. Takk hava dei som lydde paa 
den vesle som soga sagde. Her endar verket, og 
vere alle under Guds verja. Amen! 

Kolbein 151. 

Kolbeinsstad 155. 

Kolbeinsvik 20. 

Kolbjørn snøype 9. 

Kolbrun (Kolbrunarskald) 72. 
Konaal Steinmodsson 8. 
Kormaakpaa Mel34, 81 — 85, 101 
Kraake-Reidar sjaa Reidar. 

Kropp 122, 123, 162. 
Kræklingalid 18. 

Kugge sjaa Torkjel kugge. 
Kvalhausholmen 131, 132. 

Kvam 20, 74. 

Kvamssveit 74. 

Kvin 15. 

Kvinesfjorden 9. 

Kvitaa i Borgarfjorden 39, 121^ 
122, 150, 152. 

Kvitaasida 39. 

Laksaadalsheid 129. 

Laksdøla-soga 21, 165. 

Langedal 135, 136. 

Langefit 81. 

Langenes 18. 

Langholt 179. 

Laugebol 136, 137. 

Leiv Kolbeinsson 24, 25. 

Liv Rolvsdtr. 8, 9. 

Ljaaskogarne 74,75,129,130,140.. 
Loft sjaa Hallmund. 

Løkjarbug 157. 

Lokjemot 28, 72. 

Maak Atleson 74. 

Maak, far til Torgils 72. 
Maaskjelda 75. 

Maasstad 28. 

Magnus den gode 227, 228. 
Marmæle 109. 

Mel i Midfjorden 34. 

Melar i Rutefjorden 29, 83, 84,. 

114, 129, 130, 211. 
Melsmenner 104. 

Midfitjar 129. 

Midfjorden 21, 27, 34, 71, 73 
117, 125, 126, 209. 
Midjordingar 34, 210. 
Midfjordsskjegge sjaa Skjegge 
Bjørnsson. 

Midfjordsvatnet 34, 78. 
Midhavslandi 28. 

Mikael katalak 215. 

Miklegard 214, 215, 219,228,231. 
Myrar 150, 151, 156, 157, 160. 
Alyremenner 151, 157, 158, 160. 
Mødredalsheid 165. 
Mødrevollarne 174, 175. 

Møre 65. 

Narve 83. 

Nes = Snøfjellsnes 114. 
Ncsjastriden 102. 

Njaals-soga 18. 

Nordaa 75. 

Nordaadal 83, 175. 

Nordlandet 28, 34, 144, 161,167. 
Nordlandi 215, 229. 
Nordlendingar 28, 144. 
Nordmenner 214, 215 
Norig 5-7, 9, 10, 14, 19, 27, 
28, 44, 49, 50, 57, 58, 71, 
102, 104. 105, 1 10, 214, 215, 
227, 228, 229. 

Odd munk 214. 

„ Ufeigsson 29. 

„ umageskald 34, 81 —83. 
Ogmund ille 49, 51, 55, 57. 
Olav feilan 20, 21, 73. 

„ Haraldsson 5, 102, 104,105, 
108-110. 

„ paa 136. 

„ Øyvindsson 22, 24, 25. 
Olavsøyarne 131. 

Olderygg 153. 

Oleiv breid 8. 

Olve barnekar 8. 

Ondott kraaka 9, 13- 17. 

"Ongul sjaa Torbjørn ongul. 


Onund trefot 5 — 24: 

Orm den rike 5. 

„ Storolvson 155. 

„ Øyolvson 96. 

Osland i Skagefjordeti 209. 

Ranveig Aaasmundsdtr. 29, 83. 

„ kona til Aasmund hære- 
lang 28. 

Raudskjegg sjaa Tore r. 

Raun 153. 

Raundal 158. 

Raundøler 160. 

Ravarta Kjarvalsdtr. 9. 

Reidar Kraaka 181. 

Remna 139. 

Risøy 18. 

Rivskjer 24, 26. 

Roald 182. 

Rogaland 5, 6, 15. 

Rolv fraa Aam 9. 

„ konge Ingjaldsson 8. 

Rom 228, 230. 

Rossholt 156. 

Rossmaalneset 26. 

Rut paa Kambsneset 160. 
Rutefjordcn 13, 29, 34, 82, 83, 

114, 128, 129, 150. 
Rutefjordshalsen 83, 84, 101,103, 

115, 117. 

Rutfjordingar 82, 101, 130, 135, 
141, 210. 

Røydarfell 39, 42. 

Røykholar 74, 130, 133. 
Røykjaheidi 165. 

Røykjanes i Breidefjorden 74, 130, 
131. 

„ i Gullbringusysla 41. 

„ i Skagefjorden 191. 

„ paa Strendernc 20, 24, 26. 
Røykjarfjord 20, 22. 
Roykjaskardet 179. 

Røykjastrand 213. 

Røykjerne i Midfjorden 81. 

„ i Rutefjorden 126, 128. 

„ i Skagefjorden 180, 101, 
213. 

Røyneneset 180. 

Saam Borksson 175. 

Saamstad 130. 

Sadelkolla, hest 122 — 124. 
Sadelkollevisor 125. 

Salten 59. 

Sand 212. 

Sandhaug 167- 170, 173- 175. 
Sigar 139. 

Sigfast 9. 

Signy Sigvatsdtr. 15. 

Sigurd biskop 105. 

„ bonde i Miklegard 217, 
219-223, 225-227. 

,, syr 219. 

Sigvat 15. 

Skaalemyri 181. 

Skaalevik 13. 

Skaalholt 71, 213. 

Skafte Torodsson lovsegjemann 
76, 88-90, 120, 133, 134, 
141, 143, 144, 193. 

Skafteholt 14. 

Skage 18. 

Skagefjorden 77, 174, 179, 180, 
213. 

Skagefjordingar 180, 188, 189, 
191, 194. 

Skald-Torva sjaa Torva. 
Skainhending sjaa Skjegge. 

Skard i Haukedal 83, 114. 
Skarvstad 141, 213. 

Skjaldbreid 161. 

Skjegge Bjørnson (Midfjords- 

Skjegge) 21, 26, 27, 207. 
Botolvson 104. 
f raa Aasen 162. 

„ Gamleson paa Skarvstad 
213, 214. 

„ Gamleson skainhending 
135, 210-213. 

„ huskar 37 — 39. 


> 

„ Steinvorson 175. 

„ Torarinsson 74. 

„ Toreson 104. 

Skolm (Torbjørn) 151. 

Skotland 5, 8. 

Skotlandsfjordarne 10. 
Skridensenne 29. 

Skuv i Hundedal 75, 76. 
Sledeaasen 39, 89. 

Sleite-Helge sjaa Helge 
Slettelid 182. 

Slysfjorden 50. 

Snorre gode 130, 135, 152, 

175- 177, 193. 

Snækoll 111, 112. 

Snøbjørn Øyvindsson 9. 
Snøfjellsnes 114, 153. 

Sokkolvsdal 176. 

Soknedal 15. 

Solmund 85. 

„ Torbjørnsson 21. 

Solve den prude 117. 

„ konge 9. 

Sotanes 5. 

Sote 6. 

Spes i Miklegard 217 — 231. 
Spjotsmyr 129. 

Stad i Norig 105. 107. 

Stein austmann 23, 25, 27. 

„ Bjornsson(Tunge-Stein)181, 
187, 202. 

„ prest 167, 170, 175. 

„ Toreson 194. 

„ Torgjestson lovsegjemann 
194, 213. 

Steinkjer 65. 

Steinmod Konaalsson 8. 

„ Olveson 8. 

Steinolv Olveson 8. 

„ Torleivsson 158, 160. 
Steinsholtet 14. 

Steinsstad 181. 

Steinun Rutsdtr. 160. 

Steinvor den gamle 26. 

„ kona til Torstein 167,^75* 

Stige 13. 

Sti via 185. 

Storolv Hæingsson 151. 

Storre Eiriksson 181. 
Strandefloen 18. 

Strenderne 19, 72, 74. 

Sturla Tordsson 129, 180. 
Sturlungar 213. 

Styr Torgrimsson (Viga-Styr) 136. 
Sudrøyarne 5, 8-10, 13, 14. 
Sugande sjaa Hallvard. 
Sugandefjord 13. 

Sulke 6. 

Sunnmøre 44. 

Sumdal 17. 

Svan paa Hol 25. 

Svein Haakonsson jarl 49, 50, 
65-70, 102. 

„ paa Bakke 122— 125. 
Sverike 89. 

Svide-Kaare sjaa Kaare Sol- 
mundsson. 

Sylgsdalar 89. 

Sæmund den sudrøyske 85. 
Sæmundslid 179. 

Sørlandet 14, 161. 


Tingøyresveit 27. 

Tingnes i Borgarfjorden 122. 

Titlingstad 132. 

Tjorsaa 15. 

Toralv paa Øyr 137, 

,, Skolmson 151. 

Torarin den spake 80, 81,85, 86. 
„ fraa Aakrar 157, 158, 160. 
„ fy Isen ne 74. 

„ Havrsson 185. 

Torbjørg Olavsdtr.136,138 — 140. 

Torbjørn ferdelang 84. 85, 101 — 
104, 113, 115. 

„ jarlekjempa 20, 21. 

„ laksekar 8, 14. 

„ ongul 181, 184, 187- 189, 

191 - 198, 201-216. 

træl (Glaum) 179, 183, 



190, 199- 201, 204, 205, 

208-209. 

„ uksemagt 82-85, 101, 113, 
114, 116- 120,125- 129,134. 
Torbrand Haraldsson 117. 

Tord fraa Hovdestrand 74, 181. 
„ gjelle 73, 74, 194. 

„ Hjalteson 180, 181. 

„ Knapp 185. 

„ Kolbeinsson 151, 152, 156, 
157. 

„ paa Breidaa 182, 187. 

„ „ „ , bror hans 182, 

187. 

„ skalp 180. 

„ Sturlason 129, 180. 

„ Tordsson 181. 

Tordis Aamundsdtr. 27. 

„ „ hærelang 29. 

„ Tordsdtr. 181. 

„ Torgrimsdtr. 21, 35. 

Tore fraa Gard 104, 105,107,108, 
120, 121, 135, 145, 146, 

148, 149, 152, 153, 163, 

165, 166, 167, 174, 194, 

209, 212. 

„ haklang 6. 

„ haustmyrk 194. 

„ raudskjegg 145— 148. 

„ tomb 49, 51 — 55, 57. 

„ Torkjelson 83, 114. 

„ tusse 161. 

Torelv Alvsdtr. 74. 

Toresdal 161, 175. 

Torfinn fraa Løkjarbrug 157. 

„ huskar 22, 23, 25, 26. 

„ Kaarsson,45 54, 56 — 59, 
65-71, 78. 

Torgaut sauemann 93, 94. 
Torgautsønerne 80. 

Torgeir flaskebakOnundsson 21 — 
23. 25-27. 

„ Haavarsson 72 — 77, 130 — 
134. 

Toreson fraa Gard 105. 

„ „ paa Melar 83, 84, 

114-116. 

„ Torhallsson 158. 
Torgeirsdraapa 75. 

Torgils Areson paa Røykholar 
74-77,130- 133. 

„ Ingjaldsson 158, 159. 

„ Maaksson 72 — 77. 

„ paa Mel 34, 81, 83. 
Torgjerd Alvsdtr. 74. 

Torgjest Steinsson 194. 

Torgrim fraa Gnupe 21. 

„ hærekoll 21,22,24-27,29. 
„ Kaarnsaagode 28. 

Torhall Aasgrimsson 141. 

„ fraa Hitardal 158. 

„ Fridmundsson 88. 

„ Gamleson (vinlending) 83. 
„ Grimsson paa Torhallsstad 
88-90, 92-95,97, 100, 101, 
115, 117. 

Torhallsstad 88, 90, 94 — 96. 
Torkjel i Gjørvedal 136, 137. 

„ i Salten 59 - 65. 

„ kravla 28, 29, 35-39, 71. 
„ kugge 73. 

„ maane 26. 

„ paa Bord øy ri 83. 

„ paa Fiskelok 104. 

„ Øyolvsson 165. 

Torlak biskop 96. 

Torlaug Sæmundsdtr. 85. 

Torleiv fraa Raundal 158, 160. 
„ huskar 203. 

Tormod Kolbrunarskald 72 — 76, 
130 134. 

„ skafte Olavsson 8 — 10.14, 
15, 21. 

Torodd draapestuv 82, 84, 128, 
129, 134, 135, 210, 211, 213. 
„ gode 14, 26, 88, 89. 

„ i Rutefjord 82. 

„ Snorreson 175—177. 
Toroddsstad 82, 126. 

Torskefjorden 133. 

Torskefjordsheidi 135. 

Torstein dromund 28, 67 — 70, 
110, 112,113,214-224 227 — 
231. 

. far til Gisle 152. 

„ gode 14. 

„ i Viki, 28. 

„ Kuggeson 73 — 77, 129, 130, 
140, 141, 150, 175. 

„ kvite 167. 

„ paa Røykjanes 24. 

„ raude 73. 

Torva, skald- 34, 67, 69- 
Torvald Aasgeirsson 34, 35, 71, 
74, 101, 117, 134, 211 -213. 
„ fraa Drangom 19. 

„ Kodranson 28. 

„ paa Røykjerne 180, 191. 
Torve paa Maaskjelda, boggul- 
Torve 75. 

Torvestad 34. 

Torvé Tormodsdtr. 14. 

Torvor „ 14. 

Torøyargnup 86, S7, 95. 

Traand Bjørnssou 7 — 11, 13 — 15, 

21 . 

„ Torarinsson 158, 160. 
Traandarholt 15. 

Trefotshaug 21. 

Trekylle, skip 27. 

Trekyllesvik sjaa Vik 
Trondheim 65, 104, 108. 
Trondheimsfjorden 64. 
Trøndclagen 65. 

Tunga (Brødretunga) 141. 

„ i Vatsdal 95, 96. 

„ (Rutetunga) 83. 

„ (Sælingsdalstunga) 130, 177, 

„ (Tungusveit) 181. 

Tungeaa 185. 

Tunsberg 67, 110, 112, 214. 
Turid Aasgeirsdtr. 73, 

„ fosterdtr. til Torbjørn ongul 
195. 

„ Torhallsdtr. SS. , 

Tveraa i Gnupverjereppen 14. 

„ i Hunefjorden 117. 
Tvidøgra 36, 86, 125. 

Ufeig burlefot 5. 

„ grette Einarsson 8 — 10, 13 — 
15, 20, 29. 

„ grette Onundsson 21, 25, 
26. 

„ i Ufeigsfjorden 22. 

„ Skideson 29. 

„ tunnskjeg 181. 

Ufeigsfjord 24. 

Ufeigsstad 14. 

Uføra 19, 20. 

Ulv den skjalge 74. 

Ulvhednar 6. 

Ulvheid Øyolvsdtr. 95. 

Una Olvesdtr. 8. 

Upplandi 6. 

Uspak Glumsson 29, 116, 135, 

210 , 211 . 

„ Kjarlaksson 29. 

Vaagan i Norig 59, 63, 64. 
Vatsdal 28, 35, 37, 71, 88, 95, 
96, 101. 

Vatsdølerne 28, 40. 

Vatsfjorden 136, 138 - 140. 
Vatsnes 34, 117. 

Vatsnesmenner 82. 

Vatsskard 179. 

Veideløysa 19, 20. 

Vermund den mjaae 136 - 140. 
Vcstar Hæigsson 8. 


Vesterhop 35. 

Vestfjordarne 74, 13-0, 140. 
Vestfjorddalen 136. 

Vestmar viking 10 12. 

Viddøler 34. 

Videdal 21, 34, 97, 95. 

Vidvik 181, 198, 201,202,209. 
Viga-Barde sjaa Barde. 

Viga-Styr sjaa Styr. 

Vigbjod viking 10-12. 
Vik=Trekyllesvik 22-24, 27. 
Vikar huskar 205. 

Viki i Norig 28. 229. 
Tiksmenner 25. 

Vindheim 45, 55. 

Vollarne 122. 

Væringar 215, 218, 219, 221. 
Øksarfjord 27. 

Øyedalsaa 167. 169, 171, 173, 
175. 

Øyefjord 18, 102. 

Øyolv Egilsson 95. 

„ fraa Fagerskogarne 157, 
159, 165. 

„ graae Tordssow 165. 

„ Gudmundsson 95. 

„ maag til Barde 87. 

Øyr i Bitra 116. 135. 

„ i Isefjorden 136, 137. 

Øy rar 14. 

Øyvind austmann 7 11, 13. 

„ i Øyvindsfjord 22, 24. 
Øyvindsfjord 22. 


Surne stader stend det Rcyk- for Royk. Side 50* Torsk-m for- 
Torfinn, 74 *' Torgis for Torgils, 130 “ og 10 Torbjørn for Torstein. 
132 “ u Atle for Alle, 1 57 “ 5 burde Torgrim (etter Boer) gaa nt, 159 10 
han Torstein for hans Torgils og 1S1 10 Hallvor for HaHdor. Nokrc 
andre misprentmgar er lette aa skyna. 



So, a um Gretic Aasmund 45011 

Grette fødd. 996 

Ball-leiken paa Midfjordsvatnet. 1010 

Draapet paa Skjegge. Fyrste Norigsferdi. Berserk - 

draapet. 1011 

Draapet paa Bjørn og Hjarrande. 1013 

Heimferdi til Island . 1014 

Andre ferdi til Norig. Toresønerne innebrende ... 1015 

Andre heimferdi. Draapet paa Torbjørn uksemagt . . 1016 

Grette er i Ljaaskogarne, Isefjorden og paa Røykholar 1016—18 

Grette paa Arnarvatsheidi.1018 21 

„ i Hitardal og paa Fagerskogfjell.1021—24 

„ i Geitland og Toresdal. 1024 — 25 

„ fer ikring paa sud- og austlandet. 1025 — 28 

„ paa Drangøy. 1028-31 

Grette drepen. 1031 



Digitized by Google 


Original from 

UNIVERSITY OF WISCONSIN 












Digitized by Google 


Original from 

UNIVERSITY OF WISCONSIN 



Digitized by Google 


Original from 

UNIVERSITY OF WISCONSIN 



Digitized by Google 


Original from 

UNIVERSITY OF WISCONSIN 






B89103967402A 


Digitized by 



Original from 

UNIVERSITY OF WISCONSIN 




















Digitized by 



fl c ilD3 c lti7MDE 


Digitized by 



b89103967402a 


Google 


Original from 

UNIVERSITY OF WISCONSIN 






















































